
Puternic ca un viking. Frumos ca Adonis. Bogat ca Midas. 
Collin „Cole“ Talmage, duce de Trewyrh, este eroul perfect 
al legendelor şi se pare că viaţa i se aşterne înainte fără vreun 
obstacol important — până când soarta îi demonstrează con- 
trariul. Familia lui Cole este ucisă şi cei mai apropiaţi cama- 
razi îl trădează pe câmpul de luptă. Dar Cole nu este omul 
care să își plângă de milă destinul crud. Este un bărbat al 
datoriei, al onoarei — şi al pasiunii. lar acum este pregătit 
pentru lupta vieții sale... 

Pe când era foarte tânără și fără nici un ban, Frumoasa Imo- 
gen Pritchard lucra ziua în spital, iar noaptea ca servitoare 
intr-un bordel — și așa a ajuns să-şi petreacă o noapte scanda- 
loasă alături de Cole. Un an mai târziu, când Cole revine din 
război grav rănit, Imogen îi salvează viața. Însă bărbatul care 
i-a bântuit visurile nu o mai recunoaşte — ba chiar, din cauza 
lui, ajunge să-și piardă slujba. Salvarea ei vine in urma unci 
căsătorii de convenienţă, care la scurt timp o lasă o văduvă 
bogată, și viața lui Imogen se schimbă din temelii. Însă un 
lucru rămâne neschimbat: amintirea lui Cole este încă vie, 
aşa că, atunci când descoperă că îi e vecin, Imogen nu ştie 
dacă este o binecuvântare sau un blestem Faptul că nici acum 
Cole nu o recunoaşte — deși pasiunea care o simt amândoi 
este la fel de puternică... 


Kerrigan Byrne este una dintre revelaţiile genului bis- 
torical romance, cele 20 de titluri ale ei fiind o prezență 
constantă în topurile New York Times. 

Londra, februarie 1876 

Imogen Pritchard se înfioră în timp ce firicelele de păr mărunte 
de pe corp i se ridicară, drept semnal de alarmă. Atmosfera de obi- 
cei opresivă din Bare Kitten Gin and Dance Hall deveni electrizantă 
din pricina pericolului, fiecare nerv din trupul ei intrând în starea 
de alertă a unui prădător stând la pândă. După ce lăsă pe bufet toate 
paharele goale de bere și gin pe care le adusese, Imogen luă un cuțit 
din coșul cu ustensile, ascunzându-l în faldurile rochiei în timp ce se 
întoarse să înfrunte amenințarea. 

Un grup de soldați îmbrăcați în roșu intrară pe rând pe ușă, tru- 
purile lor tinere și zvelte fiind încordate de un neastâmpăr masculin. 
Ochii le licăreau de o foame sălbatică. Îi aminteau lui Imogen de o 
haită de lupi hoinari, lingându-și boturile și dezgolindu-și colții as- 
cuțiți, zâmbind în așteptarea unui festin macabru. 

De când fusese forțată să lucreze la Bare Kitten, instinctul lui 
Imogen când venea vorba de pericole se ascuţise la fel de tare pre- 
cum săbiile din tecile soldaților. lar acești bărbaţi, acești lupi tineri, 
ieșiseră la vânătoare de belele, așteptând - cerșind - să se dezlănțuie 
la un singur semnal afirmativ din partea masculului lor alfa. 

Oricât de periculoși se puteau dovedi ei a fi, Imogen știu de îndată 
că tinerii soldaţi, care se așezau acum în semicerc, nu fuseseră sursa 
alarmei ei interne. 

Liderul lor fusese. 

El era de o liniște tulburătoare în energia lor haotică. Era cu un cap 
mai înalt decât ei și privea disprețuitor tot ce îi apărea în cale, poate 
din necesitatea pură a înălțimii lui impozante. Al lui era pumnul de 
otel care îi ținea pe toți în frâu. A lui era voința de care depindea dacă 
ei trăiau sau mureau. A lui era comanda pe care ei o executau fără 
să crâcnească. 

lar el ştia prea bine acest lucru. 


Imogen nu-și amintea să mai fi văzut vreodată o asemenea ex- 
presie arogantă, nici asemenea trăsături uimitor de chipeşe. Struc- 
tura feţei lui ar fi fost materialul perfect pentru sculpturii greci, care 
și-ar fi folosit cele mai precise unelte pentru a modela trăsăturile 
aristocratice, aproape perfecte în simetria lor, doar din cea mai bună 
piatră. Degetele ei se încordară pe mânerul cuțitului, deși tânjeau 
după o pensulă. Imogen i-ar picta trupul zvelt cu mișcări ample și 
linii ferme. 

Senzaţia că îl cunoștea o străpunse. Îl mai văzuse undeva înainte, 
era convinsă. În mod normal, o asemenea paletă de culori unică, pre- 
cum a lui, i-ar fi rămas în minte. Era ca și cum Dumnezeu îl sculptase 
din metale prețioase. Pielea lui era suflată cu o tentă aurie, părul îi 
sclipea într-o nuanţă întunecată de bronz, iar ochii, prea luminoși 
ca să fie căprui, licăreau în razele pale ale felinarului ca două lingo- 
uri de cupru, în timp ce supravegheau fiecare umbră și colțișor din 
camera spațioasă. 

Acea privire căzu pe ea și nu o scăpă din ochi pentru o perioadă 
incomod de îndelungată. Expresia lui nu se schimbă nici o clipă — ră- 
mase aspră și scrutătoare. Deși ceva legat de ridurile de încruntare 
de pe fruntea lui și gropița din ceea ce trebuie să fi fost, de fel, o bär- 
bie rigidă, înfățișau o emoție care o ului. 

Oare era... epuizat? Sau trist? 

Pe măsură ce Imogen se lupta să respire, deveni destul de convin- 
să că nu îl mai întâlnise niciodată înainte. Și-ar fi amintit dacă ar fi 
stat vreodată în aceeași cameră cu el, darămite să facă și cunoștință. 
Cu toate acestea, ea avusese șansa de a admira acel nas ascuţit, patri- 
cian. De a-i observa pomeţii aceia primitivi și acel maxilar pătrățos, 
care crea rama perfectă pentru buzele lui aspre. 

Dar unde? 

Sub greutatea acelei priviri neînduplecate, Imogen se trezi iden- 
tificându-se pe sine cu căprioara aleasă de masculul afla din tur- 
mă. Retrăgându-se, ea se întoarse pe călcâie și aproape se lovi de 
Devina Rosa. 

- Mierda, da’ o să fie o noapte lungă, se plânse femeia, legă- 
nându-și buclele negre în timp ce dădea pe gât paharul cu gin pe 
jumătate plin al cuiva. 

Imogen nu fusese niciodată sigură că Devina era numele ei adevă- 
rat sau dacă așa își spunea târfa spaniolă. 

- Da, așa-i. Heather, o scoțiană voluptuoasă și pistruiată, fu de 
acord, în timp ce își ajusta decolteul corsajului, pentru a-și expune 

mai mult din pieptul generos. Recunosc bărbați cu ordine de marș 
când îi văd. O să încerce să ne bage frica-n oase. 

- Merg să aduc mai multe uleiuri, oftă Devina. 

-lar eu o să-i îmbăt, se oferi Imogen. 

-Aşa să faci, Ginny. Heather i se adresa cu porecla pe care ea o 
folosea când lucra în acest bordel. Fă-te oarecum utilă. 

Imogen nu mai acorda prea multă atenţie amărăciunii din spatele 
cuvintelor ei. Ştia că multora dintre fete nu le plăcea deloc înțelege- 
rea pe care ea o încheiase cu patronul lor, prin care Imogen nu era 
nevoită să își depărteze picioarele, așa ca ele. 

- Dacă avem noroc, câțiva dintre ei o să sufere de blestemul irlan- 
dez și tot putem să ne scoatem banii de la ei, spuse Heather. 

-Vrei să zici că del Toro o să pună mâna pe banii noștri, spu- 
se scârbită Devina și aruncă o privire răzvrătită spre peştele ei, și 
proprietarul bordelului Bare Kitten, care fu nevoit să se întoarcă 
în lateral ca să nu dărâme scaune și clienţi în exuberanța lui de a-i 
întâmpina pe nou-veniți. 

Femeile îndrăzniră să scoată doar câteva murmure de nemulțu- 
mire, ca nu cumva el să audă. 

-Care este blestemul irlandez? o întrebă Imogen în șoaptă pe 
Devina, care râse pe înfundate, într-un mod nu tocmai delicat. 

-E o puță moartă de beată, vacă proastă, răspunse Heather în 
locul Devinei, dându-și teatral ochii peste cap. E atunci când au băut 
prea mult și tu încerci să-i încaleci, da’ e ca și cum ai încerca să înjun- 
ghii pe cineva cu o frânghie, înţelegi? 

- Da, bâigui Imogen, roșind puternic. Explicaţia ta este destul de 
edificatoare, mulțumesc. 

Îndrăzni să arunce o privire spre soldaţi, care urmară silueta cor- 
polentă a lui Ezio del Toro în colţul rezervat pentru cei mai impor- 
tanţi oaspeți ai lor. Încruntându-se, Imogen se întrebă oare de ce 
fuseseră conduși acolo. Imigrant italian, del Toro nu avea vreo apre- 
ciere aparte pentru bărbaţii care purtau orice fel de uniformă, nici 
nu era în cale-afară de patriot. 

Atunci, de ce acest tratament preferenţial pentru soldați? 

Del Toro o prinse pe Flora Latimer de brat în timp ce trecea pe 
acolo, expunându-și cu mândrie formele proeminente. Ea căscă ochii 
mari în timp ce îi șoptea ordine la ureche. Până termină de vorbit şi 
o împinse spre bufetul unde zăboveau Imogen și celelalte fete, Flora 
semăna cu o bufniță cu ochii bulbucați. 


-N-o să ghiciţi niciodată cine tocma' a intrat, se hlizi ea, ro- 
şind de entuziasm. Deși nu știu ce-o căuta în Soho. Nu pricep ce 
caută aici. 

-Spune odată, ştoarfă cocoșată, doar n-om sta să ghicim acu”, îi 
ceru Heather. 

-Îl vedeți p-ăla d-acolo? Flora arătă spre ofițerul care se așe- 
ză pe scaunul din capul mesei. Ăla înalt. Nu arată de parc-ar fi un 
înger căzut? 

Încuviințară toate aprobator din cap, nevrând să o întrerupă doar 
pentru a-i spune că un asemenea bărbat era imposibil de ratat. 

- Ei bine, ochii vi se delectează cu afurisitu' de Collin Talmage, 
venit direct de la înmormântarea lu' taică-su și frate-su. Del Toro 
mi-a zis că pleacă la răsărit în ultima misiune în slujba coroanei, apoi 
se întoarce să își ocupe locu’ ca duce de Trenwyth. 

Desigur. De aceea îi era atât de familiar. Povestea lui era inevitabil 
senzațională. Tatăl lui, răposatul duce de Trenwyth, mama lui, du- 
cesa, şi moștenitorul lor legal, Robert, fuseseră cu toții uciși când o 
locomotivă deraiase în apropiere de Alpii francezi, lăsându-i în urmă 
pe fiica lor, Harriet, și pe fiul cel mic, Collin. Portretul lui fusese pe 
prima pagină a ziarelor vreme de o săptămână. Doamne, dar nu îi 
făcuseră deloc dreptate, nu reușiseră să surprindă masculinitatea 
potentă care se revărsa precum o mantie regală din umerii lui lați. 

lar el aproape că era un membru al regalității. Ceva sânge îndepăr- 
tat de Hanovra amestecat cu o familie străveche din Cornwall, des- 
cendentă directă a dragei lor regine Victoria. În mod sigur, avea sens 
că el se trăgea din acele hoarde barbare germanice care hărțuiseră 
Roma în urmă cu atât de mult timp. Imogen vedea acele trăsături în 
Structura osoasă a feței lui, în modul în care scana împrejurimile, de 
parcă deja le cucerise. 

Și pe ea o privise astfel. 

În plus, Imogen avusese dreptate. Tristeţe era sentimentul pe care 
îl citise în trăsăturile lui. O tristeţe pe care el o ascundea curajos. 

-Nu e timp de pierdut, spuse Flora, împingându-le în direcția 
mesei. Del Toro a spus că e nevoie de toate în seara asta și că toți 
bărbaţii de la masa aia tre’ să plece de aici simțindu-se de parcă ar fi 
ziua lor. Mai ales Excelenţa Sa, că el plătește toată nota. 

Toate femeile se întoarseră simultan și își verificară reflexiile 
în oglinda poleită cu aur de deasupra bufetului. Până și Imogen își 
aranjă peruca neagră și îşi împrospătă rujul de pe buze. Nu conta 
cu adevărat cum arăta, atâta vreme cât se asigura că băutura curge. 

Ea nu era vreo prostituată, făcea parte din personalul de servire, 
cineva la care te puteai uita, pe care o puteai tachina sau pipăi, dar 
niciodată ceva mai mult de atât. 

Aceştia erau termenii înţelegerii pe care o făcuse cu del Toro, să 
lucreze în tura de noapte la Bare Kitten atât cât era nevoie pentru 
a plăti datoriile la jocuri de noroc ale răposatului ei tată. Se spetea 
muncind din greu aici, oferind gratuități bărbaţilor dezgustători, iar 
apoi își întreținea mama și sora mai mică, Isobel, cu slujba de infir- 
mieră la spitalul St. Margaret's Royal. 

-Ai auzit-o. Heather o împunse cu cotul în coaste pe Imogen, 
destul de tare cât ea să se clatine pe picioare. Nu mai freca menta și 
pregătește-i pentru noi. 

Imogen luă o tavă goală de pe bufet și o ţinu în dreptul mijlocului, 
simțind nevoia să se protejeze cu orice obiect, oricât de insuficient. 

Îşi croi drum spre bar, unde Jeremy Carson avea deja un urcior 
plin cu bere în așteptare și îl umplea pe următorul. La vreo douăzeci 
de ani, aproximativ, era mai mic decât ea cu doar câţiva ani, astfel că 
Imogen se simțea vinovată pentru că întotdeauna se gândea la el 
ca la un băiat, nu un bărbat. Chipul lui, deși era curat, dureros de tâ- 
năr și serios, nu se potrivea deloc cu accentul lui englezesc, originar 
de pe docurile din Liverpool. 

-Se anunţă o noapte de neuitat, nu-i așa, Ginny? Cu un duce aici 
şi tot tacâmu.. 

-Nici mie nu-mi vine să cred, răspunse ea, punând pe tavă ur- 
cioarele umplute de el și niște pahare curate. 

Dacă aprecia un lucru, acela era curăţenia și atenția lui Jeremy cu 
privire la nevoile clienților ei. 

-Ce băutură crezi că o să comande un bărbat ca el? întrebă bar- 
manul, aruncându-i lui Imogen un rânjet conspirativ, expunându-și 
dinţii strâmbi, ceea ce îl făcu să pară și mai tânăr. 

Chiar și în cele mai rele zile la Bare Kitten, lui Imogen i se părea 
imposibil să nu îi răspundă lui Jeremy Carson la zâmbete. 

-Sunt pe cale să descopăr asta. 

-Ei bine, ai grijă cu ei în seara asta, Ginny, o avertiză el cu o serio- 
zitate necaracteristică. Se spune că pe soldați trebuie să îi respecţi și 
să te temi de ei, chiar și printre cei pe care îi protejează. 

Imogen nu ştia cine spusese acest lucru, întrucât nu mai auzise 
niciodată zicala aceea, dar în timp ce își croia drum spre duce și com- 
patrioți lui, printre mesele ocupate, simțindu-și picioarele grele, ea 
știu că vorba era adevărată. 


Trenwyth adoptase o expresie de amuzament sarcastic, dar parti- 
cipa destul de puţin în conversaţia masculină. Deși Imogen se apro- 
pia din lateralul lui, el privi peste umăr spre ea și nu își feri privirea. 
Ochii lui intenși transformară inofensivul drum dintr-o parte în alta 
a barului într-o călătorie periculoasă și palpitantă. 

Imogen se împiedică o singură dată, chiar înainte să ajungă la ei, 
aproape răsturnând tava. Cu obrajii arzându-i și cu un sentiment de 
groază, se postă între Trenwyth și un scoţian cu părul negru, care 
ar fi fost chiar chipeș dacă nu ar fi avut acel licăr răutăcios în ochii ne- 
gri. Imogen turnă meticulos berea în pahare, evitând să dea atenţie 
ducelui, care o privea în tăcere. 

După ce termină, deschise gura ca să li se adreseze — lui - și în- 
cremeni, mintea ei căutând panicată un răspuns, încercând să își 
amintească. Oricine din personalul însărcinat cu servirea știa cum 
să se adreseze unei persoane cu rang înalt, dar ce titlul trebuia să 
folosească pentru Trenwyth? Un duce era cel mai înalt rang din re- 
gat, care nu avea descendență directă din familia regală. De obicei, 
acestora li se vorbea cu „Excelenţa Voastră“. Când era în uniformă, 
rangul de soldat depășea orice alt titlu, dar haina de uniformă a lui 
Trenwyth nu semăna cu nimic din ce mai văzuse ea înainte. Culoarea 
predominantă era negru, nu tradiționalul roșu aprins - avea roșu 
doar pe mâneci și pe gulerul înalt. Împletitura cusută pe manşete 
și pe umeri era complicată și fină, complet necunoscută lui Imogen. 
Bărbatul putea să fie orice, de la căpitan la colonel, iar ea nu avea nici 
o blestemată de idee care anume era rangul lui. 

- Mai bine ai închide gura, păpușă, dacă nu-ți prezinți serviciile, 
spuse tărăgănat scoțianul brunet. În cazul ăsta, îţi apreciem înflăcă- 
rarea, da' am vrea să bem mai întâi, dacă nu te superi. 

Imogen închise gura atât de tare, încât se temea că își spărsese 
vreun dinte, în timp ce bărbaţii din jurul mesei râdeau pe seama ei. 
Supărarea amenința să o învăluie, iar ea o alungă cu cel mai luminos 
zâmbet pe care fu în stare să îl invoce și i-l oferi lui Trenwyth. Măcar 
el nu râdea. 

- Ce... ce ați dori? fu tot ce reuși ea întrebe. 

-Ce îmi oferi? 

Întrebarea lui ateriză greoaie în stomacul ci, asemenea cărbuni- 
lor încinşi rostogolindu-se din şemineu. Gura lui nu se mișcase prea 
mult când vorbise, glasul fiindu-i de abia un murmur, dar registrul 
vocii lui era atât de grav şi de rezonant, încât razbatu prin tot corpul 
ei, împungându-i pieptul cu sensul duplicitar al cuvintelor. 

Din nou, Imogen se trezi că rămase fără cuvinte și fără creier. 

-Nu găsești punci, vin sau coniac la Bare Kitten, răspunse sco- 
țianul pentru ea. Doar cea mai bună bere fabricată de partea asta a 
Tamisei, gin, absint și whisky. Un loc pentru bărbați adevărați, nu 
pentru gentlemeni. Dar lipsurile în materie de alcool sunt compen- 
sate de o varietate de alte vicii. Nu-i așa, fătucă? 

Bărbatul o ciupi de fund, Imogen icni, iar lacrimile îi înțepară 
ochii. 

Imogen se întoarse și puse tava între ea însăși și scoțian, dezve- 
lindu-și dinţii încleștați la el, sperând că del Toro avea să îi interpre- 
teze expresia ca pe un zâmbet. 

-Aşa este, domnule, spuse ea încordată, privind în direcția 
angajatorului ei viclean, care se uita încruntat la ea, avertizând-o din 
privire să se comporte frumos. 

Situaţia se transforma într-un dezastru, Imogen simţea asta. 

- Poţi să-mi spui maior Mackenzie. Nu e doar un titlu, îți promit. 
Își duse mâna în zona intimă și se pipăi obscen, în timp ce toți cei de 
la masă izbucniră în râs. Lucru care o să fie verificat mai târziu, când 
n-o să mai poţi să mergi. 

Lui Imogen i se tăie răsuflarea când fu brusc apucată de mijloc. Își 
pierdu echilibrul și căzu pe spate, panicându-se în timp ce fu trasă pe 
genunchiul lui Trenwyth, el controlând-o cu o forță impresionantă. 

Acest lucru păru să îi distreze grozav pe toți cei de la masă, cu 
excepția, desigur, a maiorului Mackenzie, ale cărui trăsături se schi- 
monosiră de furie. 

Instantaneu, Imogen se încordă, pregătindu-se să sară înapoi în 
picioare și să se retragă în siguranța barului. O mai făcuse înainte 
și folosise un fel de șchiopătat jenat pentru a evita să fie înhățată 
de vreun beţivan. 

Dar nici unul atât de mare ca acesta, atât de solid și de 
neînduplecat. 

- Nu. Mișca. Porunca dură o încremeni în loc pe Imogen, iar ea 
privi uimită peste umăr, pentru a vedea cât de mare era pericolul 
care o păștea din partea lui Trenwyth. 

Ochii lui erau aprinși de un foc periculos, oglindindu-i tempera- 
mentul, dar el nu îi aruncă ei nici măcar o privire, nici nu mai scoa- 
se vreun cuvânt. Privirea lui încruntată îl ţintuia în loc pe maiorul 
Mackenzie, cu o dominație tăcută. Aerul deveni aproape irespirabil, 
amenințând să o sufoce în toiul acelei provocări masculine. Mușchii 
piciorului lui se încordară sub ea, iar brațul lui pe mijlocul ei, până 

când Imogen începu să se teamă că, dacă el se mai încorda mult, avea 
să o strivească. Rămase perfect încremenită, având grijă să nu atragă 
atenția acestor doi lupi, ca nu cumva să o sfâșie. 

Maiorul Mackenzie fu cel care întrerupse contactul vizual, ple- 
cându-și privirea pe masă. Brațul lui Trenwyth se relaxă pe mijlocul 
ei, dar el nu o eliberă. 

- Eu o să beau whisky. 

-O ladă întreagă ar trebui să ne-ajungă, chicoti un tânăr locote- 
nent, cu o mustață neagră, dar rară. Măcar o să ne stârnească apeti- 
tul pentru alte plăceri pe care le-ar putea aduce noaptea. 

Imogen încuviință din cap și se grăbi să se ridice, dar se trezi fiind 
trasă mai aproape de duce. Picioarele ei erau de-o parte și de alta a 
genunchiului său, spatele îi era perfect drept, Imogen străduindu-se 
din răsputeri să nu li se atingă trupurile. 

-Ca să vă pot aduce băuturile, începu ea blând, va trebui să mă 
lăsați să mă ridic. 

După o pauză tăcută, el scoase un pufnet ironic din spatele ei, iar 
mirosul dulceag de coniac din respiraţia lui ajunse la nasul ei. 

Ducele deja băuse. 

În loc să îi dea drumul, Trenwyth gesticulă spre del Toro, care 
stătea la o distanță discretă de ei și care veni la masă cât de repede 
putură să îl poarte picioarele lui scurte. 

-O să luăm cel mai bun whisky al tău. Câte sticle aveți. Cuvintele 
lui provocară un entuziasm zgomotos printre oamenii săi. 

Imogen îl și vedea pe del Toro calculându-și profitul în minte. 

- Tocmai am primit o ladă de renumitul scotch de Ravencroft. 

- Mie să-mi aduci gin, bombăni maiorul Mackenzie. Mai degrabă 
beau apă stătută din Tamisa decât să mai pun pe limbă un strop de 
scotch Ravencroft. 

- Da’ Hamish, bătrâne? îl întrebă pe maior locotenentul cu mus- 
tață. Ravencroft nu e un Mackenzie? 

Maiorul nu spuse nimic, deși degetele i se albiră de cât le încordase. 

- Așa e, Thompson, interveni un alt soldat. Marchizul Ravencroft, 
Demonul Scoţian în persoană, este fratele mai mic al lui Hamish. 

- Fratele mai mic? Thompson ridică din sprâncene, surprins. Asta 
înseamnă cu tu eşti... 

-Un bastard, încheie posomorât Hamish. Vrei să afli cât de bas- 
tard pot să fiu? 

- Destul! le-o reteză scurt Trenwyth, porunca punând capăt în 
mod eficient conversaţiei. Scotch pentru toată masa și gin pentru 
prietenul meu, maiorul. 

Hamish îi aruncă o privire recunoscătoare lui Trenwyth de sub 
sprâncenele negre. Tensiunea se risipi în timp ce Imogen fu uitată de 
morocănosul de vârstă mijlocie, Hamish Mackenzie. 

-Noi ne permitem doar scotch-ul mai recent, dar vi-l pun pe tot 
la dispoziţie, la fel ca și orice altceva din localul meu. 

Del Toro gesticulă spre femeile de lângă bar, care pozau spre băr- 
baţi cu zâmbete mult mai exersate și ademenitoare decât al ei. 

- Excelent. Modul brusc de a vorbi al lui Trenwyth o atrăgea pe 
Imogen, deşi ea nu știa de ce. Se pare că flăcăii mei sunt dornici 
de companie. 

Șuşoteli entuziaste făcură înconjurul mesei în timp ce faimoase 
„pisicuţe“! din Lower St. James's Street își croiră torcând drum spre 
ei. Spre surprinderea lui Imogen, Heather îl privi cu ezitare pe maio- 
rul Mackenzie și apoi se feri de el ca de un câine turbat, alegând să se 
sprijine de un soldat mai tânăr așezat în partea opusă a mesei. Imo- 
gen nu își amintea să o mai fi văzut vreodată temătoare pe Heather. 
Maiorul Mackenzie vorbise despre bordel de parcă ar fi venit des aco- 
lo, deși Imogen nu putea spune că îl recunoștea. Poate că Heather îl 
recunoscuse. Poate chiar avusese o experiență neplăcută cu el. Pro- 
pria intuiție a lui Imogen era alertată în prezența lui, avertizând-o că 
era un bărbat capabil de cele mai groaznice lucruri. 

Și totuși, la fel era și Trenwyth, de acest lucru era convinsă. 

-L-ai auzit, Ginny, spuse încordat del Toro, întrerupându-i gân- 
durile. Adu băuturile. 

Imogen încuviință din cap, dornică să se supună, dar rămase cap- 
tivă în strânsoarea de fier a brațului lui Trenwyth pe mijlocul ei. 

-Ea rămâne aici. Declaraţia lui Trenwyth, rostită într-un mod 
destul de plăcut, nu lăsa loc de contrazicere. Deși accentul lui era ace- 
la al unui om nobil, o notă dură se strecurase în rafinamentul aristo- 
cratic. Era un bărbat care nu avea nevoie să ridice glasul pentru a fi 
ascultat. Ea nu serveşte pe nimeni astă-seară, în afară de mine. 

Imogen își simți propriii ochi bulbucându-se și buzele țuguin- 
du-se de panică, în timp ce Trenwyth îi smulse tava din strânsoarea 
ca de fier a mâinilor ei și i-o întinse nonșalant lui del Toro. 


1 Apelativ provenit din numele localului în original, „Bare Kitten”. Traducerea 
aproximativă în limba română: „Pisicuţa dezbrăcată“ (n.tr.) 

-Cum doriţi, Excelenţă. 

Angajatorul ei făcu o plecăciune peste burta lui masivă și pocni 
din degete către ceilalți angajați. Se întoarse cu spatele și plecă, fără 
să îi mai arunce vreo privire lui Imogen. 

Ea nu își dăduse seama că tremura până când Trenwyth nu se 
aplecă înainte, aducându-și buzele foarte aproape de urechea ei. 

- Ginny. Cuvântul se rostogoli pe toată lungimea spinării ei, ridi- 
cându-i fiecare fir de păr în calea sa. Acesta este numele tău? 

- Da, Excelență, minți ea. 

Acela era numele ei de „pisicuță“. Devenea Ginny în timpul nopții 
în acest loc întunecat și de prost gust, frecventat de vagabonzi, sol- 
dați și negustori avuţi deopotrivă. Dar rar de nobilime. Nobilimea 
își făcea veacul în locuri precum La Madame Regina și alte palate ale 
plăcerilor, care, în mod sigur, nu duhneau a absint şi a tutun rânced. 

-Hai să nu folosim formalităţi, Ginny. El respiră din nou în ure- 
chea ea, iar Imogen fu nevoită să își muște buza pentru a alunga 
senzaţia stranie și înfiorată pe care i-o provocase Trenwyth. Nu-mi 
mai spune „Excelență“ în seara asta, toți ceilalți au fost de acord să 
nu o facă. 

Imogen își plecă bărbia, încercând să încuviințeze din cap. 

- Atunci, cum ar trebui să vă spun? întrebă ea, întorcând instinc- 
tiv capul spre el, nedându-și seama cât de apropiate aveau să fie 
gurile lor, aproape întâlnindu-se. 

- Cei apropiați îmi spun Cole, o informă el. 

- Dar... eu nu vă sunt apropiată. 

Strângându-i și mai tare mijlocul cu brațul lui, Trenwyth îi cu- 
prinse şoldul cu cealaltă mână și o ridică mai sus pe coapsa lui puter- 
nică, cu o mișcare lentă, până când Imogen îi încălecă piciorul de-a 
dreptul. Chiar şi prin toate straturile fustei și ale juponului ei, mişca- 
rea provocă o fricțiune nemaiștiută până atunci cu partea ei intimă, 
o presiune alarmantă, dar nu neplăcută, apăsându-i sexul. Trenwyth 
nu se opri până când fundul ei nu ajunse în poala lui. Imogen era 
conştientă de forma surprinzător de insistentă care o înghiontea. 
Muncea la Bare Kitten de ceva vreme, suficient cât să ştie exact ce 
era acea formă. 

- Departe de mine intenţia să contrazic o lady, dar permite-mi să 
nu fiu de acord. Noi doi suntem foarte apropiați. 

Imogen nu fusese conștientă de cât de încordată și de inflexi- 
bilă rămăsese, până când tremurul dureros al mușchilor ei deveni 
insuportabil. 

-Eu nu sunt o lady. 

Cuvintele erau menite să fie o afirmaţie, dar ieşiră ca o lamentaţie. 

- Tocmai de aceea te-am ales pe tine. 

Blând, Trenwyth îi dădu buclele perucii negre într-o parte și îi să- 
rută umărul gol, în timp ce o sticlă de scotch și câteva pahare curate 
fuseseră puse în fața lor. 

Imogen simţi sărutul lui cu fiecare părticică din corpul ei. 

-Treaba ta astă-seară este să te asiguri că eu nu văd fundul acelui 
pahar și să contrazici tot ce spun eu. Poţi să faci asta, Ginny? 

Maniera jovială în care îi dăduse ordinele ascundea și altceva. 
Ceva disperat, animalic. 

-Să vă contrazic? 

- Da, bâigui el, ochii lui fiind fixaţi pe buzele ei. O să fie o noutate 
să nu facă cineva tot ce îi spun eu să facă. 

- Desigur, Exce... Imogen se opri la timp. Desigur... Cole. 

Rostindu-i numele, momentul parcă deveni și mai intim, astfel că 
ea se întoarse și îi turnă un pahar zdravăn de whisky. 

-Ce fată bună, îi strigă locotenentul. Îmbată-l bine, ca să ne spu- 
nă unde pleacă. 

- Dacă aţi ști, ar fi riscul vostru, nu al meu, spuse Trenwyth, dând 
paharul pe gât dintr-o înghițitură lacomă. Tot ce pot să spun este că 
maiorul Mackenzie vine cu mine. 

Locotenentul râse. 

- Eşti spion, recunoaște, strigă el vesel. Misiuni secrete, uniforma 
diferită, și nu te lasă să stai acasă în ciuda... Bărbatul se opri la timp, 
înainte să menţioneze înmormântarea. În ciuda tuturor circumstan- 
țelor. Adică, ești duce acum, ce naiba! 

-Credeam că am căzut de acord să nu discutăm despre asta. Din 
nou, tonul lui Trenwyth era amăgitor de blând, dar locotenentul se 
albi ca varul. În plus, continuă ducele, nu sunt misiuni secrete dacă, 
aparent, toată lumea știe despre ele. 

-Aflăm după ce faptul este împlinit, interveni un alt ofițer. Tu 
eşti plecat, iar noi auzim vorbe despre asasinarea unui despot răz- 
boinic al vreunui trib prin deșert, iar tu te întorci destul de bronzat, 
pretinzând că ai fost în vacanţă. 

-Şi să nu uităm! Locotenentul reveni cu aplomb în conversaţie, 
încurajat de zâmbetul enigmatic al lui Trenwyth. Atunci când ai ple- 
cat și chestiunea aia îngrozitoare din Alpi s-a rezolvat brusc. Un pri- 
eten de la spitalul militar din Elveţia mi-a spus că ai fost tratat acolo 
de degerături chiar în perioada aceea. 

Apoi, locotenentul scoase niște sunete de parcă ar fi câștigat un 
soi de competiţie sportivă, primind felicitări de la compatrioții lui. 

-Am auzit că însuși Demonul Scoţian pretindea că erai la fel de 
mortal ca el și de două ori mai abil, spuse ironic altcineva. 

-Era doar amabil, spuse cu modestie Trenwyth. 

- L-aţi cunoscut pe frate-meu? întrebă Hamish pe după Devina, 
care chicotea de zor tolănită în poala lui. El nu e niciodată amabil. 

Trenwyth scoase un sunet care ar fi putut fi de veselie sau de tris- 
teţe — era imposibil să îți dai seama. Când se aplecă înainte pentru ca 
paharul să îi fie reumplut, Imogen avea deja sticla pregătită. 

-Tu nu Îi crezi, nu-i așa? îi șopti el de parcă ar fi împărtășit o glu- 
mă intimă, în timp ce ea îi turna whisky în pahar. 

-Nici măcar un cuvânt, răspunse ea, oferindu-i primul zâmbet 
sincer din întreaga seară. 

-Ştiam eu că ești deşteaptă. 

Ea nu se mai încordă atât de tare când el își plimbă ușor buzele pe 
umărul ei, de data asta mai aproape de gât. 

În decursul următoarei ore, aproximativ, spatele lui Imogen se 
relaxă treptat. În cele din urmă, își lăsă umerii să se sprijine de el, 
în timp ce bărbații de la masă transformaseră ghicitul următoarei 
lui misiuni într-un joc de băut. Nasturii mari ai hainei lui o înghion- 
teau în spate, astfel că Imogen se îndreptă din nou. Mutând-o fără 
efort, Trenwyth își descheie nasturii cu o mână și dezbrăcă haina, 
aducând-o pe Imogen înapoi în braţele sale, de parcă ea stătea des 
astfel. Mișcarea îi făcu trupul să fie și mai conștient de el. De ase- 
menea, observă Imogen, majoritatea bărbaţilor pe care îi cunoștea 
ea nu erau nici pe jumătate atât de grijulii, iar părerea ei despre el se 
îmbunătăţi treptat. 

Lipit de spatele ei, pieptul lui lat era tare ca fierul și cald; cu fiecare 
mișcare, Imogen îi simțea mușchii încordându-se sub ea. Chiar se 
trezi că îi plăcea cum mirosea Trenwyth, a cufăr din lemn de cedru, 
în care, fără îndoială, el își păstra uniforma, și a whisky și încă a ceva 
ce ea nu putea identifica precis sau reproduce - precum mirosul unei 
furtuni sau al unui fruct copt. 

Soldaţii se opriră asupra Afganistanului ca fiind locul următoa- 
rei lui misiuni, datorită problemelor iscate acolo între Rusia, Marea 
Britanie și otomani, iar jocul de băut se transformă în povești spuse 
la beţie, apoi într-un număr anormal de mare de toasturi. Toastară 
pentru regină, desigur, pentru camarazii căzuți la datorie, pentru 
cei aflați în viață, pentru bătăliile câștigate, pentru cele pierdute, 

pentru vasele cu care navigaseră şi, cel mai vehement, pentru feme- 
ile pe care le iubiseră. Lui Imogen i se păru ciudat că nu toastară și 
pentru nou-numitul duce de Trenwyth sau pentru familia lui, recent 
pierită. Presupuse că motivul era acela că el părea foarte dornic să 
evite subiectul. 

Desigur, ea nu avea dreptul să spună ceva, dar se trezi aruncân- 
du-i priviri furișe peste umăr. Trenwyth nu participa la toasturi, dar, 
cu siguranță, bea în cinstea tuturor. Nu spunea nici o poveste, dar 
scotea sunetele adecvate pentru cele care erau spuse. Părea gânditor. 
Retras. Dar trăsăturile lui uimitor de frumoase erau mereu blânde 
când o privea pe Imogen, iar atingerea lui era mai degrabă senzuală, 
decât poruncitoare sau bătătoare la ochi. 

Aceasta era o schimbare plăcută. Majoritatea bărbaţilor tindeau 
să devină brutali sau stângaci când se îmbătau, ciupind-o sau strân- 
gând-o de diverse părți ale corpului, până când Imogen își dorea 
să nu fi avut nimic feminin cu care să le atragă atenția. Dar mâinile 
lui Trenwyth, deși erau neobișnuit de mari, o mângâiau în timp ce îi 
cercetau, ocazional, formele corpului. Și le odihnea pe coapsele ei, 
peste fustă, sau le strecura pe talia ei, făcându-i inima să tresară, deși 
se opreau timid chiar sub sânii ei. 

Cu toate acestea, Imogen strângea din dinți, dar nu cu dezgust. 
Cu... complet altceva. 

Până acum, jumătate dintre bărbații de la masă dispăruseră după 
cortina de lângă bar, pe un coridor lung, cu multe uși. Cei care intrau 
pe acele uși cu una dintre „pisicuțe“ îi plăteau mai întâi lui del Toro. 

Când Trenwyth își ajustă poziţia, piciorul lui se frecă atât de in- 
tim de Imogen, încât o senzaţie stranie o făcu să icnească și să își 
încleşteze mușchii feminini. 

Coapsa lui se încordă instantaneu sub ea și, pentru o clipă, Imo- 
gen se temu îngrozită că îl jignise. 

Până când el făcu din nou mișcarea. 

Imogen fu nevoită să își pună o mână pe masă pentru a-și menți- 
ne echilibrul în timp ce era străbătută de valul imoral de plăcere. 

Mădularul lui se încordă din nou în spatele ei, iar Trenwyth o 
trase și mai aproape de el. 

- Am senzaţia că te aprinzi destul de ușor, nu-i așa? 

Bolborosi puțin cuvintele, dar mişcările lui erau ferme, în timp 
ce o mână îi cobori pe talie, iar cealaltă îi urcă mai sus, pe coapsă, 
intenționând să se întâlnească la mijloc. 

Imogen îi prinse încheieturile mâinilor, iar el îi permise să îl țină 
de parcă ea chiar avea forţa să o facă. 

-Sunt forțată de porunca de mai devreme, cum că trebuie să vă 
contrazic, spuse ea binevoitoare, în mare parte pentru că habar nu 
avea la ce se referea el. 

Gura lui porni într-o călătorie de la urechea ei, coborând pe gât și 
apoi mai departe, pe spatele ei, unde un mușchi tresări. 

Fiori delicioşi îi învăluiră din nou corpul lui Imogen, iar ea nu 
reuși să își controleze coapsele care se tot încleștau, în timp ce un val 
de căldură ajunse între picioarele ei. 

-Pentru mine nu contează. Glasul lui fu mai intens decât înain- 
te, mai aspru, iar sfârcurile ei se încordară drept răspuns. la-ţi cât 
timp vrei. 


Capitolul 2 


Înghițind cu greu, având limba, brusc, foarte uscată, Imogen în- 
cercă din răsputeri să nu icnească, deși își simțea plămânii grei. 

-Ați vrea... încă un pahar? 

Îi întinse paharul pe jumătate plin pe care el îl pusese pe masă, 
sperând să îi distragă atenţia. El ezită și se lăsă pe spate, parcă medi- 
tând la întrebarea ei. 

- Nu. 

Trenwyth răspunse cu dicţia foarte precaută a unui bărbat conști- 
ent de propria lui stare de ebrietate. 

- Atunci... aveţi nevoie de altceva? întrebă ea. Chiar ar trebui să 
mă întorc la... treburile mele. 

-Te-am reținut destul de mult fără să te recompensez pentru 
timpul tău, spuse el greoi. Probabil de aceea se tot uită urât la noi... 
angajatorul tău. 

- Deloc, se grăbi Imogen să îl liniştească. 

Del Toro îi tot trimisese priviri de avertizare, amintindu-i să nu 
îi strice socoteala. 

Forţa lui Trenwyth o uimi din nou, când el o ridică de pe piciorul 
lui și o așeză pe banchetă, lângă el, de parcă ar fi rearanjat un sac 
cu cartofi. 

- Scuză-mă, bâigui el, apoi se ridică și îşi croi împleticindu-se 
drum spre del Toro. 

Imogen fu surprinsă că era în stare să meargă, chiar și așa, în- 
trucât băuse scotch cât să înece un elefant. Fiecare clipă tensionată 
în care el şi del Toro discutară fu o eternitate, dar cei doi părură să 
ajungă la o înţelegere care îi mulțumea pe amândoi. Trenwyth plăti 
şi dispăru în spatele cortinei fără să arunce o privire înapoi. 

Imogen nu pierdu timpul să se întrebe de ce se simţi dezamăgită 
în timp ce se ridică și merse la bufet, intenționând să ia o tavă și o 
cârpă cu care să înceapă să șteargă masa. 

Del Toro îi apăru în cale, iar licărul din ochii lui îi provocă un nod 
în stomac. Bărbatul îi confirmă rapid bănuiala. 

- Mi-ai dat cuvântul tău că nu o să trebuiască niciodată să... 

— Asta a fost înainte ca el să-mi dea o hârtie de douăzeci de lire, se 
minună del Toro. 

- Douăzeci de lire? 

Picioarele lui Imogen cedară, iar ea se prăbuși greoaie pe un scaun 
liber. Sigur vrei să spui două lire. Până și suma aceasta era un preț 
nemaiauzit pentru un asemenea loc. Doar bordelurile din Covent 
Garden sau Madame Regina puteau taxa două lire pe noapte. 

Scărpinându-se în capul cu păr din ce în ce mai rar, del Toro îi 
arătă bancnota, dar nu o lăsă să o atingă. 

- Mi-aș vinde și fiica pentru douăzeci de lire, spuse el fără pic de 
rușine. Gândeşte-te puţin, asta acoperă aproape o treime din ce-mi 
datorează tatăl tău. 

Imogen aruncă o privire la bărbaţii de la mesele de joc, captivă în 
ghearele unei speranțe disperate. Douăzeci de lire era mai mult decât 
salariul pe jumătate de an la spital. Aici, i-ar lua mai mult de un an să 
câștige suma aceasta. Mai avea de plătit șaptezeci și patru de lire din 
datoria tatălui ei. Aceste douăzeci de lire ar scuti-o de un an de mun- 
că în acest loc mizerabil. Lăsând-o cu o sentință - după cum ajunsese 
ea să o vadă ~ de doar doi ani, în loc de trei. 

Ar costa-o doar virginitatea ei. 

Deși Trenwyth era ridicol de chipeș și dezirabil, Imogen scutură 
din cap, înainte să se fi decis pe deplin să refuze. Până acum, renun- 
tase la toate visurile din copilărie — de a călători în toată lumea şi de 
a-și explora latura artistică pentru a-și întreține familia —, dar nu își 
pierduse complet speranţa de a putea duce o viață normală, în cele 
din urmă. Voia să se mărite într-o bună zi. Deși ajunsese un pari- 
or înrăit, tatăl ei fusese cândva un negustor prosper și respectabil 

de textile. Familia ei încă mai avea multe dintre contactele lui, iar 
Imogen întotdeauna se gândise că poate avea să se mărite cu un ban- 
cher sau cu un doctor - cu cineva respectabil. 

Dar dacă nu mai era virgină... 

-Nu pot. 

- O s-o faci. 

În general, del Toro era un om cu o voce blândă, dar când îi sărea 
țandăra, arăta o parte a lui întunecată și violentă, care demonstra cât 
de puțin îi păsa de femeile care îi erau angajate. Le bătea uneori, dacă 
îl nesocoteau, iar Imogen trăise cu teamă, așteptând ziua în care el 
avea să ridice mâna asupra ei. 

-Nu înţelegi, dacă intru în... probleme, îmi voi pierde cealal- 
tă slujbă, așadar voi rămâne fără modalitatea de a-mi întreține 
familia. 

Să crească un copil în acest punct ieşea complet din discuție. 

Del Toro ridică din umeri, bărbia lui dublă legănându-se într-un 
mod dezgustător. 

-Pisicile mele te vor învăţa câteva poziţii noi și poți să lucrezi aici. 
Chicoti la propria lui glumă groaznică, apoi rânji batjocoritor. A, am 
uitat că tu eşti prea bună pentru noi, prea respectabilă ca să fii văzu- 
tă cu noi în timpul zilei. 

-Nu asta am vrut så... 

- Mă întreb dacă Isobel s-ar crede prea bună pentru locul ăsta. Aș 
putea să-i trimit pe Bartolomeo și pe Giorgio să mi-o aducă, așa cum 
am făcut și cu tine. 

Del Toro își strecură bancnota sub nas, simțind mirosul atâtor 
bani. 

-Are doar cincisprezece ani, spuse Imogen cu răsuflarea tăiată, 
o frică disperată sugându-i tot aerul din plămâni. Ai spus că n-o vei 
aduce aici, că ea şi mama nu vor afla niciodată... 

- Am angajat și fete mai tinere ca ea, de treisprezece ani, înainte. 
Și ţi-am făcut promisiunea aia înainte să mi se dea douăzeci de lire. 
Del Toro ridică din umeri. Ce crede familia ta că faci toată noaptea? 
Sunt atât de proaste încât nu bănuiesc deja că ești o târfă? 

-Le-am spus că lucrez ture în plus la spital și că îţi dau ţie banii 
suplimentari. 

-Eşti tu sau sora ta. Del Toro începu să ridice glasul şi să se în- 
roșească, prevestindu-i temperamentul periculos. Devii prea bă- 
trână ca să-mi mai fii de folos pentru mult timp, și poate nu voi 
avea nevoie să mai lucrezi aici încă doi ani, dar Isobel este tânără 

și suplă... Ar fi ușor să o scot pe piaţă, și tu nu ai putea să faci nimic 
să mă împiedici. 

Imogen își simți umerii grei, apăsaţi de epuizarea cauzată de lu- 
crul şi traiul într-un asemenea stres. La douăzeci și trei de ani, ea 
începea, într-adevăr, să îmbătrânească pentru profesia asta. Nu doar 
atât, dar era și periculos de aproape de a deveni o fată bătrână pen- 
tru totdeauna. 

Aplecându-se, del Toro o apucă de braţ și o ridică în picioare, înfi- 
gându-și în mod dureros degetele în carnea ei. 

-Treci acolo, mârâi el, împingând-o spre cortină. Să faci tot ce 
vrea el, și dacă nu pleacă de aici drept cel mai satisfăcut client care 
ne-a trecut vreodată pragul, o să-i pun pe oamenii mei să-ți aranjeze 
faţa, după ce o să te înveţe mai întâi puțină umilință, ca să nu mai fii 
de folos nimănui. 

Încremenită, Imogen se întoarse spre cortină; modelul arăbesc, 
cu stacojiu și negru, era șters și zdrenţăros, de la câți bărbați trăsese- 
ră pânza în drum spre dormitoare. 

- Camera 17, strigă del Toro după ea. 

Desigur că era camera 17. Doar ce era mai bun pentru ducele 
de Trenwyth. 

Camera 17 era, de fapt, unul dintre puținele apartamente de la 
etajul clădirii lunguieţe şi înguste care găzduia Bare Kitten. Pentru 
Imogen, să urce acele scări era ca şi cum ar escalada Kilimanjaro; 
gâfâia de-a binelea când ajunse pe palier. Nu pentru că nu era obiș- 
nuită cu scările, ci din cauza corsetului și a fricii care îi strângea plă- 
mânii, împiedicând-o să respire corespunzător. Camera 17 ar fi putut 
la fel de bine să fie un eşafod. Nu era vorba că bărbatul din cameră 
nu o atrăgea - frumusețea lui era fără pereche —, dar ar însemna că 
avea să devină ceea ce nu își închipuise vreodată că va ajunge. 

O prostituată. 

Întinzându-se spre clanță, Imogen se opri brusc, punându-și 
o mână jos, pe stomac, unde un întreg stol de păsări părea să se 
agite, învolburându-și aripile în ritmul tremurului violent pe care 
îl simțea acolo. 

Închise ochii și trimise o rugăciune către un Dumnezeu care ar 
condamna-o pentru ceea ce era pe cale să facă. Apoi intră în cameră, 
închizând ușa și pregătindu-se să renunţe la inocenţa ei. 

Trenwyth era deja dezbrăcat. 

Șocată, Imogen își lipi spatele de ușă, privindu-l cu gura căscată. 
Ca infirmieră, mai văzuse bărbați goi înainte, la fel şi ca artistă. Dar 

nimic în vasta ei experienţă nu o pregătise pentru pura splendoare a 
lui Collin Talmage. Nici măcar când el o ţinuse în braţe, Imogen nu 
întrevăzuse forța brută și controlată exercitată de bărbat. El fiind 
cu spatele la ea, Imogen reuși oarecum să își potrivească privirea pe 
acel perfect corp dezgolit. 

Înainte de a fi obligată să îl atingă. 

Un felinar împrăștia o lumină vagă de pe noptieră, unde Trenwyth 
pusese un pahar lângă o carafă plină; el era de-a dreptul mândru de 
propria goliciune. Umbrele aruncate de lampa solitară pe mușchii lui 
fermi erau la fel de amăgitoare precum lumina slabă din cameră. 

-Vrei să bei ceva? Trenwyth gesticulă spre lichidul auriu pe care îl 
abandonase pe noptieră. Cred că eu am băut destul. 

Se întoarse spre ea, iar Imogen nu ar fi putut să bea nici dacă i-ar 
fi fost turnat lichidul direct în gura căscată. Cumva, știa că ducele 
de Trenwyth nu fusese niciodată în viața lui bântuit de blestemul 
irlandez. Mădularul lui se înălța mândru dintre șoldurile lui ferme 
și viguroase. El își plecă ochii, oarecum timid, apoi o privi din nou, 
parcă invitând-o la păcat. 

Doar nu avea de gând să pună asta... asta... în ea. Nu avea cum, 
era imposibil să încapă. Mintea ei bătea în retragere, dar corpul ei... 
corpul ei reacționă la invitaţia lui. Brusc, Imogen se simţi aseme- 
nea unui boboc de trandafir pe cale să inflorească, tremurând de 
instinctul de a se deschide. De a se dezgoli. Acel impuls o sperie 
atât de tare, încât își încrucișă braţele pe mijloc, într-o încercare 
naivă de a rezista. 

Aruncând o privire scaunului pe care el își lăsase uniforma, Imo- 
gen observă licărul unui întreg arsenal de arme. Două pistoale, șapte 
cuțite de dimensiuni diferite, sabia, o platoșă cu un aspect straniu, 
pe care probabil că o avusese pe sub cămașă, și... Dumnezeule, aceea 
era o seringă? Unde ţinuse toate astea asupra lui? 

Imogen îl privi din nou pe duce cu ochi mari și bănuitori. Dacă 
era, cu adevărat, spion? 

El îi întâmpină privirea sălbatică cu ochi fermi. Precaut, fără 
să întrerupă contactul vizual, se întinse pe pat, genunchii depărtân- 
du-i-se ușor. Ca un leu care se odihnea. 

-Vino la mine, spuse Trenwyth, întinzând mâna spre ea. 

Imogen de-abia își simţi picioarele când o purtară spre el, dar, 
cumva, reuși să traverseze camera roșiatică, până ajunse înaintea lui, 
încremenită ca o stâncă, 

Stând atât de aproape de el, i se păru greu să nu se lase copleșită 
de frumusețea lui. Își dădu seama că postura lui relaxată era amăgi- 
toare, întrucât mușchii îi erau încordați ca ai unui prădător gata să își 
înșface prada. Deși expresia feței lui rămase de nepătruns, o senzație 
de violență ținută în frâu plutea în aerul dintre ei, dar trăsăturile lui 
calme și enigmatice nu o trădară nici o clipă. 

Trenwyth răsuflă îndelung, de parcă își ținuse respirația de ceva 
vreme, pleoapele devenindu-i grele de oboseală în timp ce, cu limba, 
își umezi buzele uscate. 

Se întinse spre Imogen, apoi păru să se răzgândească. 

- Scoate-ţi hainele, îi porunci el blând. 

Cuprinsă de o incertitudine sfioasă, Imogen nu credea că degetele 
ei erau în stare să îndeplinească acea sarcină. 

-Ați putea..., propuse ea ezitant, să mă dezbrăcați, dacă doriți. 

-Nu ţi-ar plăcea asta, o avertiză el, schimbându-și ușor poziţia și 
îndepărtându-se puțin de ea. 

- Eu... nu mă deranjează. Trebuie să fac orice îmi cereți. 

-Dacă ating eu rochia aia, o fac bucăţi, spuse el încordat. Și nu 
cred că eşti pregătită pentru asta. 

Imogen nu înţelegea cum de un bărbat putea să pară sălbatic, 
sumbru şi seducător în același timp. Dar, în cele din urmă, suferința 
înduioșătoare din ochii lui o făcu să înceapă să își descheie nasturii 
corsajului scandalos de decoltat. 

Privirea lui sălbatică se fixă pe mișcările mâinilor ei tremurânde, 
iar Imogen bâjbâia după ceva ce ar fi putut spune în timp ce își cobo- 
ra rochia de pe umeri. 

- Douăzeci de lire? 

Închise îngrozită ochii. Cât de vulgar și de stupid să aducă vorba 
de bani când erai plătit pentru îndeplinirea fanteziilor. 

-Nu mi-a plăcut să văd mâinile lui Mackenzie pe tine, spuse el, 
frângându-și propriile mâini în timp ce rochia ei căzu pe podea, Imo- 
gen rămânând doar în corset, lenjerie, ciorapi și pantofi. Apoi mi-am 
dat seama că vreau să-mi pun eu mâinile pe tine. Doar pe ale mele. 
Toată seara am simţit cât de caldă erai pe coapsa mea. 

Aparent, amintirea aceea se dovedi a fi prea mult pentru el. 

Trenwyth sări spre ea, iar Imogen tresări, dar brațele care o tra- 
seră lângă el erau grijulii, dacă nu chiar blânde. Ducele era un bărbat 
conștient de propria forță. Era obişnuit să o tempereze, să o contro- 
leze și să o dezlănțuie doar asupra celora care meritau. 

Îi depărtă ușor coapsele şi, după cum o avertizase mai devreme, 
îi înșfăcă lenjeria intimă cu mâinile lui mari, i-o scoase și i-o aruncă 
pe podea. Imogen era prea uimită ca să scoată vreun sunet, să facă 
altceva pe lângă a îngenunchea deasupra lui, sperând ca picioarele ei 
goale și tremurânde să nu cedeze de emoție. Fără să gândească, se 
sprijini cu mâna de umărul lui ferm. 

Ochii li se întâlniră, fața lui fiind la doar câțiva milimetri de a lui. 
Imogen nu îndrăzni să își plece privirea, nu se putea gândi la aerul 
rece pe cea mai intimă și mai înfierbântată parte a corpului ei. Parte 
pe care ea nu o mai dezvăluise nimănui până în această noapte. Nu 
voia să vadă cât de aproape era de mădularul lui erect. 

Dumnezeule, se gândi panicată, cum se putea convinge să facă 
asta? 

Mâinile lui îi cuprinseră șoldurile pentru a o ajuta să își menţină 
echilibrul. Mușchii ei tremurau sub mâinile lui, iar el îşi trecu degetul 
mare peste osul șoldului ei, într-o mişcare liniștitoare. 

-Dintre toate chinurile prin care am trecut, și au fost multe, fier- 
bințeala ta pe piciorul meu este cea mai plăcută tortură dintre toate. 

Depravarea nestăpânită a cuvintelor lui provocă un sunet uluit 
din partea lui Imogen, iar el o sărută. 

Gura ei era neobișnuit de catifelată sub buzele lui aspre. Carnea și 
oasele ei păreau chiar mai delicate lângă un corp atât de încordat 
şi de ferm. 

Trenwyth îi amintea cât de fragilă era, și totuși... se simţea 
protejată. 

Dorită. 

Limba lui iscoditoare îi gustă buzele, iar instinctul o împinse 
pe Imogen să îi permită să intre. Zdrobind-o la pieptul lui, cu tot 
cu corset, Trenwyth scoase un mormăit în timp ce limba lui porni 
într-o explorare umedă a gurii ei. Sunetul vibră între trupurile lor 
şi, cumva, făcu noaptea să pară și mai misterioasă. Dacă Imogen ar 
fi auzit un asemenea sunet în orice altă parte, ar fi fugit de el, stri- 
gând după ajutor. Dar acum, sunetul o străbătu, provocându-i încă 
un spasm tulburător, în timp ce sexul i se încleştă. 

Imogen credea că mai fusese sărutată înainte, dar se înşelase 
amarnic. Asediul asupra gurii ei continuă până când ea rămase fără 
aer, dar nu îi păsa. Gândurile i se împrăştiară asemenea unui stol de 
păsări speriate. Chiar și în stare de ebrietate, talentul lui de a-și folo- 
si gura o scoase din minți. Trenwyth avea gust de scotch și de păcat, 

iar Imogen se întrebă dacă beţia era la fel de contagioasă precum 
«iuma, pentru că ea se simţea destul de ameţită. 

Chiar când credea că Trenwyth nu mai avea ce alt loc să lingă, 
cl începu să îi sugă și să îi ciupească uşor pielea. Să guste și să sa- 
vureze. Mai întâi buza de jos, apoi pe cea de sus, prinzându-i blând 
limba. Imogen credea că avea să o ia razna din pricina atâtor sen- 
zații învălmășite. 

În cele din urmă, else potoli, retrăgându-și limba şi plimbându-și 
pura peste a ei cu mișcări blânde, barba măruntă înțepându-i bu- 
zele delicate. 

Mâinile lui nu rămaseră inerte. Îi verificară jartierele care îi țineau 
ciorapii strâns pe coapse. Îi mângâiară din nou șoldurile, aparent în- 
«ântate în mod special de acea parte anatomică a ei, apoi se mulară 
pe fundul ei, după care se întinseră mai jos și... 

Imogen se feri și încercă fără succes să își strângă coapsele, în 
timp ce degetele lui curioase găsiră un izvor de umezeală între pi- 
cioarele ei. 

-Nu te mai mișca, spuse el, înfiorându-se. 

Șocată și hiperstimulată, Imogen clipi pentru a-și alunga câteva 
lacrimi derutate. 

-Nu trebuie să... Putem să... trecem direct la... 

Imogen voia - nu - avea nevoie ca treaba asta să se termine îna- 
inte ca ea să își piardă curajul. O curiozitate fierbinte înflori înă- 
untrul ei și apoi îi înfioră pielea. Se simțea ca o depravată. Nu ca o 
prostituată, ci ca o iubită. Și știa că orice îi făcea el acum era de-a 
dreptul periculos. 

Periculos, pentru că Imogen nu voia ca el să se oprească. 

Trenwyth trezise ceva în ea, o dorință păcătoasă, iar Imogen ştia 
că, dacă ar simţi orice altceva în afară de dezgust cu el, sentimentul 
de rușine s-ar intensifica mai târziu. 

El clipi, cercetând-o cu ochii lui neliniștitor de ageri pentru cineva 
în starea lui, în timp ce mâinile i se odihneau pe talia ei. 

-Presupun că nu ai mulți... clienți care se sinchisesc să îţi ofere 
plăcere. 

Imogen își mușcă buza înainte de a răspunde cu precauţie: 

- Eu... nu pot să spun că am avut. 

Ochii lui se îmblânziră. Își lipi nasul de al ei, apoi o sărută blând, 
într-un mod tandru, care aproape o termină pe Imogen. 

-Vrei să ştii de ce te-am ales pe tine în noaptea asta? De ce am 
plătit douăzeci de lire? Adică, pe lângă frumusețea ta exotică, desigur. 

El doar flirta, dar, cu toate acestea, Imogen nu se putu abține să 
nu roşească, încântată. 

-Ochii tăi. El întinse mâna, trecându-și degetul mare pe sub 
ochiul ei, chiar sub linia trasată cu creionul negru, menită să îi ac- 
centueze forma. Deşi sunt minunați, sunt obosiţi. Încordați. Arăți de 
parcă lucrurile nu au mers tocmai pe roze în ultima vreme. 

Imogen își plecă privirea, supărată că dezvăluise atât de multe. 
Buzele i se încordară, încercând să alunge valul de lacrimi pe care 
blândețea lui ameninta să îl declanșeze, aproape uitând de poziția 
lor intimă pentru o clipă. 

-Am avut o săptămână destul de istovitoare, mormăi el. Sunt 
convins că ai auzit despre asta. 

Imogen încuviinţă din cap, un fior de compasiune străpungân- 
du-i propria suferință. 

Degetul lui cobori pe obrazul ei, apoi pe pieptul ei dezgolit, 
încurajând-o să îl privească din nou, acum că Imogen se liniștise. 

Dumnezeule, dar nu avea să se obișnuiască nicicum cu frumuse- 
țea care o asalta de fiecare dată când îi vedea chipul. 

-Am venit aici astă-seară sperând să beau destul, cât să uit... 
Ochii lui deveniră suspect de străvezii, iar Trenwyth își luă o clipă 
pentru a se stăpâni. Când continuă, gasul îi fu mai aspru și mai jos, 
dacă era posibil. Vreau să ne bucurăm amândoi de indulgența asta. 
De uitarea asta. Vreau ca noaptea aceasta să fie ca o păsuire.... Pen- 
tru că zorii aduc totul înapoi, nu-i așa? Datoria nu lasă loc la durere 
sau oboseală. Va trebui să plec la... Ducele se opri la timp, încleștân- 
du-și dinţii pentru a reține cuvintele care fuseseră pe cale să îi scape. 
Nu contează unde merg. Ce vreau să spun este că lumea merge mai 
departe, indiferent de ce am pierdut noi. Indiferent de ce am câști- 
gat.... De ceea ce vrem sau... ce nu vrem, în orice caz. 

Învăluită de un sentiment intens de empatie pentru durerea vă- 
dită din ochii lui, Imogen îi cuprinse chipul în palme. Bărbatul acesta 
își pierduse familia și până și cel mai necruţător soldat sau spion 
trebuia să jelească în felul său. 

—la-ţi plăcerea de care ai nevoie, Cole, șopti ea. Nu-ţi face griji 
pentru a mea. 

El avea dreptate într-o privință - nimeni nu îi oferise vreodată 
plăcere. 

Trenwyth oftă și se cutremură. 

- Uite. 

Apucându-i mâna, i-o ghidă între corpurile lor, până îi închise 
degetele peste pielea surprinzător de fierbinte a mădularului său. 
Mâna ei mică de-abia îi putea cuprinde erecţia ca de oțel. 

Imogen căscă panicată ochii. Ce voia el ca ea să facă? 

-Vezi tu, spuse el, gemând. Este mai bine să te fac să-ți dai dru- 
mul. Să te pregătesc. Până și cele mai experimentate... doamne au 
dificultăți uneori. 

Imogen înghiți în sec, înțelegând, și își retrase mâna dintre ei, 
deși apreciase că el îşi dăduse silința să evite să o numească târfă. 

Brațele lui se strecurară în jurul ei și o traseră aproape de el. 

- Lasă-mă pe mine, îi porunci Trenwyth și apoi îi tăie răsuflarea 
cu un alt sărut. Haide să împărțim plăcerea, ca și cum am fi doi iubiti, 
nu străini. 

El nu îi mai exploră sau mângâie corpul. Doar cobori între picioa- 
rele ei, strecurându-și degetele nemiloase în părul de acolo, mângâin- 
du-i cea mai intimă parte din trupul ei. Lui Imogen i se tăie respirația 
și tremură, dar el era cel care gâfâia printre dinții încleștați. 

Cu cealaltă mână, Trenwyth îi înșfăcase șoldul, în timp ce de- 
getele aspre îi deveneau alunecoase de dorință. Un val de plăcere o 
străbătu brusc pe Imogen, iar el continuă să o mângâie cu mișcări 
blânde, jucăușe. 

Stomacul ei se încleștă, un abis de dorință deschizându-se și 
pulsând în pântecul ei. Spontan, șoldurile ei se supuseră ritmului 
degetelor lui abile, parcă cerând acele mișcări excitante. El o mân- 
gâie și o tachină, în tot acest timp ţinându-i gura ocupată cu limba 
lui iscoditoare. 

Imogen începu să respire sacadat, apoi să scoată mici scâncete de 
plăcere când el atinse, în sfârșit, punctul potrivit, apoi încă o dată, 
până când unghiile ei se înfipseră în umerii lui, în timp ce o senzație 
insistentă şi arzătoare de plăcere începu să pună stăpânire pe ea. 

- Cole? scânci Imogen, agățându-se de el, aproape temându-se 
de orice era ceea ce îi încleşta toți mușchii de la piept în jos, în spas- 
me incontrolabile. 

- Da, gemu el în gura ei. Dă-ţi drumul pentru mine. Asta este. 

Furtuna se dezlănțui înăuntrul ei cu o intensitate zguduitoare. 
Lui Imogen îi dădură lacrimile în timp ce se încolăci în jurul mâinii 
lui, coapsele ei încleștându-se, de parcă ar fi călărit un armăsar pu- 
ternic, în timp ce era inundată de val după val de plăcere neînchi- 
puită. Convinsă că mâinile lui erau magice, Imogen deschise gura 

ca să îi spună acest lucru, dar tot ce ieși printre buzele ei fu un scâncet 
jos. Sau poate nimic, nu își putea da seama. Sau aminti. Sau păsa. 

Când plăcerea deveni prea intensă, Imogen mușcă pielea dintre 
gâtul şi umărul lui Trenwyth, iar el scoase din nou acel geamăt mis- 
terios și sălbatic, care devenea un tunet într-un piept atât de mare 
ca al lui. 

Dar el păru să înțeleagă, întrucât mângâierile se domoliră, dege- 
tele lui trecând alene peste acel boboc plin de senzaţii, făcând-o să se 
înfioare, apoi își retrase mâna. 

- Dumnezeule, ești magnifică, gâfâi el, ochii fiindu-i puţin înce- 
ţoșaţi, iar corpul încordat și asudat. Ești pregătită, spuse el printre 
dinţii încleștați. Acum. 

Într-o mișcare grațioasă, el o ridică, se răsuci în același timp cu ea 
şi o întinse pe spate în pat. Corpul lui era atât de masiv deasupra ei, 
depărtându-i picioarele larg, într-un mod nu prea confortabil. Imo- 
gen ar fi vrut să îi spună să aștepte, să o lase o clipă, dar el o distrase 
cu încă un sărut adânc și îndelung. 

El rosti niște cuvinte neinteligibile în gura ei, iar Imogen fu con- 
vinsă că erau dure și vulgare. Ochii lui sclipeau violent acum, de par- 
că rațiunea îl părăsise complet, lăsând-o la mila acestei bestii pline 
de dorință. 

Trenwyth își ridică șoldurile, își arcui gâtul și, dintr-o împunsă- 
tură brutală, dar lină, fu înăuntrul ei, trecând de bariera plăpândă 
a virginității ei de parcă nu ar fi existat și întinzând la maximum 
mușchii neobișnuiţi cu invazia. Sunetul care ieși din gâtul lui fu mai 
degrabă un răget decât un geamăt, acoperind scâncetul ei de protest. 
Lacrimile țâșniră în ochii lui Imogen, iar ea îşi mușcă obrazul pe in- 
terior atât de tare, încât simţi gustul sângelui până când el își încetă 
avansul nesfârșit. 

Din cauza înălțimii lui, Imogen își îngropă fața în scobitura gâ- 
tului său, luptându-se din răsputeri să respire, pentru a-și calma 
durerea. Pentru a-și ascunde lacrimile, ca nu cumva să îl supere. 

- Doamne, înjură el. Ce strâmt. 

Se retrase ușor, apoi se împinse din nou în ea, de data asta făcân- 
du-și mai mult loc, lăsând un stigmat fierbinte și mistuitor pe carnea 
ei neîncercată. Simţea că propriul ei corp încerca să se adapteze, să 
se muleze în jurul lui. 

- Prea... strâmt... spuse el, gâfâind. 

Mișcările lui deveniră mai scurte, mai puţin grațioase şi mai 
frenetice. Sexul ei era ca un nod de tensiune și foc, deși, dincolo 

de senzaţia de disconfort, simțea vag și plăcerea pe care i-o prezen- 
taseră mai devreme mâinile lui. Imogen se întrebă, în timp ce corpul 
ei începu să se relaxeze și penetrările lui să devină mai puțin adânci, 
dacă avea să simtă din nou acel extaz incomparabil. 

Dacă ea avea să își dea din nou drumul. 

Cu un geamăt jos, corpul lui se încordă și se retrase din ea, mă- 
dularul lui încă pompând între corpurile lor, înainte ca Trenwyth să 
fie cuprins de spasme violente; își lăsă capul pe spate, în timp ce o 
substanță caldă și umedă țâșni pe șoldul lui Imogen. 

Ea îşi întoarse capul pentru a-și feri privirea, simțindu-se ca o in- 
trusă într-un moment intim, deși acel moment era al ei. Privi mușchii 
din brațul lui, proptit lângă capul ei, încleștându-se și flexându-se, 
forțându-i venele să se împingă în pielea lui întinsă la maximum. 
Imogen nu mai văzuse niciodată ceva atât de senzual și de frumos. 

Ca în cazul oricărei furtuni violente, în aer plutea o atmosferă 
greoaie și tăcută, în timp ce amândoi încercau să îşi recapete contro- 
lul asupra corpurilor lor. El rămase aplecat asupra ei, nemișcat, doar 
pieptul lui atingându-l pe al ei în timp ce respira. Imogen avu impre- 
sia că el șoptise ceva ce sunase precum „niciodată“. Dar cuvântul se 
pierdu în întuneric. 

Gata, asta fusese. Ceea ce mai rămăsese din inocența ei fusese 
luată. Nu, nu luată. 

Cumpărată. 

Imogen decise că sacrificiul virginităţii ei meritase, în cele din 
urmă. Câteva secunde de durere în schimbul unui an întreg de li- 
bertate. Pentru o viaţă întreagă de singurătate. Pentru siguranța 
surorii ei. 

Pentru douăzeci de lire sterline. 

Tandru, Trenwyth se aplecă să o sărute, iar câteva dintre gându- 
rile ei negre se risipiră. Existase și plăcere. Plăcere ilicită, de neînchi- 
puit, adusă de mâinile lui brutale, blânde, masculine și abile. 

Gemând, Trenwyth se ridică de pe ea și se întinse după o bucată 
de pânză ce atârna pe lavoar. Era roșie, ca orice altceva din camera 
aceasta, şi avea să mascheze sângele virginităţii ei. Curățându-se pe 
el însuși fără să se deranjeze să se uite la ea, îi întinse şi ei o a doua 
cârpă, respectându-i intimitatea în timp ce Imogen ștergea urmele 
plăcerii lui de pe şoldul ei, recunoscătoare că ducele își luase măsuri 
de precauţie împotriva unei sarcini. 

Nu s-ar fi cuvenit ca primul născut al ducelui de Trenwyth să fie 
bastardul unei prostituate. 

Imogen se aștepta ca el să plece apoi, să o abandoneze și să o lase 
să se adune, să își vină în fire. 

În schimb, el se întinse înapoi în pat, complet gol. Se întinse spre 
ea și îi desfăcu din câteva mișcări dure corsetul. 

-Ce faci? întrebă ea pe un ton poruncitor, împingându-l fără prea 
mult succes. 

- Asta, spuse el, scoțându-i cămășuța. 

- Nu... ce... O! 

Rămasă cumva complet goală, Imogen încercă să își acopere sânii 
cu braţele, dar el o trase în sus, pe perne, ca o bestie necioplită şi 
stângace, și o întinse pe spate. 

Imogen își ridică un genunchi, într-o încercare absurdă de a se 
acoperi. 

El se uită la ea, îngenuncheat deasupra ei, trupul lui gol fiind ferm 
şi puternic, privind-o cu ochii lui arzători și triști. Un sunet scăpă 
din gâtul lui, masculin, fără îndoială, și animalic în același timp - un 
tors și un mârâit deopotrivă, își spuse Imogen în sinea ei. 

Mâinile lui curioase o cercetau fără oprire, găsind mici locuri in- 
time cărora ea nu le dăduse niciodată prea multă atenţie. Porțiunea 
din spatele genunchiului ei, pielea tremurândă de sub buricul ei, sco- 
biturile sensibile dintre coastele ei vizibile. Locuri pe care ea nu le 
considerase senzuale înainte de acest moment. 

-Ar trebui să mănânci mai mult, o certă el, trăsăturile lui fru- 
moase schimonosindu-se de nemulțumire. 

Imogen îi oferi un zâmbet crispat și încuviință aprobator, mug- 
cându-și buza pentru a se abţine să îl informeze că o cămară goală 
și trei burți goale nu te transformă într-o amantă senzuală. Ei i-ar 
plăcea să mănânce mai mult decât resturi potrivite pentru o pisică a 
străzii. Dar asta nu îl privea pe el și nu era nici lucrul la care Imogen 
ar fi vrut să se gândească acum. Foamea nu reprezenta o problemă 
în acest moment. De fapt, o senzaţie de satisfacţie supremă îi pusese 
stăpânire pe toate organele și membrele. 

Mâna lui Trenwyth poposi peste șoldul ei uşor proeminent, ex- 
pus de poziţia ei pudică. Trasă cu degetul o formă micuță pe care o 
văzu pe fundul ei, un semn pe care Imogen îl avea din naștere. 

-Ţi-a spus cineva vreodată că semnul ăsta seamănă exact cu in- 
sula noastră? întrebă el, aplecându-se pentru a-l săruta. 

- Nu, recunoscu ea timidă. 

Nimeni, în afară de mama ei, nu mai văzuse semnul, darămite să 
facă şi vreo observaţie despre el, dar nu se cuvenea să îi spună și lui 
acest lucru. 

-Cred că tocmai te-am sărutat undeva în apropiere de Corn- 
wall. Buzele lui se mutară ușor la dreapta și spre nord. Și aici este 
Edinburgh. 

O sărută din nou cu gura lui caldă, trimițând fiori delicioși pe pie- 
lea ei. 

Trenwyth urcă pe corpul ei, mângâindu-i nasul cu al lui și apoi 
pecetluindu-i buzele cu un sărut plăcut și nonșalant. 

-Cât de patriotic din partea ta să porţi o asemenea reprezentaţie 
pe corp, o tachină el cu un rânjet care îţi tăia respiraţia. Și într-un loc 
atât de minunat. Te felicit în numele reginei și al țării tale. 

În ciuda ei însăși — în ciuda întregii situaţii -, un zâmbet timid 
atentă la buzele lui Imogen. 

Asta până când el își puse braţele în jurul ei și capul ciufulit pe 
pieptul ei, ținând-o captivă cu corpul lui. 

Dumnezeule. Trenwyth avea de gând să... doarmă cu ea. 

Corpul lui masiv oftă atât de îndelung, încât Imogen nu credea că 
el avea să înceteze vreodată să expire, până când oftatul se încheie 
într-un sunet - oare putea să fie? — de satisfacție. 

- Mulţumesc. 

Trenwyth căscă. Mâna lui se odihni pe sânul ei, iar Imogen încer- 
că să nu fie stânjenită de modul în care de-abia îi umplea palma. Deşi 
pe el nu părea să îl deranjeze. De fapt, modul în care își ținea mâna 
acolo avea un aer posesiv. 

Sau poate că Imogen doar își închipuia acest lucru. 

-Habar nu ai ce ai făcut... Bâiguiala lui deveni mai pronunțată 
acum, în timp ce epuizarea puse stăpânire pe corpul lui masiv. Ai 
transformat ziua asta de coșmar în... altceva. 

Impresionată de cuvintele lui, Imogen își puse mâna peste a lui, 
pe pieptul ei, întrebându-se dacă el îi putea simţi inima bătând. 

-Ştiu că nu vorbim despre subiectul acesta, se aventură ea, dar 
îmi pare foarte rău pentru pierderea ta. 

El deveni groaznic de încremenit, iar inima ei tresări. 

- Ştii... toată lumea mă tot felicită, spuse Trenwyth în cele din 
urmă, de parcă nu îi venea să creadă. Am pierdut... aproape toate 
persoanele care însemnau ceva pentru mine și toți știu să vorbească 
doar despre norocul meu, că am fost cel mai tânăr dintre noi trei şi 
tot am moștenit titlul ducal şi tot ce vine cu numele de Trenwyth. 

Imogen nu știa ce să zică, în mare parte pentru că era de acord că 
sentimentul era deplorabil. 

- Îmi iubeam fratele, spuse el trist. El şi Hamish Mackenzie 
erau — sunt - oamenii de care sunt cel mai apropiat în lumea asta. Și 
tatăl meu... era atât de iubit, de integru, de curajos și de ciudat de 
sentimental pentru un bărbat. Îmi va lipsi. 

Nota de tristețe și singurătate care se strecură în glasul lui îi 
frânse inima lui Imogen. 

-Şi mama ta? 

- Desigur. Desigur, şi mama. Nu eram foarte apropiaţi, dar o 
iubeam. lar ea mă iubea pe mine, în felul ei, presupun. Deși pe Ro- 
bert l-a iubit cel mai mult, pentru că eu provocam numai belele când 
eram mic. El era moștenitorul, iar eu eram rezerva, după cum se spu- 
ne. Dacă ea ar fi trăit, ar fi detestat faptul că eu sunt duce acum. Râse, 
dar fu un sunet trist. 

-Sunt sigură că ar fi mândră de tine. 

Imogen nu știa nimic despre situația lor, dar își dorea cu dispera- 
re să îl aline puțin. 

El se cuibări și mai mult lângă ea, iar un val de căldură îi înmuie 
inima lui Imogen. 

-Nu vreau să fiu duce, se plânse el în timp ce căscă. N-am vrut 
niciodată. 

-Probabil că ești primul bărbat care a spus vreodată acest lucru. 

Trenwyth scoase din nou sunetul acela. Ca un râset, dar nu tocmai. 

Imogen se gândi la moartea propriului tată. Un om bun, când își 
amintea să vină acasă. Când nu le lăsa de izbeliște ca să meargă la 
jocuri de noroc și să bea toți banii. Lăsându-le fără nimic. 

- Taţii, spuse ea oftând. Nu ne lasă întotdeauna moștenirea pen- 
tru care suntem pregătiţi, asta este sigur. Cel mai bun lucru pe care îl 
putem face este să încercăm să ne descurcăm, presupun. Să ne dăm 
silința și să facem tot ce putem, fără să ne pese ce are altcineva de 
spus despre asta. Tu jelește cât de mult vrei, Collin Talmage, iar ori- 
cine are ceva de comentat, poate să se spânzure. 

- Eşti o pasăre rară, Ginny, şopti el, înghiontindu-i sânul cu nasul. 

-Cum adică? 

Imogen descoperi că îi plăcea să simtă greutatea caldă a corpului 
său, care alunga răcoarea nopții de primăvară. 

- O persoană sinceră într-o lume plină de minciuni. 

Mişcată, Imogen îi strânse mâna într-a ei, iar degetele li se 
împreunară. 


32 


- Ginny este numele tău adevărat? întrebă el. 

- Nu, mărturisi ea. 

- Va trebui să-mi spui care este. 

Cuvintele lui de-abia mai erau inteligibile acum, iar Imogen nu 
aşteptă mult până când un sforăit blând vibră pe pielea ei. 

-Este Imogen, șopti ea. 

O lacrimă îi alunecă în păr în timp ce își dădu seama că împăr- 
lășise cea mai fizică și mai emoţionantă intimitate din viaţa ei cu 
un bărbat care nici măcar nu îi știa numele. Nici măcar nu fuseseră 
prezentaţi unul altuia și, cel mai probabil, nici că avea să se întâmple 
vreodată acest lucru. 

- Numele meu este Imogen Pritchard, Excelenţă. Este o plăcere 
să vă cunosc. 


Capitolul 3 


Londra, august 1877, un an mai târziu 


„Ducele de Trenwyth trăiește!“ Toate ziarele omniprezente din 
imperiu, de la Times până la Telegraph, aveau variaţii ale acelu- 
iaşi titlu pe prima pagină. În timp ce alerga grăbită dinspre Cha- 
ring Cross Station, Imogen ardea de nerăbdare să se oprească și 
să devoreze toate detaliile, dar trebuia să ajungă la St. Margaret's 
Royal Hospital în zece minute, iar dr. Fowler ținea foarte mult 
la punctualitate. 

Un licăr de lumină străluci pe pânza neagră care era starea ei 
sufletească. Collin Talmage trăia. Imogen urmărise întreaga saga a 
dispariţiei lui, în urmă cu un an, cu puţin mai multă nerăbdare de- 
cât restul populației. Noaptea pe care o petrecuseră împreună era 
păstrată ca un secret prețuit în amintirea ei — și în inima ei -, în timp 
ce toată lumea de la Buckingham Palace la Divizia de Investigaţii 
Criminale de la Scotland Yard îl căutase pe fiul preferat al Angliei. 

Reticentă, Imogen îl lăsase dormind pe Trenwyth în camera 17 
de la Bare Kitten, primăvara trecută, și se grăbise să ajungă la tura 
ei de la spital, cum făcea și acum. Din informaţiile culese de ziare în 
anul petrecut în căutarea lui, Trenwyth se îmbarcase pe un vas 
cu destinaţia India în acea după-amiază și nu se mai auzise nimic 

de el de atunci. Speculaţiile exagerate se împrăștiaseră ca o boală fa- 
tală în presa locală și internațională. Oare se pierduse într-o junglă 
orientală și pierise de mâna sălbaticilor care trăiau acolo? Ucis în 
altercaţiile dintre turcii otomani și ruși? Trecuse de partea vreunui 
sultan desfrânat, cu o avere scandaloasă? Sau îşi ridicase propriul re- 
gat tribal undeva în deșertul sălbatic, cu un harem care să îi satisfacă 
toate poftele? 

În cele din urmă, casa regală pusese punct articolelor, deși ziarele 
mai liberale încă mai publicau câte un text din când în când, despre 
viața alternativ scandaloasă și misterioasă a ducelui dispărut, Collin 
Talmage. Fiind cel de-al treilea copil al uneia dintre cele mai nobile și 
înstărite familii din tot regatul britanic, el își petrecuse tinerețea ca 
un desfrânat și un risipitor, cheltuindu-și alocația pe curtezane cos- 
tisitoare, petreceri şi genul de plăceri nu tocmai permise de legea im- 
perială. În cele din urmă, disperat, tatăl lui îi cumpărase un post în 
armată, iar aici își iroseau jurnaliştii mare parte din timpul și energia 
lor. Pentru că, după o scurtă vreme sub comanda locotenentului-co- 
lonel Liam Mackenzie - bărbatul pe care ei îl numeau Demonul Sco- 
tian - rangul și regimentul lui Collin Talmage deveniseră din ce în 
ce mai ascunse. Articolele remarcau adesea cât de straniu era că un 
nobil din regat - un bărbat din linia directă de succesiune - trebuia 
să fie trimis într-o expediţie militară, mai ales atât de curând după 
moartea părinţilor și a fratelui său. Oare decesul familiei Talmage 
avea vreo legătură cu dispariția lui Collin? Avusese el vreo legătură 
cu morțţile lor? 

Ziarele zbierau sus și tare cuvântul pe care compatrioții lui îl șop- 
tiseră în noaptea aceea, în urmă cu mult timp, la Bare Kitten. 

Spion. 

Imogen își aducea adesea aminte de noaptea aceea și de modul 
în care el evitase să îşi dezvăluie destinaţia sau obiectivele. La fel de 
des - dacă nu chiar mai des — se ruga pentru siguranţa și liniştea lui. 
Poate că ducele de Trenwyth făcuse multe rele la viața lui, dar cu ea 
fusese blând. Generos. Împărtășiseră ceva în camera aceea de la etaj, 
în Bare Kitten, o intimitate care depășea nivelul fizic. Și, deşi pro- 
babil că el nu se gândise niciodată la asta, blândețea lui însemnase 
foarte mult pentru ea. 

Când urca scările din spate ale spitalului, Imogen era în întârziere 
cu exact unsprezece minute, conform ceasului pe care și-l prinsese 
de corsaj. Fără îndoială, avea să fie mustrată. Îndesându-şi mănușile, 
geanta și alte măruntișuri în dulapul ei din vestiarul infirmierelor, 

Imogen își luă şorțul şi boneta și porni grăbită spre ușă. Tocurile ei se 
auzeau zgomotoase pe podeaua din beton a coridorului din spate, în 
timp ce Imogen își lega șorțul alb, apretat, peste rochia neagră. Talpa 
pantofului ei stâng se desprinsese de ceva vreme, iar ea nu își per- 
mitea un drum la cizmar. Își spuse în gând să nu uite să şterpelească 
din nou puţin clei din magazie, în timp ce făcea dreapta și începea să 
urce scările. Își fixă boneta pe creștetul capului până ajunse la etajul 
doi. Nu lucra niciodată în sala de operaţii, așa că își continuă drumul 
în sus pe scări, trecând pe lângă mulțimea răbdătoare de stagiari de 
la etajul trei, îndreptându-se spre ultimul etaj, unde erau saloanele 
private și unde își desfășura ea activitatea. 

St. Margaret's era un spital destul de exclusivist, tratând doar pa- 
cienții care îşi permiteau asta, dar scările din spate erau, de obicei, 
aglomerate de personalul spitalului. Folosirea scărilor de la intrarea 
din față era restricționată pentru pacienţi, familie sau pentru vreun 
doctor sau un protector al spitalului care venea în vizită pentru a 
inaugura vreo aripă nouă sau o metodă specială de cercetare. 

Era atât de distrasă de gândurile la Trenwyth, încât Imogen 
nu observă că nu se mai întâlnise cu nimeni pe scări de vreo 
două etaje. 

Unde era toată lumea? Oare, pentru prima dată, providența era 
de partea ei și putea ajunge la postul său fără ca infirmiera-șefă 
Gibby sau dr. Fowler să îi observe întârzierea? Mări viteza, folosin- 
du-se de balustradă pentru a se împinge mai eficient înainte, ajun- 
gând împleticindu-se la etajul patru. Tot ce trebuia să facă era să 
traverseze coridorul lung de saloane private, până la camera infir- 
mierelor din aripa sudică, și să înceapă să amestece tincturile pentru 
dimineaţă și medicamentele, înainte să observe cineva că lipseau. 
Avea să se oprească mai întâi la salonului lordului Anstruther. Toată 
lumea știa că prinseseră drag unul de celălalt și aveau să creadă că 
ea zăbovise mai mult cu bătrânul nobil înainte de a-și începe treaba, 
după cum îi era obiceiul. 

Când ajunse în capul scărilor, coti grăbită după colț și, brusc, își 
duse mâna la gură pentru a nu-i scăpa vreun sunet surprins. Totuși, 
nu se opri la timp pentru a evita o ușoară coliziune cu Gwen Fitz- 
gibbon, colega ei din aripa nordică. 

Gwen, o irlandeză robustă și ageră la minte, o înșfăcă instan- 
taneu pe Imogen, apoi o împinse în perete cu bratele ei puternice. 
Instinctul de a se împotrivi al lui Imogen se stinse imediat când 
îşi dădu seama că aproape întreg personalul spitalului era adunat 


35 


pe coridor, astfel că se lipi de perete de parcă ar fi fost în armată și ar 
fi fost strigat apelul. 

Părea un miracol că atât de multe suflete erau înghesuite în secția 
ei fără să scoată vreun sunet sau poate că bubuitul inimii ei bloca 
orice alte zgomote. Imogen zări o fustă neagră voluminoasă și multe 
paltoane în roșu și negru spre capătul coridorului, înainte ca Gwen 
să o salveze. Dar nu își putea da seama ce se întâmpla de la această 
distanță și nu îndrăzni să se miște până când respirația nu îi reveni 
la normal. 

Gwen gesticulă din cap spre Imogen, ochii ei de culoarea cobaltu- 
lui licărind de nerăbdare și uimire. 

- Maiestatea Sa regală și domnul Disraeli se consultă cu dr. Fowler, 
șopti fata cu cât de mult entuziasm putu. 

- Poftim? întrebă şi Imogen în șoaptă, cu răsuflarea tăiată. 

Regina Angliei și prim-ministrul ei? Îşi sprijini capul de perete. 
Din toate zilele în care putea să întârzie, de ce să nu o facă tocmai în 
ziua în care regina Victoria și Benjamin Disraeli stăteau în secția ei? 

La naiba. Oare avea să fie concediată în fața monarhului englez și 
a alaiului său? Era prea târziu să o ia înapoi pe scări? 

- Da, continuă Gwen, gesticulând spre suverana ascunsă privirii, 
în mare parte, de garda sa regală. A venit să vadă cum se simte vărul 
ei îndepărtat, sau nu ai auzit? 

- Vărul ei? Inima lui Imogen se despică violent în două, de parcă 
ar fi fost brăzdată de o secure. Jumătate din inima ei se bucura, cea- 
laltă se temea. Tot sângele din corp părea să i se scurgă în picioare, 
făcându-le să se înfierbânte și să amorțească. Vrei să spui... 

Nu se putu convinge să îi rostească numele, nici măcar în șoaptă, 
ca nu cumva să invoce prematur dezastrul iminent. 

Trenwyth trăia. Slavă Domnului că trăia. 

lar dacă o recunoștea, putea să strice totul. 

- Da, Collin Talmage, ducele de Trenwyth, chiar în spitalul ăsta, 
afirmă Gwen. 

Imogen duse instantaneu mâna la corset, parcă pentru a-și îm- 
piedica plămânii să se dilate. 

-Nu ni se va face cunoștință cu el, totuși, spuse Gwen, of- 
tând lung. 

-De ce nu? întrebă degrabă Imogen. 

- Ducele este într-o stare dezastruoasă. Nu am prins tot ce a spus 
doctorul, dar am auzit că este chinuit de tifos. 

Mâna lui Imogen se mută de la plămâni la inima ei. 

- Nu, șopti ea. 

Gwen încuviinţă din cap. 

- Da. După tot timpul acesta. Și după tot ce au făcut ca să-l aducă 
acasă. Nu se așteaptă să supraviețuiască nopții. 

„Acasă de unde?“ Riscând să se expună, Imogen întinse gâtul și 
privi spre capătul coridorului lung din aripa sudică. Alaiul regal era o 
pată de culoare între pereţii de un alb imaculat ai spitalului. 

Regina Victoria, o femeie impunătoare și robustă, împodobită în 
straturi nesfârșite de mătase, stătea ca un pistil negru între petalele 
roşietice reprezentate de garda ei. Tonul vocii ei era purtat de-a lun- 
gul coridorului în timp ce vorbea cu dr. Fowler, dar cuvintele îi răma- 
seră ininteligibile. Dacă la capătul culoarului nu ajungeau cuvintele 
poruncitoare ale reginei, atunci Imogen era convinsă că propriile 
şoapte precaute nu aveau să o deranjeze pe Maiestatea Sa. 

-Au pomenit unde a fost el în tot acest timp? o întrebă pe Gwen, 
care acum reîncepuse să se holbeze la regină cu un amestec de vene- 
rație și confuzie. Fiind o catolică irlandeză, cel mai probabil că Gwen 
se născuse cu acea neîncredere în coroana britanică. Ce ai vrut să 
spui prin „tot ce au făcut ca să îl aducă acasă“? 

-Nu citeşti ziarul? Gwen o privi nerăbdătoare. 

-Mă tem că m-am trezit târziu în dimineața asta. 

După o noapte foarte turbulentă la Bare Kitten, dormise buștean 
până când Isobel fusese nevoită să o trezească, salvându-i slujba, cel 
mai probabil. 

- Ei bine, spuse Gwen, adoptând o postură conspirativă. Povestea 
oficială, conform presei londoneze, este că ducele a contractat tifosul 
în timp ce explora junglele din India... 

Cuvintele ei își pierdură teatral șirul, iar Imogen ar fi vrut să o 
scuture zdravăn de tendința strămoșilor ei de a recita alene poe- 
zii. Apoi se controlă. De ce se purta astfel? Lacomă, nerăbdătoare, 
aproape disperată să afle orice informație posibilă despre un bărbat 
pe care abia îl cunoștea. 

Un duce care ar duce-o la pieire. Care - ar spune unii - o rui- 
nase deja. 

-Ai vreun motiv să te îndoiești de povestea asta? o întrebă Imo- 
gen, luptându-se să își menţină glasul calm. 

- Jumătate din armata regală se află pe teritoriul Indiilor, nu-i așa? 
Atunci, de ce să-l mai trimită pe Demonul Scoţian după Trenwyth? 

-Cine știe? Tulburată, Imogen își mușcă buza. Dar dacă... 

- Soră Pritchard. Glasul doctorului Fowler răsună pe coridor, în 
timp ce bărbatul plecă de lângă regină, căutând chipul lui Imogen 
printre celelalte fețe îngrijorate de pe hol. Soră Pritchard, fă un pas 
înainte, te rog. 

Imogen ar fi făcut-o de prima dată când el îi strigase numele, dar 
îi înghețase măduva în oase. 

Gwen, întotdeauna o prietenă săritoare, o împinse încurajator — 
mai degrabă o îmbrânci - direct în fața lui Fowler. 

- A, aici erai, soră Pritchard. 

Chelia lui Fowler licărea sub lumina lămpilor cu gaz, sudoarea de 
pe creștetul său fiind singurul semn de îngrijorare într-un om de obi- 
cei netulburat. De parcă intimidantul medic-șef de la St. Margaret 
nu era suficient ca să îi dea palpitații, regina care venea în urma lui 
ameninţă să o facă pe Imogen să leșine de emoție. 

Convinsă de propria ei năruire iminentă, Imogen încercă să 
facă o reverență perfectă, deși picioarele ei nesigure executară 
una potrivită. 

- Maiestate. Doctore Fowler. 

- Am observat în dosarul tău în această dimineață că susții să fi 
suferit anterior de tifos. 

Dr. Fowler o privi pe sub nasul alungit, ochii lui licărind de aver- 
tismente nerostite. 

- Da, domnule, așa este. 

Imogen își plecă privirea, incapabilă să privească în ochii cuiva 
prea mult timp, ca nu cumva ei să citească rușinea secretelor ascunse 
în ochii ei. 

- Tifosul are tendinţa să se răspândească într-o instituție ca 
aceasta și nu s-ar cuveni să riscăm izbucnirea unei epidemii. Cum 
tu eşti singura infirmieră dintre angajați care a învins boala, acum 
eşti imună la ea. Așadar, te repartizez ca fiind infirmiera personală a 
ducelui de Trenwyth. 

Atât de multe emoţii, de la bucurie la panică, se înghesuiră în gå- 
tul lui Imogen, împiedicând-o să răspundă. 

- Pare o persoană foarte corectă și serioasă, dr. Fowler. 

Regina Victoria o privea pe Imogen cu ochii ei scrutători și 
rotunzi, aprecierea ei ageră fiind pe atât de tăioasă pe cât de blânde 
îi fuseseră cuvintele. 

-Vă mulțumesc, Maiestate. Imogen reuși să nu se bâlbâie. 

-Este de o importanță supremă, soră Pritchard, ca Trenwyth 
să aibă parte de cea mai bună îngrijire. Este un erou al imperiului 

si trebuie să ne asigurăm că va supraviețui. Ne-am înțeles? Regina 
enunţă fiecare silabă cu solemnitate și claritate. 

La naiba. Imogen își abţinu înjurătura nedemnă de o lady și în- 
cuviință din cap, din nou părăsită de abilitatea de a vorbi. Puțin mai 
mult de jumătate dintre cei afectaţi de tifos supraviețuiseră bolii. 
Oare aveau să o învinuiască pe ea dacă Trenwyth murea? 

-Voi face tot ce-mi stă în putinţă să nu vă dezamăgesc, Maiestate. 

- Sperăm să fie suficient, spuse regina. 

- Dr. Longhurst este în salon cu Excelența Sa; lasă-i un sfert de 
oră ca să termine să îl spele și să îl îmbrace, apoi poți intra. 

Glasul inflexibil și ferm al doctorului Fowler o punea întotdeauna 
pe jar pe Imogen, făcând-o să se foiască, dar acum ea își încleștă mâi- 
nile pe faldurile rochiei pentru a se împiedica să facă acel lucru. 

- Desigur, domnule. 

Oare trebuia să facă din nou o reverență? 

-Mai presus de orice, trebuie să fim discreţi, interveni regina. 
Veniti, doctore Fowler, trebuie să discutăm câteva detalii de natură 
delicată în biroul dumneavoastră. 

Până când termină de vorbit, regina ajunsese la jumătatea scărilor. 

- Desigur, Maiestate. 

Aruncându-i lui Imogen o privire aprigă, doctorul se grăbi după 
ea, urlând la angajați să își reia activitățile. 

În timp ce toată lumea se împrăștie care încotro, Imogen și Gwen 
schimbară priviri uluite, iar ea decise să își petreacă sfertul de oră în- 
țelept. Pornind înapoi, spre a treia ușa dinspre camera infirmierelor, 
Imogen răsuci mânerul și intră în salon, gâfâind de parcă ar fi alergat 
cinci kilometri. 

— A, draga mea domnişoară Pritchard! 

Toţi oamenii din lume ar trebui să își audă numele rostit cu ase- 
menea căldură și entuziasm sincere, își spuse Imogen. Făceau mi- 
nuni pentru suflet. 

-Lord Anstruther, îl salută ea cu aceeași plăcere în timp ce intra 
în semiîntunericul paradoxal de opulent din salonul lui privat. 

Fragilul lord septuagenar aproape că dispăruse în pat, sub un 
morman de pături. Capul lui și umerii osoși, acoperiţi de o cămașă de 
noapte din mătase neagră, îi erau sprijiniți într-o poziție șezândă 
de un munte de perne. 

-Cum sunteţi în dimineața asta? întrebă Imogen cu un zâmbet 
trist, amintindu-și ce tâlhar nemilos era timpul cu ei toți. Descri- 
eți-mi cum vă simțiți, ca să trec în fișa dumneavoastră. 

-De parcă un motor cu aburi s-a instalat în pieptul meu, dar nu 
îți face griji. Ridică mâna și o flutură ușor, iar Imogen notă cât de 
vineţie devenise pielea subțire ca hârtia de pe degetele lui. Presupun 
că mi-ai adus schița sculpturii despre care am vorbit? 

Apoi lordul îşi mișcă într-o parte și în alta capul, parcă pentru a 
spiona ceva ascuns în spatele ei. 

La naiba, îi promisese lordului că avea să schițeze o scandaloa- 
să sculptură a lui Jean-Louis Durand sâmbătă, când ea obișnuia să 
meargă la Grand Gallery. Galeria avusese sculptura cu împrumut 
pentru o foarte scurtă perioadă. Și el artist, la rândul lui, Anstru- 
ther i se plânsese lui Imogen că starea lui nu era prea bună ca să 
poată merge să asiste la dezvelirea sculpturii, iar Imogen spusese 
că avea să își dea silința să imortalizeze pentru el toate detaliile, 
chiar și pe cele indecente. În schimb, fusese nevoită să lucreze o tură 
în plus la Bare Kitten. 

- Nu, milord, și îmi cer iertare. N-am putut ajunge la galerie. Nu 
putea suporta dezamăgirea lui, așa că își ocupă timpul cu evaluarea 
bătrânului, pentru a nu fi nevoită să îl privească în blânzii ochi că- 
prui. Am venit să vă informez că nu ne vom mai vedea pentru o vre- 
me, întrucât voi îngriji o persoană cu tifos și nu îndrăznesc să aduc o 
asemenea nenorocire în salonul dumneavoastră. 

- Tifos, spui? 

Bătrânul ridică surprins și curios din sprâncene albe și stufoase. 

Imogen se aplecă să îi ia pulsul, dar mască gestul cu un aer 
conspirativ. 

-Nu ştiu dacă ați auzit, dar Excelenţa Sa, ducele de Trenwyth, 
este aici, în spitalul acesta. 

- Trenwyth? Adică l-au găsit pe neisprăvitul ăla? Pe micul Collin 
Talmage? 

Chipul lui supt se schimonosi într-un rânjet zbârcit. 

Imogen încercă să își ascundă scepticismul. Nici o persoană cu 
ochi nu îl putea numi mic pe Trenwyth. 

-Mi-am făcut griji pentru băiat, mărturisi bătrânul. Am trăit toa- 
tă viața lângă casa familiei Trenwyth. L-am cunoscut pe bunicul lui, 
pe legea mea, și chiar și pe străbunicul său. Eu am trăit mai mult 
decât ei, ce părere ai despre asta? Își răsuci mustața între două dege- 
te, apoi izbucni într-o criză de tuse, care o îngrijoră foarte mult pe 
Imogen. Tifos, spui? Nu te pui într-un pericol prea mare pentru el? 

Ea scutură din cap. 

-Am avut deja boala. 

-Chiar şi așa... Cheamă-l pe doctorul Fowler, îi voi cere să găseas- 
că pe altcineva. 

Imogen ridică din umeri neputincioasă, dar mișcată de preocupa- 
rea lui pentru ea. 

-Mă tem că va trebui să vă luaţi la întrecere cu regina, care toc- 
mai a plecat. 

- Regina, zici? Păi, mă lasă fără momentul meu luminos din în- 
treaga săptămână? Lordul se bosumflă vizibil, apoi păru să ia o de- 
cizie. Ce-ar fi să mă vizitezi oricum? Nu există leac pentru bătrânețe 
sau pentru ceea ce am eu. Ce este tifosul când avem de discutat des- 
pre artă? 

Inima lui Imogen se strânse la auzul notei de singurătate din 
glasul lui. 

- Dragul meu lord Anstruther, ştiţi că nu mi-aş pune niciodată 
pacienţii în pericol, cu atât mai puţin pe preferatul meu, spuse ea, 
încercând să îl farmece. 

El pufni. 

-Îl vei privi o singură dată pe Trenwyth și te vei răzgândi în pri- 
vința asta, draga mea, cu tifos sau nu. Al naibii de chipeș și înzestrat 
cu o morală asemănătoare. 

Împinsă de o curiozitate bruscă, Imogen se lăsă pe vine lângă pat. 

- L-aţi cunoscut - îl cunoaşteţi bine? 

-I-am văzut pe copiii Talmage crescând, împreună cu Sarah. 
Sarah, soția lui, murise în urmă cu cincisprezece ani lungi, iar bărba- 
tul încă murea de dorul său. Ei îi era drag Collin, în special, îşi aminti 
el. Flăcăul sărea gardul după câte o bomboană cu mentă de fiecare 
dată când ea era în grădină și se ținea după fusta ei, asta până când a 
început să se țină după alte fuste. Tânjea cam mult după afecțiunea 
femeilor, dacă mă întrebi pe mine. Mama lui era o femeie foarte rece, 
Dumnezeu s-o odihnească. 

Imogen zâmbi. 

- Deci a fost un băiat bun? 

- Cole? Bun? Deloc! Dar Sarah a mea a avut întotdeauna o slăbi- 
ciune pentru noi, craii și alde pierde-vară. Ochii bătrânului licăriră. 
Noi nu am avut copii, presupun că de-aia îi plăcea să petreacă timp cu 
băiatul. Chiar a plâns puțin când el a intrat în slujba Maiestăţii Sale. 
Era foarte mândră de el. 

-Se spune că a luat boala în Indii, spuse prompt Imogen, absor- 
bind fiecare detaliu. 

Fidel naturii lui, Anstruther mușcă momeala. 

- Valetul meu, Cheever, a pus mâinile pe un ziar american, se 
lăudă el. Jurnalistul Januarius MacGahan a scris că a fost martor 
când un bărbat potrivindu-se descrierii lui Trenwyth a luptat ca un 
apucat în timpul Revoltei Bulgare, în aprilie. Pretindea chiar că l-a 
văzut când a fost luat prizonier de otomani. 

- Dar... otomanii neagă că acea răscoală s-a petrecut vreodată, 
speculă Imogen. În mod sigur l-ar fi ucis pe Trenwyth dacă el ar fi 
fost martor la asta, nu-i așa? 

-Poate nu, dacă este membru al familiei regale. Bătrânul ridi- 
că din umeri. Poate că li s-a plătit drept recompensă greutatea lui 
în aur. 

Entuziasmul și conversaţia îi provocară lordului un acces de tuse. 
Cancerul ajunsese acum în plămânii lui și nimeni nu putea face ni- 
mic în această privinţă, decât să îl facă să se simtă confortabil. Doar 
Dumnezeu știa când avea să îl ia la El. 

Verificându-și ceasul, Imogen se ridică. 

-0O voi trimite pe Gwen cu o compresă și cu tonicul dumneavoas- 
tră, spuse ea, sperând că tonul voios al vocii ei avea să aline cumva 
durerea care se instala deja în pieptul ei. Promit să vă aduc schița de 
îndată ce... voi putea. 

- Atunci, dă-mi un sărut. 

Bătrânul îi oferi obrazul, iar Imogen se supuse. Pielea lui era rece, 
uscată și subțire sub buzele ei. 

-Şi ai grijă de băiatul nostru Trenwyth, o preveni Anstruther. 
Nu-i face bine regatului să piardă întreaga familie. Era una dintre 
puţinele familii nobile care meritau titlul acesta nobiliar. 

-La fel și dumneavoastră, milord. 


Imogen stătea în fața ușii închise a salonului lui Trenwyth, pa- 
ralizată de indecizie. Glasul doctorului Longhurst se auzea dinăun- 
tru în timp ce îl pregătea pe duce, probabil ajutat de un infirmier, 
iar Imogen le mulțumi stelelor ei norocoase că mai avea puțin timp 
de pierdut. 

Ardea de nerăbdare să îl vadă pe Trenwyth cu ochii ei. Dar îi era 
groază de acel moment. 

O infirmieră drăguță, cu părul blond, trecu grăbită pe lângă ea, cu 
brațele pline de așternuturi de pat, care, după miros, nu erau mur- 
dare doar de sânge. Dacă fata mergea la spălătorie, avea să treacă pe 
lângă postul lui Gwen. Imogen se strădui să își amintească numele 
ei, întrucât fusese recent angajată. Ştia că li se făcuse cunoștință, dar 

fata aceasta muncea la etajul al treilea, în secțiile mai aglomerate. 
Numele ei începea cu M, nu? Maggie, Mary... 

- Molly, își aminti ea cu voce tare. Numele tău este Molly, am 
dreptate? 

Luată prin surprindere, fata se sperie, se răsuci spre Imogen și 
scăpă așternuturile. 

- Uite ce-am făcut din cauza ta! Obrăznicia ei, la fel ca şi accentul 
său, sugerau că era născută nu mai departe la sud de Yorkshire. Înge- 
nunche pentru a strânge cu grijă așternuturile, chipul schimono- 
sindu-i-se într-o expresie dezgustată. Dacă astea pătează covoarele, 
o să mă asigur că tu le cureți, nu eu. Deși n-o să înțeleg niciodată de 
ce pun covoare într-un spital unde sângele este substanța cel mai 
puţin neplăcută. Vreun marţafoi idiot care pretinde că știe tot pro- 
babil că a cerut să le simtă sub picioare. Și nu trebuie să ne supunem 
mereu la ce spun ei? 

Imogen clipi uimită, luată prin surprindere de răbufnirea acidă 
a femeii. 

- Eu... îmi cer scuze, lasă-mă să te ajut. 

Porni spre maldărul de lenjerie, dar fu gonită. 

-Rămâi unde ești! îi porunci Molly. N-o să iau și tifos odată cu o 
mustrare, dacă apare Dragonul. 

Imogen se înduplecă puţin de fată, care probabil că se întâlnise 
cu Brenda Gibby, infirmiera-șefă de la etajul patru. Adevărul era că 
Imogen se temea de femeia poreclită „Dragonul“ mai mult decât de 
Ezio del Toro, iar acea teamă era foarte mare. 

-N-am intrat încă în salonul Excelenței Sale, nu ești în nici un 
pericol să contractezi... 

-Nu am timp să frec menta, am treabă de făcut, treaba ta acum 
că o să fii blocată aici sus, i-o reteză scurt Molly, privind-o cu o neîn- 
credere sumbră în timp ce lua mormanul de rufe în brațe. Nu aveai 
de gând să-mi mai dai ceva de făcut, nu-i așa? 

Imogen îi aruncă o privire împăciuitoare. 

-Voiam să te rog, dacă poți, să o trimiţi pe sora Gwen Fitzgibbon 
în salonul lordului Anstruther în drumul tău spre spălătorie. Nu știu 
dacă eu aș reuși să ajung până în aripa nordică și înapoi la timp. 

-Aş putea, spuse Molly cu asprime după o clipă, iar Imogen fu 
surprinsă că fata acceptă. Noi, ceilalți, vă invidiam pe voi, fetele de 
la etaj patrulea, să știi, pentru că lucraţi aici sus, cu superiorii voştri. 
Dar acum, că am văzut cum este, n-o să mă mai plâng niciodată. 

Imogen se îndoia de acest lucru, întrucât să se plângă părea să 
fie un talent special al lui Molly. Deși era drăguţ să audă că cineva 
aprecia stresul care venea odată cu tratarea celor bogați și exigenți, 
ca să nu mai spună și de faptul că trebuiau să se ridice la standardele 
de comportament imposibil de înalte de la etajul patru. 

Într-un cuvânt, era epuizant. 

În timp ce Molly pleca fără să mai arunce vreo remarcă acidă, 
Imogen se întoarse din nou spre ușa închisă; de partea cealaltă a ușii 
se afla un bărbat pe care ea îl visase în fiecare noapte vreme de aproa- 
pe unan. 

Collin Talmage. Sau, așa cum îi spunea ea în gând, Cole. 

Ridică mâna pentru a bate la ușă, când aceasta se deschise brusc, 
aproape speriind-o de moarte. 

-Doctore Longhurst. 

Imogen îl privi cu gura căscate pe tânărul doctor, care făcea ace- 
lași lucru, de parcă şi ea îl surprinsese în egală măsură. Imogen îl 
auzise pe dr. Fowler spunând că Albert Longhurst era una dintre cele 
mai strălucite minți medicale ale secolului, iar ea credea acest lucru. 
Cu toate acestea, Imogen îl compătimea, întrucât se părea că dr. Long- 
hurst trăia adesea doar în mintea aceea strălucită, rar aruncând o 
privire în afară, pentru a vedea și restul lumii. Un bărbat tânăr și 
entuziast, vorbea în propoziții grăbite și cioplite, evitând retorica în- 
tr-un mod extrem. Uneori, omitea cuvinte întregi. 

- Soră Pritchard. N-ar trebui să fii aici. E tifos. 

O şuviță ondulată de păr de culoarea ciocolatei îi tot cădea în ochii 
de culoare frunzelor de stejar la sfârșitul verii. Imogen se îndoia că 
dr. Longhurst își amintea prea des să meargă la frizer, deşi aspectul 
lui răvășit nu îl făcea mai puțin atrăgător. 

-Pentru că eu am avut tifos și am supraviețuit, dr. Fowler m-a 
numit infirmiera personală a Excelenței Sale. 

- Ah. Ochii lui se înseninară și își trecu mâna prin păr, parcă toc- 
mai observând că uitase să se pieptene în dimineața aceea. Foarte 
bine, atunci. Intră. Deschise larg ușa și se dădu din calea ei. Îl cunoşti 
pe William? Și el a supraviețuit tifosului și te va ajuta să ai grijă de 
Lord Trenwyth. 

- Desigur, bună. 

- Soră Pritchard. William, un flăcău tânăr, cu păr de culoare nisi- 
pului, o salută încuviințând din cap. Eu o să ies acum, dar doar sună 
din clopoţelul ăsta de aici dacă ai nevoie de mine și-o să vin mai re- 
pede decât ai spune „pește“. 

- Mulţumesc. 

Imogen de-abia auzi cuvintele cu accent londonez ale flăcăului, 
darămite să mai observe și plecarea lui; atât de intens îi era con- 
centrată atenţia asupra bărbatului care dormea în pat şi care era 
aproape la fel de alb și de palid precum cearșaful care îi acoperea 
silueta întinsă. 

Cole. 

Salonul sărăcăcios, dar totuși costisitor, dispăru din raza ei vizua- 
lă în timp ce se aventură mai aproape, neîndrăznind nici să clipească, 
de teamă ca respirația superficială care îi urca și cobora încet pieptul 
ducelui să nu se oprească. 

- Cum... cum este? Nici măcar nu se strădui să își ascundă emo- 
tiile din glas. 

-E destul de încet la minte, mă tem, dar puternic precum un taur 
şi dornic să ajute. 

Lui Imogen îi luă o clipă să își dea seama că Longhurst o înțele- 
sese greșit. 

- Nu, nu William. Mă refer la Trenwyth. 

- Ah. Doctorul veni și el în urma ei lângă pat. Trebuie să recunosc, 
prognosticul nu este bun. Febra nu vrea să îi scadă. Am încercat 
totul. Oftă, ca și cum febra lui Trenwyth se încăpățâna intenționat 
și îi punea răbdarea la încercare. Dacă ducele ar fi pe cât de puternic 
ar trebui să fie un bărbat în floarea vârstei, i-aș da o șansă mai bună. 
Dar subnutrit cum este și cu celelalte răni... 

Lăsă propoziția să se stingă, de parcă ar fi conținut cuvinte care 
nu erau necesar de rostit. 

Imogen privi lung chipul lui Trenwyth, care dormea într-o stare 
de toropeală convulsivă. Sub păturile subțiri, mâinile şi picioarele lui 
zvâcneau neîncetat, iar ochii i se roteau sub pleoape. 

Îl privi apoi din cap până în picioare, absorbind trăsăturile pe care 
le cunoștea deja și familiarizându-se cu schimbările alarmante care 
se petrecuseră în el. Ridurile de pe fruntea lui și din jurul ochilor se 
adânciseră mai mult decât ar trebui să se întâmple într-un an. Paloa- 
rea lui îi accentua scobiturile de pomeţii osoși, dându-i aproape un 
aspect scheletic. Dar Imogen îi recunoscu fața, draga și frumoasa lui 
fată, și îi mulțumi lui Dumnezeu că Trenwyth ajunsese acasă. 

La ea. 

Procesă treptat și restul informaţiilor, și mintea i se blocă asupra 
ultimului lucru pe care îl spusese dr. Longhurst. 

- Celelalte răni? întrebă ea, repetând cuvintele lui. 

În loc să o informeze despre evaluarea lui clinică, Longhurst apu- 
că marginea păturii şi o dădu la o parte, permițându-i lui Imogen să 
vadă cu ochii ei. 

- Dumnezeule! 

Glasul i se sparse. 

- Dumnezeu nu a avut nici o legătură cu ce i s-a întâmplat aces- 
tui bărbat. 

Până și glasul lui Longhurst, un coleg pe care ea îl ştia a fi ra- 
tional și stoic, fu ușor emoţionat la vederea trupului veșted al 
lui Trenwyth. 

- De ce? şopti Imogen. 

O mare parte din corpul lui Trenwyth era acoperit de vânătăi. 
Oasele șoldurilor îi ieșeau în afară, împungând în cămașa albă şi 
subțire cu care fusese îmbrăcat, pentru a-i acorda un minimum de 
decenţă. Era subnutrit, sfrijit şi era evident că fusese torturat. Pielea 
lui, cândva de un bronz auriu ce rivaliza cu câmpurile de orz scăldate 
de soare în august, îi amintea acum lui Imogen de ceara palidă pe 
care ea trebuia să o răzuiască de pe dopul unei sticle nedesfăcute 
de scotch Ravencroft. Deși tăieturile și zgârieturile lui fuseseră deja 
cusute și pansate, vânătăile intens colorate sugerau că el petrecuse 
mult timp legat cu frânghii, însemnele marcându-i gâtul, gleznele și 
încheietura unei... 

Imogen închise ochii, cuprinsă de un val de furie, compasiune și 
scepticism. 

Mâna lui stângă, era... dusă. 


Capitolul 4 


-N-o să plângi, nu-i așa? 

Panica brăzdă glasul doctorului Longhurst. 

- Nu. Imogen trase de nas, temându-se că în orice clipă se putea 
dovedi a fi o mincinoasă. Tot ce putea să facă era să își rupă privirea 
îngrozită de pe încheietura lui rotunjită și bandajată. Dar... cum s-a 
întâmplat? Cine i-a făcut asta? 

Trenwyth tremură, deși un văl de sudoare îi acoperea pielea, iar 
Imogen îl ajută pe dr. Longhurst să îl învelească, în timp ce el mur- 
mura lucruri stranii și lipsite de sens. 

-Ştii ce cred? întrebă Longhurst în modul lui succint, privind în 
jur, parcă pentru a se asigura că aveau intimitate. Turcii otomani. 
Acum ajută-mă să deschid ferestrele, Au apărut noi dovezi că aerul 
proaspăt este benefic pentru cei cu febră atât de mare, iar toate efor- 
turile noastre antitermice au fost inutile până acum. 

Uluită, Imogen îl urmă pe dr. Longhurst, surprinsă de cât de 
mult ezita era să plece de lângă Trenwyth, chiar și pentru a îndeplini 
această sarcină minoră. 

- Otomanii? Doctorul era a doua persoană care făcea această 
deducție într-o oră. Și dumneavoastră ați citit ziarele americane? 

El o privi oarecum bănuitor. 

- Nu, dar am petrecut timp printre persani și turci, studiind une- 
le dintre progresele lor chimice și medicale. Deși îi respect și mi-a 
făcut plăcere să stau cu ei, am văzut și ce le fac dușmanilor. Ai auzit 
vreodată de legea islamică, Șaria? 

- Mă tem că nu. 

- Dacă un om este considerat hoț, practica anumitor secte este să 
îl lase fără mâna care a comis ofensa. 

-Cât de... barbar! Imogen se înfioră. 

-Cam la fel de barbar ca ce facem și noi, occidentalii, crede-mă. 

Imogen își duse mâna la piept. Oare Trenwyth intrase în con- 
flict cu otomanii? Chiar făcuse parte din Revolta Bulgară? Fusese 
prizonier în tot acest timp? Un an întreg... Imogen nu putea su- 
porta gândul că el îndurase atât de multă suferință, doar pentru a 
sfârși astfel. 

-Credeţi că doctorul Fowler se va supăra că deschidem ferestrele? 
întrebă ea, disperată să dea un aer de normalitate discuţiei, ca nu cum- 
va el să îi observe îngrijorarea nefirească pentru starea lui Trenwyth. 

Aerul rece de primăvară intră în salon, purtând mirosul dul- 
ce de floricele de porumb cu caramel și produse de patiserie cu 
scorţişoară vândute de vânzătorii stradali. Aroma era accentuată 
de miresmele mai pătrunzătoare și mai neplăcute ale orașului, cum 
ar fi fumul de cărbune, caii și buchetul de neidentificat al Tamisei. 

- Fowler poate să se spânzure dacă nu-i convine, zise Longhurst. 
Dacă jurnalul medical spune că așa este cel mai bine, atunci ar trebui 
să îi acorde mai multă atenție decât tradiţiilor lui înapoiate. 

Imogen aprobă în tăcere, întorcându-se lângă patul lui Cole și ve- 
rificându-i fișa medicală. I se aplicaseră toate tratamentele posibile 
pentru a-i combate condiţia. Băile cu gheaţă, tincturi, ceaiuri, iar 
până acum nu avuseseră mai nici un efect. 

-Ce altceva mai trebuie făcut pentru el, dr. Longhurst? 

Spre surprinderea ei, doctorul îi puse o mână pe umăr. 

-Tot ce putem face acum este să îi oferim o stare de confort. Și 
să ne rugăm, dacă dumneata faci genul acesta de lucruri. Deşi este 
posibil să fie nevoie să îi fie schimbate bandajele cât mai repede. 

-Vă ajut cu plăcere oricând doriţi să... 

-Nu vreau să par... nemilos sau insensibil, soră Pritchard, dar, 
spre deosebire de dumneata, eu nu am avut niciodată tifos. Cu cât 
petrec mai puţin timp aici, cu atât mai bine. Pentru pacienții mei și 
pentru mine însumi. Dacă ai putea face pe cont propriu cât mai mult 
din ceea ce este necesar... 

Brusc, gândul de a fi singură cu Trenwyth o încântă foarte mult. 

- Desigur, domnule doctor. Dacă puteți, vă rog să îl trimiteţi pe 
William cu niște supă de măduvă, bandaje, gheaţă și apă? 

Longhurst încuviinţă din cap, evaluând-o cu ceea ce Imogen putea 
numi o privire serioasă, înainte de a-și lua mâna de pe umărul ei. 

- Cheamă-mă dacă... când i se schimbă starea. 

- Da, domnule. 

Imogen de-abia băgă de seamă când doctorul plecă din salon, 
întrucât cuvintele lui o străpunseră cu forță nouă. Într-adevăr, 
Trenwyth nu putea rămâne în această stare de boală și febră. Fie 
avea să își revină în cele din urmă, fie... 

Nu. Alungându-și orice cuvinte triste din minte, Imogen se aplecă 
asupra lui și îi puse o mână pe frunte. Părea atât de ireal să îl atingă 
după atâta vreme. 

Trenwyth era incredibil de fierbinte; o uimi faptul că sudoarea lui 
nu se transforma instantaneu în aburi. 

Până să îl vadă, cea mai mare teamă a ei fusese atât de egoistă. Că 
el avea să o privească o dată și să își amintească cine era. Că avea să 
spună tuturor că ea fusese prostituata lui şi că avea să fie concediată 
pe loc. Acum, o teamă mult mai perfidă decât aceea își croia cu răcea- 
lā drum prin ea, în timp ce Imogen rămase aplecată asupra lui, parcă 
pentru a-l proteja de doamna cu coasa. 

Mai presus de orice, se temea pentru viața lui. 

Bărbatul fusese ticâlos și sfânt. Păgân și erou. Un bărbat pericu- 
los și un amant respectuos. 

Și acum... 

li dădu ușor părul umed de sudoare de pe fruntea lată, cel mai 
tandru sentiment umplându-i pieptul până la refuz. Acum el avea 
din nou nevoie de ea. 

- Vei trăi, Cole, îi șopti Imogen. O să mă asigur eu de asta. 

Tifosul, o boală meschină pe care, într-un trecut nu prea îndepăr- 
tat o numiseră febra temniţei, îi prăda pe cei care trăiau în sărăcie 
și mizerie și beau apă stătută. Apoi, infecția se împrăștia, așa cum 
se întâmplase cu cei din apartamentele ponosite apropiate de casa 
familiei Pritchard în urmă cu mult timp, când se luptase cu boala 
aceasta nenorocită. 

Rar o contracta cineva precum Trenwyth. O persoană adultă, să- 
nătoasă și bine hrănită. 

Cât de deplorabile trebuie să fi fost condiţiile în iadul din care 
fusese salvat. 

William sosi cu lucrurile cerute de ea, iar Imogen se apucă ime- 
diat de treabă. Știa că ducelui nu avea să îi fie prea comod, dar, pentru 
a-i ţine temperatura sub control, trebuia să îl maseze des și strașnic 
cu gheaţă. 

- Are nevoie să folosească toaleta, soră Pritchard? N-a făcut nimic 
de când a fost adus. 

Imogen verifică, încruntându-se. 

- Nu, sun după tine dacă are nevoie. 

Refuzând orice alt ajutor din partea lui William, Imogen aștep- 
tă până când ușa se închise din nou și dădu cearșaful la o parte de 
corpul lui Trenwyth, acum umed de sudoare. 

Oricât ar fi încercat, îi era greu să nu dispere în timp ce cufundă 
pânza moale în apa rece ca gheaţa și începu să îi spele fruntea cu ea. 
El tresări la început, dar apoi îndreptă capul spre atingerea ei, de 
parcă i-ar fi adus alinare. 

În prețioasa ei amintire, Trenwyth era un bărbat foarte impună- 
tor, aproape inuman în perfecțiunea fizicului și a abilităţilor sale. 
Adesea, în zilele ei libere, Imogen se plimba prin Hyde Park, oprin- 
du-se pentru a admira statuia lui Ahile la Monumentul Wellington, 
apreciind asemănările fizice dintre eroul grec și cel care fusese iubi- 
tul ei pentru o singură noapte. 

Acum, carnea lui atârna de tendoane, care se agățau de oasele lui 
groase. Era atât de înalt, atât de impunător din fire, încât subnutriția 
lui era cu atât mai groaznică și mai izbitoare. Trecu bucata de pânză 
pe după gâtul lui, apoi o aduse în faţă, ștergând o cicatrice care nu se 
vindecase complet, întinzându-se de la claviculă la umăr. În urmă cu 
un an, cicatricea aceea nu fusese acolo. Nici grămăjoara aceea stra- 
nie de piele încrețită, care arăta de parcă ar fi avut pietre băgate în 
piele și apoi scoase. Ce ar fi putut cauza o asemenea cicatrice? Fără 

îndoială că Trenwyth avea să capete și mai multe cicatrici de îndată 
ce tăieturile şi rănile care îl brăzdau acum aveau să se vindece. 

Dacă era posibil să o facă. 

Murmurele lui deveniră din ce în ce mai insistente, scăpându-i 
dintre buzele uscate și crăpate printre suspine chinuite și gemete. 
Încă nu era coerent, iar puţinele cuvinte pe care Imogen le înțelegea 
o speriau și îi dădeau fiori. Marș. Baionete. Săpături... 

Copii. 

Să descifreze ororile captive în mintea lui părea un lucru prea în- 
spăimântător. Cufundă din nou cârpa în apa cu gheață și o plimbă 
peste trunchiul lui, brăzdat de coastele vizibile și mușchii lui abdo- 
minali diformi. Trenwyth se încordă, gemu, apoi se relaxă în timp ce 
răceala tăioasă deveni liniştitoare. 

-Îmi pare rău dacă îți provoc disconfort, Cole, îi șopti ea, veri- 
ficându-i un bandaj de pe biceps și decizând că trebuia schimbat. 
ÎI desprinse pe cel vechi și presără iod peste copci, apoi îi puse un 
pansament curat de pe tava ei. Fac asta ca să te țin în viaţă. Știu 
că probabil ești obosit, foarte obosit, dar poți să mai lupți puţin? Și 
eu voi lupta. Cu orice preț. 

- Ginny? 

Numele ei - numele de pisicuță — pe buzele lui o luă atât de tare 
prin surprindere, încât Imogen sări în picioare și privi în jur, în ca- 
mera pustie. Bucuria că el vorbise, că îi recunoscuse vocea chiar și 
după atâta vreme, fu rapid urmată de o îngrijorare serioasă. 

El scoase un sunet de durere, întorcând capul într-o parte și în 
alta, parcă pentru a căuta un chip familiar în mulțime. Brațul fără 
mână îi ieși de sub cearșaf. Geamătul ulterior care îi scăpă din gât 
aproape că ar fi putut fi un scâncet, dacă ar fi ieșit dintr-un piept mai 
firav. Era sunetul unui om abandonat. Căzut şi disperat. 

Îi frânse inima în mii de fărâme. 

- Ginny! strigă el, mai tare de data asta, iar ea nu putu face altceva 
decât să îi răspundă. 

- Sunt aici, Cole, îl alină ea, așezându-se lângă el, pe pat. Sunt aici. 
Mă mai știi? 

Imogen nu ar fi trebuit să fie impresionată, dar având o inimă 
atât de sensibilă, nu se putu abține. 

Aplecându-se asupra lui, luă o bucată de gheață dintr-un pahar 
de cristal și i-o ţinu pe buza de jos, lăsând-o să i se topească în gură. 

In ântată că el înghiți apa, Imogen luă cârpa încălzită deja de pieptul 
lui și o cufundă din nou în lavoar. 

- Ginny. Mâna lui dreaptă cotrobăi prin faldurile aspre ale fustei 
uniformei ei și se agăță de ea cu o forță uimitoare pentru cineva atât 
de bolnav. Lumea ardea, Ginny, gemu el. Lumea ardea și credeam că 
„un ajuns în iad. 

- Știu, șopti ea, dându-i din nou părul rebel de pe fruntea arzândă. 

Imogen nu știa - nu putea înțelege —, dar își dorea cu disperare să 
"i aducă puţină alinare. 

- Dar era zăpada. Zăpada... Trase de fusta ei, devenind mai agitat. 
Iadul nu este cu foc, Ginny. Este cu gheaţă. 

- Șșșt, încercă ea să îl liniştească, înghițindu-și nodul din gât, care 
amenința să o împiedice să respire. 

Habar nu avea ce să zică, în afară de „Ești în siguranță acum“, care 
părea o consolare epuizată şi folosită în exces. 

Şi nu era pe deplin adevărat. 

Dacă el avusese o experiență îngrozitoare cu gheaţa, atunci tra- 
tamentul ei probabil că era o tortură, dar cum altfel putea să îi țină 
febra în frâu, să o împiedică să îl fiarbă de viu? 

-Îmi pare rău, șopti ea, cu ochii încețoșați de lacrimi, în timp ce 
luă cârpa rece și, de data aceasta, îi înfășură picioarele cu ea, încer- 
când să îi atragă fierbințeala din cap. 

El șuieră printre dinți și îi repetă numele. Apoi respiraţia i se 
întretăie, și toți mușchii lui părură să se încleșteze. Imogen privi 
neputincioasă cum corpul lui palid și plin de răni fu străbătut de o 
convulsie pentru o clipă și se bucură că era prea slăbit pentru a putea 
lovi. Slavă Domnului că tifosul nu îi provocase şi mâncărimea aceea 
care însoțea de obicei febra. Când suferise ea de boală, își amintea că 
își simțea pielea de parcă mii de furnici sălbatice îi mâncau treptat 
carnea. Fusese cumplit. 

Măcar Trenwyth fusese scutit de asta. 

Imogen îi fredona lucruri blânde în timp ce îi topea o altă bucată 
de gheaţă în gură, parcă pictându-i buzele cu ea. El păru să tolereze 
bine de data asta şi chiar oftă când ea aduse un alt cub de gheaţă. 

-Te-am visat, spuse el răgușit, gâtul fiindu-i iritat de nisip deșer- 
tic și durere. Am visat sânge. Și pe tine. 

-Şi eu te-am visat pe tine, mărturisi ea, punându-și din nou mâna 
pe fruntea lui. Imogen nu credea că era posibil, dar el era și mai fier- 
binte decât înainte. La naiba, bombăni ea și se ridică. 


51 


-Nu. 

El o trase înapoi pe pat cu o forță surprinzătoare. 

-Şşt, Cole, șșt, acum, îl alină ea, aplecându-se pentru a-i descleş- 
ta degetele de pe fusta ei. 

Imogen avea impresia că glasul îi devenea o șoaptă de fiecare dată 
când rostea numele lui și simţea că nu se cuvenea să își permită o 
asemenea intimitate. Ar trebui să i se adreseze cu „Excelență“, chiar 
și în privat, dar familiaritatea părea un păcat neînsemnat, având în 
vedere circumstanţele. 

- Îţi voi schimba bandajele, continuă ea să vorbească, întrucât 
vocea ei părea să îl liniștească și să îi calmeze respirația sacadată. 
Apoi vom vedea dacă poți reține în stomac puţină supă de măduvă 
și ceai. 

Așezându-se de cealaltă parte a lui, Imogen îi întinse brațul stâng 
în afară, astfel ca încheietura să îi atârne pe marginea patului. Avea 
de pând să folosească foarfeca pentru a tăia bandajul, dar în clipa în 
care foarfeca atinse marginea bandajului, el gemu și tresări violent. 
Dacă Imogen nu ar fi avut reflexe bune, l-ar fi tăiat. 

Decise să nu mai folosească foarfeca, ci să desfășoare pur și sim- 
plu bandajul, sarcina luându-i mai mult timp decât ar fi trebuit din 
pricina reacției lui severe de fiecare dată când ea exercita chiar și cea 
mai mică presiune. 

Lui Imogen îi plăcea să se gândească la ea însăși ca la o infirmieră 
călită și neînfricată până acum, imposibil să fie scârbită de ceva, dar 
icni când dezveli încheietura ciopârțită a lui Trenwyth. Rana nu era 
proaspătă, într-adevăr; era destul de vindecată. Din copcile cusute 
la întâmplare și din conturul diform, era evident că rana nu fusese 
deloc bine îngrijită. 

Luptându-se cu un fior de furie și un nou val de milă, Imogen se 
întinse după iod, aplicându-l pe rană. 

De-abia se feri de o lovitură puternică în timp ce Trenwyth ţipă 
de durere. Imogen îl privi neputincioasă și frustrată, o bănuială înce- 
pând să se formeze în mintea ei. 

Febră, paloare, delir și contracții musculare... toate simptomele 
tifosului. Dar mai erau și acea iritație care acoperea tot corpul și, de 
obicei, o tuse seacă, pe care Trenwyth nu le avea. Într-adevăr, respi- 
rația lui era superficială, pulsul îi era slab... dar nu spusese William 
că ducele nu eliberase apă deloc de când sosise la spital? 

Scăpând iodul din mână, Imogen ieși alergând din salon, pornind 
în căutarea dr. Fowler. Trenwyth nu avea tifos, dar avea ceva la fel de 
mortal, dacă nu mai rău. 

Capitolul 5 


- Soră Pritchard, nu te credeam predispusă la asemenea crize 
ridicole de isterie feminină. Dr. Fowler avea o gușă strașnică pentru 
un bărbat atât de subțirel. Pielea în exces îi atârna de obraji, accen- 
tuându-i încruntarea. Diagnosticul este tifos. Fiecare profesionist 
medical care l-a îngrijit pe Lord Trenwyth, din India până aici, a fost 
de acord că acesta este un caz clasic de tifos. 

Asta presupunând că Trenwyth chiar călătorise din India, și nu 
din Bulgaria sau Constantinopol, așa cum sugerau dovezile. 

-Deci nu ați pus dumneavoastră diagnosticul inițial? insistă 
Imogen. 

-Ai grijă, soră Pritchard, eşti pe teren periculos. 

Supărarea scânteie în ochii lui, de asemenea brăzdați de piele 
în exces. 

- Nu aș îndrăzni să fiu nerespectuoasă, dr. Fowler, începu 
Imogen, dar cred că am argumente puternice pentru un caz de sep- 
ticemie. Dacă aţi fi fost de față când Excelența Sa a reacționat atunci 
când i-am atins încheietura... 

- Bietului om i-a fost retezată mâna, o întrerupse nerăbdător 
Fowler. Sau tăiată, judecând după cum arată, normal că încă îl doare. 

- Da, dar durerea sa părea extremă și... 

-Locul rănii este umflat, soră Pritchard? 

Bărbatul o privi cu un dispreț atât de evident, de parcă Imogen ar 
fi fost un rozător care trebuia exterminat. 

-Nu din câte mi-am dat seama, dar rana este vindecată atât de 
urât, că... 

-Este roșu în mod vizibil sau extraordinar de fierbinte la atingere? 

- Tot trupul său este foarte fierbinte la atingere. 

Imogen nu fusese tocmai isterică atunci când doctorul îi adusese 
această acuză, dar acum auzea disperarea strecurându-se în propria 
ei voce. 

- Dar rana nu este roșie, nu-i așa? Nu există vreun abces sau vreo 
inflamare evidentă. 

Imogen nu voia să cedeze, dar nici nu îndrăznea să mintă. 

— Dacă v-aţi rupe un moment să veniţi cu mine, ca să vă pot arăta, 
aş putea să mă exprim mai bine... 

- Mă tratezi de parcă nu am examinat rana eu însumi. Doctorul 
accentuă puternic ultimul cuvânt. Insinuezi că am fost cumva super- 
ficial în evaluarea mea? 

-Nu aș face niciodată presupuneri, dar nu am putea, măcar, să 
efectuăm o procedură pentru a netezi încheietura rănită? Atunci am 
ști cu siguranţă, iar dacă mă înșel, măcar Excelenţa Sa va duce o viață 
mai comodă. 

- Prostii! Nu pot supune cu bună știință un pacient suferind la 
riscul unei operaţii chirurgicale, zbieră doctorul. Mi-aș pierde toată 
credibilitatea și dreptul de a practica medicina. Nu, nu, fată dragă. 
În plus, estetica a ceea ce a mai rămas din brațul lui Trenwyth este 
ultima dintre problemele lui. Cel mai probabil, nu va trăi suficient 
cât să observe... 

Înflăcărată, Imogen își trânti palmele deschise pe biroul din lemn 
de mahon, aplecându-se asupra doctorului, care stătea pe scaun. 

-Nu i se poate permite să moară, dr. Fowler. Este datoria noas- 
tră să facem tot ce putem. Să explorăm fiecare colț și, cel puţin, să 
luăm în considerare diagnostice alternative și tratamente. Și dacă 
am dreptate? Nu merită măcar să mai aruncaţi o privire? 

-Cred că știu ce se petrece aici, spuse dr. Fowler după ce o privi 
pentru un moment incomod de lung. 

Se ridică de la birou, iar Imogen fu nevoită să se abțină să nu facă 
un pas înapoi. Îşi îndreptă și ea umerii pentru a-l înfrunta, asemenea 
lui David pregătindu-se să lupte cu Goliat, dar fără praştie. Sau vreo 
armată. Sau vreo competenţă reală. 

La naiba. 

- Înţeleg că Maiestatea Sa, preaiubita noastră regină, te-a însăr- 
cinat cu supraviețuirea lui Trenwyth. Este o femeie impunătoare și 
puternică, dar nici măcar ea nu poate controla cursul unei boli. Du- 
cele este în mâinile Domnului acum. Șansele ca el să supraviețuiască 
acestei boli sunt minime. 

Fowler traversă încăperea extravagantă care era biroul său, des- 
chizând ușa și alungând-o, efectiv. 

-Nu lua treaba asta atât de în serios, draga mea. Preocuparea și 
entuziasmul tău îţi fac cinste și îți promit că nu vor exista represalii 
asupra ta în caz că ducele moare. Treaba ta este să îl ţii curat și con- 
fortabil și să lași diagnosticele în seama doctorilor. 

Imogen nu avea încredere în ea însăși să se miște. Întregul ei corp 
tremura de teamă și de furie, deopotrivă. Ea ura conflictul, era în- 
grozită de el. Dar, mai mult decât atât, disprețuia bărbaţii ignoranți 

şi egoişti, care ar prefera să lase pe cineva să moară decât să le fie 
puse la îndoială părerile de cineva cu un statut inferior. 

De o femeie. 

„În mâinile Domnului, ţi-ai găsit.” Cole era în mâinile lor, în mâi- 
nile ei, iar ei toți trebuiau să facă tot ce le stătea în putință. Cum de 
nu înțelegea dr. Fowler acest lucru? 

- O zi bună, soră Pritchard. 

Imogen o zbughi din cameră, neavând încredere în ea însăși să 
răspundă. 

Până când îl găsi pe dr. Longhurst în laborator, plămânii ei se lup- 
tară pentru fiecare gură de aer îngreunată de corsetul ei și de un val 
de disperare. 

-Trebuie să faceți ceva, altfel va muri! îi ceru Imogen. 

- Soră Pritchard? Longhurst o privi surprins din spatele ochela- 
rilor care îi măriră ochii verzi şi îi făcură părul creț și ciocolatiu să se 
adune în mod comic în creștetul capului. Ce spui? 

- Col... Excelența Sa, cred că boala dumnealui este septicemia, nu 
tifosul. Cred că încheietura mâinii îi este infectată și îl îmbolnăvește, 
şi nimeni nu a observat asta până acum. 

Precaut, de parcă ar fi manevrat ceva volatil, Longhurst puse 
paharul de laborator pe care îl inspecta pe una dintre numeroa- 
sele bănci de lucru din încăpere. Imogen se strecură printre ele ca 
într-un labirint. 

- L-am văzut cu ochii mei pe dr. Fowler schimbându-i pansamen- 
tul. Ochii lui se mișcară în spatele ochelarilor de parcă ar fi încercat 
să vizualizeze momentul. Nici un abces. Nici o dovadă de infecție 
sau putreziciune. Fără vene decolorate. Deși... prezența unui dis- 
confort anormal pentru o rană nu tocmai recentă. Privirea lui țâșni 
asupra ei, evaluând-o cu o precizie clinică. Explică-ţi teoria. 

Imogen trebuia să fie succintă ca să îi menţină atenția vie. 

- După cum știți, eu am supravieţuit tifosului, sunt foarte fami- 
liarizată cu simptomele sale. Aproape în toate cazurile există o irita- 
ție foarte dureroasă. Ai senzaţia că pieptul îți este plin de bumbac, 
iar tu vrei să tușești și să tuşești, dar nu expectorezi nimic. Și mai 
sunt... indispoziții digestive, care sunt neplăcute şi stânjenitoare, ca 
să spun așa. 

-Nu trebuie să îmi explici boala, Pritchard. Am studiat-o sufici- 
ent. Nerăbdător, Longhurst începu să își suflece mânecile până la 
cot. Am multă treabă de făcut. 

Îngrozită că s-ar putea izbi de zidul unui alt ego masculin, Imogen 
continuă grăbită: 

-Ce vreau să spun este că Trenwyth a prezentat doar una dintre 
aceste simptome, și doar puțin. Respiră greu mai mult decât tușește. 
Nu este același lucru. Dacă ar fi doar absența iritației sau dacă ar fi 
avut iritaţia, dar nu și tusea, atunci aş presupune că este doar o ma- 
nifestare anormală a bolii. Dar absența ambelor simptome? 

El medită o clipă la cuvintele ei, încuviință scurt din cap și își 
scoase ochelarii. 

- Atunci, de ce septicemie? 

-Chiar dumneavoastră ați observat că îl doare brațul. Febra îi 
crește și îi este foarte greu să respire. Pulsul i se intensifică și apoi 
îi scade. William a spus că nu a folosit nici măcar o dată olița. Toate 
aceste simptome indică o infecţie groaznică. 

Longhurst porni grăbit, cu picioarele lui lungi, spre ușă. 

-Îl voi examina din nou pe Trenwyth. Dacă totul este așa cum 
ai observat, îl vom informa pe doctorul Fowler și vom pregăti sala 
de operaţie. 

-I-am spus deja doctorului Fowler, nu vrea să audă. Imogen îl 
apucă de braț. Dr. Longhurst, mă tem că dacă mergeţi la dumnealui 
cu această chestiune, vom fi amândoi admonestați. Şi, mai rău, ne va 
interzice să îl tratăm pe duce. 

- Fowler, spuse Longhurst de parcă numele l-ar fi scârbit. Habar 
nu am cum de un om atât de prost a fost ales să conducă o aseme- 
nea instituţie. Arogantul se pricepe să strângă fonduri, dar este o 
nulitate când vine vorba de practicarea medicinii. Îi aruncă o privire 
conciliantă de sub genele prea lungi și prea dese pentru un bărbat. 
Scuză-mi vulgaritatea. 

- Sunt de acord. Imogen răsuflă ușurată. Îl veți ajuta pe Trenwyth? 
Cred că sunteţi singura lui speranță. 

-Sunt mai mult chimist decât chirurg. Aceasta nu este compe- 
tența mea. Aruncă o privire în laborator, indecizia schimonosindu-i 
trăsăturile până atunci calme. Dacă aș efectua o procedură neautori- 
zată, mi-aș putea pierde postul. 

-Şi dacă nu o faceți, un om și-ar putea pierde viaţa! se plânse 
Imogen. 

Pentru prima dată de când îl cunoscuse, ochii lui Longhurst se 
îmblânziră în timp ce se luminară, privind-o. 

-Ai dreptate că mi-ai reamintit asta, recunoscu el. Vino, să mer- 
gem la pacientul tău. 

Când ea era mică, familia lui Imogen avusese o pisică pe nume 
Iris, care fătase câţiva pisoi. Unul dintre ei, Icar, se atașase în special 
de ea și o urmărea peste tot, chiar și în camera de toaletă. Noaptea, 
se ghemuia la pieptul ei, iar Imogen stătea perfect nemișcată, mi- 
nunându-se de respirația rapidă a micului animal adormit. Odată, 
chiar încercase să imite mișcările scurte ale pieptului pisicii, dar i se 
păru imposibil. 

Acum, stând aplecată asupra lui Longhurst în timp ce el îl exami- 
na pe Trenwyth, Imogen observă disperată că respirația ducelui era 
la fel de rapidă și de superficială cum fusese a lui Icar în urmă cu toți 
acei ani. De data asta, când Longhurst palpă încheietura, corpul lui 
Cole tresări, dar din gâtul lui ieși doar un sunet slab. Era ca și cum nu 
mai avea aerul necesar pentru a ţipa. 

Timpul se scurgea, se gândi ea cu disperare. 

Longhurst ridică privirea spre ea, ochii fiindu-i mai serioşi ca 
niciodată. 

- Pregătește anestezicul și trusa chirurgicală, îi porunci el răgușit. 
Şi să sperăm că nu este prea târziu. 


Capitolul 6 


De-a lungul anilor, definiția iadului cunoscuse multe schimbări în 
perspectiva lui Cole. Când era tânăr, fusese un loc nebulos, de origi- 
ne ambiguă. Un infern creat de oameni bătrâni și religioşi, pentru a-i 
ameninţa cu supunerea pe cei cu spirit rebel și minți curioase. Ma- 
mei lui îi plăcuse locul acela ca o posibilă destinaţie pentru sufletul 
lui și profitase de orice ocazie ca să îl informeze de acest lucru. 

Ca soldat, iadul devenise un lucru tangibil. Câmpul de luptă. Unde 
arme călite în foc răneau oameni făuriți din carne. Tăiau în carne vie 
până când nu mai rămâneau decât măruntaiele, care, odată uscate, 
se întorceau în ţărână. 

Pentru Cole fusese imposibil să își imagineze ceva mai infernal, 
până când fumul se risipise pe 20 aprilie, 1877. Revolta Bulgară. 
Iadul devenise un marș nesfârșit și pedepsitor către o închisoare 
otomană, undeva între Bulgaria și Constantinopol. Un an deveni- 
se o eternitate de plictiseală, întreruptă de reprize de tortură. Unde 
Cole învățase că o tinereţe petrecută în căutarea celor mai strașnice 

plăceri putea fi echilibrată într-un timp atât de scurt de o durere la 
fel de strașnică. Unde învățase că suferinţa şi chinul puteau fi la fel 
de mistuitoare ca un orgasm, venele din corpul lui dilatându-se pen- 
tru a permite durerii să se reverse în toate membrele lui, să îi aprin- 
dă toate terminaţiile nervoase. Suspendându-i mușchii cu senzaţia 
zvâcnindă de neputinţă, până când propriul trup nu mai era al lui. 
Indiferent de cât de curajos se împotrivea, gemetele și urletele se 
revărsau din el la fel de ușor ca sângele lui. 

În iad, Cole pierduse o parte din sinele său interior. 

Apoi își pierduse mâna. 

Îndurase, pentru că, în ciuda oricărei orori îl aștepta ziua, noap- 
tea avea să i-o aducă pe ea... 

Ginny. 

Un nume ridicol, de-a dreptul. Primitiv, dacă stăteai să te gân- 
dești, suna a alcool. Nu i se potrivea deloc. Fata hoinară cu tempe- 
rament aprig și o claie de bucle negre, sclipitoare. Cu ochii conturaţi 
cu creion negru, licărind precum cuarțul ochi-de-tigru de pe pielea 
ei de porțelan. Fusese uscățivă și șovăitoare, dar grația și senzuali- 
tatea ei nu fuseseră exersate, tactici seducătoare folosite de majo- 
ritatea femeilor din profesia ei. Nu se întinsese peste el asemenea 
unei pături sufocante de parfum și sex, cu o mână pe mădularul lui 
și cu alta în buzunar. Nu. Ea fusese precaută și nesigură, asemenea 
unui pui de căprioară pe care el trebuia să îl ademenească pentru a se 
hrăni din... 

Ei bine, nu contează din ce. 

În nopțile când frigul săpa mai adânc de oasele lui, chiar în sufle- 
tul său, Cole își amintea cât de cald fusese înăuntrul ei. Cum se agă- 
tase ea de el şi își îngropase faţa în umărul lui. Cum se cutremurase 
de plăcere înainte ca el să o pătrundă, ochii aceia de pisică privindu-l 
mari de uimire. 

Când temnicerii lui îl răneau, îi puneau întrebări la care el nu pu- 
tea răspunde într-o limbă pe care nu o vorbea, creând motive pentru 
a-l tortura, Cole se detașa. 

Și o găsea pe ea. 

Mergea la ea, în camera aceea, camera de culoarea sângelui, și se 
pierdea în braţele ei, care, deși erau delicate și fragile ca ale unei pă- 
sări, reușeau cumva să îl protejeze de durerea lui. Glasul ei, o șoaptă 
nesigură, îl alina și uneori îi dădea putere. Cole își amintea cu cât 
patos îi dăduse ea permisiunea să își jelească familia. 

Să simtă. 

Ginny. O prostituată. O creatură cu o profesie rece și adesea bru- 
tală. Cu toate acestea, ea îi arătase mai multă blândețe şi căldură 
sincere decât primise în toată viaţa lui. Fusese mai mult decât o pros- 
tituată pentru el în noaptea aceea. 

Îi fusese o prietenă. 

Iar în timpul acelui an petrecut în iad, ea devenise ceva mai ne- 
spus de preţios decât asta. Nu o sfântă, în sine, dar un sanctuar. 
Trăsăturile ei - încețoșate de lumina palidă a unui felinar, de ma- 
chiaj și o sticlă de whisky - deveniră și mai opace din cauza trecerii 
timpului și durerii. Dar amintirea buzelor ei delicate, a părului ei 
negru și a atingerii ei incomparabile își croise drum înăuntrul lui. 
Ginny îşi crease propriul loc într-o inimă care devenea din ce în ce 
mai ursuză și mai pustiită. 

Ginny. Avea să o găsească, așa îşi jurase în sinea lui. Avea să intre 
în Bare Kitten din umeda noapte londoneză, iar ea avea să fie acolo. 
Chipul ei avea să se topească într-un zâmbet, pentru că știa că el 
avea să vină după ea. Să o revendice. Să o ducă departe de o viață de 
abuzuri, în care era tratată ca un obiect. 

Cole trebuia doar să îndure. Să supraviețuiască. 

Astăzi, iadul nu mai era un loc, ci o stare existenţială. Închisoarea 
lui nu mai consta în patru ziduri păzite de oameni nespus de nemi- 
loși, dar, cu toate acestea, Cole rămânea întemnițat. 

Captiv. 

S-ar fi putut lupta cu durerea înăbușitoare din încheietura lui. 
Durerea fusese un inamic pe care el îl învinsese des. Biruise tot 
ceea ce amenințase să îl distrugă. Disperarea unui alt răsărit de soa- 
re pierdut într-un loc atât de străin şi de nemilos. Teama vicleană 
că lumea pe care o știai te uitase în locul acesta și nu mai aveai o casă. 
Groaza şi neîncrederea de a privi un corp care cândva fusese al tău, 
dar pe care acum nu îl mai recunoșteai. 

Dar fierbinţeala febrei care îl luase prizonier, care îl îndepărtase 
de el însuși și îl aruncase în ghearele delirului. Apoi, cu inevitabi- 
litatea morții, urmară frisoanele, înșfăcându-l cu asemenea forță, 
încât oasele lui zăngăneau. Realitatea deveni nebuloasă, iar timpul, 
o născocire a nebuniei, până când, cu cât Cole încerca mai mult să 
se agațe de amintirea lui Ginny, Ginny a lui, cu atât ea devenea o 
himeră diafană. 

Lumea lui nu mai era altceva decât un nor cenușiu de durere. Visa 
că sângele îi devenea negru, tentacule de putregai răsărind din ciotu- 
rile încheieturilor lui și urcând să îi otrăvească inima. Agonia mistuia 

totul, febra mistuia toată speranța. Toate gândurile, toate visele sau 
amintirile. Până când el nu își mai putu vizita sanctuarul. Până când 
nu îi mai putea evoca privirea și chipul. Se lăsă pradă negurii, ames- 
tecată cu durere, şi renunţă să mai lupte. 

Atunci ea îi rosti numele. 

Îl strigă prin negura cleioasă. Glasul ei, urmat de valuri reci de 
presiune pe pielea lui, aducându-i dulcea alinare. Ea îi spuse să lupte, 
îl imploră să trăiască, iar un foc se aprinse din nou înăuntrul lui. 
Înnebunit, el se întinse după ea. Se luptă disperat cu un mâl care 
amenința să îl inghită, imobilizându-i membrele. 

El încercă. Dumnezeule, și cum încercă! Cum de îl găsise ea în iad? 
Locul ei nu era acolo, dar el nu se putea convinge să îi dea drumul. 

O voce masculină se alătură glasului ei. Aspră și nepoftită. Dure- 
rea le acompania vocile, care deveneau din ce în ce mai frenetice. 

Cole încercă să mârâie, să îl avertizeze pe bărbat să stea departe 
de femeia lui, dar nu reuși să își adune aerul necesar. Un lac de foc și 
pucioasă îl înghiți înainte ca el să îi poată evoca din nou numele lui 
Ginny și îl aruncă în întuneric. 


Imogen petrecu trei zile stând cu inima strânsă, atât de îngrijora- 
tă, încât de-abia putea funcționa. Miza era foarte mare, iar anticipa- 
rea dezastrului depășea orice altceva, aproape înnebunind-o. 

Singurul motiv pentru care își păstrase slujba era că avusese 
dreptate. În timpul procedurii de urgență, dr. Longhurst găsise in- 
fecţie nu doar în țesutul muscular, ci și în oasele lui Trenwyth. Doc- 
torul făcuse tot ce îi stătuse în putere, dar febra încă refuza să scadă, 
iar teama era că avuseseră deja loc pagube prea mari. 

Moartea lui Trenwyth nu doar că ar fi fost o tragedie care ar fi 
putut fi prevenită, dar şi imboldul pentru mai multe calamități ulte- 
rioare. Dr. Fowler ar avea o scuză ca să se descotorosească de Long- 
hurst și de ea însăși, iar bărbatul nu făcuse nici un secret din faptul 
că i-ar face plăcere să scape de ei. 

Bărbaţii ca el nu urau nimic mai mult decât dovada propriei pros- 
tii. Deși Imogen nu spusese un cuvânt personalului despre refuzul 
lui de a efectua procedura, Fowler tot o ţintuia cu privirea lui încrun- 
tată și dezgustătoare când ea nu reușea să îi evite prezența. 

Nopțile ei deveniră o ceață de haos și catastrofă. Neliniștea și 
epuizarea o făceau neîndemânatică și uitucă. Del Toro o ameninţase 
că, dacă mai vărsa ceva pe vreun client sau dacă mai spărgea vreun 
vas, era nevoit să o taxeze ca să lucreze pentru el. 

Se părea că echilibrul pe care și-l crease în viața ei devenise la fel 
de șubred şi de nesigur precum supraviețuirea lui Trenwyth. În orice 
clipă, echilibrul putea fi distrus. În orice clipă, degetele ei puteau da 
drumul marginii prăpastiei de care se agățase cu atâta disperare, iar 
Imogen s-ar fi zdrobit la capătul unei căderi absurd de scurte. 

- Vreo veste, fată dragă? întrebă Lord Anstruther, așa cum făcuse 
în fiecare zi, când ea îi aducea ceaiul și ziarul. Vreo schimbare? 

Bătrânul părea mai fragil ca niciodată, marginile buzelor lui 
devenind vineții. 

-Mă tem că nu, milord. Imogen îi dădea același răspuns și îm- 
părtășeau amândoi un moment de îngrijorare frustrată pentru 
Trenwyth. Respiră bine acum, poate doar puţin agitat, dar încă refu- 
ză să se trezească. 

- Ei bine, eu refuz să mor până nu se trezește, iar acesta este ulti- 
mul meu cuvânt. 

Anstruther își ridică brațele pentru ca Imogen să îi poată pune 
tava pe genunchi, legănându-și în același timp degetul spre tavan. 

— Aţi început să îi dictați edicte lui Dumnezeu? îl tachină ea. 

-Doar lui Sarah, spuse el, făcându-i cu ochiul. Voi lăsa în seama 
răposatei mele iubite să-mi organizeze viața de apoi. Dacă Dumne- 
zeu este omnipotent, ar trebui să știe dinainte că nu ai cum să te 
contrazici cu ea. 

Chiar și în starea ei distrasă și obosită, năstrușnicul lord reușea 
să îi fure un râset. 

- Sunteţi sigur că este o idee bună să rostiți asemenea blasfemii 
în situația prezentă? 

- Este singurul viciu care mi-a mai rămas, spuse bătrânul, fiind 
întrerupt de o răsuflare șuierătoare. Nu prea mai sunt în stare să 
păcătuiesc, în pat sau nu, zilele astea. 

Abţinându-și un zâmbet, Imogen îi aranjă pernele, îi pregăti încă 
o compresă pentru piept, aplicându-i-o pe o pânză caldă și umedă. 

-Ai grijă de mine atât de bine, soră Pritchard, spuse el cu o so- 
lemnitate necaracteristică. Aș fi mult mai nefericit în grija altcuiva. 
Vezi tu, eu nu sufăr proștii, iar tu nu ești doar blândă, dar și ageră la 
minte și deloc ușor de surprins. O trăsătură rară printre femeile de 
rangul meu. Îmi aminteşti de Sarah a mea. 

Nu era prima dată când Imogen auzea acest lucru de la el, dar 
complimentul nu înceta să o flateze, întrucât era evident că bătrânul 
își stima foarte mult răposata soție. 

- Dacă binevoiești să-mi ierți grosolănia, mi-a trecut prin cap că 
este posibil ca tu să nu fi putut să îmi aduci schițele promise din ca- 
uza lipsei de... adică... fonduri insuficiente. 

Ochii lui se feriră să o privească, în timp ce reticenţa lui nobilă 
de a vorbi despre bani îi aminti lui Imogen cât de îndepărtate erau 
lumile lor. 

-L-am pus pe Cheever să îmi procure câteva caiete de desen, pân 
ze şi instrumente cu care poate fi îndeplinit comisionul. 

Privirea lui era plină de speranță și rușinată, deopotrivă, iar Imo- 
gen nu își amintea să fi cunoscut pe cineva mai fermecător în viața ei. 
Cum putea ea să îi spună că preocuparea lui pentru statutul ei finan- 
ciar era doar jumătate din motivul pentru întârzierea ei cu schițele? 
Timpul suplimentar pe care îl petrecuse îngrijindu-l pe Trenwyth 
deja intervenea în profesia ei clandestină de la Bare Kitten. În ochii 
unui bărbat de viță nobilă, câteva seri petrecute la muzeu, după ce 
tura ei la spital se termina, era o nimica toată. Mai degrabă o plă- 
cere decât o corvoadă. Dacă ar fi fost după ea, bătrânul ar fi avut 
perfectă dreptate. 

Dar viaţa ei era mult mai complicată decât îşi putea el închipui. 
Iar Imogen de-abia mai avea timpul sau puterea de a se plânge că nu 
era artista care sperase că va fi. 

-Ei bine, aţi reușit să mă surprindeţi, Lord Anstruther, dar, cu 
siguranță, nu se cuvine să accept un asemenea dar. 

- Nici să nu aud, spuse bătrânul, strâmbându-se ca atunci când își 
înghițea tincturile amare de la spițer. Când ai vârsta și rangul meu, 
draga mea, orice excentricitate îţi este permisă. 

Cuvintele lui îi smulseră încă un râset, deși acesta fu umbrit 
de regret. 

- Te-aş recompensa pentru timpul tău, desigur. 

Bătrânul își drese glasul, simțindu-se din nou jenat de menționa- 
rea fondurilor. 

În inima ei era atât de multă recunoștință pentru blândețea lui, 
încât o durea pieptul, la propriu. 

- Nu este deloc vorba de asta, milord, doar... 

Dr. Longhurst dădu buzna în salonul privat al lordului, fără să 
bată la ușă măcar, speriindu-l și provocându-i o criză de tuse. 

- Soră Pritchard! Trenwyth! S-a trezit. 

Fără să priceapă vestea, Imogen merse lângă Anstruther, dar bă- 
trânul îi făcu semn să plece. 

- Du-te, spuse el, șuierând. Ți-am spus... El va asculta... de Sarah. 

Din nou, lordul arătă spre tavan. 

Aproape că fu suficient să o facă să creadă, în timp ce Imogen îl 
urmă pe dr. Longhurst pe coridor. 

Uşa salonului lui Trenwyth era deschisă, iar lumina se revărsa di- 
năuntru odată cu o cacofonie de voci. Dr. Fowler era în salon, Imo- 
gen își dădu seama când îi auzi vocea dând ordine celorlalți angajaţi 
din salon. William intră înaintea ei cu o tavă cu ceai și supă. 

Toată hărmălaia fu înăbușită de sângele ei, care îi pompa asurzitor 
în urechi, în timp ce teama lui Imogen se declanșă la fel de puternic 
precum euforia sa. Dacă Trenwyth îşi amintea de ea? Îi recunoscuse 
vocea ca fiind Ginny, în delirul lui febril. O strigase, o visase, se agă- 
ţase de ea de parcă ar fi fost salvarea lui, iar recunoașterea acelui fapt 
îi evoca o speranţă străină și ridicolă. 

Dar... dacă în stare conștientă, ea nu era nimic mai mult pentru 
el decât o târfă? Dacă el îi dezvăluia secretele într-o cameră plină de 
superiorii ei? De bărbaţi. Imogen ar pierde totul. 

La fel de repede pe cât răsărise teama, Imogen o alungă. Cum pu- 
tea să se gândească la ea însăși într-un asemenea moment, când un 
om pe care luptase să îl salveze răzbise în mod miraculos? 

Pentru că nu trebuia să se pândească doar la ea însăși. Trebuia să 
își întrețină mama și să își protejeze sora. Ele nu aveau pe altcineva. 
Se bazau în totalitate pe ea. 

Dr. Fowler trimisese după sora lui Trenwyth, Lady Russell, dar 
femeia călătorea cu soţul ei pe continent și nu auziseră nimic de ea. 

Ceea ce însemna... că nici Cole nu avea pe nimeni. 

„Nu este adevărat“, decise în sinea ei Imogen. O avea pe ea și, sub 
nici o formă, nu avea de gând să îl lase să treacă singur prin recupera- 
rea lui îngrozitoare. Avea să îl îngrijească și să îl însănătoșească. Avea 
să fie sursa lui de putere și curaj. Nici o parte din ea nu avea să îi fie 
negată. Ajutorul ei, corpul ei, mâinile ei, inima ei, dacă el le voia. 

Imogen ştia că o parte din inima ei era deja a lui, încă din noaptea 
aceea pe care o petrecuseră împreună. Avea să fie nevoie de puţin 
mai mult decât de o vorbă bună și acel zâmbet devastator ca să o 
convingă să se abandoneze pe deplin în mâinile lui puternice. 

Mâna. Cole avea doar una. Ea avea să îl ajute să se obișnuiască și 
cu acest lucru. Avea să îi aducă orice el nu putea să ia. Avea să... 

Toate gândurile ei conștiente se împrăștiară asemenea unui stol 
de păsări speriate când Imogen ajunse în pragul ușii salonului. 

Dacă ar fi trecut pe lângă el pe stradă, nu l-ar fi recunoscut. Da, 
recunoștea bărbia pe care tocmai i-o bărbierise în dimineata aceea. 

Cole se încăpăţani cu un aer aristocrat să reziste ceștii de ceai pe 
care William i o dusese la buze, ținându-le strâns închise. Părul avea 
nevoie de o tunsoare, deși Imogen i-l spălase și i-l aranjase conform 
stilului care era la modă. Îi cădea peste ochii care nu semănau deloc 
cu privirea aceea arzătoare pe care şi-o amintea ea. Acum erau mai 
mult sălbatici decât aprigi, dar și posomorâți. Posomorâți și goi. De 
parcă tot ceea ce îl făcuse cândva Collin Talmage, duce de Trenwyth, 
îi fusese luat, lăsând în loc doar această creatură grosolană. 

În jurul lui păreau să se adune umbre care nu aveau nici o legătu- 
ră cu faptul că Molly trăsese draperiile pentru a-l proteja de soarele 
amiezii de primăvară. 

- Excelenţă, spuse Longhurst, îndrumând-o pe Imogen în cameră. 
Aţi prefera să vă convingă sora Pritchard să vă beţi ceaiul sau supa? 

Incapabilă să respire, Imogen se holba la el cu gura căscată. 

Ochii lui Trenwyth o studiară vag și reveniră asupra lui Long- 
hurst. Bărbatul o privise doar pentru o fracțiune de secundă, dar fu 
suficient pentru ca picioarele lui Imogen să se înmoaie și să tremure. 
Nu din motivele pe care ea le prevăzuse mai devreme. Ochii aceia, 
cândva atât de ageri și plini de o încredere acaparatoare, fără pic de 
durere, erau acum doar hăuri nemărginite. 

- De ce m-ar convinge? 

Glasul lui sec semăna cu un mârâit, dar nu avea pic de inflexiune. 

-Chiar așa, de ce? bombăni Fowler, stând aplecat asupra du- 
celui, cu brațele încrucișate - o postură destul de defensivă, își 
spuse Imogen. 

Ea se înfioră, dar nu se mișcă, incapabilă să își ia ochii de la el. Era 
viu. Treaz. Brațul lui stâng, încă bandajat straşnic, îi era adus la piept 
cu ajutorul unei fâșii de bandaj ce îi cobora pe umărul lat. Îşi recăpă- 
tase puțină culoare pe pielea crăpată și asprită de vreme. 

Trenwyth era bătut, zgâriat, plin de vânătăi, dar încă la fel de chi- 
peş pe cât şi-l amintea ea. 

-Sora Pritchard este motivul pentru care sunteți în viață, îl 
informă Longhurst. 

- Cu chiu, cu vai! Fowler își desprinse brațele de la piept, punân- 
du-și-le în șolduri, încordate. 

-Ea singură v-a pus diagnosticul, continuă Longhurst. Noi toţi 
am crezut că aveți tifos. Ea s-a luptat pentru dumneavoastră. Pentru 
supraviețuirea dumneavoastră. Și a învins, evident. 

Capul lui Trenwyth se răsuci pe gâtul lui cu o tărăgănare aproape 
nefirească, până când, într-un final, îi aruncă lui Imogen o privire 
încruntată, care îi îngheţă sângele în vene. 

- Da? 

Ea nu citi recunoștință în trăsăturile lui, ci acuzaţie. 

În schimb, privirea lui Longhurst radia de o căldură necaracteris- 
tică lui. 

-Trebuie să fie felicitată și apreciată, murmură el. 

Nimeni nu spuse nimic pentru un moment îndelungat foarte 
stânjenitor. 

Conștientă de uniforma ei mohorâtă și de părul încâlcit de sub 
boneta ei, Imogen își netezi șorțul în timp ce păși spre el, încercând 
să îi atragă atenţia asupra ei din nou. 

- Dacă nu vă place ceaiul acesta, v-aș putea aduce altul... 

- Nu vreau nimic de la tine, spuse sec Trenwyth, fără să o priveas- 
că. Urăsc ceaiul. Voi bea cafea. 

Rănită, Imogen făcu un pas înapoi. Nu se așteptase deloc la asta. 

-Substanțele stimulante nu sunt recomandate pentru pacienţii 
care au suferit recent o intervenţie chirurgicală, îl informă Long- 
hurst. Poate în timp... 

-Unde este omul meu? 

Ochii reci și duri ai lui Trenwyth cercetară chipurile tuturor din 
încăpere, mai puţin pe al ei. 

- Cine? întrebă Fowler. 

-Sean O'Mara, valetul meu, s-a întors din...? Pentru o clipă, du- 
cele păru confuz, apoi ferm, de parcă și-ar fi amintit ceva, până când 
umbrele și dușmănia se adunară în jurul lui asemenea unei mantii. 
Trăiește? întrebă el încordat. 

-Vom trimite imediat după el, Excelenţă. Longhurst făcu o ple- 
căciune și îl privi intens. Acum lucrează pentru Scotland Yard, subal- 
ternul lui Sir Carlton Morley. Între timp, permiteți-i sorei Pritchard 
să vă administreze tinctura cu opiu. Pentru durerea de la încheietură. 

Trenwyth își dezveli dinţii într-un rânjet crud. 

- Gogomana aia palidă nu se va apropia de mine, nici unul dintre 
voi n-o s-o facă, doctorilor. 

- Poftim? Longhurst vorbi de parcă îi poruncea să îi dea o 
explicaţie. 

-Nu mă veţi droga ca să îmi luaţi minţile, nu când tocmai mi 
le-am recăpătat. 

Ducele întâlni privirea provocatoare a lui Longhurst cu o deza- 
probare sumbră. 

-Dar brațul dumneavoastră, spuse Imogen, incapabilă să se 
abțină să obiecteze. Durerea va fi de neînchipuit de îndată ce va tre- 
ce efectul laudanumului deja administrat. Mai rău decât acum. Veti 
vrea să vă luaţi toate măsurile de precauţie împotriva durerii. 

Probabil că durerea îl făcea să se comporte astfel, pentru că nu era 
Trenwyth pe care și-l amintea ea. 

Ochii lui erau plini de dispreţ când o privi din nou. 

-Nu trebuie să-mi închipui cum va fi. Crezi că mă tem de durere? 

Imogen își aminti numeroasele cicatrici şi răni, care, chiar acum, 
îi transformau corpul într-o hartă a torturii. Desigur, după ce trecu- 
se prin atâtea grozăvii, cum putea să rămână neschimbat? 

- Nu, Excelenţă, dar poate un anestezic local? Aș putea... 

-Ai făcut destule. leşi! 

Longhurst făcu un pas protector spre ea, incruntat și nedumerit. 

- Excelenţă? 

-Toată lumea. Afară! Ceașca pe care William o pusese înapoi pe 
tava lui se sparse în bucăţi de peretele din spatele ei, chiar deasupra 
capului său, stropi calzi udând-o pe Imogen. Aduceți-mi-l pe O'Mara! 
urlă Trenwyth, răsturnând tava cu o lovitură puternică. 

Molly ţipă și ieși grăbită pe coridor. 

În timp ce Longhurst şi William se năpustiră să îl imobilizeze pe 
ducele furios, Fowler o înşfăcă de braţ pe Imogen, care rămăsese fără 
cuvinte, şi o trase pe coridor. 

- Strânge-ți lucrurile, domnişoară Pritchard, nu mai lucrezi pen- 
tru spitalul St. Margaret Royal. 

Încă prea uluită pentru a putea vorbi, Imogen clipi confuză și pri- 
vi cearcănele de sub ochii înverșunațţi ai lui Fowler pentru o clipă 
prea mult. 

- Dar... ce-am făcut? 

- Eşti concediată pentru insubordonare gravă. 

Prelungi litera „s“ asemenea unei vipere, ca și cum i-ar fi făcut 
plăcere să rostească acele cuvinte tăioase. 

-Vă referiți la cazul ducelui? 

-i s-a spus s-o lași baltă, să-l lași în pace, iar tu ai luat-o inten- 
ționat pe la spatele meu și l-ai convins pe Longhurst să efectueze o 
procedură fără permisiunea mea. 

- Dar a supraviețuit datorită procedurii, ripostă ea. 

- Nu contează, dacă următorul pacient moare pentru că tu ai im- 
presia că, dacă ai avut dreptate o dată, știi mai multe decât docto- 
rii de gardă? Comunitatea medicală din Londra este deja chinuită 
de prea mulţi îngeri ai morţii, soră Pritchard, nu avem nevoie de 
încă unul. 

El se referea, desigur, la infirmierele care adesea își eutanasiau 
pacienții în stadii terminale sau cu boli cronice. Unii le numeau în- 
geri, alţii criminale. 

Ea nu era nici una, nici alta. 

-Vă rog, dr. Fowler, îl imploră. Nu am făcut niciodată așa ceva. 
Aceasta e prima și - promit — ultima dată când nesocotesc un ordin. 
Nu se va mai repeta. Jur. Nu mă concediați. Am o familie de întreținut. 

- Ar fi trebuit să te gândești la familia ta înainte să mă faci de râs. 
Îi eliberă brusc brațul, iar Imogen se poticni. Molly, cheamă tot per- 
sonalul auxiliar şi toate infirmierele la acest etaj. Vom avea nevoie 
de ajutor ca să îl imobilizăm pe Trenwyth, iar cineva va trebui să o 
conducă pe domnișoara Pritchard afară din instituţie. 

- Da, doctore. 

Molly îi aruncă lui Imogen o privire antipatică în timp ce se gră- 
bea să îndeplinească ordinele. 

Ochii lui Imogen căzură pe ușa salonului lordului Anstruther, 
de-a lungul coridorului. 

-Îmi permiteți măcar să îmi iau la revedere de la... 

-Îți permit să faci ce vrei dumneata, domnişoară Pritchard, atâta 
vreme cât nu se întâmplă în această instituţie. Fowler ridică mâna în 
timp ce ea deschise gura ca să cerşească îndurare. Înainte să vorbesti, 
nici să nu te gândești să ceri recomandări, pentru că nu vor veni. O zi 
bună, domnișoară Pritchard. 

Înlocui „soră“ cu „domnişoară“, pentru a fi clar că ea nu mai deţi- 
nea acea titulatură. 

O, Dumnezeule, nimic nu decursese așa cum sperase ea sau cum 
se temuse. Cea mai mare teamă a ei nu ar fi trebuit să fie că Trenwyth 
avea să își amintească de ea, ci că nu avea să o recunoască deloc. 


Capitolul 7 


Imogen nu își aminti că își lăsase lucrurile în dulapul ei de la 
spital decât la jumătatea turei ei la Bare Kitten. Nici măcar nu își 

amintea cine o condusese afară. De-abia simţise ploaia rece după o 
oră în care rătăcise pe străzi. Scepticismul lăsase loc amortelii, apoi 
disperării. Nu se îndurase să se întoarcă acasă. Nu suporta să își vadă 
mama încercând să țină casa în ordine, să gătească şi să meargă la 
cumpărături cu genunchii ei reumatici, care nu mai voiau s-o asculte. 
Nu suporta să o vadă pe sora ei, draga și frumușica Isobel, încercând 
să arate prezentabilă pentru școală, iar ea să îi spună că s-ar putea 
să fie nevoie să meargă să lucreze la fabrică. Nu își putea confrunta 
eșecul în ochii lor. Imogen îi salvase viața unui duce bogat și nere- 
cunoscător și, făcând acest lucru, pierduse singurul venit care le ți- 
nea pe linia de plutire. Fu uimită de cât de mică era distanța dintre 
St. Margaret, în West End, și Bare Kitten, pe St. James's Street - cu 
toate acestea, păreau totuşi să ocupe lumi complet separate. 

Lumea ei acum era doar aceasta, se gândea Imogen în timp ce 
privea în jur, la opulenţa învechită a locului pe care îl ura. Măturând 
gunoaie și un pahar spart de pe podeaua dezgustătoare, Imogen se 
luptă din răsputeri să nu urască pe toată lumea. Pe tatăl ei, pen- 
tru că le lăsase în postura aceasta josnică. Pe sora ei, pentru că era 
mai mică și mai inocentă și avea nevoie să fie protejată. Pe mama 
ei, pentru că era slăbită și bolnavă și se baza pe ea. Pe dr. Fowler, 
pentru mândria lui iraţională şi condamnabilă. Pe Trenwyth, pentru 
că făcuse dragoste cu ea. Pentru că o făcuse să ţină la el. Pentru că 
nu o recunoscuse, 

Și, mai presus de toate, pe ea însăși. Pentru că, în ciuda tuturor 
lucrurilor, era vina ei. 

- Dacă tot ești pe jos, în genunchi, de ce nu cureți și asta cu gura 
ta? îi sugeră beţivul care spărsese paharul și își cuprinse libidinos 
șlițul în mâini. 

Tovarășii lui izbucniră într-un râs disproporționat față de inteli- 
gența lor, așa cum era de așteptat din partea unei mese de beţivi. 

Imogen se ridică, având mătura într-o mână și fărașul în cealaltă. 

-Vă aduc alt pahar, se oferi ea sec, încercând să evite priveliștea 
dezgustătoare a salivei din barba lui. 

Dădu să plece spre coșul de gunoi din spatele barului. 

- Cât vrei pentru asta, del Toro? Bărbatul o plesni peste fund când 
ea trecu pe lângă el. Pare ascultătoare. Îmi place asta. 

Del Toro își savura un trabuc importat într-un colț și se opri. 

-Ea e fluturașul meu care se ocupă de servire, răspunse el non- 
șalant. Nu este de vânzare, Barton. Dar servește-te cu oricare 

dintre pisicuțele mele, domnule, la reducere, dacă tot este o noapte 
plictisitoare. 

- Nu e de vânzare, auzi! Toată lumea e de vânzare! ripostă Barton. 
Plătesc, doar spune-mi cât costă. 

Ochii lui del Toro licăriră când o privi pe Imogen, aruncându-i 
un zâmbet secretos, care îi îngheță sângele în vene. 

-Cineva a plătit douăzeci de lire pentru ea, spuse el, suflând un 
cerc perfect de fum. Poţi s-o ai pentru aceeaşi sumă. 

- Ha! Mănânci rahat, del Toro. Nu merită douăș' de șilingi, cu ţâțe 
asa mici. 

- Bag mâna-n foc. Del Toro se bucură de propria lui poveste cu un 
hohot strașnic de râs. Crede-mă sau nu. 

- Cine-a fost prostu' de-a plătit? îl provocă Barton. 

- Haide, Barton, ce-ar crede nevastă-ta dacă mi-aş divulga clien- 
tela? Fără îndoială, del Toro nu avea scrupule, dar avea minte. În 
afacerea mea, un bărbat trebuie să fie discret. 

Îi făcu cu ochiul lui Imogen, dar gesticulă din cap spre bar, porun- 
cindu-i în tăcere să se întoarcă la muncă. 

Aruncând cioburile de sticlă în coșul de gunoi, Imogen puse 
deoparte mătura și fărașul, apoi reumplu un pahar pentru odiosul 
domn Barton. 

-I-l duc eu, Ginny. Jeremy Carson îi aruncă acel zâmbet blând 
și copilăros al lui şi, nu pentru prima dată, Imogen observă că ochii 
lui de cobalt păreau să fi văzut multe. Mă ocup eu de masa ta dacă te 
ocupi tu de aia, deși nu ştiu dacă îţi fac o favoare. 

Arătă spre o baltă de vomă sub o masă de bărbați bătrâni şi veșnic 
nemulțumiți, care deciseseră că acum era un moment bun să ceară 
nota de plată. 

Oftând, Ginny hotărî că mai degrabă curăța voma decât să ser- 
vească un excrement uman precum domnul Barton. 

-Este lună plină în noaptea asta, spuse gânditor și serios Jeremy. 
Se spune că îi face pe oameni să facă lucruri stranii și groaznice. Ar fi 
bine să te păzești, Ginny. 

- Mulţumesc, Jeremy. 

Reușşi să îi ofere un zâmbet recunoscător și plecă în căutarea 
unei găleți. 

Imogen își petrecu noaptea meditând asupra situaţiei sale ne- 
plăcute. Chiria trebuia plătită într-o săptămână, iar ea nu avea 
banii necesari. Cămara era plină - mă rog, cât putea fi de plină, ca 
de obicei, iar ele nu aveau să moară de foame dacă erau chibzuite 
cel puţin două săptămâni. Poate ar putea aplica pentru un alt post 

de infirmieră la un alt spital. Nu avea recomandări, dar, dacă nu se 
înșela, dr. Longhurst o respecta. Poate ar reuși să îl convingă să îi 
scrie o scrisoare neoficială de recomandare. 

Gândul acesta o înveseli puţin în timp ce goli coșurile de gu- 
noi în tomberonul de pe alee, din spatele bordelului. O durea bra- 
ţul de la cât și-l întinsese pentru a-și ține șalul în loc peste peruca 
mare, ca să nu i se lase buclele de la ploaie. Tot ce trebuia să facă era 
aștepte ca dr. Longhurst să își termine tura la spitalul St. Margaret 
și să îl abordeze la plecare. Putea chiar să scrie ea scrisoarea pentru 
el și să îl convingă să o semneze; astfel nici nu ar mai trebui să se 
bazeze pe el să îşi amintească... 

Mâini aspre o înșfăcară de ceafă și o aplecară înainte, forțând-o să 
stea cu capul deasupra pubelei urât mirositoare. 

Imogen ţipă, dar un trup masiv se aplecă peste al ei, iar o mână îi 
acoperi gura, forțând-o să inhaleze duhoarea gunoiului. 

- Dacă nu ești de vânzare, atunci o să te iau gratis. 

Răsuflarea lui Barton mirosea a țigări și a gin, o duhoare care pu- 
tea rivaliza cu cea a gunoiului. Teama, sila și putoarea îi făcură grea- 
tă, fierea urcându-i în gât. Imogen înghiți gustul amar împreună cu 
un țipăt, știind că nici unul nu ar ieși din gura ei acoperită. 

Încercă să îl muște, să se tragă înapoi astfel încât marginea coșu- 
lui de gunoi să nu îi zgârie pielea sensibilă de pe abdomen, dar el îi 
smuci capul în lateral atât de brutal, încât Imogen se temea că bărba- 
tul avea să îi rupă gâtul dacă mai încerca o dată. 

- Dacă te împotriveşti, o să te fac să regreți. Țipă și te las lată, o 
avertiză el şi începu să îi ridice fusta la spate. 

Dacă Imogen nu i se împotrivea, avea să regrete toată viața. 

Simţindu-se vlăguită, își înghiți din nou repulsia și întinse mâna 
în gunoi, cotrobăind cu disperare, până găsi ceea ce căuta. Un ciob de 
sticlă din paharul pe care el îl spărsese mai devreme. 

Strângându-l în palmă, Imogen aşteptă ca el să se miște pentru 
a-și descheia pantalonii. Când Barton o făcu, se întoarse și ea și îl 
lovi. Ciobul o răni și pe ea la mână, dar Imogen știu că își atinse- 
se ținta când el gemu şi o eliberă. Arma improvizată îl străpunse în 
coaste, sub braț. Lovitură dureroasă, dar nu fatală. 

Nu suficient de adâncă. 

În acel moment, o lovi şi el, pumnul lui dur spărgându-i buza și 
trântind-o pe pietrele murdare ale aleii. Imogen începu să vadă scân- 
tei negre dansându-i în privire și se luptă să rămână conștientă în 
timp ce strângea în mână ciobul ascuțit. 

-Chiar și legea știe că nu poți să violezi o târfă, bolborosi el, aple- 
cându-se asupra ei cu pumnul strâns, pregătit să lovească din nou. 
Când o să termin, tu o să... 

Imogen nu îi permise să își încheie amenințarea. Aruncându-se 
înainte, îi înfipse ciobul în gât, chiar deasupra claviculei. El ţipă și se 
îndepărtă de ea, lăsând ciobul gros în mâna ei încleștată. 

Sânge cald din rana lui o stropi pe Imogen, până când el își 
acoperi tăietura cu mâna, oprind sângerarea. 

Îngrozită, disperată, Imogen țâșni pe lângă el, sperând să scape. 

- Stai! 

Barton se întinse după ea, mâna lui mătăhăloasă înșfăcându-i șa- 
lul. Trăgând cât de tare putu, rămase cu șalul în mână. 

Dând drumul ciobului din strânsoare, Imogen se întinse spre uşă, 
pregătită să meargă după ajutor. 

-M-ai omorât, icni Barton, în timp ce se sprijinea de peretele de 
cărămidă, apoi se prelinse pe alee. Sângele îi curgea pe cămașă, pe 
vestă. Atât de mult sânge. M-ai omorât, curvă vicleană. 

În glasul lui nu era pic de furie, doar uimire, de parcă nu îi venea 
să creadă. 

Imogen știa că Barton avea dreptate. Dacă nu primea ajutor în 
câteva minute, avea să sângereze până la moarte, acolo pe alee. Dar 
dacă ea chema ajutor, iar el nu supravieţuia, putea fi spânzurată pen- 
tru moartea lui. 

Ușa dinspre alee se deschise brusc, iar ochii luminoși ai lui Je- 
remy se căscară când aproape se ciocni de ea. 

- Ginny? Dumnezeule, ce s-a întâmplat? 

Mâna lui poposi pe umărul ei, brațele lui subțiri fiind destul de 
lungi pentru a acoperi distanța dintre ei. 

- Scârba m-a-njunghiat, o acuză slăbit Barton. Adu doctorul, 
altfel sunt terminat. 

- Da, adu ajutor, spuse Ginny; pieptul îi gâfâia de parcă ar fi aler- 
gat cinci kilometri. 

Revelația că era la fel de moartă precum bărbatul care o atacase îi 
înfierbântă picioarele, parcă îi luaseră foc. Trebuia să fugă. Trebuia 
să își avertizeze familia. 

Răsucindu-se, se eliberă de sub strânsoarea mâinii lui Jeremy pe 
umărul ei, își ridică poalele rochiei și o rupse la fugă. 

- Ginny, așteaptă! 

El dădu să o apuce din nou de umăr, dar rămase cu peruca ei nea- 
gră încâlcită pe degetele lui. Imogen privi o singură dată înapoi în 
timp ce fugea. ÎI văzu pe Barton, de-abia mai fiind conştient, rezemat 

de perete, și pe Jeremy holbându-se la peruca din mâinile lui cu o 
aversiune îngrozită, de parcă ar fi luat un animal mort de pe capul ei. 

El ridică privirea spre ea, nedumerirea şi neîncrederea ameste- 
cându-se în ochii lui tineri, iar Imogen știa ce vedea Jeremy. Părul 
ei, aur amestecat cu căpșune — cum ar spune mama ei — căzându-i pe 
umeri și devenind mai închis la culoare din cauza umezelii. 

- Cheamă ajutor, strigă ea din nou, apoi dispăru în ploioasa noap- 
te londoneză. 


Capitolul 8 


Imogen nu se opri din alergat până când plămânii nu amenința- 
ră să îi explodeze. Străzile nu erau foarte populate din pricina orei 
târzii și a vremii, dar nu erau pustii. De două ori fusese nevoită să se 
întoarcă din drum de pe aleile care păreau periculoase, pentru a evita 
vreo patrulă de poliție. Norocul ei că ploaia îi făcea pe majoritatea 
trecătorilor să își păstreze privirile plecate pe drum, de sub pălăriile 
sau umbrelele lor. 

Îşi trase sufletul adăpostindu-se sub o streașină întunecată, vi- 
zavi de gară. Plecând privirea, icni când văzu atât de mult sânge pe 
propriile mâini, fără să fie al ei. Le întinse afară, în ploaie, privin- 
du-le şi tremurând, în timp ce potopul încerca să îi spele palmele 
deschise, transformând fâșia roșiatică într-un rozaliu acuarelă. Tă- 
ietura nu era adâncă, dar începuse să zvâcnească, acum că frica ei 
mistuitoare se potolise, devenind o durere chinuitoare. 

Se sprijini un moment de perete, ca să poată gândi. Ca să poată 
respira. 

Imogen ar fi vrut să dea fuga acasă, să își avertizeze familia, dar 
le-ar speria pe mama și pe sora ei, arătând astfel. Nu doar pe jumăta- 
te îmbrăcată, dar și murdară de sângele unui bărbat. 

Un bărbat pe care îl ucisese. 

Nu doar că le-ar supăra și le-ar face de rușine, dar poliţia avea să 
vină după ea de îndată ce ele ar fi chemate la Bare Kitten. Del Toro 
nu ar proteja-o, de acest lucru era convinsă. 

Oare ar trebui să le avertizeze? Ar trebui să aștepte? 

Îl omorâse pe Barton? Răspunsul ar face diferența între o celulă 
în închisoare și ștreang. 


72 


Buza începu să o doară în locul unde o lovise bărbatul şi avea gust 
de ploaie și cupru când o atinse cu limba. Ploaia îi spălase sângele lui 
Barton de pe piept, dar nu și petele de pe corsetul ei cu decolteu jos. 
Nu avea șalul cu care să se acopere, iar frigul îi pătrundea în oase. 
Apa îi transformase părul în șuvițe greoaie, iar Imogen nici nu voia 
să se gândească la cum arăta, probabil, machiajul ei. 

Nu avea încotro să fugă, pe nimeni la care să meargă. Nu avea 
cum să se urce în trenul acela. Cu siguranţă, cineva ar opri-o în starea 
în care era. 

Dacă nu cumva... se putea schimba și curăța. Își lăsase lucrurile la 
spital. Știa că avea o rochie neagră curată, de uniformă, în dulapul ei, 
și, dacă tot ajungea acolo, își putea îngriji palma și buza și spera să își 
facă și un plan de bătaie. Mai avea în dulap și câteva monede, în caz 
că avea nevoie de o gustare sau să cumpere un bilet de tren. 

În acest moment, doar câteva infirmiere din tura de noapte și un 
doctor aveau să fie la acolo. Secţiile spitalului nu erau supraaglome- 
rate pe moment, iar zgârcitului de dr. Fowler nu îi plăcea să cheltu- 
iască fonduri pe personal suplimentar în turele de noapte. 

Era posibil ca Gwen să fie de serviciu, iar Imogen era convinsă 
că putea avea încredere în prietena ei. În plus, nu putuse să își ia 
rămas-bun. 

Poate ar trebui să își ia la revedere de la toți acum. 

Realitatea sumbră amenința să îi înmoaie genunchii, iar Imogen 
ştia că, dacă ar cădea la pământ, nu s-ar mai ridica. Astfel că invocă 
toată puterea pe care o mai avea, își aranjă șuvițele ude de păr astfel 
încât să ascundă pe cât posibil petele de sânge și se avântă înapoi 
în ploaie. 

Se strecură cu ușurință în spital, știind ce uși aveau să fie nepăzite 
sau descuiate. Trecu pe coridoarele întunecate tăcută ca o fantomă, 
deși lăsă stropi de ploaie în urma ei. Șterpelind pansamente și alte 
provizii, se curăță și își bandajă tăietura din palmă, pentru a nu mai 
lăsa sânge pe nimic altceva apoi. 

Când îşi văzu reflexia în oglindă, lacrimi fierbinți o podidiră. Îi 
pârjoliră obrajii amorțiţi și reci în timp ce i se prelinseră din ochi. Nu 
plânsese pentru bărbatul pe care era posibil să îl fi ucis. Nici pentru 
durerea rănilor ei sau pentru frigul ploii. Cu siguranță, se așteptase 
să plângă la ideea de a-și pierde familia, viața, dar ochii fuseseră sin- 
gura parte din ea care rămăsese suspect de uscată în timp ce Imogen 
alergase prin ploaie. 

Până acum. 


73 


Până zări masca palidă, suptă și îngrozită care o privea înapoi 
de deasupra lavoarului. Creionul cu care își conturase ochii și își 
accentuase genele i se scurgea până pe bărbie. Buza de sus îi era 
despicată şi umflată, fiind acum de două ori mai mare decât dimen- 
siunea normală, dar doar pe partea stângă. Nu mai sângera, ceea ce 
era o alinare măruntă. Părul ei blond, încâlcit de ploaie, îi atârna în 
șuvițe încurcate. 

Sânge. Sângele îi păta corsajul de un albastru pal, aproape trans- 
parent, al rochiei. Transformase materialul diafan într-un violent 
câmp de bătălie. 

Un suspin fugar îi scăpă din piept în timp ce luă o cârpă și un 
săpun și începu să se curețe. Tremură violent când își scoase la iveală 
pistruii de sub pudra pe care o folosise pentru a-și transforma te- 
nul într-un porțelan impecabil. Lacrimile dăduseră ochilor ei căprui 
o nuanță mai accentuată, fiind acum aproape verzi. Când termină, 
Imogen o recunoscu pe femeia palidă și ștearsă care o privea din 
oglindă. Cu ochii mari și tremurând. Un nas ascuţit coborând spre 
gura ei schimonosită de durere și frig, buza ei umfiată căpătând deja 
proporţii comice. 

„Gogomana aia palidă.“ Nu așa o numise Trenwyth? Imogen se 
întrebă ce ar spune el dacă ar vedea-o acum. Chiar era palidă. Și sfri- 
jită. Umerii îi erau ca niște unghiuri ascuțite, iar claviculele amenin- 
ţau să îi iasă prin piele. 

Ceva se învolbură în stomacul ei. Ceva atât de dezolant și de trist, 
încât Imogen icni. Moartea viitorului ei, poate. Amărăciunea unei 
amintiri fericite transformându-se în cenușă. 

Trăgând aer în piept pentru a-și face curaj, Imogen merse la du- 
lapul ei, îl deschise și găsi... 

Nimic. 

Nu tu rochie, nu tu săculeț cu un penny și jumătate. Fără ciorapi 
în plus, jupoane sau șorțuri. Cineva îi luase lucrurile sau i le aruncase 
la gunoi. 

Lui Imogen i se tăie răsuflarea, iar ultima ei fărâmă de speranță 
se stinse. 

Brusc, știu ce avea de făcut și se ura pe sine pentru asta. Chiar 
în timp ce se ridica, își adună faldurile umede ale fustei și porni pe 
vârful picioarelor, ura din tot sufletul că era nevoită să comită o ase- 
menea infracțiune. Dar gândul că sora ei ar putea muri de foame o 
făcu să urce primul etaj, iar imaginea mamei ei năruindu-se la aflarea 
veștii crimelor fiicei ei o împinse și spre al doilea etaj. 

Lord Anstruther, acel bărbat drag, minunat, muribund fusese 
întotdeauna amabil și generos cu ea. lar Imogen era pe punctul de 
a-l jefui. 

În sertarul de lângă patul lui, bărbatul ținea ceea ce el numea „un 
săculeț pentru fleacuri“. Destule monede pentru a da bacșiș unui cu- 
rier sau de a-l trimite pe valetul lui să aducă sau să cumpere ceva. 

Destule monede pentru a-i întreține familia lui Imogen o lună 
întreagă. Chiar mai mult, dacă făceau mai multă economie decât 
de obicei. Ar putea să o abordeze pe sora ei în drum spre școală 
și să îi dea banii, luând și ea suficient cât să poată pleca din 
oraș și să gândească un plan pentru mai departe. 

Era tot ce putea face acum. Anstruther de-abia ar observa absen- 
ţa monedelor, dar acei bani le puteau cumpăra mai mult timp lui 
Imogen și lui Isobel pentru a-și da seama care era pasul următor. 

Covoarele și potopul de afară înăbușeau sunetele pașilor ei în 
timp ce Imogen se strecură pe coridorul etajului al patrulea. Apa de 
ploaia încă lipăia în pantofii ei, dar nu atât de tare ca înainte. Lui 
Imogen nu îi venea să creadă ce era pe cale să facă. Că îndrăznise 
doar să ia în calcul o faptă atât de deplorabilă. 

Și totuși, iat-o la etajul patru. 

Salonul lui Anstruther era foarte aproape de camera infirmiere- 
lor, care era ascunsă în spatele unei alte camere, iar Imogen încetini, 
mergând pe vârfuri, pe măsură ce se apropia. Tresări când clanța ușii 
lordului se deschise, apoi se strecură înăuntru și închise ușa cu foar- 
te mare precauție. 

Pentru că draperiile erau trase pentru a nu dezvălui noaptea 
furtunoasă, întunericul din salon era deplin. Imogen prefera să fie 
astfel. Se ocupase de saloanele acestea în întuneric ani de zile. 

Respirația șuierătoare a lordului Anstruther îi frânse inima. Imo- 
gen înaintă încet, tremurând mai degrabă de teamă decât de la hai- 
nele reci și ude pe care le purta. În tot acest timp, rostea în sinea ei 
rugăciuni pentru liniștea și confortului bărbatului. Folosi patul lui 
drept reper și se strecură apoi lângă noptieră. 

Era mai pricepută la asta decât se așteptase, își spuse în sinea ei. 
Nu scoase absolut nici un sunet când deschise sertarul şi își strecură 
degetele înăuntru, găsind rapid săculețul din mătase și trasând con- 
turul rigid al câtorva monede. Acum trebuia doar să le ia fără să facă 
vreun zgomot... 

- Dacă eşti îngerul morții şi ai venit să mă iei, fă-o rapid. Cred că 
ai și tu un program de urmat. 

Glasul lui Anstruther, răgușit de somn, încă era brăzdat de umo- 
rul lui veșnic prezent. 

Imogen încremeni și închise strâns ochii, inima urcându-i în gât, 
apoi plonjându-i în stomac. 

Un băț de chibrit scăpără, iar un fitil șuieră în timp ce se aprinse. 
În acel moment, Imogen ştiu că totul se terminase. Totul era pierdut. 
Anstruther avea să sune clopoțelul pentru a chema infirmiera, aceas- 
ta avea să cheme Scotland Yardul, iar bărbaţi cu cătuşe aveau să vină 
după Imogen. Ştia acest lucru pentru că, în timp ce conștiința ei îi 
striga să fugă, picioarele sale nu aveau forța de a ajunge prea departe. 
Imogen ajunsese la limitele capabilității ei. 

- Soră Pritchard? Ce înseamnă asta? Ce naiba faci? Pentru Dum- 
nezeu, cu ce ești îmbrăcată? 

Întrebările lui, rostite rapid una după alta, o străpunseră pe Imo- 
gen, care își scoase tăcută mâna goală din sertar și îl închise cu un 
clic sonor. 

-Am venit să vă iau banii, Lord Anstruther, recunoscu ea cu un 
glas surprinzător de ferm. 

- Uită-te la mine, fată dragă. 

Porunca lordului fu șoptită, dar brăzdată de o autoritate absolu- 
tă, pe care o aveau doar cei născuți să dicteze. 

Încet, ea se întoarse spre el, fiecare mușchi din trăsăturile ei lup- 
tându-se să rămână ferm în toată acea tensiune vibrantă. Imogen 
răsuflă greoi în timp ce întâlni ochii limpezi și blânzi ai lordului. 

-Sunt disperată, spuse ea încordată, urând lacrima care i se pre- 
lingea pe obraz. Sunt proastă... și îmi pare rău. 

- Ai sânge pe rochie, dacă poți să numești asta rochie. Lordul își 
feri privirea, fiind evident mai scandalizat de îmbrăcămintea ei su- 
mară decât de ceea ce recunoscuse ea. Îți aparține? 

Imogen avu nevoie de un moment absurd pentru a-și da seama 
dacă bărbatul se referea la rochie sau la sânge, dar hotărî să răspundă 
cu privire la a doua variantă. 

- Nu, milord, sângele nu este al meu. 

Lordul își luă o clipă să o studieze, ochii lui plimbându-se pe părul 
ei încâlcit, pe buza spartă, pe rochia udă și pe mâna bandajată. 

-Puteți chema autoritățile, milord, spuse ea, plecându-și ochii, 
incapabilă să îndure privirea lui scrutătoare. Nu vă voi împiedica. 

-Ia halatul acela și acoperă-te, soră Pritchard, porunci el. Ex- 
pui suficientă piele pentru a da palpitaţii bietei mele inimi. Sunt pe 
moarte, nu deja mort. Dumnezeule. 

Grăbindu-se să se supună, Imogen îmbrăcă halatul cald și și-l 
strânse pe corp. 

— Acum, continuă el. Nu voi chema autorităţile dacă îţi tragi scau- 
nul acela lângă mine și îmi spui de ce te-am prins cu mâna în săcule- 
tul meu, al cui este sângele de pe rochia ta, cine te-a lovit și de ce ești 
îmbrăcată ca... mă rog, de parcă ai dansa pentru bani. 

Poate pentru că, în toată viaţa ei, cunoscuse mulți bărbați care 
se autointitulau gentlemeni, dar ea nu întâlnise niciodată înainte 
unul care să fie cu adevărat gentleman. Cineva care să îi spună să se 
îmbrace, nu să se dezbrace. Care să folosească un eufemism, în loc 
să o numească târfă. Surprinsă și umilă, Imogen făcu exact cum îi 
spusese lordul. 

Îşi spuse povestea pe nerăsufiate, ca pe o ultimă confesiune. Îi po- 
vesti despre mama și sora ei, despre apartamentul lor cu două camere, 
care mirosea a peşte și a disperare. Despre datoria tatălui ei și despre 
servitudinea neplătită la Bare Kitten. Îi spuse despre cum fusese con- 
cediată de la spital, despre cum fusese atacată și despre probabilul 
cadavru pe care, poate chiar în acel moment, îl luau de pe alee. 

Anstruther o ascultă fără să o întrerupă. Doar mustața lui zvâc- 
nea din când în când, în timp ce el scotea sunete de durere. 

Imogen nu plânse până nu ajunse la partea în care plănuise să 
fure de la el. Să îi ia banii și apoi să îi iasă în cale lui Isobel în drum 
spre școală, dându-i banii și dispărând, sperând să găsească un loc în 
care să nu o cunoască nimeni. La această parte, lacrimile îi curseră 
nestingherite. Lacrimi de ruşine, de amărăciune și de neputinţă. 

Lordul rămase tăcut pentru o clipă după ce ea își încheie poves- 
tea, iar Imogen nu se putea convinge să îl privească. Nu știa exact 
de ce, dar nu îl inclusese pe Trenwyth în povestirea ei. Nu menționă 
deloc noaptea petrecută cu el sau conexiunea pe care o avuseseră 
până când el revenise din morţi un om rău și schimbat. 

Imogen ştia că dacă menționa și acel regret, analizându-l, avea să 
se facă definitiv de rușine, fără vreo șansă de izbăvire. 

-Cât este ceasul? întrebă încet Lord Anstruther. 

Imogen clipi, ștergându-și obrajii. 

- Poftim, milord? 

- Fie este foarte târziu, fie foarte devreme, care variantă? 

Gesticulă spre ceasul de buzunar de pe noptieră, iar Imogen i-l 
dădu. 

- Foarte devreme, bombăni el, apoi se întoarse și o privi în ochi. 
Ascultă-mă, domnişoară Pritchard, ai două opțiuni. 


Imogen înghiți în sec, dar rămase tăcută. 

- Îţi voi da săculețul cu toți banii din el și te voi lăsa să pleci chiar 
acum, dar te avertizez că nu vei ajunge prea departe. 

Blândețea ofertei lui o umili și o ului deopotrivă. Imogen îl privi 
lung pentru o clipă, de-a dreptul uimită. 

- Care... care este a doua opțiune? Aproape că îi fusese teamă 
să întrebe. 

Mustaţa lui se înălță odată cu un zâmbet viclean. 

-Să te măriți cu mine, desigur. 


Capitolul 9 


Londra, mai 1879, aproape doi mai târziu 


Cole voia să scoată lama din oţel pe care şi-o ataşase pe interi- 
orul protezei și să o înfigă în gâtul musculos al lui Liam Macken- 
zie. Nu pentru că marchizul de Ravencroft era dușmanul lui. Pur și 
simplu, fiecare cuvânt care ieșea din gura fostului său comandant 
curgea precum acidul în vidul întunecat și pustiu în care fusese când- 
va inima lui. 

-Îți zic, Trenwyth, e ca și cum n-ar fi existat niciodată. Scoţianul 
se servi cu scotch din propria distilerie, ținut într-o carafă de cristal 
în bufetul din biroul privat al lui Cole. Dacă nu te-aș cunoaște mai 
bine, dacă n-ai fi așa de neabătut, aş crede că ea a fost doar un vis. O 
născocire a imaginației pe care-ai invocat-o ca să te țină întreg la cap 
în iadu' ăla. 

Cole se întoarse cu spatele și își descheie câțiva nasturi de sus 
ai cămășii, nevrând ca masivul marchiz să îl vadă sufocându-se de 
propria dezamăgire. 

„Unde ești, Ginny?“ 

-Începe să pară ca o fantomă, mărturisi el. Am trăit o viață în- 
treagă în cei trei ani de când eu și ea... 

Mergând lângă fereastră, trase draperiile şi își sprijini antebraţul 
de pervaz, evitându-și reflexia. 

-AÀ trecut atât de mult timp, bâigui ţâfnos Ravencroft. De ce te 
chinui insistând cu căutarea asta fără speranță? 

-Poate că m-am obișnuit cu chinul. Ochii lui refuzau să se con- 
centreze asupra tabloului dinaintea sa, privind, în schimb, imaginile 
întunecoase și însângerate ale trecutului. Închisoarea aceea. Iadul 
acela. Ea mi-a oferit o frântură de rai acolo. A ocupat un colț în min- 
tea mea, în care ei nu au putut pătrunde. Pe care nu mi l-au putut 
răpi. Ea este încă acolo, dar până și eu încep să mă tem că a fost doar 
o iluzie. O halucinație. Ceva... Cineva de care aveam nevoie atunci, 
dar care nu a existat niciodată cu adevărat. 

Să se întindă după ea era ca și cum ar încerca să prindă marea cu 
mâna goală. 

-Am petrecut atât de mult timp căutând-o, și totuși mă tem că aș 
trece pe lângă ea pe stradă fără să o recunosc. 

Ginny. O fantasmă frumoasă, cu părul negru precum pana corbu- 
lui. Trăsăturile ei se încețoșară, până când Trenwyth nu mai rămase 
decât cu atribute care să o descrie, dar nu și cu imaginea ei. Umbrită 
de băutură, întuneric şi de trecerea prea multor zile, amintirea pe 
care o avea despre ea era încă vie oriunde în trupul lui, dar nu și în 
ochii săi. Încă își amintea cât de mică era ea sub atingerea mâinilor 
lui. Aproape piele și os. Pielea ei de culoarea luminii lunii și mai de- 
licată decât cașmirul indian. Ochii ei fuseseră atât de mari printre 
trăsăturile sale uscăţive și delicate. De fiecare dată când încerca, Cole 
putea evoca blândeţea pe care o zărise în adâncul ochilor ei, dorinţa 
ezitantă, teama și duioșia. Atunci, de ce nu și culoarea lor? Ea purta- 
se atât de mult machiaj în noaptea aceea... 

Își aminti tremurul dulce al vocii ei, puţin mai puternică decât o 
șoaptă blândă, dar brăzdată de convingere și compasiune. Cât tânjea 
el după vocea ei acum. După acel loc liniștit dinăuntrul lui în care îl 
dusese ea. Cole nu mai cunoscuse până atunci o asemenea pace; iar 
de atunci, sub nici o formă. 

O bubuitură puternică de afară îi atrase atenţia, iar Cole se uită 
la timp pentru a o vedea pe dezgustătoarea lui vecină în grădina ei, 
strigând ca o nebună și scuturându-și fusta în timp ce se ferea și 
topăia. Un șevalet, o pânză și un scaun erau răsturnate pe jos, în fre- 
nezia ei panicată. Femeia scoase încă un chiţăit inuman, pe jumătate 
țipăt după ajutor, pe jumătate un țipăt de război, în timp ce rula o 
bucată de hârtie și începu să lovească disperată aerul cu ea. 

Se părea că pacea îi era negată pe vecie lui Cole. Mai ales când ea 
locuia vizavi. 

Ce naiba făcea? Se lupta cu vreo insectă, fără îndoială, presupuse 
Cole cu un mormăit confuz. Se trezi ținând cu insecta, atât de puter- 
nică era aversiunea lui față de femeie. 

-Ei bine, fătuca nu-i de găsit nicăieri pe insulă, atâta lucru pot 
să-ţi spun. Ravencroft oftă îndelung. Probabil nici pe continent. Noi 
am căutat la Paris, Berlin, Viena, Roma, în toate locurile în care o 
femeie de... profesia ei ar putea încerca să își găsească norocul. 

- Noi? 

Cole aruncă o privire peste umăr, ridicând din sprâncene. 

Bărbatul pe care îl porecliseră Demonul Scoţian ridică din umeri 
într-un mod care îl făcu să pară vinovat. 

-Am un... asociat cu mai multe conexiuni în lume decât mine. 
Am apelat la ajutorul lui. 

- Un... asociat? repetă Cole. 

-Un om în care am încredere. Contele de Northwalk. 

-Adică Dorian Blackwell, Inimă Neagră din Ben More? îl corectă 
încordat Trenwyth. Și eu care te crezusem mai deștept decât să te în- 
crezi în cel mai notoriu criminal din imperiu. Doar pentru că a reușit 
să pună mâna pe moştenitoarea Townsend nu îl face conte, așa cum 
eu nu sunt castravete de mare doar pentru că am călcat în nămol. 

În cazul de față, Lady Anstruther, printre trandafirii ei de ceai, 
lavandă şi nu-mă-uita. O contesă cu drepturi depline, dar care nu 
semăna deloc cu o lady. 

-Blackwell are mai mult sânge nobil decât crezi tu, bombăni 
scoţianul. 

Întorcând spatele privirii încruntate și trăsăturilor dure ale lui 
Ravencroft, Cole observă că femeia reușise să doboare la pământ 
oribila creatură înaripată, iar acum o zdrobea pe aleea de piatră cu 
tocul pantofului. 

Mama lui ar fi fost îngrozită să își împartă proprietatea cu o ase- 
menea rușine. El era doar iritat. 

-Am mers iar la Bare Kitten când m-am întors din America, 
recent, continuă Cole. 

O căutase pe Ginny în jurnalele de bord pe Ellis Island, în New 
York, unde poposeau mulți imigranţi, și își continuase căutarea 
adânc înăuntrul continentului. Se căutase și pe el însuși, dar se în- 
torsese cu mâinile goale din ambele misiuni. 

- Fostul proprietar, continuă el, Ezio del Toro, pare să se fi retras 
în Sicilia. Barmanul, un anume domn Carson, deține localul acum, 
deși nu știu cum de și-l poate permite un flăcău atât de tânăr - şi 
aparent fără minte. A lucrat împreună cu Ginny pentru câteva luni 

şi de-abia dacă își amintea numele ei, darămite unde locuia sau care 
erau clienţii ei. 

-Încă nu-s convins că ticălosul ăla de del Toro nu ne-a minţit 
când ne-a zis că nu a știut niciodată numele ei de familie, speculă 
Ravencroft. Era un butoi viclean de slănină. Mereu am avut senzaţia 
că știa mai multe decât lăsa să se vadă. 

Cuvintele scoțianului reflectau propriile bănuieli ale lui Cole. 
El mersese la Bare Kitten în clipa în care își revenise suficient cât 
să poată merge din nou. Del Toro pretinsese că nu și-o amintea pe 
Ginny la început, iar apoi, după ce fusese prins cu minciuna, mărtu- 
risise că o angajase nu cu foarte mult timp în urmă. În cele din urmă, 
o concediase pentru că fata atacase un client. Dar nu își amintea 
care client. 

Nu pentru prima dată, Cole își dorise să îl fi ucis pe bărbatul libi- 
dinos pe loc. Nu ar fi meritat altceva. De obicei, oamenii nu îl min- 
teau pe Cole, nu când el își avea mâna bună înfiptă în gâturile lor 
și metalul tăios al briceagului ascuns la încheietură amenințându-le 
bărbăţia. Dar pe atunci, când îl confruntase pe del Toro, Cole de-abia 
fusese externat din spital. Slăbit, fragil și disperat. 

Dacă del Toro îl mințise? Dacă bărbatul era mai viclean decât îl 
crezuse Cole? Dacă... o ţinea pe Ginny pentru el însuși? Poate o du- 
sese în Sicilia. 

Simpla idee îi furnică pielea și îi încleștă stomacul. Fiecare pistă 
dusese într-un punct mort, iar femeia după care tânjise în ultimii 
trei ani dispăruse, pur și simplu, în ceața Londrei. 

-Poate asociatul tău, Blackwell, are contacte în Sicilia și îl poate 
găsi pe del Toro pentru mine. Cred că aș putea descoperi piste noi 
dacă l-aș mai interoga o dată. 

- După atâta vreme, Trenwyth, șansele să o găsești sunt aproape 
nule. Nici una dintre târfele care au lucrat cu ea nu au rămas la Bare 
Kitten. Nici una nu își amintește prea multe despre ea, spuse cu grijă 
Ravencroft, venind în spatele ducelui. Nu sunt obișnuit să vorbesc cu 
ceafa unui om, Excelenţă, îl mustră el. Îți admiri reflexia în fereastra 
aia sau ai găsit ceva mai frumos de privit decât fața mea de brută? 

-Nici una, nici alta. Trenwyth deschise și mai mult draperiile, 
pentru a-i arăta și lui priveliștea. Doar mă uitam la vecina mea insi- 
pidă, făcând un dezastru din a picta, la fel cum face din orice altceva. 

Ravencroft privi peste umărul lui, dincolo de gardul viu care as- 
cundea un gard din piatră și fier; dincolo de el, contesa Anstruther se 
luptase să își aranjeze din nou șevaletul și pânza. În prezent, femeia 

stătea pe scaunul pe care îl ridicase de jos, netezindu-și un șorț pătat 
peste rochia aceea de un roz orbitor. 

Marchizul fluieră. 

-Măi să fie, ia uite ce priveliște strașnică ai acolo. 

- Ea? Cole pufni. Nici vorbă. Nu este nimic mai mult decât o opor- 
tunistă lacomă, care își permite o garderobă de prost gust. 

- Nu poartă prea mult din garderoba aia acu’. Ravencroft râse. Nu 
poți să zici că n-ai observat. 

- Îmbrăcată sau nu, nu merită atenția mea. 

Doar că... nu era așa. 

În ziua în care se întorsese la Trenwyth Hall, Cole observase că, 
dacă vremea era frumoasă, Lady Anstruther profita de lumina din 
grădina ei. Aproape în fiecare după-amiază, își aducea trusa de in- 
strumente artistice la soare, evitând ajutorul servitorilor, şi se așeza 
mereu în locul acela. Pânza era îndreptată spre soarele din vest, iar ea 
se așeza cu fața spre est. Camera pe care Cole și-o alesese drept birou 
avea o vedere perfectă asupra femeii. Cum putea să nu o observe? 

Cole observase că, dacă ziua era călduroasă, ea se dezbrăca de blu- 
ză, pictând doar în cămășuţă și corset, așa cum făcea și acum. Obser- 
vase că femeia nu avea bunul-simţ de a folosi o umbrelă de grădină 
sau un parasolar, astfel că, ocazionalul soare de care se bucura Lon- 
dra îi picta pielea într-o nuanță demodată și îi închidea la culoare pis- 
truii presărați pe nas. Observase că părul îi era prea auriu ca să poată 
fi numit roșcat și prea roșiatic pentru a putea fi numit blond. 

Cole îi observă chiar și expresia intensă, plină de emoții, pe care 
el nu mai spera să le simtă vreodată, în timp ce femeia își plimba 
elegant pensula pe pânză, cu mișcări bizare, aproape nestrunite. 
Inspirație. Nostalgie. Mulțumire... 

Pace. 

Dumnezeule, cât îl enerva! Cât de puțină consideraţie avea pen- 
tru ea, dar cât de mult o observa, totuși. 

- Să-nţeleg că nu sunteți vecini buni? întrebă Ravencroft. 

Cole scoase un sunet sarcastic. 

- Răposatul ei soț, Lord Anstruther, a fost un om foarte decent. 
Cumva, ea și-a pus ghearele afurisite pe el când bătrânul - avea vreo 
şaptezeci de ani - era bolnav, pe patul de moarte. Au fost căsătoriți 
doar pentru nouă luni, înainte ca el să moară, iar acum ea este unica 
moștenitoare a averii lui, întrucât bătrânul nu avea nici un moșteni- 
tor, iar proprietatea lui nu a fost revendicată de nimeni. 

-Aşa deci? întrebă Ravencroft, trădând doar un interes vag. Pre- 
supun că asta se întâmplă rar în clasa noastră socială. 

-Aici e buba. Femeia nu are clasă. Nu are familie, titlu sau bani. 
Fiica unui negustor sărac, a fost infirmiera lui la spitalul St. Marga- 
ret, dacă îţi vine să crezi. Am cercetat-o puțin, să văd dacă i-aș putea 
lua moștenirea lui Anstruther, dar documentaţia este foarte bine 
pusă la punct. Fără îndoială, femeia l-a ajutat să își pună treburile în 
ordine înainte să îl ajute să intre în mormânt. 

-Asta-i o acuzaţie serioasă, zise Ravencroft. 

-Mai mult o speculație decât o acuzaţie, recunoscu Cole. Dar aș 
pune un pariu zdravăn pe asta. 

Din poziţia lui, Cole vedea chiar cum briza rătăcitoare îi flutura 
părul despletit, de parcă și-ar fi ales cu grijă ce șuvițe să îi ia de pe 
umeri și să le sufle peste fața sub formă de inimă. Ea își dădu şuvițele 
din ochi cu un deget lung și grațios, pătat de albastru, și își lăsă o 
dâră de culoare în păr, dar nu părea să fie conștientă de acest lucru. 

-A prezentat-o chiar și pe sora ei mai mică societăţii, reginei! 
spuse el disprețuitor. Drăguţă fata, dar cine s-ar cobori la nivelul ei 
ca să o vrea? 

Ravencroft se mută puțin mai la dreapta, aplecându-se mai mult 
spre fereastră pentru a vedea mai bine. 

-Nu se ştie niciodată, spuse el voios. Poate că averea Anstruther 
nu este așa vastă precum proprietatea ta, dar este semnificativă. Îmi 
închipui că multe familii nobile sărăcite și-ar putea încerca norocul. 
Lumea se schimbă. Din ce în ce mai mulți nobili proprietari de teren 
sunt obligaţi să își înghită mândria în favoarea unei zestre foarte 
necesare. Sora mai mică a unei contese poate fi o variantă mai bună 
pentru noi, cei cu sânge albastru, decât să aducem o moștenitoare 
din America. 

Deși chipul i se schimonosi într-o expresie încruntată, Cole ac- 
ceptă argumentul. 

-Presupun că da, dar... o infirmieră? E al naibii de evident. Bătrâ- 
nul era încă înnebunit de durere după pierderea răposatei sale soții, 
care era o sfântă. Pot să-mi închipui că doar poftele carnale sau ne- 
bunia l-au putut face pe Anstruther să se însoare din nou. Și de-ar fi 
fost așa, nu putea să găsească și el o debutantă decentă, care să știe 
ce să facă apoi cu moștenirea lui? 

-Cine s-ar mulțumi cu o debutantă decentă, când poți să ai o fru- 
musețe coaptă ca asta, care să îţi fericească ultimele luni pe pământ? 
Scoțianul râse. Eu iubesc mintea și istețimea soției mele, sufletul ei, 

dar nu asta apreciez când umblă de colo-colo fără bluză pe ea. Raven- 
croft gesticulă spre femeia atât de sumar îmbrăcată și fără rușine, 
care acum ținea o pensulă între dinți, în timp ce folosea o cârpă pen- 
tru a corecta cine ştie ce greșeală pe pânză. 

Cole presupuse că unii bărbaţi ar putea să o găsească frumoasă. 
Într-adevăr, ar putea observa modul în care soarele mutase umbra 
unui ulm pentru a-i acoperi umărul dezgolit cu forme săltărețe și 
ar putea aprecia tenta de miere a pielii ei delicate. Sau fruntea ei 
arcuită li s-ar părea fermecătoare, întrucât îi accentua concentra- 
rea. Poate că bolta buzelor ei voluptuoase ar putea fi considerată 
chinuitor de senzuală în timp ce ea ronțăia capătul pensulei, in- 
spectându-şi opera. 

Dar nu și el. Cole prefera buclele negre, nu părul drept și blond, 
şi pielea de porțelan, nu pistruii și tenul ca mierea. Pe el îl atrăgeau 
himerele subțirele, timide, nu femeile energice, care ieșeau vijelios 
din cameră, practic goale. 

Dacă ea era frumoasă, atunci avea acea frumuseţe a unei vipere. 
Mai bine să o apreciezi de la distanță și să îi lași spaţiu. 

-Poate n-ar trebui să fii așa dur cu amintirea bătrânului, îl mustră 
blând Ravencroft. Am observat de multe ori în viața mea lucrul ăsta, 
ca ofițer, pentru a nu-i da importanţă. Infirmiere și soldați, să ştii. E 
ceva legat de atingerea blândă și vindecătoare a unei femei frumoase 
și bune la suflet, căreia un bărbat care a fost sărutat de moarte nu îi 
poate rezista. Evocă o emoție puternică... obsedantă, chiar. 

Aruncându-i lui Cole o privire cu subînțeles, Ravencroft îndrăzni 
să adauge: 

- În plus, o infirmieră are o profesie mult mai respectabilă decât 
o târfă, nu crezi? 

Cole îi aruncă o privire încruntată, avertizându-l, deşi nu avea 
cum să riposteze când era confruntat cu propria ipocrizie. 

- Să nu-mi iei argumentul drept blam sau judecată. 

Ravencroft ridică mâinile în aer, parcă pentru a se apăra de un 
atac. Chiar și așa, trăsăturile lui rămaseră la fel de blânde pe cât 
puteau fi trăsăturile unui scoțian sălbatic. 

-Şi eu am căzut pradă acestui blestem, continuă el. La urma ur- 
mei, m-am însurat cu o femeie care a fost într-un azil. Dizgrațiată, 
întinată și dezonorată, tot este o marchiză excelentă. 

- Da, mă rog. Trebuie să dețină și o anumită doză de nebunie ca să 
ia în calcul căsătoria cu Demonul Scoţian, ripostă Cole, fără răutate 
în glas. 

Trenwyth ura din răsputeri mulțumirea din râsetul pocit al lui 
Ravencroft. 

- Atunci, să presupun că recenta ta căsătorie este una fericită? 
întrebă el. 

- Fericită nu e un cuvânt suficient s-o descrie, răspunse destul 
de misterios marchizul. Anul trecut a fost... plin de evenimente. Am 
pierdut un frate și am câștigat o soție. 

Cole își încrucișă braţele, strecurându-și mâna de metal sub bi- 
cepsul opus. Ei nu vorbeau niciodată despre asta. Despre momen- 
tul acela groaznic în care moșierul Mackenzie îl adusese pe maiorul 
Hamish Mackenzie la Ministerul de Interne și îl lăsase la mila Coroa- 
nei. Hamish fusese un monstru. Un criminal. 

Un trădător. 

Al Coroanei și al lui Cole. 

Îl condamnaseră pentru numeroase crime de război și trădare și 
îl spânzuraseră cu puțin timp înainte de Crăciun. Lui Cole şi Liam 
li se permisese să participe la execuţie, deși casa regală interzisese 
execuțiile publice în 1866. 

Ravencroft și Trenwyth se respectaseră reciproc întotdeauna. 
Locotenent-colonelul, cu aproape zece ani mai mare decât Cole, fu- 
sese comandantul lui pentru o vreme, până când Cole se înscrisese 
în Corpul Operatiunilor Speciale. Ravencroft își căpătase porecla de 
Demonul Scoţian pe câmpul de luptă deschis, unde îi domina pe toți 
cu brutalitatea sălbatică a strămoșilor săi iacobini. 

Cole nu căpătase niciodată o poreclă, pentru că faptele lui brutale 
rar lăsau martori în urmă. 

În acte, la Ministerul de Interne, munca lui era încadrată la activi- 
tăți diplomatice. Pe teren, nu era nici mai mult, nici mai puţin decât 
spionaj, misiuni secrete și, în majoritatea cazurilor, asasinate. 

Fratele mai mare Mackenzie, ticălosul de Hamish, fusese cel care 
îl urmase pe Cole la Corpul Operaţiunilor Speciale. Și apoi îl trădase, 
dându-l turcilor pentru a-şi salva propria piele. 

Ravencroft nu știuse că salva victima propriului său frate când 
fusese trimis să îl aducă pe Cole de la otomani. Marchizul îi înso- 
ţise pe consulul american, ambasadorul britanic și pe reporterul 
irlandez-american Januarius MacGahan în Bulgaria, sub pretextul 
adunării de informaţii, întrucât otomanii negau că Revolta Bulga- 
ră avusese vreodată loc. Căutaseră prin orașe care cândva avuseseră 
șapte mii de locuitori, rămânând acum doar două mii. Căutaseră 
printre cadavrele putrezind pe străzi, nemaiavând cine să le strângă. 

Cotrobăiseră printre craniile de femeii și copii, răpuși de baio- 
nete. Cincizeci și opt de sate masacrate. Cinci mănăstiri profa- 
nate. Treizeci de mii de cadavre rămase în urmă, în timp ce câinii 
se înfruptau. 

Consecințele ororilor la care Cole fusese martor. Împotriva cărora 
luptase. Și, cumva, supraviețuise. 

Apoi aflaseră că mai mulți prizonieri importanţi fuseseră duși 
spre est, spre Constantinopol, și tot îi luase câteva luni lui Raven- 
croft să îl găsească. Relaţia lor se întărise din nou când el îl adusese 
înapoi acasă pe ducele de Trenwyth, subnutrit și torturat. 

Jurnalistul american scrisese un articol despre asta, iar presa en- 
gleză și oamenii începuseră să ceară răspunsuri. Oscar Wilde, Charles 
Darwin, Victor Hugo își folosiseră influența pentru a forța începerea 
unei investigații, pentru ca Marea Britanie sau, mai degrabă, întrea- 
ga Europă să ia măsuri. 

Ravencroft și Trenwyth se alăturaseră și ei cauzei, sperând că 
Anglia avea să facă mai mult decât să îi sancționeze pe otomani pen- 
tru ticăloşia lor. Pe măsură ce timpul trecuse, cauza lor, se părea, se 
pierduse în ceața birocrației capitaliste. 

În orice caz, ei se apropiaseră şi mai mult în acele vremuri tumul- 
tuoase. Dar legătura lor se solidificase de-abia în ziua în care amân- 
doi îl priviseră pe omul pe care cândva îl numiseră frate zbătându-se 
la capătul ștreangului. Cole avea încredere în moșierul scoţian ca în 
nimeni altcineva. Deşi Ravencroft locuia în castelul lui din Scoția, 
cu cei doi copii ai săi și cu relativ noua lui soţie, tot fusese un instru- 
ment esenţial în căutarea neostenită a lui Cole după Ginny. 

-Eşti în Londra pentru o perioadă mai lungă? întrebă el nonga- 
lant, sperând să schimbe cursul propriilor gânduri întunecate. 

- Da, fiica mea Rhianna este prezentată reginei și își începe 
sezonul. Viaţa mea înseamnă doar baluri afurisite, ceremonii, val- 
suri, plictiseală și mâncarea voastră englezească groaznică. M-am 
gândit de câteva ori să-i trag prin pumnal pe câțiva dintre preten- 
denţii favoriți ai fiică-mii, doar ca să mai îmi înveselesc serile. 

- Sună groaznic. 

- Este. 

Ravencroft își scărpină capul acoperit de păr negru, care îi cădea 
mai jos de umeri. Cole bănuia că și-l ţinea lung pentru a ascunde cele 
câteva șuviţe argintii care îi acopereau tâmplele. 

- Până la sfârşitul sezonului o să fiu sărac lipit pământului și un 
criminal, pe deasupra, ascultă la mine. 

Amândoi știau că era o minciună. Cel puţin partea cu sărac lipit 
pământului. Ravencroft era responsabil pentru mai multe morţi de- 
cât oricine din istoria imperiului, în mod sigur, dar deținea unele 
dintre cele mai bune pământuri din întreaga Scoţie. Proprietățile și 
distileria lui erau mai mult decât profitabile, erau demne de invidiat. 

-N-am avut nici măcar o lună de miere ca lumea, bombăni voini- 
cul scoţian. 

- Păcat, răspunse Cole, distras pentru o clipă, când Lady An- 
struther își ridică părul lung și îl înfășură într-un fel de nod în 
creștetul capului, împungându-l cu o pensulă. Dumnezeule, gâtul 
ei fusese mereu atât de elegant? Nu e ca și cum trebuie să o lași 
grea cu vreun moștenitor sau ceva de genul, bâigui el, schimbân- 
du-și ușor poziţia pentru ca încordarea bruscă din pantaloni să nu 
îl mai incomodeze. 

- Dacă ai cunoaște-o pe nevastă-mea, mi-ai înțelege nevoia de a 
o duce departe de toate distragerile și de a o ţine goală zile întregi, 
într-un loc exotic, cald. Da’ nu pot să fac asta până când încăpăţânata 
de fiică-mea nu a fermecat și frânt inima fiecărui aristocrat pămpă- 
lău din orașul ăsta uitat de Dumnezeu. 

-Să înțeleg că ai încă un bal diseară? zâmbi compătimitor Cole, 
recunoscător că el scăpase de responsabilitățile specifice paternității. 

-De fapt, în seara asta este însoțită de mama răposatei mele so- 
ţii, bunica ei. Marchizul nu părea tocmai ușurat, ci mai degrabă re- 
semnat. Lady Ravencroft m-a ademenit să particip la un eveniment 
caritabil în seara asta. Un proiect nou de care e destul de încântată. 

- Prin ademenit vrei să spui obligat. 

Ravencroft scoase un sunet evaziv. 

- Nu mă deranjează așa mult, e o cauză nobilă şi-am auzit c-o să 
fie mâncare bună. Așa că merg. 

Mormăind drept răspuns, Cole o privi încruntat pe Lady Anstru- 
ther, amintindu-și un alt motiv pentru care nu o plăcea. 

-Să sperăm că soţia ta are bunul-simț de a ţine caritatea în ma- 
halalele în care îi e locul. 

- Nu-nţeleg ce vrei să spui. 

Ravencroft cobori vocea, devenind gânditor, parcă întrebându-se 
dacă să se simtă sau nu jignit în numele soției sale. 

- Nu-ţi înfoia kiltul, nu am nimic împotriva marchizei tale. 

Cole gesticulă din nou spre fereastră, unde candida contesă își 
răcorea gâtul și umerii cu o cârpă umedă, strecurând-o pe sub corsaj. 
Broboane de apă licăreau pe pielea ei, de parcă cineva ar fi presărat 

praf de stele peste ea. Deodată, Cole uită ce voise să spună, urmărind 
broboanele pe pieptul ei, până în decolteu. 

Cuprins brusc de o sete năprasnică, Cole se întinse după pro- 
priul pahar de scotch și îl dădu pe gât dintr-o înghiţitură lacomă și 
arzătoare. 

-Atunci la cine te referi? insistă Ravencroft. 

-La femeia aia, spuse el cu dezgust. Dacă îţi vine să crezi, și-a 
deschis casa de aici din Belgravia pentru o mulțime de târfe, femei 
amărâte și mame necăsătorite. 

- Scârbă complotistă! icni Ravencroft, sarcasmul lui batjocoritor 
fiind la fel de evident precum pieptul lui masiv. 

Cole îi aruncă o privire ciudată. 

-Încearcă să transforme una dintre cele mai elegante și mai fru- 
moase reședințe din Londra într-un adăpost pentru hoți de buzuna- 
re și târfele de la docuri. Toată lumea din cartier este îngrijorată din 
pricina asta. De-abia o tolerează pe actrița aia, Millie LeCour, care 
locuiește vizavi de ea, pentru că sunt îngroziţi de soțul ei, despre 
care am înţeles că este o altă legătură a noului tău asociat, cu reputa- 
ție curioasă, Blackheart. 

- Dumnezeule, Excelența Voastră mare și tare, mereu sunteți 
aşa snob? 

Moşierul scoțian îl înghionti cu cotul. 

- Probabil. 

- Poate-ar trebui să verifici la vecina, printre târfele de care ziceai, 
să o cauţi pe Ginny a ta, de mult pierdută. 

Cole deja făcuse acest lucru. 

-Ginny nu era o prostituată obișnuită. Era... diferită. 

-Cum așa? 

Cole își reumplu paharul în loc să răspundă, ceea ce îl lăsă pradă 
altor observaţii iritant de istețe ale marchizului. 

-Crezi că e posibil ca singura diferență pe care o are Ginny a ta 
față de celelalte... doamne ale nopții să nu fie altceva decât faptul 
că ea înseamnă ceva pentru tine? 

Cole luă o gură de scotch, privind încruntat spre grădina lui 
Anstruther, încercând cu disperare să nu își amintească ceea ce îi 
dezvăluise del Toro în noaptea aceea. 

Ticălosul îi vânduse lui Cole virginitatea ei. lar el fusese prea beat 
să observe. 

Cole fusese primul ei bărbat, și îl chinuia gândul că mulți alți băr- 
baţi ar fi putut-o avea de atunci. Că ei ar fi putut să se poarte brutal 

cu ea. Că blândețea, inocența pe care le împărtăşise cu el ar fi putut 
dispărea în timpul în care fuseseră despărțiți. 

Pentru că el nu fusese acolo. 

-Uite acolo, vezi? Arătă cu proteza mâinii, nefiind dispus să pună 
paharul jos. Târfa aia durdulie pe care o îmbrățișează. 

Ravencroft veni mai aproape de fereastră și privi în grădină, pen- 
tru a vedea grozăvia despre care vorbea Trenwyth. Lady Anstruther 
ţinea în mâinile sale mâinile unei femei voluptuoase, cu o claie uimi- 
toare de păr castaniu. 

-Contesa de-abia dacă este îmbrăcată și primeşte oaspeți în gră- 
dină, spuse Cole. Și femeia cealaltă este evident că e o desfrânată. 

- Ah, da, este. 

Ceva în tonul lui Ravencroft îl făcu pe Cole să îl privească. 

-O spui de parcă ai cunoaște-o. 

-O cunosc. Târfa aia durdulie și desfrânată este soția mea, Mena 
Mackenzie, marchiza de Ravencroft. 


Capitolul 10 


Dacă Imogen se urâse vreodată pentru că se lăsa ușor convinsă, 
acest lucru se întâmpla în această seară. De ce, de ce îi permisese 
lui Millie LeCoeur să o convingă să găzduiască acest eveniment? La 
început, fusese îngrozită că nu avea să se deranjeze nimeni să parti- 
cipe; acum își făcea griji că nu avea spaţiu să îi primească pe toţi. Mai 
ales la cină. 

Ascultând sfatul Menei Mackenzie, Lady Ravencroft, Imogen in- 
vitase foarte mulți oaspeți în plus, în speranța că măcar o mică parte 
din ei să vină. Se părea că lista ei inițială de invitaţi era suficientă să 
ademenească jumătate din aristocrația Londrei să accepte. Nu doar 
că marchiza Demonului Scoţian sponsoriza evenimentul, dar pu- 
ternicii și controversații conte și contesă Northwalk îşi anunțaseră 
prezența, la fel și Millicent LeCour, vecina ei dinspre vest, care se 
întâmpla să fie cea mai iubită celebritate a imperiului. 

Imogen știa că ar trebui să fie încântată, nu îngrozită. 

Atunci, de ce nu reușea să scape de senzaţia aceasta de dezas- 
tru iminent? Dacă noaptea aceasta se dovedea a fi o calamitate tota- 
lă? Nu perspectiva catastrofei și distrugerii ei era o mare parte din 

motivul pentru care veneau toţi, să caște gura la intrusă, la contesa 
falsă care pusese mâna pe un conte? 

Imogen își frângea mâinile în mănuși, întrebându-se dacă erau 
atât de jilave, încât oaspeții ei să simtă umezeala prin material. În 
mod antitetic, gura îi era uscată precum Sahara. Buzele zâmbitoare 
începuseră să îi tremure la colțuri și, nu pentru prima dată, se între- 
bă cât de mult mai trebuia să stea la intrarea în casă și să întâmpine 
oameni care nici nu o plăceau, nici nu o acceptau ca fiind de-a lor. 

Până acum nu o deranjase acest lucru. Imogen crezuse că, după 
ce avea să se mărite cu Lordul Anstruther, zilele ei de sărăcie și slu- 
gărnicie pentru cei bogați aveau să se termine. Planul ei fusese să se 
încuie, împreună cu familia ei, în acest minunat conac, cu pânzele și 
acuarelele ei, şi să lase restul lumii să își vadă de treabă. 

Aparent, Imogen era o masochistă și descoperise că o viață liniș- 
tită nu era pentru ea. Fără o cauză, fără vreun fel de scop, Imogen nu 
părea capabilă să înflorească. 

Cine-ar fi crezut? 

Dar, dacă ar fi știut că seara aceasta avea să fie rezultatul întregii 
ei munci pregătitoare, Imogen s-ar fi gândit mai serios. Atât de mulți 
oameni. Trupurile lor împodobite cu haine elegante și bijuterii lică- 
reau sub luminile din casă, asemenea unui cer de nestemate. Imogen 
se întrebă dacă și pe cer erau atât de multe stele pe cât erau diamante 
în Londra. 

- Relaxează-te, scumpo. 

Millie LeCour își strecură brațul acoperit de o mănușă stacojie pe 
după al lui Imogen şi o trase lângă ea. 

Pentru o femeie atât de măruntă, seducătoarea cu părul ca aba- 
nosul era o forță considerabilă. Charisma ei ajungea oriunde cu trei 
pași înaintea sa, iar orice încăpere în care se afla părea de o sută de 
ori mai colorată. 

- Mirosul fricii este ca un afrodiziac pentru oamenii ăștia. 

-Nu doar pentru oamenii ăștia. 

Soţul surprinzător de masiv al actriţei era umbra ei constantă. 
Imogen clipi când ridică privirea spre Christopher Argent, întrebân- 
du-se ce urmărea bărbatul în timp ce scana sala de bal cu aerul unui 
prădător, alegând ce victimă să sacrifice din turmă. Oare insinua că 
și lui îi plăcea mirosul fricii? Nu avea cum, și totuși... 

Imogen cunoștea cuplul de mai puţin de un an de zile, dar obser- 
vase că, în mariajul lor, Christopher Argent era vasul solid și viguros 
cu care navigau amândoi pe oceanele învolburate ale vieţii, dar Millie 

era, fără îndoială, căpitanul. Vikingul cu păr roșcat părea mulțumit 
să urmeze cârma haotică a adorabilei lui soţii, iar devotamentul lor 
reciproc provoca atât inspiraţie, cât şi invidie. Bărbatul părea destul 
de amabil, expresiile feței lui oscilând de la un ușor dezinteres la un 
amuzament vag. Dar enigmaticul domn Argent făcea și spunea ade- 
sea lucruri care trimiteau un mic fior de teamă pe ceafa lui Imogen. 
Ea nu îl cunoștea prea bine, dar avea senzaţia clară că era mai letal 
decât o viperă. 

Ignorându-și soţul, Millie gesticulă cu braţul liber spre imensul 
salon de bal al conacului Anstruther. 

-Insist să te simţi bine, scumpo, seara este deja un succes 
răsunător. 

-Seara de-abia a început, bâigui Imogen, închipuindu-și scenarii 
pentru diverse dezastre. 

- Întocmai, seara este plină de oportunități și posibilități. La ve- 
nirea dimineţii, întreaga Londră va vorbi doar despre evenimentul 
tău incomparabil. 

Din impuls, Imogen o îmbrăţișă pe Millie, sărutând-o zgomotos 
pe obraz. 

- Tu şi prietenii tăi ați fost foarte amabili cu mine, nu vă voi putea 
răsplăti niciodată. 

Zâmbetul sclipitor al lui Millie atrase privirile lungi ale multor 
oaspeţi. 

- Sunt norocoasă să am asemenea femei în viața mea și mă bucur 
să le împart cu tine, mai ales în sprijinul unei cauze atât de nobile. 

Netezindu-și rochia de culoarea caisei cu mâinile acoperite de 
mănuși albe pentru a mia oară, poate, Imogen scană sala de bal cu 
privirea, bifându-și reușitele pentru a-și calma emoțiile. 

Sub îndrumarea expertă a marchizei de Ravencroft, Imogen îm- 
podobise salonul alb din marmură în auriu, pentru a se asorta cu 
ornamentele de pe coloanele greceşti. Briza nopţii umfla draperii- 
le prin ferestrele lăsate deschise, pentru a permite aerului primă- 
văratic să răcorească salonul. Fâșii cu beculeţe și lumânări aruncau 
o strălucire diafană asupra mulțimii, accentuată de fermecătoarele 
lampioane de hârtie pe care unul dintre chiriașii ei le cumpărase din 
piața asiatică la rugămintea ei. Oaspeţii păreau să aprecieze lumi- 
na aurie măgulitoare, iar unii deja începuseră să danseze pe ring, 
în timp ce orchestra derula preferinţele lor muzicale, interpretând 
inclusiv Camille Saint-Saens, Antonin Dvotâk, Piotr Ilici Ceaikovski 
și puțin Gilbert și Sullivan, pentru a-i împăca pe naționaliști. 


91 


Că veni vorba de marchiză, silueta sculpturală a Menei Mackenzie 
venea spre ele, îmbrăcată într-o mătase de culoarea bronzului, care îi 
punea în evidenţă părul roșcat. Pentru Imogen, femeia evoca tabloul 
Nașterea lui Venus, al lui Boticelli. Nu doar prin constituţia și fru- 
musețea ei, ci și prin dualismul divinității senzuale și al mărinimiei 
blânde care radia din aspectul ei. 

Urcând treptele către palierul de la intrare, femeia întinse brațele 
spre Imogen, întâmpinând-o cu un sărut pe ambii obraji. 

-Totul este minunat, scumpo, o încurajă ea. Și uite cât de bine se 
simte toată lumea. 

Imogen fu nevoită să recunoască - totul părea să meargă foarte 
bine până în acel moment. 

-Cunosc foarte bine privirea asta a ta, îi mărturisi Mena. Eşti 
convinsă că ceva va merge prost. 

Imogen se încruntă, supărată că era atât de transparentă. 

-Am fost vicontesă înainte să devin marchiză și am găzduit mai 
multe asemenea evenimente decât îți poți imagina tu. Permite-mi să 
te asigur că temerile tale nu sunt nefondate. De fapt, nu te poți rela- 
xa complet până când nu ai stins un foc, fie la propriu, fie la figurat. 
Dar, cu ajutorul nostru, vei evita, sau cel puţin vei putea să maschezi 
orice incident sau urgenţă înainte de a fi observate. 

-Mă rog ca şi incidentul din această după-amiază să fie trecut 
cu vederea. 

Imogen se referea la momentul când Clara Boyle, o fostă birjăriță 
care intrase recent în slujba ei, o condusese pe marchiză în grădină, 
în loc să o roage să aștepte în salon, fără să o anunțe. Imogen picta în 
grădină îmbrăcată doar în cămășuţă și corset, cu părul răsucit în coc 
și cu fața rumenă de la soare. 

Mena, desigur, se comportase elegant și amabil, râzând atunci 
când Imogen se simţise ofensată de poveştile marchizei, cum că trăi- 
se în dealurile Scoției, unde bărbații lucrau câmpurile îmbrăcați doar 
în kilturi, cu cizme în picioare și cerul scoțian deasupra. 

Lipsa cunoştinţelor despre normele de etichetă o îngrijora, astfel 
că în această seară plănuia să demonstreze un lucru: că, având parte 
de pregătirea necesară, de educaţie și oportunități, chiar și cineva 
din cele mai joase cercuri sociale, cum ar fi o prostituată sau un hoț 
mărunt, putea duce o existență productivă și lucrativă în societate. 

Avea nevoie doar de o șansă. 

-L-a văzut cineva pe năbădăiosul meu soț? întrebă Mena. 

-Sunt sigură că nu a sosit încă. 

Imogen aruncă o privire spre ușă, urmărind privirea nerăbdătoa- 
re a Menei. Ea era convinsă că moșierul Ravencroft nu sosise pen- 
tru că scoţianul îl întrecea până și pe Christopher Argent la statură, 
astfel că era imposibil să îl treci cu privirea. 

-Nu-i stă în fire să întârzie, spuse îngrijorată Mena. A zis că își 
vizitează un prieten aici, în Belgravia, în după-amiaza asta. Poate îl 
cunoşti, ducele de... 

- Lady Anstruther. 

Imogen se întoarse spre Cheever, pe care îl promovase la statu- 
tul de majordom după moartea soțului ei. Bărbatul îi dădea târcoale 
într-un mod care era atât cuviincios, dar și pe deplin tulburător. Ceva 
se întâmplase, Imogen își dădu seama după modul în care majordo- 
mul își ținea mâinile încleștate la spate. 

- Ce s-a întâmplat, Cheever? 

Imogen era mândră că își păstrase glasul calm, deși respiraţia îi 
devenise sacadată. 

- lertaţi-mă că vă întrerup, dar au sosit vești urgente de la Croy- 
den, doamnă. Aţi binevoi să mă însoțiți în salonul albastru? Durează 
doar o clipă. 

Imogen simți cum sângele i se scurge din mâini și din picioare; 
dădu drumul mâinii lui Millie pentru a nu ceda tentaţiei de a leșina 
peste ea. 

- De-desigur, Cheever. 

Scuzându-se în fața oaspeților ei, Imogen traversă sala de bal cu 
picioare tremurătoare. 

Croyden. Era ceva mai mult decât un incident. Putea la fel de bine 
să fie dezastrul epic de care se temuse ea. Croyden era codul folosit de 
Edward şi Cheever când vorbeau despre Bare Kitten. 

Imogen îl găsi pe Jeremy Carson în salonul albastru, servindu-se 
singur cu rahat turcesc, pe care ea îl ținea într-un vas de cristal. El 
se ridică atunci când Imogen intră în încăpere și, conștient de sine, 
îşi șterse o dâră de zahăr de pe pantaloni. 

- Ginny - adică, Lady Anstruther. 

Făcu o plecăciune exagerată și încercă să ascundă restul desertu- 
lui în obraz. 

- Jeremy, ce surpriză plăcută, minţi Imogen. 

Nu că ar fi avut resentimente față de băiat, dimpotrivă; doar că 
orice vești de la Bare Kitten promiteau să fie groaznice. 

Imogen era oarecum expertă în gestionarea veștilor groaznice, 
dar... nu în seara asta. 

- Sper că îţi merge totul bine, spuse ea blând, menținându-și vo- 
cea amăgitor de amabilă. 

Obrazul lui se umflă din cauza rahatului turcesc, schimonosin- 
du-i zâmbetul strâmb, dar la fel de drag. 

-Îmi cer scuze pentru inconveniență, Excelență, nu știam că 
aveți o adunătură de filfizoni aici astă-seară. Dar cred că ar trebui 
să știți ceva. 

Încurajându-se în sinea ei, Imogen se întinse spre spătarul înalt 
al unui scaun, strângându-l până când întreaga mână îi deveni albă. 

- Continuă, îl încurajă ea. 

-Ducele acela arogant, cel care și-a pierdut mâna, a venit ieri la 
bar și a întrebat din nou de tine. 

Jeremy profită de momentul ei de surprindere pentru a termina 
de mestecat rahatul turcesc, iar Imogen privi cum mărul lui Adam 
din gâtul lui se mișcă în timp ce băiatul înghiţi totul. 

- De mine? întrebă ea uluită. 

- Păi, de Ginny, dar da. 

Jeremy își scoase pălăria, ținând-o în mâini și frământându-i bo- 
rul. Părul lui, de culoarea și consistenţa paielor de ovăz, era ciufulit, 
cu smocuri răzlețe, deși era evident că el încercase să îl îmblânzească 
folosind pomadă. 

-Da eu i-am zis, i-am zis așa: „Ascultă, nu-mi pasă cu ce titlu te 
lauzi, nu-ţi zic nimica“. 

- Așa i-ai spus? 

- Păi, nu chiar cu vorbele-astea. Jeremy îi aruncă lui Imogen un 
rânjet sfios, dezvăluind un dinte din aur, care era, cumva, foarte fer- 
mecător alături de pistruii lui. Dar i-am zis că nu-mi amintesc nimic. 
Nu te-am văzut de mult și nu contează de câte ori vine să întrebe, 
e cam greu să mi se îmbunătățească memoria cu timpul. 

-Fii binecuvântat, Jeremy. 

Imogen veni în fața scaunului și se așeză pe el, lăsând catifeaua 
fină să o învăluie în confort şi căldură. 

- Nu-i nimic, Excelenţă. Jeremy îi făcu cu ochiul într-un mod ado- 
rabil, apoi își puse pălăria înapoi pe cap. Deși e un mister afurisit 
ce-o vrea de la tine bătrânul ăla schilod, dacă îmi permiţi să zic așa. 

- Nu trebuie să mi te adresezi cu „Excelenţă“, îi aminti blând Imo- 
gen. Mi-ai fost prieten dinainte... 

Nu era că nu voia să răspundă întrebării nu atât de subtile a lui 
Jeremy, dar Imogen nu voia să se gândească la motivele pentru care 
Trenwyth o căuta pe Ginny după toți acești ani. 

- N-am auzit nimic de la Devina, Heather sau celelalte, spuse el 
încurajator. Ele n-ar trebui să fie un pericol pentru tine. 

Femeilor care lucraseră la Bare Kitten cu ea li se oferise salariul 
pe un an pentru a-și schimba slujba, fără alte întrebări, iar ele accep- 
taseră bucuroase. 

- Mai este doar... Barton, îi aminti cu seriozitate Jeremy. Și nu 
l-a mai văzut nimeni din noaptea aceea. Nimeni în afară de Flora, 
adică. 

Imogen nu se iertase niciodată pentru ceea ce se alesese de 
Flora Latimer. 

Aparent, în noaptea în care Imogen se luptase cu Barton, Jeremy 
alergase după ea până îi pierduse urma în ceață, la câteva străzi 
de St. James. La întoarcerea la bar, descoperise că domnul Barton 
dispăruse. În agitația ei, se părea că Imogen nu îl rănise pe băr- 
bat atât de grav pe cât crezuse inițial. Biata Flora Latimer, drăguța 
târfă blondă, zăcea cu gâtul tăiat pe aleea aceea blestemată. Fusese 
găsită legată, sodomizată și cu fața în jos, într-o baltă din pro- 
priul sânge. 

Imogen își dorea acum să-l fi ucis pe Barton atunci, ca să nu își 
mai fi putut vărsa furia pe biata Flora. Bărbatul dispăruse, desigur, 
dar era întotdeauna prezent, un junghi de îngrijorare în noua viață 
a lui Imogen, amenințând să reapară în orice clipă din umbră şi să îi 
distrugă tabloul noii ei existențe. 

- Excelenţă? 

Imogen clipi, uimită pentru o clipă că el încă stătea acolo, pri- 
vind-o cu o vigilenţă stranie. 

-Îmi cer scuze, Jeremy, ce spuneai? 

-Ştiu că nu este treaba mea şi sper să nu te superi că întreb, dar 
de ce îţi e atât de frică de Trenwyth ăsta? Te ameninţă? Pot să fac 
ceva pentru tine? Pentru că trebuie doar să-mi spui și eu... 

- Nu, răspunse ea mai repede decât intenționase. Nu. Doar că, 
atunci când m-am căsătorit cu contele și am devenit contesă, a deve- 
nit absolut necesar să las în urmă această parte din viața mea. 

Imogen încercă să își mențină răspunsul cât mai diplomatic, pen- 
tru a nu-l jigni pe Jeremy. 

-Pot să înțeleg asta, milady. Ştii cum se spune, că filfizonii ăș- 
tia sunt mai ipocriți și mai necruţători decât un bordel plin cu popi 
într-o sâmbătă seara. 

-Exact așa, spuse Imogen și râse, în ciuda ei. 

Nu auzise niciodată pe nimeni spunând acest lucru și nici nu avea 
habar cine erau cei pe care îi cita mereu Jeremy, dar Imogen se trezea 
adesea că le dădea dreptate. 

-Dar nu și tu, spuse el, ochii lui căprui și blânzi amintindu-i lui 
Imogen de o creatură inocentă a pădurii. 

Pentru o clipă, inima i se înduioșă și nimic în jur nu mai era 
periculos. 

-Este foarte amabil din partea ta să spui asta, Jeremy. Imogen 
se ridică și merse lângă el, sărutându-l pe obraz, făcându-l pe bă- 
iat să roșească. Mi-ai rămas un prieten adevărat, după toate câte 
s-au întâmplat. 

-Şi îţi voi rămâne întotdeauna, Ginny. Parcă uită de sine, părând 
incapabil să își ridice ochii din podea. 

- Spune-mi Imogen, îi propuse ea. Este numele meu adevărat. 

Jeremy o privi de parcă ea îi oferise un dar preţios, iar el nu avea 
ce să îi ofere în schimb. Rușinată și flatată de veneraţia lui tinerească, 
Imogen se îndepărtă de el, punând spațiul corespunzător între ei. 

-Te mai pot ajuta cu ceva? Lucrurile merg bine la local? 

Nu voia să îl jignească oferindu-i bani, dar voia să îi dea șansa ca 
el să ceară, în caz că avea nevoie. 

Jeremy părea să vrea să spună ceva, să zăbovească, dar apoi 
se răzgândi. 

- Nu, am întrerupt o petrecere importantă, nu-i așa? Ar trebui să 
te las să te-ntorci la oaspeții tăi. 

- Păi... Imogen nu se pricepea deloc la partea aceasta. Nu știa ni- 
ciodată ce să spună, cum să lase lucrurile cu o veche cunoștință cu 
care exista riscul să nu se mai întâlnească niciodată. Nu ai cum să știi 
cât de mult apreciez că ai venit aici. Îl voi ruga pe Cheever să-ți dea 
o cutie cu rahat turcesc, să o iei cu tine. Te rog, mai vino. 

-Poate o s-o fac. El îi aruncă zâmbetul lui luminos și pistruiat și 
porni spre uşă. Poate o s-o fac. 

În clipa în care Jeremy ieși din încăpere, Imogen avu impresia că 
vacarmul oaspeților ei umplu spaţiul pe care el îl lăsase gol. Trebuia 
să se întoarcă la musafiri. 

Trebuia să se gândească. La Cole. 

Nu îl văzuse prea des de când ea plecase din spitalul St. Margaret, 
deși Jeremy o avertizase că el venise să o caute la Bare Kitten, înainte 
de a pleca în America. 

Acum Cole se întorsese și încă nu o uitase. Imogen nu știa dacă să 
fie îngrozită sau încântată. 

În sinea ei, putea să admită că simțea puţin din ambele. 

Cel mai amabil motiv pentru care el ar putea să o caute era că își 
amintea cu afecțiune de timpul petrecut împreună. Poate voia să o 
plătească din nou pentru a împărți patul cu ea. Poate voia chiar să 
îi propună să fie amanta lui. Imogen fu nevoită să recunoască: dacă 
circumstanțele ei ar fi rămas aceleași din acea perioadă, ea ar fi luat 
serios în calcul o asemenea ofertă. S-ar fi bucurat de atenţiile lui ile- 
gitime și chiar și părțile care i-ar fi provocat durere ar fi meritat sta- 
bilitatea și oportunităţile pe care i le-ar fi adus o asemenea poziţie. 

Dar Imogen nu avea nevoie să se gândească la asemenea opțiuni 
în acest moment. Edward se ocupase cu generozitate de toate pre- 
ocupările ei; nu doar că îl mituise pe del Toro cu o mică avere și 
cumpărase barul pentru Jeremy, dar mersese atât de departe, încât 
stabilise o bursă de investiţii pentru băiat, vreme de șase luni. Băr- 
bat, îşi aminti cu fermitate Imogen în sinea ei. Oricât de mult ar fi 
avut chipul unui băiețandru, Jeremy avea cel puţin douăzeci și unu 
de ani acum, cu doar câţiva ani mai mic decât ea. 

Ceea ce o aduse la cel mai îngrozitor motiv pentru care ducele de 
Trenwyth o putea căuta... 

Dacă el bănuia cine era ea cu adevărat și, în loc să o vrea ca aman- 
tă, ducele plănuia să îi dezvăluie trecutul scandalos și periculos celor 
care s-ar bucura de decăderea ei? 

Poate că, în urmă cu un an, acest lucru nu ar fi contat, dar acum... 
acum că Imogen începuse să construiască ceva, să lupte pentru o 
cauză, era din ce în ce mai imperativ ca trecutul ei să rămână așa 
cum era. 

Ascuns. 

Ultima dată când îl văzuse pe Trenwyth se întâmplase la înmor- 
mântarea lui Edward, la capela Belgravia. Ea se simţise îndurerată și 
ușurată deopotrivă, întrucât ultimele săptămâni ale lordului fusese- 
ră groaznice și o durea nespus să îl vadă suferind. 

Cole o privise încruntat pe tot parcursul înmormântării. Palid din 
pricina propriei lui recuperări, el se uitase la ea cu un asemenea dis- 
preț, încât o îngrijorase pe Imogen. La înmormântare, ea fusese în- 
grozită ca nu cumva el să o recunoască, astfel că rămăsese acoperită 
cu vălul negru și cu toate celelalte veșminte negre. Tovarășii lordului 
Anstruther, subordonații lui din armată și prietenii săi nu o consola- 
seră prea mult, iar Cole nu se comportase diferit. Imogen se aștepta 
să fie respinsă, dar nu se gândea că acest lucru avea să o doară atât 
de mult. 

Mai ales respingerea lui. 

Deşi, presupunea Imogen, era mai bine să îl evite. Dacă el o re- 
cunoștea, viața pe care ea o construise pentru mama și sora ei ar fi 
în pericol. 

Acum că Trenwyth se întorsese din călătoriile lui, Imogen trebuia 
să fie precaută. 

În mod sigur, înfățișarea i se schimbase față de cum era pe atunci. 
Părul ei, desigur, avea o lungime și o culoare diferite față de cum 
și le-ar aminti el, dar, în afară de asta, Imogen fusese bine îngrijită 
după nunta cu lordul. Oasele nu îi mai ieșeau prin pielea subțire; 
acum avea obraji rozalii și era... bine hrănită. Femeile din neamul ei 
nu erau delicate din fire, dar femeile Pritchard deveniseră astfel din 
pricina lipsei de hrană. Da, lui Imogen i se dezvoltaseră șoldurile și 
sânii la vârsta de douăzeci și patru de ani. Părul îi devenise lucios, iar 
ochii ei cenușii, cufundați în orbite, licăreau acum printre trăsăturile 
sale aurite de soare și pistruii căpătați de la prea mult timp petrecut 
în grădină. Imogen chiar îndrăznea acum să spună că ochii ei căprui 
erau verzi, dacă lumina era favorabilă. 

De fapt, se îndoia și că Ezio del Toro însuși ar mai recunoaște-o 
dacă drumurile li s-ar întâlni. 

Chiar și așa... cel mai înțelept era să se ţină departe de vecinul ei, 
hotărî Imogen în timp ce își aranjă mănușile și ieși pe coridor. Collin 
Talmage era un bărbat periculos. Faptul că fusese prizonier de război 
îl schimbase. Nu doar fizic, ci în moduri la care ea nici măcar nu se 
putea gândi. Poate în toate modurile posibile. 

Gândul la singurătatea lui îi pricinui lui Imogen un junghi de 
vinovăție și amărăciune. Curiozitatea cu privire la motivele pentru 
care el o căuta pe Ginny după tot acest timp o zgândărea. 

Cu toate acestea, era imperios necesar să păstreze distanța pentru 
a-l evita pe ducele periculos cu orice preț, îşi spuse ea, mustrându-și 
inima naivă și trădătoare. Punându-și un zâmbet pe buze, încercă 
să intre cu eleganţă în salon, așa cum le văzuse pe Millie și Mena 
făcând, graţia și încrederea lor radiind din ele în valuri tangibile. 
Deși circumstanţele ei disperate se schimbaseră, Imogen trebuia să 
se gândească încă la Isobel. Care, chiar în acest moment, participa la 
balul pentru debutante al lui Lady Caroline Witherspoon, în speran- 
ţa de a-și găsi un soţ. 

În mulțimea care devenea din ce în ce mai numeroasă, Imogen 
găsi un chip familiar. 

-Dr. Longhurst, exclamă ea, sunt mai mult decât încântată că 
mi-aţi acceptat invitația! 

El gesticulă jenat, evitând în ultima clipă să își verse băutura 
în timp ce se întoarse spre ea. Dar trăsăturile lui se luminară cu la 
fel de multă plăcere, ceea ce o încălzi pe Imogen și îi distrase atenţia 
de la gândurile ei. 

- Soră... adică, Lady Anstruther. Aproape că nu voiam să vin. 
Sunt de groază la asemenea evenimente. Nu am fost niciodată un 
dansator prea priceput. Se trase de guler, care îi era ușor strâmb. Dar 
nu pot să ignor o cauză bună. Sau... șansa de a vă revedea. 

Imogen își trecu brațul pe după al lui și gesticulă spre salon. 

- Mi-aţi înseninat seara când v-am văzut aici. 

Roşi uşor şi luă o gură din băutură pentru a-și face curaj. 

- Sunteţi amabilă, bâigui el stingherit. 

- Cum merg treburile la spital? întrebă ea, recunoscând discon- 
fortul lui familiar. 

- La fel, răspunse doctorul, aruncându-i o privire cu subinţeles. 

- Doctorul Fowler? ghici Imogen. 

-Se pensionează la sfârșitul anului, sau cel puţin așa circulă 
un zvon. 

Amândoi impărtășeau o plăcere comună pentru această bârfă. 

-Este cea mai bună veste pe care am auzit-o în ultimii ani. 

Longhurst fu de acord, încuviințând cu seriozitate din cap. 

- Dacă nu aș fi depus un jurământ că nu voi face rău nimănui, aș 
fi fost foarte tentat în cazul lui. 

-Şi nimeni nu v-ar învinui. De fapt, v-ar aplauda. 

El deveni și mai serios în timp ce își cobori privirea pe brațele lor 
împreunate. 

- Arătați... bine, șopti el. Mai bine. Mai sănătoasă. 

- Sunt. În ambele privințe. Imogen nu îi spuse că fusese rugată 
să facă parte din comitetul caritabil al spitalului St. Margaret, adică 
fusese rugată să devină un sponsor al spitalului. Atunci ea hotărâse 
să se folosească de orice influenţă îi ofereau banii ei pentru a ajuta 
cercetările și cariera doctorului Longhurst. Aţi aflat că Gwen lucrea- 
ză cu mine acum, în demersurile mele caritabile? 

-O pierdere mare pentru St. Margaret, spuse el. Amândouă. Aţi 
crede că m-am obișnuit cu absenţa dumneavoastră. Au trecut aproa- 
pe doi ani de când am lucrat împreună. Dar... încă mă trezesc că vă 
caut din când în când ca să mă asistați. Aţi fost cea mai bună infirmi- 
eră pe care am avut-o vreodată. 

- Acum dumneavoastră sunteți amabil, ripostă ea cu afecțiune. 

- Nu. El îi întâlni în cele din urmă privirea, iar Imogen fu sur- 
prinsă să vadă admiraţia din ochii lui. Nu sunt. 

Brusc agitată, Imogen își puse mâna peste inimă. 

-Toată lumea este bine? spuse ea puțin cam prea tare. William, 
doamna Gibby, Molly? 

-Nu aţi auzit? Molly a murit. Destul de brusc, sau așa mi s-a 
spus. 

Uluită, Imogen reuși doar să clipească și să îl privească pe doc- 
tor. O întâlnise pe infirmieră o singură dată, iar interacţiunea lor nu 
fusese plăcută, dar vestea tot veni ca un șoc, mai ales când fusese 
livrată cu o asemenea nonșalanță. 

- O, Dumnezeule. Știţi ce s-a întâmplat? 

El ridică din umeri. 

- Nu am fost acolo, dar, conform celor care au fost, circumstanțe- 
le au fost macabre. 

-Lady Anstruther! Mena veni grăbită lângă ea dinspre intrarea 
opusă, unde stătuse cu un grup de bărbați curios de înalți și de bine 
făcuți. Aici, dragă, vreau să îți prezint pe cineva foarte important. 

Imogen ridică privirea spre dr. Longhurst și citi ceva straniu în 
atitudinea lui. Ceva mai mult decât dezamăgire. 

- Eu... 

- A, uite, bâigui el. E Gwen. Merg să stau pe capul ei. 

- Dar... 

Conversaţia lor părea lăsată neterminată. Imogen se simțea 
ciudat lăsând lucrurile astfel între ei, chiar dacă nu fusese spus ni- 
mic important. 

De fapt, ceva rămăsese nespus. 

- A fost minunat să vă revăd, adăugă el grăbit, retrăgându-și bra- 
tul din strânsoarea ei. Sper să se mai întâmple. Mai des. 

Apoi doctorul se retrase, iar Mena Mackenzie o apucă de braț și o 
îndrumă spre grupul ei de cunoştinţe. 

-Lady Anstruther, îl mai ştii pe soțul meu, liam Mackenzie, 
marchizul Ravencroft. 

Femeia îi rosti numele cu asemenea mândrie şi afecţiune eviden- 


te, încât Imogen nu se putu abține să nu îl priveaze i radiind pe sco- 
ţianul masiv și grosolan. 

-Bine aţi venit, Lord Ravencroft! Soţia dumneavoastra este 
extraordinară. 

-Aye, este, fu el de acord în timp ce îi strânse cu grijă mâna 
într-a lui și apoi o eliberă. Sper că îmi veţi ierta întârzierea, Lady 
Anstruther, și încălcarea bunelor maniere, dar am invitat un oaspete 
astă-seară, doar pentru că m-am gândit că un portmoneu în plus nu 
va strica adunării dumneavoastră. 

- V-aţi gândit corect, spuse Imogen, grăbindu-se să îl facă să se 
simtă în largul lui cu un zâmbet cald. Cu siguranţă că salonul era su- 
praaglomerat, însă ce mai conta încă un om în aceste circumstanțe? 
Cu cât strângeau mai mulți bani, cu atât mai bine, iar șansele erau ca 
ea să-i fi trimis deja o invitaţie celui care îl însoțise pe moșier. Orice 
oaspete al familiei Mackenzie este foarte bine-venit. 

- Sunteţi generoasă, milady. 

Bărbatul se întoarse să gesticuleze spre un gentleman înalt, al că- 
rui spate lat părea să testeze limitele capacităților croitorului său. 
Servitorul mai avea să îi ia pălăria, astfel că nuanța părului lui răma- 
se nedeslușită din locul unde conversa cu Argent la intrare. 

-Lady Anstruther, permiteți-mi să vi-l prezint pe Excelenţa Sa, 
Collin Talmage, duce de Trenwyth. 

Imogen se luptă cu impulsul de a se sprijini de ceva în timp ce 
întregul conac începu să se învârtă. Pentru un moment groaznic şi 
absurd, se întrebă dacă o casă se putea răsturna într-o parte, chiar 
şi cu atât de mulți oameni țintuind-o în loc. În loc să se sprijine de 
orice avea la îndemână, își încleștă pumnii între faldurile rochiei și 
invocă un zâmbet tremurat, care se stinse când el se întoarse la auzul 
propriului nume. 

Aparent, în timpul de când se întorsese, ducele nu doar că își re- 
venise din boala și rănile sale, dar se şi... transformase. Acesta nu era 
ducele frânt şi răvășit de febră pe care îl văzuse ea ultima dată. Nici 
soldatul îndoliat și prietenos pe care îl cunoscuse la Bare Kitten. 

Bărbatul care stătea înaintea ei era o persoană complet nouă. O 
persoană cu care lui Imogen i-ar fi frică să rămână singură. În doar 
trei ani, el îmbătrânise, poate, un deceniu, dar nu în felul în care îm- 
bătrânise răposatul ei soț. Trenwyth... crescuse cumva, în dimensi- 
une şi în forță. Pe eleganța bărbatului cu care ea împărțise un pat se 
construiseră mușchi și tendoane puternice. Ducele nu arăta la fel de 
animalic precum Argent, nici la fel de vânjos precum Ravencroft, dar 
să îngrămădești asemenea muşchi pe un bărbat inexplicabil de înalt 
era împotriva legilor, atât ale lui Dumnezeu, cât și ale naturii. 

Pentru că Trenwyth le încălca pe ambele. 

Trăsăturile lui fuseseră erodate de vreme, întunecate, iar [Imogen 
era convinsă că frumusețea lui căpătase această tentă sălbatică în 
neîmblânzitele Americi. 

- Lady Anstruther. 

Trenwyth puse un accent necuvenit pe titlul ei, de parcă l-ar fi 
crezut o glumă personală. 

Dumnezeule, ce putea să însemne asta? Ce știa ducele? 

- Excelenţă, reuși ea să spună și se umili alungându-și teama din 
gât cu un sunet deloc demn de o lady. Bine aţi venit, Excelenţă! în- 
cercă Imogen din nou, de data asta cu mai mult succes, întinzându-i 
o mână tremurândă. 

Venind mai aproape, ducele întinse mâna spre degetele ei. 

Atingerea dură a metalului pe mănușa ei o sperie, dar Imogen își 
mască uimirea strângând oţelul în mână pentru a-și menţine echili- 
brul, până când el își lipi buzele de degetele ei. 

Buzele acelea. Fiecare părticică din ea își amintea acele buze. 
Acum nu erau mai mult decât o crestătură dură peste niște trăsături 
și mai dure. Nu mai erau brăzdate de o încredere masculină, ci schi- 
monosite de o aroganță cinică. Schimbarea o induse în eroare și o 
miră pe Imogen, iar când el își plimbă gura peste degetele ei, un fior 
încărcat de temeri neidentificate și plăceri puse stăpânire pe fiecare 
oscior din corpul ei. Ducele îi cuprinsese mâna cu proteza sa dina- 
dins, pentru a o tulbura, de acest lucru Imogen era convinsă. 

El o privea cu ochii aceia din cupru topit, urmărindu-i fieca- 
re mișcare asemenea unui savant care urmărea un specimen sub 
microscop. 

În acel moment, Imogen știu. Ea era creatura pe care această 
bestie, acest lup, o alesese din turma sclipitoare pentru a o sacrifica. 
Din spatele aparenţei elegante ale ilustrului duce, văr al reginei în- 
seşi, priveau ochii unui prădător. Calculați. Hămesiţi. 

Letali. 

Apăru un servitor, luându-i rapid pălăria și paltonul lui Trenwyth, 
apoi Cheever apăru din alcovul unde servitorii bine pregătiţi și ino- 
fensivi stăteau în plină vedere. 

- Nu vă faceți griji, milady, aranjamentele pentru cină sunt refăcute. 

- Aranjamente? repetă ea, înainte ca groaza să o cuprindă în va- 
luri de căldură. 

Desigur, ca duce, Trenwyth avea cel mai înalt rang dintre invitaţii 
ei. S-ar aștepta să primească locul de onoare la cină. 

Lângă amfitrioană. 

Capitolul 11 


Părea un sacrilegiu să fie binecuvântată cu asemenea mâncăruri 
decadente, iar ea să nu poată mânca nimic. Imogen nu fuseseră ni- 
ciodată o persoană mofturoasă în privința mâncării, dar gândul de a 
înghiţi ceva, chiar și supa, pe lângă nodul de neliniște care i se înțe- 
penise în gât părea o sarcină mult prea colosală și dificilă. 

În ciuda stângăciei ei, conversaţia pe parcursul felului principal 
la cină curse cu voioşie şi ușurință, în mare parte datorită iluștri- 
lor și intriganţilor ei oaspeţi. Din locul ei din capul mesei festive, 
Imogen putea urmări ușor discuțiile celor de lângă ea, ignorându-l 
în același timp cu nonşalanţă pe Trenwyth, care stătea impunător în 
dreapta ei. 

Obiceiul spunea că el trebuia să o însoțească la cină, ceea ce du- 
cele şi făcuse. Ea se așezase în stânga lui și își strecurase mâna peste 
braţul pe care el i-l oferise, cuprinsă de un sentiment de nostalgie 
și îngrijorare deopotrivă. Brațele acestea o cuprinseseră cândva, o 
ţinuseră de parcă ea ar fi fost un lucru preţios. Cât de ireal era acum 
să îl atingă. Cât de straniu că el nu îşi amintea. Că Imogen nu putea 
explica, nici măcar în sinea ei, simţul proprietăţii amestecat cu lipsa 
de familiaritate care puseseră stăpânire pe ea cu o forță derutantă. 
Trenwyth era puternic atunci când îl cunoscuse ea, dar nu aga. Era 
indiferent și apatic, dar nu atât de ursuz. Era extraordinar de chipeș, 
dar nu așa de... Imogen căută din răsputeri cuvântul potrivit. Aprig? 
Aspru? Primitiv? 

Imogen își aminti că îl comparase cu un lup, un prădător pur, zvelt 
şi potent. Acum comparația încă se aplica, dar era ceva și mai primi- 
tiv în felul în care se mișca el, mai puțin domestic, cumva. De parcă 
și-ar fi putut sfâșia hainele în orice clipă și ar putea să o devoreze. 

Închizând ochii pentru a alunga fiorul senzual care o străbătu la 
acel gând, Imogen își aminti în sinea ei să respire adânc și să își dea 
toată silința să treacă peste această seară cu eleganţă și răbdare. 

Avea să se termine în curând. 

Un fel de curele creau făgașe pe sub haina costumului său, iar 
Imogen se întrebă de ce Trenwyth şi-ar fi legat ceva atât de sus când 
îi lipsea doar mâna. Oare îi fusese amputată o porțiune mai mare din 

membru? Imogen nu își dăduse seama că pipăia curioasă acele curele 
până când aruncă o privire spre el pe sub gene. 

El îi privise degetele curioase cu coada ochiului, iar gura aceea 
aspră îi era schimonosită într-o încruntare oarecum îndurerată. 


Îngrozită, Imogen își dorea ca aceea să fi fost cea mai gravă gafă 
pe care o făcuse în privința ducelui. 

Mai devreme, ea dăduse instrucțiuni personalului de la bucătă- 
rie ca mâncarea pentru el să fie porționată în bucăţi mici, pentru ca 
el să poată consuma orice se servea cu o singură mână. Din păcate, 
intenția ei avu drept rezultat faptul că ducelui i se serviseră - destul 
de artistic pregătite, în opinia ei - farfurii deja pregătite, în timp ce 
ceilalți oaspeți se serveau cu ce doreau de pe platouri. În loc să pară 
încântat de intenția ei atentă, ducele se încruntă la ea, nesfiindu-se 
să se plângă că ea îl insultase și poate chiar umilise. 

Imogen încercase să evite interacţiunea cu el în timpul cinei, 
având grijă să nu le arate celorlalți oaspeți că făcea acest lucru. Atât 
de multe întrebări, temeri, senzații și scenarii îi goneau prin minte, 
încât Imogen avea impresia că ar putea să fie înghițită și copleșită de 
tot acel chin. Se concentră să respire și își dădu silința să țină pasul 
cu toate conversațiile. 

În dreapta lui Trenwyth o așezase pe Edith Houghton, vicontesa 
Broadmore, o văduvă tânără și drăguță, acesta fiind primul eveni- 
ment la care participa după doliu. Lui Imogen nu i-ar plăcea dacă 
femeia și-ar da seama că fusese așezată acolo ca fiind singurul ce- 
lălalt oaspete neînsoţit de la masă - pentru a echilibra balanţa -, 
dar cocheta femeie părea încântată să îl aibă pe Trenwyth partener 
la cină. 

Imogen pretindea în sinea ei că nu o deranja să o privească pe 
vicontesă chicotind şi zâmbind afectată în timp ce răsucea un inel 
auriu pe un deget încă acoperit de mănușă. Cine purta mănuși la 
masă, oricum? Probabil că femeia avea negi, își spuse ea nepoliticos 
în sinea ei. 

Dorian Blackwell, pe care îl așezase de cealaltă parte a vicontesei 
Broadmore, purta și el mănuşi în timp ce lua cina, astfel că poate ei 
nu încălcaseră bunele maniere, așa cum crezuse inițial Imogen. Nu 
era tocmai o expertă - mai degrabă o străină în această clasă socială. 

În stânga ei, Lord Ravencroft și soţia lui stăteau alături de Christo- 
pher și Millie și - așezați astfel - Imogen le permise celor care se 
cunoșteau deja cu ducele să îl întrețină în conversație. 

Deşi Dorian Blackwell era conte de Northwalk, Imogen obser- 
vă că cei mai apropiați lui i se adresau, simplu, cu „Blackwell“. Deși 
purta o ţinută impecabilă și avea un umor fermecător, Imogen nu 
reușea să scape de senzația că îl invitase la masa ei pe însăşi diavolul, 
senzație pe care o avea de fiecare dată când arunca o privire în di- 
recţia lui. Nu era doar din pricina staturii lui impunătoare, a părului 
negru ca smoala, a peticului care îi acoperea un ochi sau a aerului 
nemilos al trăsăturilor chipeşe. Licărul malițios din ochiul său sănă- 
tos era cel care îi contrazicea manierele amiabile. Sau poate modul în 
care studia fiecare persoană de lângă el — de parcă toţi ar fi fost un 
obiect, nu ființe umane. Era destul de îngrozitor să îi fii prezentat 
așa-numitului Inimă Neagră din Ben More, dar ca el să o studieze în 
tăcere cu ochiul acela pătrunzător și înfricoșător de inteligent era o 
experiență pe care Imogen prefera să nu o repete prea des. 

Dacă Blackwell era diavolul, soţia lui, Farah, era opusul lui în 
toate privințele. O frumuseţe măruntă, delicată și angelică, cu păr 
blond-auriu, ochi cenușii și blajini și un comportament blând, dar 
foarte competent. 

-Ce părere ai de piratul ăsta modern care terorizează în prezent 
Mediterana, Trenwyth? întrebă Blackwell cu vocea lui sobră. Cel care 
s-a autointitulat „The Rook“, șarlatanul? 

Ducele se gândi la întrebare pentru o clipă prea mult, maxilarul 
lui încordându-se într-un mod derutant în timp ce mușcă dintr-un 
piept de rață cu smochine glasate. 

-Se zvonește că este un sălbatic, un negustor de sclavi mizera- 
bil. Lady Broadmore își întinse gâtul lung peste farfurie în timp ce 
vorbi, de parcă le împărtășea tuturor un secret. Am auzit că este 
englez și că prăduiește doar mărfuri din Africa de Nord și de pe Con- 
tinent; de ce ne-am face griji în privinţa lui, atâta vreme cât nu se 
atinge de Canalul Mânecii și de flota engleză? 

Cum să spui un asemenea lucru insipid? se întrebă Imogen în si- 
nea ei, încercând să îşi amintească de ce o invitase pe femeia aceasta 
stupidă, în primul rând. 

-Provine din Marea Chinei de Sud, unde se știe că a dat dova- 
dă de o violenţă de nedescris împotriva vaselor engleze, răspuns sec 
Dorian, evident împărtășind părerea lui Imogen despre femeie. În- 
tr-o vreme prăduia golful Bengal, apoi Marea Arabiei. Eu spun că fap- 
tul că a ajuns atât de aproape, în Mediterană, este o cauză de mare 
îngrijorare, da. 

-În plus, nu doar vasele britanice contribuie la economia impe- 
riului nostru și nu doar viețile englezeşti sunt importante, interveni 
Imogen, incapabilă să se abțină de la a o critica pe insipida vicontesă 
în felul ei subtil. 

Blackwell întoarse capul spre ea și o privi cu o agerime neliniști- 
toare, apoi dădu aprobator din cap. 

-Bine spus, Lady Anstruther. 

Neobișnuită cu complimentele de orice fel, mai ales la adresa 
părerilor ei, Imogen se abținu cu greu să își ducă mâna la obraji, pen- 
tru a simţi roșeața care în mod sigur îi brăzdau. 

-Cred că povestea lui este mult prea îndoielnică, răspunse 
Trenwyth într-un final la întrebarea inițială, după ce își șterse gura 
cu o pânză. Mările nu mai sunt ce erau odată, în urmă cu un secol, 
dominate de pirați precum fraţii Barbarossa, Sir Francis Drake şi 
Barbă-Neagră. Compania Indiilor de Est a fost complet dizolvată — 
și tu ai fost implicat în asta în urmă cu câțiva ani, Ravencroft, dacă 
nu mă înșel? 

Scoţianul ridică din umerii lui uriași, deși ochii negri îi licăriră. 

-Nu pot să confirm sau să neg. 

- Transportul maritim se realizează, în mare parte, cu aburi acum, 
continuă Trenwyth. lar încărcăturile erau foarte strict păzite. Este 
foarte probabil ca acest Rook, sau cum și-o spune el, să vâslească pe 
un cliper şi să fure pradă străină ușoară, apoi își împrăștie propria 
variantă a poveștii cu înflorituri. 

Farah Blackwell își puse cuțitul pe masă, aruncându-i un zâmbet 
dezarmant lui Trenwyth. 

-Nu ştiu, Excelenţă, n-am văzut nici o dovadă că vasele cu aburi 
au făcut pirateriei ceea ce locomotivele cu aburi au făcut hotilor la 
drumul mare. În principal, i-au aruncat în uitare. 

- Credeam că îți plac hoţii la drumul mare. 

Blackwell se încruntă la soţia sa. 

- Doar unul, în special, ripostă ea, plimbându-şi un deget pe bra- 
ţul lui. 

Dacă un bărbat ar fi putut toarce ca o pisică, Inimă Neagră din 
Ben More ar fi făcut-o în acel moment. 

Imogen simţi un sentiment de duioşie în piept când îi văzu. Să 
fie înconjurată de atâta iubire, de asemenea devotament, îi oferea și 
ei speranță... 

Edith își puse o mână pe sâni, care amenințau să evadeze din ro- 
chia ei de un roz aprins. 

-Dar ziarele spun că el le taie... scalpurile dușmanilor săi și le 
atârnă de catarg, așa cum fac sălbaticii aceia în America. 

- Întotdeauna trebuie să crezi ceea ce scriu ziarele, spuse Argent în 
modul lui unic, inexpresiv, care te făcea să te întrebi dacă te încuraja 
sau te ironiza. 

Deși sarcasmul era evident în cazul acesta. 

Millie zâmbi blând și spuse: 

- Real sau nu, este imperativ să afle cineva cine este acest perso- 
naj Rook și ce vrea. 

-De ce ar conta ce vrea? întrebă Mena, ștergându-și brățara 
cu diamante, pe care dăduse puţin sos. Coroana nu are obiceiul să 
recompenseze criminali și infractori, nici nu cedează cererilor lor. 

-Chiar așa? Blackwell ridică din sprâncene și toată lumea râse de 
parcă ar fi împărtășit un secret. 

-Ei bine, eu cred că Millie are un argument excelent, ripostă 
Farah. Din experiența mea, în aplicarea legii și chestiuni asemănă- 
toare, cheia prinderii unui infractor, sau a îndreptării lui, este să 
identifici, mai întâi, care este motivaţia lui. Odată ce este stabilit 
acest lucru, obţii cheia către fiecare mișcare a lui. 

Blackwell se încruntă fără să se simtă ofensat, apoi se întoarse 
spre Trenwyth. 

- Te-am întrebat pe tine, îndeosebi, pentru că știu că încă ești 
foarte activ în Ministerul de Interne și eram curios care este per- 
spectiva lor cu privire la toată situația asta cu Rook. 

Toţi ochii se întoarseră spre duce, care părea să își aleagă cu mare 
grijă cuvintele, smulgându-se din întunericul în care erau bine păs- 
trate secretele statului, lăsând și o aură de mister în jurul lor. 

-În ceea ce privește Ministerul de Interne, nu există încă o si- 
tuaţie în acest sens... Deși, ceea ce îi îngrijorează cel mai mult este 
lipsa de informații secrete despre el. Este englez, sau cel puțin așa 
pretinde, dar nimeni nu știe unde este sau de unde vine. Literalmen- 
te, nu are nici un nume. Nici un trecut pe care să îl putem cerceta. 
Este ca și cum... pur și simplu, a apărut de pe mare într-o zi. 

-Ca Afrodita, spuse gânditoare Imogen. 

Privirea lui Trenwyth se întoarse brusc spre ea, iar el o studie 
suficient de mult încât să îi provoace fiori de căldură pe spinare. 

- Afrodita? Edith râse, destul de tare cât să atragă privirile deza- 
probatoare ale celorlalți oaspeţi. Ce prostie, Lady Anstruther! Discu- 
tăm despre un pirat, nu despre o zeiţă. 

-Dacă nu mă înșel, se spune că Afrodita a fost creată din spu- 
ma mării şi magie, ripostă Imogen. Aceasta este paralela pe care 
o făceam. 

-Vrei să spui că tu chiar ai fost atentă la tutorele tău de greacă? 
Edith își dădu ochii peste cap şi mai luă o gură de mâncare. Spune-mi 
că nu ne-am ales cu încă o intelectuală. 

- Nu tocmai. 

Imogen nu avusese niciodată șansa de a studia greaca sau orice 
altă limbă străină. Nu avusese o guvernantă, doar o educație des- 
tul de rudimentară înainte să meargă la școala de infirmiere. Dar 
avusese ocazia să vadă tabloul Venus al lui Henri Pierre Picou la o ga- 
lerie și fusese atât de impresionată, încât pur și simplu devorase tot 
ce putuse să găsească despre zeița romană a iubirii și, desigur, despre 
omoloaga ei greacă, Afrodita. Deși avea de gând să o lase pe aroganta 
vicontesă să creadă ce vrea. 

Imogen gustă din felul principal pe măsură ce conversaţia se des- 
făşura în jurul ei. Reuși să înghită mâncarea cu o gură de vin la final, 
apoi oftă ușurată când mușchii începură să i se relaxeze treptat. 

Cât de impresionanți și extraordinari erau oamenii aceștia. Ea 
le aprecia perspicacitatea și inteligența, dar și principiile progre- 
siste. Nu doar că bărbaţii discutau cu convingere și compasiune, dar 
ascultau cu interes și când vorbeau soțiile lor. Le respectau păreri- 
le și le dezbăteau cu aceeași candoare cu care ar fi discutat opiniile 
oricărui bărbat. 

Totul era destul de tulburător, dar te și inspira în același timp. 

Ei nu doar că aprobau cauza ei, dar o și apărau. De fapt, familii- 
le Blackwell și Mackenzie deja începuseră să redacteze documentele 
pentru parlament, cu privire la reformarea spitalelor și a închiso- 
rilor. Cu doi ani în urmă, Dorian Blackwell fusese indispensabil în 
decretul din 1877, care schimbase modul în care erau conduse închi- 
sorile britanice, centralizând sistemul de detenție şi sporind gradul 
de conștientizare a actelor inumane și al condiţiilor îngrozitoare, 
inclusiv privind infractorii minori și copiii născuți în detenţie. 

Când Imogen îi abordase, cu ajutorul lui Millie, ei nu doar că fu- 
seseră receptivi la ideile ei, ci fuseseră încântați. Nu o îngrijora deloc 
să le vorbească despre îngrijire medicală și facilități pentru cei săraci, 
era un subiect la care majoritatea reacționa cu compasiune. Dar când 
Imogen le vorbise despre adăposturi pentru femei disperate și copii, 
pentru cele care fuseseră abuzate de soţii lor sau cele care fuseseră 
obligate să se prostitueze, reacţia fusese neașteptată și copleșitoare. 

Până și stoicul și insensibilul domn Argent fusese ceea ce unii ar 
putea numi entuziasmat... dacă îl cunoșteau destul de bine ca să 
vadă diferenţa. 

Primul ei pas era să îşi transforme casa în Refugiul pentru femei 
Lady Sarah Millburn, drept omagiu pentru prima soţie a răposatu- 
lui ei soț. Odată îndeplinită această misiune, următorul pas ar fi să 
achiziționeze proprietăți în toate cartierele din Londra, de la West- 
minster la Whitechappel, și să deschidă instituţii asemănătoare, 
dotate cu personal medical profesionist pentru a le îngriji pe femeile 
bolnave și abuzate, cu gărzi de corp care să protejeze proprietăţile de 
proxeneţi și soți periculoși, şi cu educatori, care apoi să le ajute pe 
femei să își găsească o slujbă sau modalități de a se întreţine singu- 
re. În urmă cu câteva luni, toate aceste lucruri păruseră imposibile, 
iar acum, datorită succesului acestei nopți și promisiunii mai multor 
evenimente asemănătoare, scopul ei nu doar că părea posibil, dar 
şi realizabil. 

Când sosi desertul — tarte cu fructe și melasă și cafea -—, Imogen 
profită de moment pentru a se adresa celor prezenţi. Ridicându-se 
în picioare, lovi ușor lingurița de argint de paharul de cristal și 
începu să rostească discursul pe care se străduise o săptămână în- 
treagă să îl memoreze. 

- Pentru că sunteți toți prezenți, voiam să profit de ocazie pentru 
a-mi exprima recunoștința pentru sprijinul acestei fundaţii. Suntem 
o mână de oameni binecuvântaţi și avem oportunitatea divină de a 
ne îngriji de cei mai puțin norocoși. Vă mulțumesc tuturor și vă urez 
să vă bucurati de restul serii. 

Aplauzele entuziasmate o speriară și o încântară deopotrivă, iar 
Imogen radia când se aşeză din nou. Brusc, își dădu seama că de-abia 
aştepta să numere donațiile și să se apuce de treabă. 

-Oportunitate divină? Edith strâmbă din nas și își dădu ochii 
peste cap. Nu e o modalitate diplomatică de a spune că este datoria 
noastră obligatorie să dăruim săracilor? 

Oferindu-i femeii un zâmbet încordat, Imogen refuză să se lase 
intimidată de ignoranța ei. 

-Nu este așa, totuși? Fie că suntem anglicani, catolici, evrei sau 
orice altă religie, să ne pese de sărmani pare să fie un edict universal. 

-Unii dintre noi sunt mai obișnuiți să dăm edicte, nu să ne su- 
punem lor. 

După ce rosti remarca acidă, Trenwyth luă o gură de cafea. 

- Nu ne-am născut cu toții duci, îi aminti ea cu blândeţe. 

-Eu sigur nu m-am născut duce, ripostă el. 

- Poate că nu, spuse nonșalant Ravencroft. Dar acum ești unul și 
trebuie să recunoști anumite privilegii care vin cu nobilimea noastră, 
fie că suntem primii născuţi sau nu. 

Trenwyth scutură din cap. 

- Da, dar cu privilegiile vin şi foarte multe responsabilități. Nu 
ne îngrijim de arendașii și de servitorii noștri, asigurându-le slujbe? 
Ei muncesc pământuri pe care noi le deținem și le menţinem cu mari 
sacrificii. În general, relația este reciproc benefică, iar contabilitatea 
rămâne în responsabilitatea noastră întotdeauna. Nu contribuim la 
economia imperiului achiziționând mărfuri și diverse, sponsorizând 
diverse cauze inutile? 

-Cauze inutile? ripostă Imogen. 

Ignorând-o, ducele continuă: 

- Nu Machiavelli a afirmat că trebuie să muncească cei care au ne- 
voie de muncă pentru a-și face un trai, altfel societatea s-ar prăbuși? 
Dacă noi, cei câțiva privilegiați, îi sprijinim pe cei mai puțin norocoşi 
în loc să le permitem să muncească, cui îi servește asta? 

-Sunt perfect de acord cu dumneavoastră, Excelenţă, afirmă 
Lady Edith cu îngâmfare. Dacă nobilimea nu ar necesita lux și nu ar 
plăti pentru el, atunci cum ar mai trăi clasele muncitoare? Și dacă 
aristocrații nu și-ar câștiga existenţa, cum ar putea lua în slujba lor 
pe cineva? Noi facem imperiului un serviciu extraordinar. 

Argent miji ochii albaştri şi reci. 

- Absolut, arătați-le voi lor. 

-Nu discutăm despre economie aici, interveni Blackwell, mâinile 
lui acoperite de mănuși strângând puţin prea tare tacâmurile. Există, 
chiar și în această încăpere, cei care s-au născut cu mai puțin decât 
nimic și tot ni s-a luat demnitatea, umanitatea. Poate dacă cineva 
ar fi simțit că este responsabilitatea lor să ajute, nu ne-am mai fi 
chinuit atât. 

Trenwyth gesticulă spre Blackwell. 

- Dar tu îmi demonstrezi punctul de vedere din plin, tu și Argent 
sunteți oameni realizați prin forțele proprii. Sunt cei care ar spune 
că v-aţi descurcat destul de bine, în ciuda circumstanțelor voastre, și 
fără caritate. 

Blackwell și Argent făcură un schimb de priviri. 

-Nimeni nu ar trebui să fie nevoit să facă ceea ce am făcut noi ca 
să ajungem unde suntem. 

Trenwyth scoase un sunet ironic. 

-Cu toții am făcut lucruri pe care nu ar fi trebuit să le facem. 
Unii dintre noi în interes propriu. Le aruncă lui Blackwell și lui Ar- 
gent o privire tăioasă. Alții în interesul imperiului. În slujba fiecărui 
suflet englez. 

Gesticulă spre Ravencroft, subliniindu-și argumentul cu proteza sa. 

În acel moment, Imogen fu surprinsă să își dea seama cât de mult 
semănau Blackwell și Ravencroft. Amândoi aveau ochi negri, sclipi- 
tori, și păr ca abanosul. Aceleași bărbii încăpățânate și nas patrician. 
Expresii nemiloase asemănătoare și o frunte cinică. 

Moşierul scoțian privi când spre Trenwyth, când spre Blackwell, 
de parcă nu ar fi ştiut cum să se împartă. Imogen știa că, asemenea 
lui Trenwyth, Ravencroft era nobil din naștere și soldat de meserie. 
Dar în ochii lui se citi un soi de vină când îl privi pe Blackwell, tre- 
zind o bănuială în mintea lui Imogen. Oare era posibil ca sângele lui 
nobil să nu îl lege doar de Coroană, ci și de o altă familie regală? Cea 
a regelui lumii interlope londoneze? 

Ravencroft, bătrânul incontestabil al congregaţiei, își sprijini 
bărbia cu mâna în timp ce medita la scindarea în două tabere a oa- 
menilor de la masă. Se părea că se trăgea o linie între cei cu titluri 
moștenite și cei fără. 

- Văd înţelepciunea din ambele perspective. Ajutorul și serviciul 
pot fi oferite în multe forme. Nu doar prin caritate, ci şi prin protec- 
ție, autoritate și justiție. Mai sunt și aceia dintre noi de la care se aş- 
teaptă să fim lideri, să guvernăm, nu este și asta o formă de slujire? 

- Absolut. Mena puse mâna pe brațul soțului ei, veșnicul împă- 
ciuitor. De asemenea, mai sunt şi cei care se spetesc să vindece și să 
îngrijească și, desigur, să caute modalităţi de a ne îmbunătăți sănă- 
tatea și confortul. Nu-i putem uita nici pe cei care aplică legea și nici 
măcar pe cei care ne fac curățenie în case și ne aruncă gunoiul. Există 
nenumărate moduri de a contribui, iar eu cred că Lady Anstruther 
doar ne oferă încă o modalitate de a sluji și de a-i salva pe alții, noi cei 
care suntem dispuși să cedăm din avuţia noastră. 

Trenwyth își puse proteza pe masă cu un sunet greoi. 

- Unii își dau viața și membrele, nu este suficient? 

-Desigur că este, fu de acord Imogen cu o senzaţie crescândă 
de panică. 

Spera ca nici unul dintre ceilalţi participanţi la eveniment să nu 
fie la curent cu tensiunea din ce în ce mai intensă din conversaţia lor. 
Sperând să domolească licărul furios din ochii lui, Imogen afișă cel 

mai fermecător zâmbet și fu încurajată de faptul că privirea ducelui 
căzu pe buzele ei. 

- Desigur că este, Excelenţă, iar un asemenea sacrificiu merită 
să fie întâmpinat cu recunoștință eternă. Nu vă contrazic în nici o 
privință, dar, din experiența mea, există cei care muncesc până la 
epuizare și tot nu reuşesc să își îmbunătățească viața. În principal 
femei. Adesea, ele devin atât de disperate - din diverse motive -, 
încât nu pot vedea nici o soluţie pentru a ieși din situaţia în care s-au 
împotmolit. Adesea, sunt oprimate de nobilime, respinse de societa- 
te, rămânând complet fără speranţă. Acestea sunt sufletele pe care 
încerc să le scot din mlaștină. Dacă cineva ar face atât lucru cât doar 
să le arate o cale diferită, o cale mai bună, poate că nu ar mai avea 
nevoie de caritate. 

- Idealismul dumitale este lăudabil. Bunăvoinţa lui o deranjă pe 
Imogen, dar ea nu îndrăzni să își lase zâmbetul să șovăie în timp 
ce observă că discuția lor atrăsese ceva interes. Dar orice încerci să 
obţii aici, nu va funcționa, îți spun eu. Pur și simplu, nu poți să iei 
un șobolan de pe stradă și să te aștepți să se comporte ca un câine 
de vânătoare de rasă. 

Zâmbetul ei se stinse instantaneu. 

- Oamenii nu sunt animale. 

El pufni. 

-Dar nu sunt mai buni decât ele. 

- Poftim? icni Imogen. 

-Oamenii trebuie să fie ceea ce sunt, ceea ce s-au născut să fie, 
spuse el printre dinții încleștați. Am văzut cu ochii mei ce se întâm- 
plă când un bastard aspiră să fie marchiz. Îi aruncă o privire tăioasă 
lui Ravencroft, apoi își întoarse ochii răutăcioși spre ea. Sau când un 
om de rând încearcă să fie contesă. 

Uluiţi de cruzimea lui, toţi invitații din salon rămaseră tăcuți, aş- 
teptând. Incapabilă să îl privească pe Trenwyth, Imogen îi aruncă 
o privire lui Lady Broadmore, al cărei chip radia, femeia emanând o 
bucurie răutăcioasă şi arogantă. 

Enervată la culme, Imogen afișă un zâmbet victorios, mai degrabă 
rece decât amabil, decizând că acum era momentul perfect pentru o 
declaraţie proprie. 

— Dacă aș fi în locul dumneavoastră, Excelenţă, aș avea mare grijă 
înainte să mai mănânc ceva, întrucât întreaga cină a fost pregătită 
de șobolani. 


112 


Toţi invitații începură să șușotească agitaţi, privindu-și farfuriile 
cu nedumerire. 

-Aşa este, continuă Imogen, indignarea făcându-i pe toți să o as- 
culte. Fiecare suflet din personalul meu pentru această seară, de la 
servitori la lachei, bucătari, decoratori, constructori, birjari și valeți - 
absolut toți, cu excepția muzicanților -, ca să fiu delicată, au muncit 
pe străzi, au fost implicați în diverse activităţi ilegale. Nimeni nu ar 
fi bănuit acest lucru dacă nu l-aș fi dezvăluit eu. 

Acum că își demonstrase punctul de vedere, Imogen se bucura de 
conversațiile uluite care izbucniră în jurul ei. 

-Acum că știți, Excelenţă, poate veți vrea să săriți peste trabucuri 
și vinul de Porto... doar în caz că aveți dreptate și unul dintre acești 
așa-numiți șobolani încearcă să vă otrăvească. 

Pentru un moment infim, violența pluti în aer. Imogen nu își dă- 
dea seama de un provenea exact - de la duce, de la Blackwell, Argent, 
Ravencroft sau de la cei câțiva lachei care erau în apropiere, mulți 
dintre ei fiind anterior oaspeţi ai închisorii Newgate. 

O rigiditate sobră puse stăpânire pe trăsăturile lui Trenwyth în 
timp ce el se aplecă spre ea, vorbind în silabe cu grijă pronunţate. 

-Dacă am învăţat un lucru în anii în care am fost în serviciul Co- 
roanei, acela este că oamenii pot, într-adevăr, să fie antrenați pentru 
scurte perioade de timp. Ca șobolanii. Îi poți recompensa și pedepsi. 
Poţi chiar să-i găteşști cu podoabe sau să îi îmbraci în uniformă, până 
când seamănă cu ceea ce vrei tu ca ei să fie. Iar iluzia i-ar putea chiar 
convinge pe cei care nu sunt conștienți de asta. Dar, crede-mă, când 
vor începe să zboare gloanţele, când sângele va curge și exploziile 
vor răsuna, şobolanii vor fugi, reapărând după sfârșitul luptei doar 
pentru a ciuguli din carnea putredă a celor curajoși și nobili. Acest 
lucru este o constantă. Te poți baza pe asta. 

- Dar aici vorbim despre viață, nu război, șopti Imogen, sperând 
să îl calmeze. 

- Dacă dumneata crezi că există o diferență între ele, atunci asta 
arată cât de banală și de ignorantă ești. Aruncându-și șervetul pe 
masă, Trenwyth se ridică și arătă cu degetul spre lachei. Mai devre- 
me sau mai târziu, ei vor mușca mâna care îi hrănește. Mai bine a 
dumitale decât a mea. 

Spunând acestea, ducele se întoarse pe călcâie și plecă din salon. 

Capitolul 12 


Vălul roşu de furie care îi încețoșă privirea lui Cole distorsionă 
coridoarele familiare şi prietenoase ale conacului Anstruther, trans- 
formându-le în ceva palid și grotesc. Fiecare răsuflare i se stingea 
în piept, iar el încerca să inspire aerul cald din interior, nepărând să 
găsească suficient pentru a respira. În ciuda unei pojghițe subțiri de 
sudoare care ardea precum acidul pe tot corpul lui, Cole tremura 
de parcă ar fi umblat gol pe străzile Londrei într-o seară de iarnă. 

Afară. Trebuia neapărat să iasă afară. Coridoarele împopoţonate 
începuseră să se amestece, iar tavanul cobora spre el, până când Cole 
se luptă cu impulsul de a se lăsa la podea și a se târî afară, ca nu cum- 
va să îl zdrobească. 

O briză îi răcori broboanele de sudoare de pe ceafă, iar Cole se 
întoarse spre o ușă deschisă, draperiile diafane fiuturând asupra ei 
asemenea unor fantome străvechi. Căutând cu disperare scăparea, 
ducele se avântă afară în noapte și respiră mireasma inconfundabilă 
de lavandă, primule și iasomie. Pentru o clipă, picioarele îi rămaseră 
instabile, iar el gâfâia și era dezorientat, ochii plimbându-i-se prin 
grădină în timp ce o multitudine de culori se amestecau într-un ca- 
leidoscop năucitor. 

Acolo. Se găsea o bancă lungă în umbrele de lângă casă, asigurând 
o priveliște asupra aleii brăzdate de flori de-o parte și de alta, care 
ducea spre o fântână toscană cu un satir dolofan legănându-se pe o 
copită, suflând într-un horn prin care curgea un șuvoi de apă. 

Cole se retrase în umbrele acelea, bucurându-se de stabilita- 
tea băncii de sub el și de aerul răcoros al nopții, care îi alina pielea 
înfierbântată. 

Ar trebui să plece. Ar trebui să meargă naibii acasă și să se epu- 
izeze cu antrenamentele, cu câteva ture de alergări sau cu o feme- 
ie. Poate două. Până când inima nu mai amenința să îi sară din 
piept direct pe podea. Prin fiecare venă din corp îi goneau flăcări, 
sau poate gheață. Cole nu își mai dădea seama care dintre ele. 
De un singur lucru era sigur: trebuia să supraviețuiască urmă- 
toarelor câteva minute, înainte de a avea încredere în el însuși să 
plece undeva. 

Strecurându-și mâna tremurândă în haină, își scoase pipa și tu- 
tunul, amestecat cu o cantitate mică de marijuana asiatică - se părea 

că îi calma foarte mult nervii când era în starea aceasta. Proteza îl 
furnica și îl înțepa, sudoarea care se strecurase pe sub curelele cu 
care era prinsă provocându.-i iritaţii. 

Trebuia să scape de ea. 

- Doamne, bombăni el, punând pipa deoparte pentru a-și des- 
prinde proteza. 

Instabil cum era, treaba la care era atât de abil de obicei părea 
o sarcină imposibilă acum. Bâiguind câteva înjurături, își luă pipa 
deja pregătită și chibriturile. Mai întâi avea să fumeze, pentru a se 
calma. De îndată ce tremuratul avea să înceteze, el avea să-și reca- 
pete dexteritatea. 

Aprinzând un băț de chibrit de o piatră, Cole privi flacăra lică- 
rind și dansând în mâna lui tremurândă, până reuși să aprindă pipa 
și trase primul fum bine-venit. 

Cole nu știa de cât timp stătea acolo. Suficient cât cina să se fi 
încheiat deja, era convins de asta. Noaptea îl învălui într-un giul- 
giu întunecat de mirosuri plăcute și tăcere mult râvnită. Din când în 
când, acorduri muzicale ale orchestrei din salon pluteau până la el, 
dar, din fericire, nu și sunetele petrecerii. Se săturase de oameni. 
Se săturase de tot. 

ledera se agăța de un gard din fier familiar, cu o fundaţie din be- 
ton. Colţul în care se refugiase Cole nu era parte din grădina princi- 
pală a conacului. Aceasta era grădina estică. Mică, intimă și izolată 
de restul casei, această grădină dădea spre proprietatea lui. 

Grădina ei. 

Exasperanta Lady Anstruther. 

El o crezuse doar o parvenită prefăcută, dar era mai rău, mult 
mai rău de-atât. Femeia era, de fapt, o idealistă. O revoluționară. 
Una dintre puținii consacrați care reușiseră să urce mai sus de clasa 
mijlocie și care acum voia să coboare din nou în mocirlă și să îi ia pe 
toți după ea. 

Blestemată să fie inima ei compătimitoare. 

Doar nu era atât de oarbă, nu? Cum era posibil ca femeia să nu-și 
dea seama de riscul pe care şi-l asuma, primind infractori și târfe în 
casa ei? Cum de putea să își păstreze o asemenea încredere nechib- 
zuită în umanitate? Probabil că nu cunoscuse niciodată cruzimea. 
Sau trădarea. Probabil că brutalitatea îi era străină; singura violență 
abătută asupra ei era probabil o agrafă de păr prinsă greșit în coafura 
sa de cameristă. 

Lui Cole îi trecu prin cap că ea habar nu avea de lumea reală. Că 
nu văzuse cât de oribil era omul primitiv - bestia care sălășluia înă- 
untrul lui, putregaiul de sub sânge, măruntaie și carne. 

El știa toate aceste lucruri. Și cât de bine le știa. Văzuse oameni 
sărindu-și la gât unul altuia pentru o bucată de pâine mucegăită. Îi 
văzuse pe cei puternici prădându-i pe cei slabi în cele mai păcătoase 
moduri. Odată ce omul era jupuit de civilizație și demnitate, chiar și 
cei mai nobili dintre ei deveneau animale. Sălbatici. Bestii. 

Monștri. 

El știa, pentru că fusese unul dintre ei. 

Strat cu strat, bici după bici, Cole fusese îndepărtat de el însuși, 
de umanitatea lui, până nu mai rămăsese nimic în afară de sălbati- 
cul acela primitiv. După ce fusese salvat, lupta de a-și recăpăta acel 
simț al civilizației devenise imperativă. Când coșmarurile îi reveneau 
în fața ochilor de fiecare dată când îi închidea. Când avea episoade 
precum acesta, unde trupul îi trăda demnitatea și bestia amenința 
să preia controlul asupra omului, cerându-i să execute sau să fugă. 
Când paranoia îi pândea fiecare interacțiune, iar suspiciunea îi deve- 
nea singurul tovarăș, Cole se agăța de singurul principiu despre care 
ştia că era adevărat. 

Toţi oamenii erau animale. 

Singurele lucruri care îi diferenţiau de bestii erau protocoalele și 
ordinea. Anglia era cel mai măreț imperiu din lume datorită aștep- 
tărilor sociale stricte care le subjugau pe aceste creaturi sălbatice. 
Care dezvoltau intelectul, logica și tradițiile, ocolind primitivismul 
şi banalitatea. 

Acest lucru era necesar pentru supraviețuirea omenirii, de asta 
era convins. 

Cole experimentase alternativa, îsi pierduse o parte din el însuși 
în acel proces, o parte din trup și o parte din suflet. Creatura aceasta 
sălbatică îl bântuia în fiecare clipă, indiferent cât de mult încerca el 
să o ţină la distanţă. 

Unii își trăiau viețile mai aproape de bestie decât alții și era mai 
bine ca aceştia să rămână unde le era locul. Unde se puteau prăda 
unii pe alții. Înmulțindu-se și mâncându-se între ei, până când cei 
mai buni dintre ei își impunea dominația, instituind ordinea și, așa- 
dar, distrăgând atenția monstrului. Sau măcar redirecționând-o. 

Ar fi vrut să o poată face și pe nechibzuita de Lady Anstruther să 
vadă acest lucru. Să îi poată face pe toţi să înțeleagă. Ar fi vrut ca ei 
să ştie ce știa el, dar fără să experimenteze toate acele orori. 

Unii dintre ei ar putea chiar să înțeleagă. Știa că Ravencroft era 
destul de familiarizat cu violenţa războiului. Bărbatul fusese poreclit 
Demonul Scoţian pentru că știa cum să își dezlănțuie bestia lăuntri- 
că pe câmpul de luptă. El devenise un păgân, dar nu era un demon - 
asta nu înțelegeau ei. Era doar un om. lar omul era suficient de 
diabolic, nu avea nevoie de ajutorul vreunui demon sau diavol. 

Un exemplu tipic erau aceste crize de furie și groază iraţională, 
care îl făceau pe Cole să vrea să facă lucruri inimaginabile. În aceste 
momente, de el însuși se temea cel mai tare. În asemenea zile, nu 
simţea altceva decât dușmănie și furie. Cel mai mărunt sunet îi pu- 
nea nervii pe jar și îi incita dorinţa de a lovi. Ducea o luptă zilnică 
de a nu acţiona din orice impuls. De a nu mânca, bea sau fuma prea 
mult, de a nu se lupta sau dea nu și-o trage prea des. 

De-abia reușea să se adune și să își păstreze cumpătul. Nu-și amin- 
tea când fusese ultima dată liniștit sau când simţise compasiune. 

Nu, acest lucru nu era adevărat. Își amintea - fusese în urmă cu 
exact trei ani. Cu Ginny. 

Cole ştia că acesta era motivul pentru care o căuta atât de dis- 
perat. Pentru care, în ciuda convingerilor lui, Cole devenea ipocrit 
doar de dragul ei. Pentru că, oricât de ursuz și de cinic devenise el, ea 
rămânea singura lui speranţă la o excepţie de la regulă. Ea fusese un 
adevărat diamant neșlefuit, după cum se spune. 

O târfă inocentă. 

Ce era ea acum? Unde plecase? Uneori, Cole aproape că se te- 
mea să o găsească, ca nu cumva Ginny să îi demonstreze că el avea 
dreptate în privinţa întregii lumi. Ca nu cumva ea să îi distrugă fă- 
râma de speranţă pe care o mai avea. Dacă o găsea, iar ea îl trăda sau 
îl abandona? 

Așa cum făcuseră toți. 

Înainte să o cunoască pe ea, Cole nu știuse că putea să fie distrus 
în atât de multe feluri. Acum, după toate prin câte trecuse și supra- 
vieţuise, era destul de sigur că o femeie pe care o cunoscuse pentru o 
singură noapte îl putea termina. Definitiv. 

Sunetul vag al unor pași ușori îl avertiză că o femeie se apropia 
grăbită, dând fuga în grădină, așa cum făcuse și el. Doar că ea își 
luase timpul necesar pentru a se întoarce și închide încet ușile în 
urma ei. 

Trecu pe lângă peretele în ale cărui umbre stătea Cole și mer- 
se grăbită pe aleea spre fântână. Rochia ei, de culoarea uimitoare 

a apusului de soare, atingea florile care brăzdau aleea, agățându-se 
într-unele dintre ele, dar ei nu părea să îi pese. 

Lady Anstruther nu se opri până nu ajunse la fântână, cufundân- 
du-și mâinile sub jetul de apă rece al satirului și stropindu-și fața. 
Apoi își lipi degetele umede de gâtul îmbujorat. Respira sacadat și 
era agitată, pășind neliniștită pe postamentul lat din piatră al fântâ- 
nii, încercând, în mod evident, să își recapete cumpătul. 

Se frământa în timp ce mergea, netezindu-și cu mâinile coafura 
complexă, apăsându-și apoi pieptul cu palmele, de parcă plămânii 
i-ar fi fost sugrumați de corset, apoi ducându-le la frunte. Ridică pri- 
virea spre cer și căută luna. De îndată ce o găsi, femeia se liniști și 
începu să respire mai ușor, de parcă lumina blândă care se revărsa 
asupra ei îi dezvăluise un secret mistic. 

Pentru o clipă, fu ca și cum lumina lunii devenise lumina soarelui. 
Părul ei strălucea mai puternic decât ar fi trebuit. O podoabă mare 
sub formă de floare sclipea cu pietrele ei prețioase din coafura fe- 
meii, parcă fiind prinsă acolo prin magie. În sala de bal, Cole fusese 
de părere că rochia ei era prea ţipătoare și de prost gust - o floare 
stupidă şi împopoţonată printre nestemate. 

Dar aici, în grădină, parcă era locul ei. Aici, ea... înflorea. 

Cole nu își dădu seama că stătea cu gura căscată până când pipa 
nu îi căzu cu zgomot pe pietre, aruncând cenușă și scântei la picioa- 
rele lui. 

Ea tresări la auzul sunetului, întorcându-se și scrutând întuneri- 
cul cu privirea. 

-Cine-i acolo? șopti ea tremurat. Jeremy, tu ești? 

Ceva răutăcios se învolbură înăuntrul lui. „Jeremy?“ De ce îi 
suna atât de cunoscut numele acela? Cine era el pentru sfânta Lady 
Anstruther? Un amant, poate? Pe Cole îl surprinse cât de puţin îi 
surâdea acel posibil scenariu. 

În loc să răspundă, el se aplecă să își recupereze pipa, stingând 
cărbunii mocniți cu călcâiul. 

Și, în loc să fugă, așa cum ar face multe demoazele speriate, ea se 
aventură mai aproape de el, faldurile rochiei ei voluminoase mângâ- 
ind alene pietrele de pe alee și plantele. 

- A, spuse ea în cele din urmă, când ajunse suficient de aproape. 
Dumneavoastră erați. 

Cole nu simți că tonul ei ar fi prea afectat, așa că rămase tăcut, 
descoperind că inima lui întâmpina fiecare pas al ei cu un ritm din 
ce în ce mai accelerat. Blestemată să fie femeia, Cole de-abia reușise 

să-și calmeze inima. Deși, aparent, nu era singurul organ care părea 
să reacționeze la proximitatea ei. Modificându-și poziția pentru a nu 
mai fi incomodat de o tensiune deranjantă din pantalonii săi, Cole se 
cufundă mai adânc în întuneric, spre capătul opus al băncii. 

Femeia aceasta scrântită luă gestul lui ca pe o invitaţie de a lua 
loc lângă el. 

- Nu-ţi face griji, nu plănuiam să stau prea mult, spuse el, ridi- 
cându-și pipa. Acesta părea un loc potrivit unde să mă refugiez de 
mulțimea insuportabilă şi să mă bucur de un fum înainte să plec. 

-Se pare că avem instincte similare, Excelenţă. Ea privi în jur, iar 
Cole se întrebă dacă se folosea de flora multicoloră drept scuză pen- 
tru a nu se uita la el. Îmi este foarte dragă grădina asta. Reprezintă 
un refugiu excelent. 

El alese să nu îi dezvăluie că știa cât de des obișnuia ea să se fo- 
losească de acest sanctuar. Că o putea spiona de la fereastra biroului 
său și că văzuse mai mult decât intenționase ea vreodată să arate. 

- Deși mărturisesc, nu mă aşteptam să vă găsesc aici. 

Părea agitată. În lumina lunii, Cole vedea cât de strâns își împre- 
unase ea mâinile în poală. 

- Evident. Cole ar fi trebuit să se simtă umilit pentru că fusese 
descoperit pierzând vremea pe proprietatea ei. Aștepţi pe altcineva? 
Își puse pipa alături pentru a scărpina mâncărimea de pe marginile 
curelelor protezei. O întâlnire clandestină? Spune-mi, ca văduvă fe- 
ricită, gusturile dumitale înclină spre un conte galant sau rămâi la 
grădinar, pentru un teritoriu mai familiar? 

-La grădinar? Hercule? Ea scoase un sunet vag, amuzat, igno- 
rând comentariul despre „văduva fericită“. Nu prea cred, e un grec 
păros, care are vreo şaizeci de ani. 

-E mai tânăr decât primul soț al dumitale, o provocă el. 

Se aștepta ca femeia să îl pălmuiască sau măcar să ceară o scuză 
pentru comportamentul lui groaznic. Dar, spre uimirea lui deplină, 
ea își dădu capul pe spate și râse — un sunet pline de raze de lună 
și veselie. 

- Touche, acceptă ea comentariul, ochii licărindu-i, de parcă ar 
fi absorbit sclipirea stelelor. Nu doar că grădinarul meu vorbește 
foarte puțin engleza, dar dragul de el nu mănâncă altceva în afară 
de usturoi. De asemenea, sunt destul de sigură că se scaldă în ulei de 
măsline, ceea ce, recunosc, îmi întărâtă apetitul într-o zi caldă, dar 
doar pentru mâncărurile mediteraneene. Nimic altceva, vă asigur. 

Uluit, Cole putu doar să se holbeze la ea, agitat și amuzat. De ce 
naiba era atât de politicoasă? El se purtase ca un ticălos cu ea, o umi- 
lise și o insultase în fața oaspetilor ei. lar ea își pierdea vremea cu el 
în grădină, reuşind să fie amuzantă. 

Dumnezeu să-l ajute, era tulburător și ispititor deopotrivă. Prea 
incitant. Drăcie, curelele astea ale protezei lui erau făcute din cioburi 
de sticlă și lână? Cole nu își putea lua ochii de la zâmbetul ei luminos 
în timp ce își scărpina proteza cu mâna sănătoasă. Voia să scape nu 
doar de obiectul acesta deranjant, dar începuse să simtă că și hainele 
erau iritante. Ar fi vrut să se dezbrace de tot, la fel și ea, să poarte 
nimic altceva decât aerul nopţii și lumina lunii. 

- Excelenţă. Ea îl privi cu cea mai fascinată expresie, pe de o parte 
întrebătoare, pe de alta îngrijorată. De parcă îl vedea cu adevărat. De 
parcă îl cunoștea. S-a întâmplat ceva? Sunteţi... bine? 

Glasul ei șoptit și feminin bătea la ușă din mintea lui care se în- 
căpățâna să rămână închisă. Cole dăduse peste câteva dintre aces- 
te uși de când revenise acasă din Constantinopol și știa că era mai 
bine să rămână închise. Mai ales când el era în starea aceasta. Vio- 
lent, agitat... 

Excitat. 

Ridică baza protezei lui, plasând-o strategic între ei, parcă pentru 
a-i aminti de dizabilitatea sa. 

-E proteza asta idioată. Cumva, se pare că mi-a rămas mică. Cata- 
ramele astea blestemate sunt imposibile și nu le mai pot ajusta pentru 
încă o săptămână. Una dintre curelele astea afurisite e înțepenită. 

Ea nici măcar nu tresări la auzul înjurăturilor lui, uimindu-l din 
nou când se întinse spre el. 

- Permiteţi-mi să încerc, se oferi femeia. 

Cole își trase proteza în spatele lui, dându-și târziu seama că miş- 
carea îl făcu să pară copilăros. 

-Nu te deranja, spuse el tăios. Nu e treaba unei lady... 

-Ati fost foarte clar când aţi spus că sunteţi convins că nu sunt o 
lady, îi aminti ea. Poate ar trebui să faceți o concesie. La urma urmei, 
am fost infirmieră. 

Lui Cole nu îi stătea în fire să fie sfios; cu toate acestea, nu putea 
înțelege de ce gândul că ea i-ar privi brațul mutilat îl făcea să ezite. 

-Să tratezi un membru amputat este un lucru complet diferit de 
aranjarea pernelor celor bătrâni. 

Cole îi aruncă o privire aspră, avertizând-o să se îndepărteze. 

Ea i-o întoarse cu una dintre privirile ei ferme, misterioase. 

- Ştiu. M-am ocupat de dumneavoastră și de membrul amputat 
din clipa în care ați ajuns la St. Margaret. Aţi aruncat cu o ceașcă de 
ceai după mine. 

Cole simți cum chipul i se înroșește. 

- Dumneata erai? 

- Nu mă recunoașteţi? 

Cole își amintea vag o femeie fragilă, pistruiată, într-o uniformă 
neagră, dar atât. 

-Tocmai îmi reveneam după o febră delirantă și de sub efectul 
opiaceelor, spuse el. De-abia mă recunoșteam pe mine însumi. 

Nici acum nu putea pretinde că se recunoaște, își spuse el cu amă- 
răciune în sinea lui. 

-Cu toate acestea, eu am fost cea care a descoperit infecția din 
braț, am fost prezentă la operaţie și v-am supravegheat recuperarea. 
În afară de dr. Longhurst, eu sunt persoana cea mai familiarizată cu 
cazul dumneavoastră, așa că daţi-mi braţul. 

Cole se încruntă la auzul autorităţii din glasul ei, în timp ce feme- 
ia deschise palma și gesticulă spre el să o asculte. Cole nu era obișnu- 
it să urmeze ordine, dar, cumva, își puse antebraţul care îl ustura în 
mâinile ei, înainte ca mândria să îl facă să se răzgândească. 

Apoi, semnificația cuvintelor ei îl izbi cu forţa unei fregate la 
viteză maximă. Ea fusese infirmiera care îl diagnosticase corect cu 
septicemie, în loc de tifos. Datorită ei, Cole supraviețuise. 

Îi datora viaţa lui acestei femei. 

Asta însemna ceva pentru el? Dar pentru ea? Femeia nu menţio- 
nase acest lucru până acum. Nu că el i-ar fi dat șansa să o facă. Nu că 
ar fi fost din cale-afară de recunoscător. Ea îi redase viața. Această 
existență solitară, plină de coșmaruri și furie. De aceea aruncase cu 
ceașca după ea, pentru că, înainte să își recapete cunoștința, Ginny 
era cea care îl alinase. 

Când se trezise, existase doar durere. 

Fără alte formalităţi, Lady Anstruther îi sprijini brațul în poala 
ei și, încet, cu blândețe, îi împinse mânecile hainei și cămășii până 
la cot. 

Până în acest moment, Cole nu permisese nimănui în afară de dr. 
Longhurst și de cel care îi crease proteza să se apropie de brațul său. 
El crezuse că o asemenea intimitate era imposibilă chiar și cu cineva 
pe care îl plăcea, darămite cu cineva pe care — pe care... Cumva, nu 
reuși să găsească un cuvânt care să îi exprime pe deplin sentimen- 
tele atât de neclare pentru femeia aceasta încăpățânată. Această 


121 


incapacitate de a fi rațional se datora, într-o oarecare măsură, proxi- 
mității brațului lui de coapsele ei. Încheietura lui se odihnea pe pulpa 
piciorului femeii, conturul ei ispitindu-l prin materialul și straturi- 
le rochiei. Proteza lui, totuși, se cufunda în crăpătura încântătoare 
dintre coapsele ei. Încă un motiv pentru Cole să deplângă pierderea 
propriei mâini, își dădu el seama. De-ar fi avut degete funcționale, 
care încă percepeau senzațiile, poate că ar fi fost suficient de aproape 
cât să simtă căldura intimă dintre coapsele ei. 

Totuși, de-ar fi avut degete, probabil că nu ar fi ajuns cu ele nici pe 
jumătate atât de aproape de coapsele ei. 

Cole nu voia să îi vadă expresia feței, așa că își privi venele de 
pe propriul braţ luptându-se să pompeze sânge dincolo de proteza 
strâns prinsă. Își încleștă atât de tare maxilarul, încât îl durea gura. 

Momentul era destul de ireal cât să poată fi un vis. Femeia pe 
care el o considerase inamicul lui își trecu degetele subțiri și elegante 
peste firele de păr subțiri de pe antebraţul lui încordat. descoperind 
și învățând mecanismul protezei. Cole simți atingerea ei diafană îm- 
prăștiindu-se în toată ființa lui. 

- Cât de ingenios, se minună ea în sinea ei, de parcă el nici măcar 
nu era prezent. Aceste curele sunt astfel împletite încât să cuprindă 
o armură. 

Femeia desprinse cu iscusință catarama cu care el se luptase, 
făcându-l pe Cole să se încrunte. 

-Ştiu asta, răspunse el sec. Eu însumi am schițat modelul. 

- Da? spuse ea gânditoare. Ei bine, este impresionant. De ce 
și hamurile? 

-Proteza este realizată de un inginer, la New York, îi explică 
el. Fusesem invitat într-o expediție speologică în America de Sud 
şi aveam nevoie de o modalitate de a-mi prinde cumva cârligul de 
siguranță pe care aveam de gând să îl folosesc, în caz că trebuia să 
îmi susțină greutatea. Hamurile sunt prinse aici și apoi sunt fixate 
pe trunchiul meu și pe umărul opus. 

-Cât de minunat. Ea îi privi pieptul, de parcă ar fi încercat să vadă 
prin hainele lui topografia de dedesubt. Oare doar curiozitatea medi- 
cală o făcea să se încrunte astfel? Şi presupun că aveți diferite acceso- 
rii pe care le prindeți de baza de metal de aici? 

Gesticulă spre aparatul din oțel, gol momentan, de la capătul 
încheieturii lui și spre adâncitura în care erau prinse câteva dintre 
accesoriile lui. 

-Nu atinge aia, îi porunci el, în timp ce ea flirtă cu mânerul de 
eliberare al briceagului lui secret. Dacă nu vrei să te tai. 

- Cât de inteligent, spuse ea, fără să umble la mâner. 

Lui Cole începu să i se învârtă capul, și își simțea gura uscată ca 
hârtia. Era, fără îndoială, un efect al fumatului, nu al mirosului into- 
xicant al femeii care, cumva, se strecurase mai aproape de el. Dum- 
nezeule, mirosea mereu așa? A lavandă și a liliac? Probabil că nu. La 
urma urmei, erau în grădină; mireasma bobocilor care se deschideau 
fără pic de rușine în fața lunii, asemenea unor desfrânate ispititoare, 
era suficientă ca să se joace cu mintea unui bărbat. Cu toate acestea, 
Cole nu putea nega că era plăcut. Că atmosfera era... pașnică. 

-M-am bucurat să aud că ați devenit un aventurier după ce v-aţi 
recuperat, spuse ea de dragul conversaţiei, în timp ce își reluă treaba 
la a doua curea. Am citit despre vânătoarea dumneavoastră de urși 
grizzly în vestul Americii și despre escaladarea munților Teton. Apoi 
aţi navigat pe Amazon, nu-i așa? Aţi lucrat cu cartograful acela, cum 
îl chema? Morton... Morgan ceva? Acolo aţi fost în expediția speolo- 
gică, în America de Sud? 

-Callum Monahan, își aminti Cole. Un om neînfricat, adăugă 
el, privind-o cu atenţie. Mi-ai ținut socoteala călătoriilor, Lady 
Anstruther? 

Cole aproape uită că era pe cale de a-i descoperi ciotul încheietu- 
rii, concentrându-se doar pe faptul că brațul lui urca și mai sus pe 
coapsa ei. 

Ea își ridică ochii, privindu-l cu asprime. 

- Deloc, soțul meu a fost cel care a făcut-o. Dragul de Edward vă 
purta o mare consideraţie; el m-a pus să îi citesc articolele despre 
numeroasele dumneavoastră explorări. A spus că eraţi preferatul ră- 
posatei lui sotii. 

- Lady Sarah Millburn, spuse el afectuos. M-am îndrăgostit de ea 
când aveam doar șapte ani. Fără să-l jignesc pe soțul dumneavoastră, 
dar când aveam vreo zece ani, îi doream un sfârșit tragic și timpuriu, 
închipuindu-mi că soția sa va căuta consolare în braţele mele deschi- 
se și pregătite. A fost singura femeie blândă pe care am întâlnit-o, 
până când... 

Se opri brusc, nevrând ca nostalgia să înfierbânte momentul de 
faţă. Să îl transforme în ceva mai mult decât era. 

Nevrând să se gândească la Ginny tocmai acum. 

Ciudat gând. Și mai ciudat că el îi dezvăluise atât de multe deta- 
lii lui Lady Anstruther. Ea nu era nici confidenta, nici duhovnicul 

lui. Era umbra neadecvată a adevăratei Lady Anstruther. O aspi- 
rantă lacomă și prefăcută. O uzurpatoare. Cole nu trebuia să uite 
acest lucru. 

Ea trebuia să fie dușmanul, ca nu cumva el să înceapă să și-o do- 
rească drept altceva. 

Să o dorească... pur şi simplu. 

- Sarah. Ei, ea era întruchiparea unei doamne. 

Cole o privi disprețuitor în timp ce spuse acest lucru. 

-Prin comparație cu mine, vreți să spuneți? 

Femeia ridică din sprâncene, dar afișă un zâmbet afectat. 

- la-o cum dorești, dar încearcă să nu te simţi jignită. Eu sunt un 
bărbat cu nenumărate defecte și merite deficiente. Un măgar veri- 
tabil, de fapt, iar majoritatea oamenilor pe care i-am respectat vre- 
odată fie sunt morți, fie... dispăruți. Lordul și Lady Anstruther erau 
oameni buni. Regret nespus trecerea lor în neființă. 

Privirea ei fu blândă când ridică ochii spre el, iar un zâmbet vag și 
încântat îi apăru pe buze. Cole avu strania senzaţie că ea semăna cu 
o femeie care găsise ceva pe care îl crezuse pierdut. 

-Mi-e dor de Edward în fiecare zi. 

Mărturisirea ei îl uimi și, pentru o clipă, el aproape o crezu. Cu un 
sunet victorios delicat, ea eliberă catarama și reuși să scoată proteza. 
În timp ce o puse deoparte, Cole își acoperi terminația bruscă a bra- 
tului cu cămașa, manșeta goală amintindu-i violent de ceea ce nu era 
acolo. Cole nu putu să își mascheze totuși un oftat de ușurare. 

Dacă ea îl observă, nu spuse nimic. 

- Părea să își revină puţin spre final, continuă Lady Anstruther 
în timp ce îi masă locurile sensibile care fuseseră strânse de cure- 
lele prea strâmte. Stătea aici în grădină cu mine şi mă privea pic- 
tând, când era în stare. lar odată am reușit să îl duc la muzeu în 
scaunul cu rotile și să îi arăt câteva dintre sculpturile pe care își 
dorea atât de mult să le vadă... A fost cea mai minunată zi pe care 
mi-o amintesc. 

Cole simţi din nou senzaţia acea stranie și tulburătoare. O ignoră, 
invocând tot disprețul indiferent de care era în stare. Era imposibil 
să fie gelos pe un mort, nu avea cum. Durerea pe care o simțea tre- 
buia să fie altceva, din alte motive. Chipul i se contorsionă într-o 
grimasă dezgustată. 

- Doar nu vrei să cred că dumneata l-ai... iubit pe moşneag? 

- Şi de ce nu? întrebă ea aprinsă. Desigur că l-am iubit. Nu ca o so- 
ție adecvată, da, dar ca... o prietenă bună. Poate ca o fiică pe tatăl ei. 

-Asta este dezgustător. 

-Să nu îndrăzniţi, îl mustră ea, glasul ei jos dând gravitate 
cuvintelor. Să nu îndrăzniţi să contaminaţi tovărășia pe care am 
avut-o cu soțul meu sau să o transformați în ceva pervers. A fost 
ceva inocent. 

- Inocent? repetă Cole, nevenindu-i să creadă. Spuneţi că nu ați... 
consumat căsătoria? 

-Nu văd de ce ar fi aceasta treaba dumneavoastră. 

Deşi în glas i se simţea indignarea, femeia își feri ochii. 

Cole o prinsese în plasă. Poate dacă o speria suficient, ea avea să 
înceteze cu planurile ei groaznice. 

-Eşti conştientă că, dacă eşti virgină, mariajul ar putea fi anulat. 

Ea căscă ochii mari. 

-Cu siguranță nu se poate face acest lucru postum. 

Simţindu-i teama, Cole lovi. 

-Aş putea cerceta. Sunt o persoană foarte influentă, sau nu 
ai observat? 

- De... de ce ați face aşa ceva? șopti ea, de parcă el o rănise. 

-Pentru că asta meriți. Să îţi fie rușine, ai înșelat un bătrân 
cinstit, aflat pe patul de moarte, transformându-i casa părinteas- 
că în ceva mai mult decât un bordel, și nici măcar într-unul util în 
acest scop. 

Trăsăturile ei se înăspriră, gura devenindu-i o linie dreaptă și 
încordată. 

-Ar trebui să fiți mai presus de asemenea jigniri. Lady Anstru- 
ther se ridică, obligându-l și pe el să facă același lucru. Vă aduc la 
cunoștință că nu sunt virgină, astfel că nu vă veți putea duce ame- 
ninţările la bun sfârșit. 

Nu era virgină? O emoție străină lui, misterioasă, îi șterse zâm- 
betul lui Cole. 

- De ce nu mă surprinde asta? 

Privirea pe care i-o aruncă femeia era marcată de o ironie pe care 
el nu o înţelese, dar acum era prea iritat ca să se gândească la ea. 
Lady Anstruther scoase un sunet tensionat și tăios, punându-și bra- 
tele pe după propriul mijloc, aplecându-se ușor în faţă în briza serii, 
de parcă lumea devenise prea rece. 

-Nu vă voi permite să mă opriţi, să știți, spuse ea cu hotărâre. 
Aceste acte de caritate sunt scopul meu, pasiunea mea. Poate că nu 
voi putea să salvez fiecare femeie oropsită, dar asta nu mă va opri să 
dau tot ce pot. 

Femeia era o luptătoare, Cole îi acordă acest merit. Dar, dacă 
logica și adversitatea nu o descumpăneau, poate că teama avea 
să reușească. 

Cole păși spre ea, folosindu-și statura impunătoare pentru a o în- 
colți, forțând-o să facă un pas înapoi spre ușile salonului. 

-Eşti un lucru atât de mărunt într-o lume mare și nemiloasă, 
șopti el ameninţător. Cum te vei descurca cu toate astea, singură și 
lipsită de apărare? 

Lady Anstruther mai făcu un pas în spate în timp ce el veni spre 
ea, dar își înălță bărbia într-un mod arogant. 

- Mă voi descurca foarte bine, spuse ea cu asprime. Cu toții avem 
impedimentele noastre, nu-i așa? 

Ochii ei licăriră și coborâră pe manșeta goală a mânecii lui, iar 
Cole simți bestia agitându-se înăuntrul său. 

Voia să o atace cu o violenţă pe care nu o mai simţise niciodată. 

Mâna lui își găsi calea spre gâtul ei. Icnetul ei surprins îl ruși- 
nă și îl inflamă deopotrivă. Era singurul mod prin care o putea face 
să vadă, singurul mod prin care o putea forța să înțeleagă pericolul 
mortal în care se punea ea singură. 

-O să te împiedic la fiecare pas, mârâi el. 

-Nu m-aș aștepta la mai puţin de la dumneavoastră. 

Îşi lăsase capul pe spate pentru a-l privi, împingându-și gâtul în 
mâna lui. 

- Nu o să-mi trebuiască prea mult să te distrug. 

Degetele lui își întețiră ușor strânsoarea, iar o mică scăpare a 
pulsului ei contrazise îndrăzneala neabătută a femeii. 

- Bărbaţi mai strașnici ca dumneavoastră au încercat, ripostă 
ea, ochii verzi arzându-i cu propriile emoții primitive. Și totuși, 
iată-mă aici. 

- Eşti o proastă dacă crezi că oamenii ăia dinăuntru te vor ajuta să 
salvezi toate târfele și scursurile de aici până în East End odată ce își 
vor da seama că plănuiești să le aduci aici. 

Ea îi aruncă o privire fermă. 

-Mă surprindeţi, Excelenţă. Mă aşteptam să aveţi o părere mai 
bună despre târfe, din moment ce se spune că petreceți exagerat de 
mult timp în compania lor. 

El o privi lacom. 

-Apreciez foarte mult târfele și îmi place ca ele să fie ceea ce sunt, 
în loc să tânjească după un titlu. 

Ea miji furioasă ochii. 

-Ar trebui să auziți ce spun ele despre bărbaţii cu titluri. Se pare 
că cei cu sânge albastru au dificultăți la a-și găsi drumul spre locul 
potrivit. Și chiar dacă și-l găsesc, experiența rar durează destul de 
mult cât să merite efortul. 

Lady Anstruther icni ușor când spatele ei atinse panoul ușii, dar, 
spre cinstea ei, ochii nu i se desprinseră niciodată de ai lui Cole. 

- Târfele pe care le-am cunoscut eu nu au plecat niciodată nesa- 
tisfăcute din compania mea, murmură el, degetul lui coborând, plim- 
bându-se pe pielea încântătoare de pe ceafa ei, apoi pe linia ascuţită 
a claviculei ei, arătând în jos, spre sânii care acum urcau spre el cu 
fiecare respiraţie sacadată. 

- Minunat din partea dumneavoastră, spuse ea, mimând o ex- 
presie impresionată, dar nu înainte ca tristeţea și teama să i se ci- 
tească fugitiv în ochi. Și încă ceva... ceva care dispăru la fel de repede 
pe cât se materializase. Presupun că sunt plătite să nu se plângă. 
lar întâmplarea face să știu că cele care mimează plăcerea sunt mai 
bine recompensate. 

Cole scoase un sunet ciudat. 

-Cred că nu sunt atât de obtuz încât să nu pot descifra plăcerea 
reală de cea falsă. 

Ea ridică un minunat umăr dezgolit și își dădu ochii peste cap. 

-Toți bărbații presupun acest lucru. 

Cum de o femeie atât de minunată și de blândă avea o limbă atât 
de tăioasă? Era ca și cum ar fi fost mușcat de un fluture. Majorita- 
tea femeilor ar fi fost șocate de această conversaţie, sau cel puţin 
ar fi început să plângă. Cole avea mâna în jurul gâtului ei, pentru 
Dumnezeu... sau o avusese. Acum, în mod sigur, nu mai era acolo. 
Alunecase și explorase... ceea ce ar fi trebuit să o tulbure mai mult 
decât pe el. 

Dar contesa Anstruther îi întâlni privirea aprigă cu una la fel de 
încăpățânată. Dumnezeule, trecuse mult timp de când Cole nu se 
mai simțise atât de frustrat și de furios. 

Atmosfera era... glorioasă. 

Aerul insuficient dintre ei se schimbă, devenind greoi de promisi- 
uni, insinuări și pericol. 

-Cum se face, Lady Anstruther, că știi atât de multe despre ex- 
plorările mele intime? Eşti interesată? 

Cole accentuă cuvântul intime aplecându-se înainte și sprijinin- 
du-și greutatea în cot, parcă planând asupra ei. Un fluture de noapte 
nu ar fi supraviețuit între ei. 

-E cel mai prost păstrat secret din regat, spuse ea, dându-și 
din nou ochii peste cap, dar glasul fiindu-i cu siguranță mai obo- 
sit, din pricina respirației sacadate, contrazicându-i pretenția de a 
părea neafectată. Toată lumea știe cine sunteți și maniera în care vă 
comportați. Ducele risipitor. Eroul tragic. Ziarele de scandal spun 
și cu ce fel de pudră preferaţi să vă curăţaţi dinţii, darămite aspectele 
mai picante ale vieții dumneavoastră. Toată lumea știe că aţi primit 
a doua șansă și v-aţi dat toată silința să o irosiţi în cele mai ridicole 
și nesăbuite moduri posibile. Este o insultă față de aceia dintre noi 
care s-au chinuit atât de tare să vă salveze. 

-Lumea habar nu are, mârâi el. lar dumneata ești și mai puțin 
deșteaptă decât te-am crezut la început, dacă te încrezi în ce citeşti 
în ziare. 

-Dacă nu ar fi existat un anumit jurnalist, nu ați fi fost niciodată 
salvat, ripostă ea. 

-Sunt sigur că ai senzația că viața dumitale ar fi fost mult mai 
ușoară dacă nu aș fi fost găsit. 

Voia să plece de lângă ea, din casa și din viața ei, dar ceva din ex- 
presia ei îl încremeni în loc. Pe toate câmpurile de luptă însângerate, 
în toate asasinatele la care luase parte, în numeroase spitale în care 
fusese — nici măcar în închisoarea turcească, Cole nu își amintea să fi 
văzut vreodată o asemenea expresie rănită. 

- Nici măcar nu puteţi spera să vă imaginați ce simt în pri- 
vinţa asta. 

Cuvintele ei șoptite transmiteau, cumva, o tărie de oțel și atât de 
multă durere, încât el nu mai putu să o privească în ochi. 

Plecându-și privirea, Cole îi observă gâtul expus, în timp ce ea se 
chinuia să înghită o emoție foarte puternică, de neînțeles. Ce gât gra- 
țios! Delicat și minunat, cu piele fragilă. Cel mai delicat loc. Adică... 
printre cele mai delicate. Mai erau și altele. 

Precum dosul încheieturilor mâinilor ei. Sau coapsele. 

Buzele ei. Buze care l-ar putea întâmpina cu bucurie, care s-ar pu- 
tea deschide dacă el le-ar săruta. 

Îşi plecă și mai mult capul, văzând cum corpul lui se contopea cu 
al ei. Era atât de mică și de fragilă. Și totuși, atât de caldă. 

Răsuflarea ei tremurândă îi mângâie chipul, trăsăturile femeii fi- 
ind încremenite. Paralizate. Dar limba ei mică și rozalie se plimbă 
peste buza de jos, lăsând un licăr delicios de umezeală în urmă. 

La naiba, Cole voia brusc să... 

Înălțându-se pe vârfurile picioarelor, ea își lipi buzele de ale lui cu 
o asemenea forță, încât aproape că dinţii li se izbiră între ei. 

Cole nu ar fi fost mai șocat nici dacă Lady Anstruther ar fi scos un 
cuțit şi l-ar fi înjunghiat în inimă. Oricum ar fi, inima lui trădătoare 
încetă să mai bată. Femeia nu doar că îi luase mințile, dar îi luă și 
răsuflarea, ca să fie sigură că îl termină definitiv. 

Acesta nu era un sărut explorator, din partea unei femei excita- 
te care căuta stimularea sau validarea sentimentelor lui. Nici explo- 
rarea unei atracții senzuale, nici exprimarea unei afecțiuni tandre. 
Sărutul acesta era dur. Furios și sălbatic. Momentul exploziv îi ținu 
pe amândoi suspendați în timp, fierbințeala frustrată a clipei croin- 
du-și drum de la buzele lui Cole spre mădularul său. Cu acest sărut, 
ea puse stăpânire pe moment, exercitându-și dorințele asupra lui. 
Femeia îi demonstră printr-un act definitiv și nestrămutat că este o 
creatură în deplin control al propriei sale voințe. 

Cole se înșelase în privinţa ei. La început o crezuse prefăcută și 
uneltitoare. Apoi, poate dulce și simplă, inconștientă și incapabilă 
să înțeleagă ceva. 

Dar nu. 

Femeia agățată de gura lui cu toată îndrăzneala pe care o putuse 
invoca nu era o binefăcătoare cu ochi luminoşi. Era o femeie plină 
de dorință, de energie și hotărâre. Era precum un mustang sălbatic 
american, încă neîmblânzit de stăpânul lui. 

Dumnezeule, Cole voia să o călărească până erau amândoi umezi 
de sudoare și de plăcere. Până când ea devenea docilă. 

În secunda în care el decise să adâncească sărutul, ea îi puse 
capăt. 

Chipul femeii deveni palid în timp ce își duse mâna la buze. Cole 
îşi dădu seama cu un fior fierbinte în stomac că ea era la fel de șocată 
ca el de excitarea electrizantă dintre ei. 

Lady Anstruther își reveni destul de repede, ochii ei multicolori 
licărind triumfători în timp ce îl priviră, mijindu-se. 

-Să nu vă faceți o idee greşită despre intenţiile mele, Excelență, 
spuse ea. Voiam doar să văd dacă sunteți la fel de amar precum dis- 
cuția pe care am purtat-o. Își ridică poalele rochiei și dădu să treacă 
pe lângă el, glasul fiindu-i ușor pițigăiat din cauza lipsei de aer. Acum, 
vă rog să mă scuzați, eu... 

- Taci, îi porunci Cole, împingând-o înapoi în uşă și punând din 
nou stăpânire pe gura ei. 

Nu terminase cu ea. 

Sărutul lui fu tot ce nu fusese al ei. Umed, explorator și de-a drep- 
tul periculos. Deși Cole fu nevoit să se sprijine de ușă pentru ca ge- 
nunchii lui slăbiți să nu fie nevoiţi să îi susțină pe amândoi, el invocă 
toată abilitatea și priceperea de care ea îl acuzase și le dezlănțui asu- 
pra buzelor ei. 

Îi linse marginile buzelor - mai degrabă un avertisment în loc de 
explorare -, apoi puse stăpânire pe ea cu limba. Adevărul era că, pe 
de o parte, se așteptase ca ea să îl muște. 

Dar nu se întâmplă asta. 

În clipa în care un geamăt misterios scăpă din gâtul lui, Lady 
Anstruther parcă se trezi la viață în braţele lui, agățându-se de umerii 
lui pentru stabilitate. În timp ce Cole bău cu lăcomie din fântâna de 
plăcere șocantă din sărut, descoperi cu o bucurie sinistră că limba 
ei o întâmpină pe a lui, în loc să se retragă. Gura ei era fierbinte, 
iar buzele atât de moi, încât lui Cole de-abia îi venea să creadă că 
erau reale. 

O parte din el își dădu seama că dezlănțuise o furtună în acel mo- 
ment. Că tot ceea ce se năruise înăuntrul lui și tot ce fusese înghețat 
se topi într-un infern instantaneu, devenind lichid și fierbinte - gata 
să fie modelat într-o armă. Menită să împungă. Să penetreze. 

lar în față avea un oponent demn de luptă. 

Cu un sunet aspru, ea se desprinse din sărut și se retrase rapid 
într-o parte, ferindu-se de el. Își șterse gura cu mâini tremurânde și 
neîndemânatice, parcă vrând să şteargă orice urmă a lui. 

Lady Anstruther îl privi lung și acuzator, trăsăturile fiindu-i schi- 
monosite de durere. 

-De ce aţi venit aici astă-seară? întrebă ea aproape plângând. 
Ochii, deși îi erau suspect de luminoși, îi rămaseră uscați și plini de 
antipatie. Vă face atât de multă plăcere să mă chinuiţi, încât ați dedi- 
ca o seară întreagă umilirii mele? 

Cole se împinse de lângă ușă, întorcându-se cu spatele la Lady 
Anstruther şi luându-și timpul de care avu nevoie ca să își recu- 
pereze proteza de pe bancă pentru a se calma. De ce venise? De 
ce se purta astfel? De ce corpul lui părea să o dorească, în timp ce 
mintea lui nu o putea suporta? Era ca și cum propriul trup îl trăda 
în prezența ei. Cole nu avusese niciodată o reacţie atât de puternică 
față de o femeie pe care de-abia o cunoștea. Cel puţin nu de la... 

- Ravencroft a vrut ca eu să particip, şi din moment ce îi datorez 
viața, mi-e greu să îi refuz ceva, îi răspunse la întrebare cât de non- 
șalant putu. 

- Trebuie să vă amintesc că și eu v-am salvat viața, ripostă ea. Cu 
toate astea, nu aveţi nici o mustrare de conștiință să mă înjosiți şi să 
mă amenințați că îmi veţi lua tot ce am. 

Aşa considera ea sărutul lui? O înjosire? 

-Ce v-am făcut eu? plânse ea. De ce trebuie să fiți atât de sălbatic? 

„Trebuie să fim ceea ce suntem“, își spuse în sinea lui. „Bestii 
sălbatice.“ 

- Nu-mi place ce faci aici, spuse el, întorcându-se spre ea, invocân- 
du-şi rezervele de răutate pentru a-și masca nervii care deveniseră 
agitaţi și expuși din pricina interacțiunii lor. Nu-mi place zgomotul 
renovărilor tale. Nu vreau să fiu vecin cu târfe, vagabonzi și hoţi. Nu 
vreau să am de-a face cu riscurile pe care ei le aduc în acest cartier. 
Vreau pace, femeie. De ce nu poți să înţelegi asta? 

-Pacea și liniștea dumneavoastră valorează cât viața unei fe- 
mei bătute? Sau cât siguranța unui copil speriat? întrebă ea, din 
nou aprinsă. 

- Oricât ar merita, am plătit preț dublu. Mi-am câștigat dreptul la 
liniște, spuse el, legănându-și proteza spre ea. Vrei să salvezi toate 
târfele din Londra, bine, dar fă-o în altă parte. 

- Femeile acestea nu sunt doar târfe, nu sunt doar o colecție de 
orificii pentru amuzamentul dumneavoastră. Unele dintre ele sunt 
mame. Sau fiice trădate chiar de propria familie, care trebuia să le 
protejeze. Sunt ființe umane. 

- Crezi că eu nu știu asta? ripostă el. 

- Chiar știți? Dacă într-adevăr aţi crede în valoarea lor ca fe- 
mei, le-aţi trata cu compasiune, nu cu dispreț. Cu afecțiune, nu 
cu sarcasm. 

- Cunoști niște cuvinte mari pentru o femeie atât de mică. 

-lar dumneavoastră aveți o minte mică pentru un bărbat atât 
de mare, ripostă ea, aruncându-i o privire încruntată și dezgustată. 
Nu pot să cred că odată am... 

Închise brusc gura, încleştând furioasă pumnii mici. 

-Că odată... ce? întrebă el în cele din urmă, când tăcerea se aşter- 
nu între ei mai mult decât putea el suporta. 

- Nimic, șopti ea, întorcându-se spre ușă pentru a o deschide. Vă 
rog să mă scuzați, trebuie să mă întorc la oaspeții mei. 

Nici vorbă ca ea să scape de el și să lase discuţia neterminată. 

-Nu poţi să crezi că odată ai făcut ce? Că m-ai sărutat? Că mi-ai 
salvat viața? întrebă el poruncitor, înșfăcând-o de braţ. 

Ea îi privi mâna cu dispreţ. 

-Nu pot să cred că v-am primit cu brațele deschise în casa 
mea. În viitor mă voi asigura că uşa nu va fi deschisă pentru 
dumneavoastră. 

El o eliberă imediat. 

-Nu e o mare pierdere. 

- Pentru nici unul dintre noi, fu ea de acord, apoi intră în casă. 

Lui Cole îi luă un minut întreg să își regăsească suflul, apoi încă 
unul pentru a-și aduna puterea în picioare. Tremura din prici- 
na atâtor emoţii fragmentate, încât nu știa de unde să se apuce să 
le identifice. 

Imogen Millburn, Lady Anstruther, era mai periculoasă decât își 
închipuise el vreodată. Pentru că trezea în el ceea ce Cole promisese 
că lăsase în acea închisoare, odată cu mâna lui. 

Acea bestie sălbatică și primitivă. O creatură hămesită, care nu 
voia altceva decât să umble după pradă și să stea la pândă. Să atace și 
să își arate colții. Să se înfrupte și să se împerecheze. 

Bestia aceasta nu era vreun duce. El nu era un bărbat crescut în- 
tr-un stil politicos și blând, cu o preocupare pentru prețul lucrurilor 
sau pentru consecințele acțiunilor sale. Această bestie nu mai era 
adormită înăuntrul lui, ci ieșea în căutarea prăzii pe sub pielea lui, 
vrând să își marcheze teritoriul. 

Și tocmai găsise o bucăţică încântătoare, una al cărei gust era în 
pericol să îl prindă. 


Capitolul 13 


Nu era o plimbare lungă din Mayfair în Belgravia, dar inspecto- 
rul-șef Carlton Morley parcurse distanţa călare, graba lui datorân- 
du-se crimei brutale de la conacul Anstruther. Faptul că reşedinţa 
Anstruther se învecina cu clădirea monolitică, în stil grecesc, care 
aparținea fostului cel mai prolific asasin al Marii Britanii, Christo- 
pher Argent, nu îl liniștea deloc. 

Doar pentru că Argent lucra acum pentru Scotland Yard nu 
însemna că bărbatul încetase să mai ucidă oameni. 

Să verși sângele cuiva poate crea o dependenţă savuroasă dacă 
nu erai precaut, se gândi Morley. El ar trebui să știe acest lucru. 

Argent ajunse în fața porții reședinței Anstruther, venind în 
urma lui, călare pe propriul armăsar. Izbitorul asasin devenit om al 
legii mersese să îl ia de acasă dis-de-dimineaţă, la doar o oră după 
ce Morley se trântise în pat. 

Inspectorul ar fi vrut să poată spune că o femeie sau un caz pro- 
blematic îl ţinuse treaz până la orele matinale ale dimineții. Dar nu 
putea. De fapt, vărsarea de sânge îl ținuse treaz. Noua și periculoasa 
lui dependenţă. Aceste întâmplări nocturne aveau să-l bage devreme 
în mormânt, de acest lucru era convins. 

Dar acum nu mai avea ce face, nimeni nu îl putea ajuta sau opri. 

- Arăţi de parcă diavolul te-a folosit drept amanta lui noaptea tre- 
cută. Alfred descălecă de pe armăsarul său și îi dădu hamurile acelu- 
iași valet căruia i le dăduse și Morley. Te-ai apucat de vreun viciu nou 
și periculos? 

Perspicacitatea asasinului vigilent era cel mai mare avantaj al lui 
în investigaţii, dar Morley o uri în această dimineaţă. 

-Dacă aș fi crezut în diavol, aș fi zis că tu ești progenitura lui, 
Argent, ripostă Morley. 

-Ar fi un tată mai bun decât mulţi pe care i-am cunoscut, răspun- 
se cu seriozitate fostul asasin. 

În această privință erau de acord. 

-Nu te-aș fi deranjat dacă nu aș fi știut că ai vrea să vezi asta. 
Argent scoase un carnet, o practică standard pentru toţi ancheta- 
torii. Doar dacă nu cumva puteai să-ți organizezi gândurile şi să ți 
le aminteşti la perfecţie, precum Dorian Blackwell. Nu în fiecare zi 
o contesă este găsită violată şi strangulată pe terasa unei grădini 
din Belgravia. 

-Lady Broadmore era vicontesă, Argent, îl corectă Morley, în- 
cuviințând spre administratorul care ținea poarta deschisă. Lady 
Anstruther este contesă. 

Argent ridică din umeri, scărpinându-și cu o mână greoaie barba 
roșcată ce îi acoperea bărbia dură. 

-N-am fost niciodată bun la a face diferența, spuse el nonşalant. 
Nu mi-a păsat niciodată ca să învăţ lucrurile astea. 

-Va trebui să înveți legea și structurile dacă vrei să fii prosper în 
această societate, inspectore, spuse Morley. Scotland Yard nu este 
lumea interlopă. Totul trebuie să fie în legalitate. Chiar în timp ce 
rosti cuvintele, Morley se numi în sinea lui mincinos. Ca inspector, 

cuvintele sale reprezentau un adevăr absolut. Cât despre slujba lui 
pe timp de noapte... nu se aplica același principiu. Totuși — fu ne- 
voit să recunoască — o familiaritate intimă cu structurile sociale și 
legile te ajuta să le încalci. 

Argent îi aruncă o privire calmă. 

- Supravieţuirea este un talent al meu, Morley, sau ai uitat? 

Morley nu uitase că o dată, în urmă cu mult timp, Argent îl înjun- 
ghiase și îi salvase viața în decursul unei singure nopți. 

- Tot ce-mi amintesc este că e mai bine să fim aliați, nu dușmani. 

- Mai bine pentru cine? 

Argent nu zâmbi, dar ochii albaștri și reci îi licăriră amuzați. 

- Pentru amândoi, presupun. 

-Ştii ce cred eu, Morley? 

Asasinul se întoarse spre el la baza scărilor de la intrare. 

-Nimeni nu-și poate da seama ce gândești tu, Argent. Faptul că 
ești imposibil de citit este unul dintre puținele tale merite. 

Argent îi ignoră tentativa de a fi glumeţ. 

-Cred că tu le permiți oamenilor să te subestimeze. De fapt, cred 
că încurajezi asta. 

Simţindu-se deodată incomod, Morley se întoarse spre trepte. 

- Nu avem timp de pierdut, nu când a avut loc o crimă. 

-Cadavrele nu pleacă nicăieri. Argent îl apucă de umăr, strân- 
gându-l cu forţă. Îţi croiești jachetele prea largi pentru a-ţi ascunde 
puterea din umeri. Este o sursă de speculații între mine și Blackwell — 
de ce un bărbat puternic şi-ar ascunde puterea, în loc să o exercite. 

Morley ridică din umăr, alungându-i mâna de acolo, și adoptă un 
aer nonșalant. 

- Exercit câtă influenţă vreau, se eschivă el. În plus, eleganța face 
parte din moda masculină, nu-i așa? 

Argent nu fu amuzat. 

-Îți estompezi vocalele precum un gentleman înnăscut, dar ai 
mersul ușor și sprinten al unui hoț din East End. Ai fost soldat, asa- 
sin, cel mai bun ţintaș din Royal Highland Watch, sau așa se spu- 
ne. Ai fost un nimeni până când regina te-a numit cavaler pentru 
curaj, Sir Carlton Morley. Trecutul tău este la fel de transparent 
precum aburul. 

- Unde vrei să ajungi, Argent? Tot aerul acela glumet dispăru din 
discuţia lor. 

-Nu e vorba despre unde vreau să ajung, ci despre ce pui tu la 
cale... Argent ridică sceptic din sprâncene. În ultimele zile parcă ești 

un cadavru ambulant. Un om care mănâncă puțin și doarme și mai 
puţin. Ceilalți încep să creadă că eşti un om posedat, dar eu am 
mai văzut privirea asta înainte. Eşti un om obsedat. Întrebarea este 
de ce anume eşti obsedat? 

Morley decise să îi spună adevărul. 

-Sunt un om obsedat de justiție, Argent. 

-Există multe forme de justiţie. 

Ripostând la privirea lui dură cu propria expresie încruntată, 
Morley veni mai aproape de el. 

-Asta este. 

- Justiţia ta are vreo legătură cu criminali achitaţi care dispar cu 
o frecvență alarmantă... 

- Las-o. Baltă. Morley şopti răspicat fiecare cuvânt. 

Ochii aceia reci și siniștri se mijiră, iar cei doi bărbați stăteau nas 
în nas, fiecare mușchi fiind încordat, sângele alimentând violența 
din fiecare răsuflare a lor. 

Majoritatea oamenilor nu aveau nici o șansă împotriva lui Christo- 
pher Argent, dar asasinul avea dreptate într-o privinţă... Morley era 
un om care era obișnuit să fie subestimat. 

Și folosea adesea acest lucru în avantajul său. 

Ceea ce Argent nu ştia putea să îi facă foarte mult rău. 

În cele din urmă, Argent se dădu într-o parte, adoptând din 
nou privirea lui domoală în timp ce gesticula cu mâna spre intrarea 
principală. 

- Atunci, la treaba noastră. 

Morley inspectă exteriorul conacului Anstruther, poruncind clo- 
cotului din venele sale să se stingă. Casa era o structură elegantă din 
piatră, cu optsprezece camere, care îți atrăgea atenția de la casele 
mărețe, de un alb uniform, ce predominau în aristocraticul cartier 
Belgravia. La această oră matinală, lorzii și doamnele aristocrației 
nu se mișcaseră încă din paturile lor împopoțonate, după ce mulți 
dintre ei își petrecuseră noaptea la vreo petrecere inutilă sau alta. 
Majoritatea lor probabil că se puseseră în pat la aceeași oră matinală 
ca și el, dar bogătanii leneși nu aveau nevoie să se trezească până 
la amiază. 

Ei lăsau siguranța cartierului lor în mâinile lui, iar aceasta era o 
responsabilitate care nu dormea niciodată. Și nici el. 

- Spune-mi ce știi, îi porunci el lui Argent în timp ce urcau trep- 
tele de la intrare. 

-Lady Anstruther a găzduit un eveniment caritabil noaptea tre- 
cută, la care, ca vecinul ei de alături, am participat. Lista de oaspeţi 
conține mai mulți lorzi și doamne decât Ghidul lorzilor al lui Burke. 
Vicontesa decedată a fost așezată aproape de capul mesei noastre, 
între ducele de Trenwyth și Dorian Blackwell. Dacă mă întrebi pe 
mine, era o târfă hlizită şi irascibilă. 

- Ți-aş fi recunoscător să îți înfrânezi limba aia vulgară cât sun- 
tem în prezența contesei, îl mustră Morley. 

-Eşti bine-venit să-mi pupi curul vulgar și-o să spun ce vreau eu 
să spun, ripostă nonșalant Argent. În plus, Lady Anstruther este pri- 
etenă cu soția mea, este familiarizată cu limba mea vulgară. 

Fu rândul lui Morley să ridice din sprâncene. 

-Nu în felul acela. Argent se încruntă, consultându-şi din nou 
notițele. Corpul a fost găsit de sora mai mică a lui Lady Anstruther, 
o anumită domnișoară Isobel Pritchard, în timp ce se întorcea acasă 
de la un bal-vânătoare de soți, chiar înainte de răsărit. 

Pritchard... De ce îi suna cunoscut numele acela? 

Le găsiră pe Imogen Millburn, contesa Anstruther, și pe Isobel 
agățându-se una de alta pentru sprijin într-un salon de culoarea 
frunzelor de mentă primăvăratice și a gălbenelelor. 

Femeile se ridicară când majordomul, un bărbat destul de rotofei, 
pe nume Cheever, le anunţă sosirea. 

Două perechi de ochi identici îl priviră. Din câte observă Mor- 
ley, surorile semănau în toate privinţele, cu excepția afectului. Deși 
amândouă erau blonde şi aveau constituţii delicate, sora mai mare, 
Lady Anstruther, îl privi cu expresia epuizată a unei femei care văzu- 
se prea multe la viaţa ei. Inclusiv moarte, dacă Morley nu se înșela. 

Cât de neașteptat! 

Tânăra Isobel își ștergea obrajii cu o batistă, prinzând lacrimile 
care îi curgeau necontenite din ochii roșii. 

- Domnule inspector-șef. Încă îmbrăcată într-o voluminoasă că- 
mașă de noapte de culoarea lavandei, decorată cu flori violet, Lady 
Anstruther veni spre el cu mâna întinsă. Un gest remarcabil de non- 
șalant pentru o contesă. Mulţumesc că ați venit. 

- Milady. Morley se aplecă asupra mâinii ei, observând că cea- 
laltă încă era captivă în strânsoarea disperată a lui Isobel. Îmi 
pare foarte rău pentru această situaţie neplăcută. Ați vrea să-mi ară- 
taţi cadavrul? 

-Vă conduc în grădină, răspunse contesa cu fermitate. Pe aici. 

- Imogen, nu! protestă Isobel, trăgând de mâna surorii ei. N-ar 
trebui să mai vezi corpul, este prea, prea oribil. 

Lady Anstruther doar o sărută pe obraz pe sora ei, distrăgân- 
du-i atenţia în timp ce îi dezlipea degetele albe de încordare de pe 
mâna ei. 

- Isobel, scumpo, ar fi politicos să le oferim ceai inspectorului-șef 
Morley și domnului Argent, nu-i așa? întrebă ea blând. 

- Ceai? 

Fata palidă, care nu părea mai mare de șaptesprezece ani, clipi de 
parcă nu ar mai fi auzit niciodată acel cuvânt. 

-Mie îmi place ceaiul tare, precum cafeaua turcească, spuse 
blând Argent. 

În mod deloc surprinzător, trucul contesei funcționă, iar tâ- 
năra păru să îşi revină din stupoarea pe care o creaseră teama 
şi fatalitatea. 

— Avem... avem cafea, dacă o preferaţi în locul ceaiului, domnule 
Argent. 

Zâmbetul fetei era timid și înlăcrimat în timp ce ea își netezea 
rochia de bal mototolită, de culoarea piersicii, ceea ce confirma că nu 
se dusese la culcare până atunci. 

-Ar fi minunat. 

Lady Anstruther profită imediat de momentul de distragere al 
surorii ei. 

-Pe aici, domnule inspector-şef. 

El o urmă afară din salon, de-a lungul unui coridor ticsit de obiec- 
te de artă şi antichităţi, spre două uși franțuzești, care, probabil, du- 
ceau spre terasa grădinii. Doi polițiști în uniforme albastre stăteau 
de pază în fața ușilor. Ochii lor ațintiți asupra contesei Anstruther în 
cămașa de noapte, oricât de modestă era, licăreau atât intrigați, cât 
și înfometați. 

Nici lui Morley nu îi scăpase faptul că femeia era, într-adevăr, ne- 
obişnuit de încântătoare. Părul îi era de un auriu uimitor, brăzdat cu 
nuanțe de roșu. Ochii îi erau un amestec uşor confuz de verde, auriu 
și alte tonuri mai închise. Cămașa ei de noapte îi contura un corp 
zvelt, cu forme delicate. 

Faptul că el îi observă frumusețea fu mai mult o constatare decât 
orice altceva. Nu o privea așa cum un bărbat ar privi o femeie, ci cum 
un inspector ar privi un suspect. Sau un martor. Nimic mai mult. 

Acest lucru îi confirmă o dilemă la care el medita de ceva vreme. 
Ceva era în neregulă cu el. Ceva grav și serios. Dar nu avea timp să se 
gândească la asta acum. 

-De cât timp o cunoaşteţi pe Lady Broadmore, victima? întrebă 
el, țintuindu-i cu privirea pe cei doi polițiști până observară panicați 
și începură să își inspecteze ghetele. 

-Am cunoscut-o pentru prima dată noaptea trecută, răspunse 
Lady Anstruther. Mi-am dat imediat seama că nici una dintre noi nu 
ne dorim să ne cunoaștem mai bine. 

-Aceasta este o mărturisire curajoasă despre o femeie care a fost 
ucisă în grădină dumneavoastră. 

-Nu sunt eu criminalul. De ce m-aș teme? 

-A fost găsită pe proprietatea dumneavoastră. Există relatări 
cum că ați fost surprinsă certându-vă cu această femeie. Lady An- 
struther, începând din acest moment, sunteți prima pe lista noastră 
de suspecți. 

-— Deși nu ne-am certat întocmai, cu siguranță că nu ne-am pus de 
acord în nici o privință. 

Lady Anstruther își croi cu grijă drum pe o alee scurtă, îngrădită 
de flori sălbatice, apoi se retrase într-o parte și gesticulă cu seriozi- 
tate spre decedată. 

Ceva ce Morley crezu că era de mult mort înăuntrul lui se aprinse 
acum și se învolbură. O amintire, una pe care o ținea captivă în cufă- 
rul întunecat din locul în care fusese cândva inima lui, se transpuse 
în vicontesa ucisă. 

O frumuseţe cu păr auriu întinsă într-o poziție pașnică. Da, cine- 
va putea crede că doarme, dacă pieptul nu i-ar fi fost atât de încreme- 
nit. Dacă buzele nu i-ar fi fost albăstrii și pielea cenușie, de culoarea 
cerului mohorât. 

Moartea folosea o paletă de culori destul de evidentă. 

În amintirea lui, trupul fetei era mânjit cu nămol din Tamisa, 
aruncat sub un pod din Southwark, în loc să fie scăldat de soare lân- 
gă o fântână jucăușă. O cârpă aspră de-abia acoperea dovezile morţii 
ei brutale, în loc de o rochie de bal din mătase fucsia. 

Dar femeia de pe malul Tamisei avea vânătăi pe coapse... şi 
sânge. 

Caroline. lubita lui soră. Geamăna lui. 

Și ea fusese strangulată și aruncată ca un gunoi. 

O furie familiară înăbuși totul în jur, în afara dovezilor. 

Desuurile îi erau făcute zdrențe și pluteau în fântâna din grădină. 
Straturile fustei contesei erau ridicate deasupra genunchilor, deși 
ciorapii din mătase și pantofii rămăseseră intacți. 

Toate dovezile indicau violul... dar cadavrul trebuia mai întâi să 
fie examinat, pentru ca Morley să fie sigur. Odată ce bănuiala lui era 
confirmată, el se putea mobiliza - își putea conduce interogatoriile, 
putea găsi criminalul și se putea asigura că justiția era aplicată. 

Justiţia. Nu era o obsesie nouă, doar una din ce în ce mai 
intensă. 

O voce blândă răzbătu prin șuieratul din urechile lui. 

-Domnule inspector-șef? Domnule? Trecutul îi dispăru din fața 
ochilor, iar înaintea lui apărură trăsăturile preocupate ale lui Lady 
Anstruther. Sunteţi bine? Arătaţi cam palid. 

Femeia puse o mână pe brațul lui, observându-l cu ochi fermi, 
vigilenți. 

Având nevoie de o ancoră pentru gândurile lui arzătoare, Morley 
băgă mâna în buzunarul paltonului și își plimbă degetul mare peste 
perforaţiile scrisorii sigilate pe care o găsi acolo. Poate că ar trebui 
să se consulte cu dr. Francis Aubrey-Dencourt. Bărbatul nu era doar 
un geniu medical, dar era și specializat în medicina legală. Cores- 
pondenţa lor profesională devenise ambiguu de personală în ultima 
vreme. Mai mult decât prietenoasă, dacă îndrăznea să recunoască. 
Şi deși nu voia să examineze senzaţia de plăcere pe care o simțea 
când citea scrisorile bunului doctor, nu credea că nu putea să îi ceară 
o favoare. 

- lertați-mă, spuse el, căutând o explicație scurtă. M-am grăbit să 
ajung aici fără să iau micul dejun mai întâi. 

- Desigur. Ea îşi luă mâna de pe braţul lui, mângâindu-i ușor må- 
neca paltonul. Permiteţi-mi să îl chem pe Cheever, iar el o va pune pe 
bucătăreasă să trimită sus micul dejun. 

-Nu este nevoie. 

Mijind ochii, Morley o opri pe femeie apucând-o de braț. 

Ea încremeni asemenea unui iepure prins într-o capcană, iar 
Morley deduse că Lady Anstruther nu era străină de violență. 

-Trebuie să recunosc, mi se pare remarcabil calmul dumneavoas- 
tră, Lady Anstruther. Faptul că o ferneie a fost găsită moartă și abu- 
zată sexual în grădina dumneavoastră nu vă tulbură deloc? 

Femeia se înfioră la auzul întrebării și își puse brațele pe după 
mijloc, într-un gest straniu de copilăresc. 

- Inspector-șef Morley, vă asigur că nu sunt doar tulburată de 
acest lucru, sunt îngrozită și revoltată. Dar vă mărturisesc faptul 
că acesta nu este cel mai deranjant lucru care mi s-a întâmplat pe 
parcursul vieții. Şi, așa cum sunt convinsă că veți descoperi după 
o investigaţie ulterioară, înainte de căsătoria mea neprevăzută cu 
contele, am lucrat ca infirmieră la St. Margaret's Royal Hospital. Așa- 
dar, după cum vă daţi seama, aceasta nu este prima mea experiență 
cu moartea, fie ea și una atât de macabră ca asta. 

Morley îi cercetă ochii și citi în ei doar sinceritate şi regret. Fie 
femeia era sinceră, fie era o actriță mai bună decât soţia lui Argent, 
Millie LeCoeur. 

Observă delicatețea capabilă a mâinilor ei și o compară în sinea 
lui cu deschiderea largă a urmelor groase de degete de pe gâtul vi- 
contesei. Fie că Lady Anstruther era implicată, fie că nu, cu siguranță 
femeia nu atacase și nu strangulase victima. 

-Trebuie să stabilesc momentul morţii, afirmă el. Vă amintiţi 
când aţi văzut-o ultima dată pe Lady Broadmore? 

-La cină, răspunse contesa, încruntându-se în timp ce își amin- 
tea. Aşadar, poate în jur de ora nouă și jumătate. Din moment ce nu 
ne-am înțeles prea bine, am presupus că a plecat devreme. 

-Ați presupus? Nu aţi văzut-o plecând? 

Ea își feri privirea. 

- Eu... vedeți dumneavoastră, am avut o seară solicitantă, așa că 
am venit aici în grădină, ca să mă liniștesc. 

-Şi cât timp aţi zăbovit în grădină? 

- Nu mult, poate un sfert de oră sau mai puțin, dar nu am văzut-o 
pe vicontesă după aceea. Lady Anstruther aruncă o privire fugară 
cadavrului și închise ochii. Balul s-a terminat în jur de ora două și 
jumătate, iar eu m-am dus direct la culcare. Cred că atacul a avut loc 
la un moment dat între sfârşitul balului și când Isobel și mama mea 
s-au întors acasă, la ora cinci. Isobel i-a dat mamei un praf pentru 
somn, iar ea a coborât pentru ceai și să ia o gură de aer. Atunci a gă- 
sit... atunci am trimis după domnul Argent. 

Morley încuviinţă din cap, notându-și orele în carnet. 

— Așadar, din câte ştiţi, aţi fost ultima persoană singură în grădi- 
nă înainte să sosească sora dumneavoastră acasă de dimineață și să 
o găsească pe Lady Broadmore astfel? verifică el. 

O tăcere greoaie şi prelungă îl făcu să ridice privirea și să observe 
că Lady Anstruther devenise complet palidă. 

-Lady Anstruther, insistă el. Este foarte important. Cine a fost 
ultima persoană pe care ați identificat-o în grădină? 

Ridicându-și bărbia și înghițind cu greu, femeia privi către cona- 
cul impunător și alb de dincolo de zidul grădinii ei. 

-Collin Talmage, răspunse ea cu voce tremurândă. Ducele de 
Trenwyth. 


Cole avu nevoie de o voință de fier pentru a nu lua toată hârțogă- 
ria serviciului de informaţii și să o arunce în foc, iar apoi să le spună 
celor de la Ministerul de Interne să se spânzure. Chiar și cu o singură 
mână, tot era mai capabil decât jumătate din agenţii de teren, iar el 
fusese retrogradat la ceva puțin mai presus de o secretară afurisită. 

O secretară cu un titlu nobil și foarte multă putere și influență, 
dar chiar și așa... 

Nu era făcut să lucreze cu hârțogărie și să facă evaluări impor- 
tante. Se născuse un om de acțiune, simțindu-se mai confortabil cu 
deciziile luate pe moment și acțiunile în consecință. 

În plus, nu se putea concentra pe ceva atât de plictisitor precum 
munca de birou. Nu cu o erecție care părea să se trezească din minut 
în minut. Că veni vorba, aceasta era și rata cu care îi revenea în gând 
amintirea întâlnirii de noaptea trecută cu Lady Anstruther. 

Poate acum era un moment bun să apeleze la Argent și să stabi- 
lească o sesiune de lupte. O agresivitate fără astâmpăr mocnea sub 
pielea lui, iar vecinul său era singurul om care ignora complet pozi- 
ţia lui socială și handicapul fizic. Pentru ticălosul ăla rațional şi cu 
sânge-rece, impedimentul lui Trenwyth era un motiv în plus pentru 
a se antrena. Ca să devină mai puternic. Mai rapid. Mai dur. 

Amândoi erau de acord în această privință. 

Într-o lume în care cei slabi erau vânaţi, omul trebuia să își 
transforme povara în putere - sau, altfel, să fie mistuit și consumat 
de ea. 

Consumare. Acesta era un concept asupra căruia nu voia să ză- 
bovească prea mult. Deşi o făcuse. În ultimii trei ani, Cole fusese 
obsedat de amintirea unei consumări foarte specifice. 

Cu excepţia nopții trecute. O frumusețe nouă și tulburătoare îi 
distrăsese gândurile, îi răpise visele. Pentru atât de multă vreme, 
Cole fusese devotat nostalgiei. Dar acum, o idealistă uimitoare și di- 
rectă fugise cu amintirile lui bine păzite și le înlocuise cu interacțiuni 
noi și deranjante, la care el să reflecteze. 

Lady Anstruther. Imogen. 

Cole își permisese multe libertăți cu ea în gândurile lui, de nume- 
le ei fiind cel mai puţin preocupat. 

De ce nu reușea să invoce chipul lui Ginny, oricât de tare încerca? 
Dar trăsăturile îndrăzneţei contese dădeau buzna în fața ochilor lui 
în fiecare clipă de când se despărțiseră, fie că el era treaz sau nu. 

Cole ştia răspunsul, desigur. Nu doar pentru că ea îl sărutase, ci 
pentru că îl văzuse. Acolo, în grădina ei, femeia folosise lumina lunii 
ca să îl vadă și îl întrebase dacă era bine. Nu așa cum puneau toți 
acea întrebare, de parcă ar fi întrebat o mie de oameni de o mie de 
ori. Ea îl întrebase de parcă ar fi vrut un răspuns. De parcă însemna 
ceva pentru ea. 

De parcă el însemna ceva pentru ea. 

lar Cole voise să îi spună, nu? Că, de fapt, nu era nici pe-aproa- 
pe bine. Că într-o clipă clocotea, iar în următoarea era de-a dreptul 
amorţit. Voia să îi mărturisească faptul că ura întreaga lume. Că se 
ura pe el însuși, mai presus de orice. Că îşi amintea cum să supravie- 
țuiască, dar deloc cum să trăiască. 

Voise să dea glas celei mai mari temeri a lui, aceea că avea să fie 
această... această umbră a bărbatului de altădată, până avea să deci- 
dă să își pună capăt vieții. Pentru că nu mai existau minuni pentru 
el. Nu mai existau lucruri de cucerit. Nimic care să merite să fte pro- 
tejat. Nimic pentru care să lupte. 

Nimic pentru care să trăiască. 

Voia să îi spună că noaptea era prea întunecată și plină de su- 
ferință. Că ziua era prea luminoasă și prea zgomotoasă. Că toate 
momentele lui se contopeau unele în altele, iar timpul îi fura amin- 
tirile, exact cum făcuse cu chipul lui Ginny. lar el avea să tânjească 
mereu după ceea ce nu va mai avea niciodată. Pentru că nu doar că 
nu era demn - nu era capabil. 

Ar fi vrut să îi spună toate aceste lucruri. Să îi mărturisească slă- 
biciunile lui. Pentru că Lady Anstruther nu părea deloc preocupată 
de slăbiciune. Deși nu era atât de delicată ca altele, era o femeie mică. 
El îi simţise fragilitatea sub mâna lui, simţise că putea fi foarte ușor 
frântă. Trezise ceva în el ce Cole crezuse pierdut pentru totdeauna. 
Un instinct straniu și alarmant, pe care el nu era dispus să îl identifi- 
ce. Ceva posesiv. Protector. 

Într-o lume primitivă, în care oamenii erau ușor de citit și foarte 
previzibili, o femeie ca ea era o raritate, într-adevăr. Lady Anstruther 
era o enigmă. Cineva care, după ce pusese mâna pe o avere, părea 

hotărâtă să o dea în stânga și în dreapta, cerându-le și altora să facă 
la fel. 

Dar cu ce scop? Altruismul nu exista, toată lumea ştia acest lucru. 
Atunci, de ce nu putea Cole să o descifreze? Era la fel de rară și de 
enigmatică precum preaputernicul Sfinx grecesc. 

l-ar spune toate motivele pentru care el nu voia ca ea să continue 
cu şarada asta caritabilă a ei. 

Toate cu excepţia unuia — era un risc pentru propria ei siguranță. 

Pentru că, deși Cole nu ţinea la femeie, începea să creadă că nici 
nu o dispreţuia atât de tare pe cât crezuse iniţial. Ea fusese ama- 
bilă - până când el o împinsese dincolo de limita toleranţei. Ceea ce, 
dacă era sincer, fusese întotdeauna un talent special de-ale lui. 

Apoi ea fusese șocant de impetuoasă. Incredibil de carnală. 

Cole nu credea că ceva îl mai poate șoca. Fusese un crai în tine- 
rețea lui, chiar mai rău de când cu tragediile lui. Căutase să își îne- 
ce pustietatea în plăcere și descoperise că vidul devenea cu atât mai 
mare cu cât el încerca mai mult să îl umple. 

Împins de un sentiment de rușine, merse la bufet și luă sticla cu 
scotch, ceea ce făcea cu o frecvență alarmantă zilele acestea. 

Glasul familiar al lui Argent ajunse la el prin fereastra deschisă. 

Fereastra ei. Portalul către grădina Anstruther. 

Ce naiba? Cuprins de curiozitate, Cole privi în jos și nu văzu doar 
spatele lat al lui Argent stând lângă fântâna cu satir, ci și un bărbat 
pe care îl recunoscu pe loc. Sir Carlton Morley, cavaler și țintaș pe 
care el îl cunoscuse în treacăt, în urmă cu mai bine de zece ani. Dacă 
Trenwyth își aduce bine aminte, Morley era acum inspector-șef la 
Scotland Yard. Era un susținător al planurilor lui Lady Anstruther. 

Acest lucru părea puțin probabil; din câte își amintea el, bărbatul 
era un tradiţionalist convins. Un gentleman cu un simț milităresc 
al țintei şi un autocontrol strașnic, care putea nimeri urechea unui 
ac de la cincizeci de pași distanţă. Cole se întrebase întotdeauna de ce 
Morley voise să devină poliţist, având în vedere că ei nu purtau arme 
de foc. 

Morley se dădu într-o parte, inspectând fântâna, dezvăluind în 
acelaşi timp o privelişte care îi încremeni inima lui Cole. 

Lumina dimineţii licărea pe părul bălai. O femeie într-o rochie 
țipătoare era întinsă printre florile sălbatice. Rochia îi era ridicată 
până la genunchi, făcută cocoloș. 

Cole văzuse destulă moarte cât să o recunoască oriunde. Fără să 
stea pe gânduri, țâșni ca din pușcă, ajungând la ușă înainte ca paha- 
rul cu scotch să se verse pe covor. 


Capitolul 14 


Imogen își înfrânase atâta vreme lacrimile, încât o durea gâtul şi 
îi bubuia capul. Casa ei, sanctuarul ei și refugiul pe care încercase din 
răsputeri să îl construiască pentru alții fusese îmbibat, pângărit 
de moarte și violență. 

Așezată pe banca pe care o împărţise cu Trenwyth în seara an- 
terioară, îi privi pe inspectorii Argent și Morley desfășurându-și 
investigația. 

Imogen refuza să privească fântâna, în care dovada violenţei se- 
xuale plutea la suprafață, brăzdată pe alocuri de lilieci albi murdari. 

Biata Lady Broadmore! Cât de îngrozită trebuie să fi fost. Oare 
încercase să strige după ajutor? Chinul ei fusese de scurtă durată sau 
prelungit? Fusese violată înainte să moară? Sau după? Imogen își 
sprijini capul în mâini. Ea dormise în timp ce o femeie fusese ataca- 
tă și ucisă. Cum avea să se ierte vreodată? Fusese atât de furioasă. 
Atât de aprinsă și apoi umilită de Cole, încât petrecuse restul nopții 
încercând să salveze evenimentul și nici că se mai gândise la absenta 
Lady Broadmore. 

Imogen mersese la culcare cu o imensă satisfacție după ce pleca- 
se toată lumea și fuseseră numărate donațiile. În ciuda groaznicei 
crize publice de furie a lui Trenwyth şi ale comentariilor ignorate 
ale vicontesei Broadmore, Imogen strânsese mai mulți bani decât se 
așteptase vreodată că va strânge. O parte măruntă și răzbunătoare 
din ea voise să se asigure că cei doi aveau să afle de succesul ei. Să le 
demonstreze că nu avea de gând să se lase intimidată sau descura- 
jată. Că îi încurajase pe alții să ia măsuri și să se alăture efortului ei 
caritabil în ciuda eforturilor lor de a o sabota. 

Ar fi trebuit să își caute oaspetele care lipsea. Astfel ar fi observat, 
poate, că pelerina lui Lady Broadmore era încă în camera de gardero- 
bă, dar femeia era de negăsit. Asasinul fusese în casa ei în timp ce ea 
mersese la culcare, fericită şi fără să fie conștientă de crima îngrozi- 
toare care era comisă pe proprietatea ei. 


144 


Imogen clipi, nevenindu-i să-și creadă ochilor pentru o clipă, când 
Trenwyth apăru în grădina ei. De unde venea, ea putea doar să ghi- 
cească. Imogen stătea pe banca de lângă uşa ce ducea în casă ~ sigur 
l-ar fi văzut dacă ar fi ieșit din casa ei. 

Cu ochii scăpărându-i, Trenwyth încerca să treacă de Argent şi 
de Morley cu disperare, până când privirea lui o zări pe Imogen, iar 
flăcările din ochi i se stinseră la vederea ei, Imogen aproape având 
impresia că era ușurat. 

Dumnezeule, ce le spunea celor doi inspectori? De ce modul în 
care el o privea acum o făcea să vrea să își strângă halatul până 
în gât? Se simțea atât de expusă în fața lui, chiar şi în cămașa ei de 
noapte modestă și halat. Era simplu să începi să te temi de faptul 
că forța masculinității lui îi conferea un fel de aer inuman. În mod 
absurd, Imogen era îngrijorată că el ar putea vedea nu doar prin 
hainele ei, dar i-ar putea citi și secretele care îi învăluiau existența. 
Fusese poală în fața lui o dată, dar niciodată cu adevărat expusă. 

Deși fusese groaznic de proastă noaptea trecută, sărutându-l așa 
cum o făcuse. Fusese o mișcare periculoasă. Una izvorâtă din impuls 
şi furie, care ar fi putut să o coste totul. 

Dacă el își amintise de ea din sărutul acela? Trenwyth şi Ginny nu 
se sărutaseră niciodată astfel, dar asta fusese înainte. Înainte ca el să 
fie capturat. Înainte ca ea aproape să ucidă un om. 

Înainte ca o femeie să fie ucisă în grădina ei. 

Imogen se ridică cu picioarele tremurânde și porni spre ei. De ce 
părea atât de sălbatic și de îngrijorat, când arătase destul de clar care 
erau sentimentele lui pentru ea? De unde venise Trenwyth? 

O bănuială stranie şi primejdioasă o străpunse în timp ce Imogen 
se apropie sfioasă de groaznica scenă din fântână. Oare interacțiu- 
nea lor de noaptea trecută îl făcuse pe Trenwyth să depășească limita 
sănătăţii lui psihice? Oare el fusese cel care... 

Trenwyth ridică brusc privirea când inspectorul-șef a spus ceva, 
furia scăpărându-i în ochi de parcă ultimele cuvinte ale lui Morley 
fuseseră ciocanul unui fierar, iar Cole oţelul călit al unei nicovale. 

Apoi, dintr-odată, își croi drum furios printre cei doi inspectori, 
venind spre ea. Ceilalți doi bărbați îl urmară îndeaproape. 

-Crezi că eu am făcut asta? urlă el la Imogen. 

-N-am spus niciodată asta. 

Imogen ridică zadarnic mâna în sus, parcă pentru a para un atac. 
Spre surprinderea ei totală, funcționă. Trenwyth se opri la câțiva 

pași de ea, cu mâna încordată în pumn pe lângă corp, iar proteza de 
la celălalt braţ licărind precum cositorul în lumina dimineții. 

-Eu doar le-am spus adevărul inspectorilor. Că dumneavoastră 
ați fost ultima persoană pe care am văzut-o în grădină și că m-aţi 
amenințat că vă veţi asigura că evenimentul meu va fi un eşec. 

-Cu siguranţă, asta este o perspectivă asupra situației, observă 
Morley, ochii lui albaştri și alerți înregistrând fiecare mișcare şi ex- 
presie ale ducelui. 

- Da, dar nu perspectiva mea, spuse Trenwyth printre dinţii în- 
cleștați. Niciodată nu aş... Cum ai putea să crezi măcar... 

Clipi, gura încordându-i-se. 

Trenwyth își amintea ce îi făcuse ei în grădină, Imogen era con- 
vinsă de acest lucru. Mâna lui la gâtul ei. Trupul lui blocându-l pe al 
ei. Amenințarea pe care o folosise în încercarea de a o speria și de 
a o face să renunţe la planurile sale. Felul în care o dominase cu săru- 
tul lui. 

Privirea ducelui se îndreptă spre fântână, dar nu înainte ca 
Imogen să observe urma de regret din ochii lui pentru criza de furie 
avută. Poate chiar rușine, nu doar regret. 

„Foarte bine!“ Ar trebui să-i fie rușine de comportamentul lui, își 
spuse în sinea ei. 

- Nimeni nu te acuză de viol și de crimă, Trenwyth. 

Vocea seacă a lui Argent sparse tensiunea momentului. 

-Nu încă, adăugă Morley, atrăgând privirile aspre ale ambilor 
bărbați. 

- Stabilim firul cronologic, continuă Argent. Ai putea să ne spui 
cât timp ai stat în grădină după ce Lady Anstruther te-a lăsat singur? 

Cei doi inspectori nu atraseră atenţia asupra scandalului care ar 
putea fi declanșat de însuși faptul că ei fuseseră singuri în grădină, 
iar Imogen fu recunoscătoare pentru acest lucru. 

-Am plecat imediat, spuse el răspicat, ridicând o sprânceană 
spre ea. Întrucât mi s-a spus foarte clar că nu mai sunt bine-venit pe 
această proprietate. 

- O decizie care rămâne neschimbată, declară Imogen, încruci- 
șându-și brațele peste sâni când ceva îi făcu să se încordeze dureros. 
O briză răcoroasă în aerul dimineţii, în nici un caz răceala din privi- 
rea lui încruntată. 

-Lady Anstruther, vă puteți gândi la cineva care și-a exprimat 
recent nemulțumirea față de dumneavoastră? întrebă Morley. 

-Față de mine? Imogen clipi, confuză. 

- Vreun dușman sau adversar de care sunteţi conștientă? îi expli- 
că el blând. 

- Adică în afară de cel care stă chiar lângă dumneavoastră? 

Gesticulă cu bărbia spre duce, nefiind dispusă să își miște brațele 
de pe piept. Nu doar că se proteja pe sine, dar Imogen avea senzaţia 
că doar propria îmbrăţișare o împiedica să se destrame. 

În depărtare bubui un tunet, de parcă Trenwyth îl invocase prin 
furtuna care se declanșase în expresia feței lui. Tunetul se potrivea 
cu violența posturii lui. 

- Pot dovedi că nu am ucis-o pe Lady Broadmore. 

Privirea lui încruntată îi aminti lui Imogen de o armă letală. 

-Chiar te rog, îl invită Argent. 

Trenwyth merse lângă cadavru şi se aplecă într-un genunchi. 

- Uitaţi-vă la urmele de degete de aici. Fără să ezite, își suprapuse 
degetele peste vânătăile de pe gâtul vicontesei. Gestul lui nu demon- 
stra doar că mâna sa era mult prea mare pentru a se potrivi cu a 
făptașului, ci și... Oricine a strangulat-o pe această femeie și-a folosit 
ambele mâini, spuse el. 

Aproape dezechilibrată de un val de ușurare, Imogen cobori privi- 
rea pe mâna lui protetică argintie, nu doar din cauza anomaliei, ci și 
pentru că ilustra schimbările petrecute în bărbatul care stătea acum 
în grădina ei. Cândva, mâna aceea se plimbase pe corpul ei, caldă și 
blândă. Apoi fierbinte și poruncitoare. Acum era pierdută, înlocuită 
de un obiect rece și rigid, făurit de foc, forță și lucruri de neînchipuit. 
Cine știa de ce era capabilă? Pentru că, din câte se părea, mâna aceea 
protetică era la fel de caldă și de sensibilă precum bărbatul care o 
purta acum. 

Măcar Trenwyth nu era vreun criminal. Cel puţin, noaptea trecu- 
tă nu fusese... 

-Lady Anstruther. Morley îi întrerupse gândurile tulburătoare. 
A mai participat cineva la balul caritabil de noaptea trecută care ar fi 
putut fi capabil de așa ceva? 

Dumnezeule, era întrebarea de care se temuse Imogen. 

- Păi... hm. Ce vreți să spuneți, mai exact, prin „capabil“? ezită ea. 

Sunetul care ieși din gâtul lui Trenwyth ar fi putut seca Tamisa. 

- Corectează-mă dacă greșesc, Argent, dar seara trecută a fost 
un fel de indice al celor mai vicioși și însetați de sânge oameni 
ai Londrei. 

Imogen pufni. 

-Nu aș merge atât de departe cât să spun că... 

-Alegeţi dumneavoastră, Sir Morley, o întrerupse el. Inimă Nea- 
gră din Ben More. Demonul Scoțian. Împreună cu diverse contacte 
şi asociați de-ai lor. Îi aruncă o privire plină de înţeles lui Argent. De 
asemenea, conform contesei aici de față, întregul personal a constat 
în criminali și infractori. 

Morley ridică din sprâncenele blonde. 

- Este adevărat? 

- Foști infractori, ripostă Imogen. Sunt reformați, domnule. Și 
sunt convinsă, în mare parte, că nu este nici un criminal printre ei. 

- În mare parte? 

- Păi, nu poţi niciodată să te încrezi în adevărata fire a unui om, 
nu-i așa? 

Îi aruncă ducelui o privire nimicitoare. Dacă nu ar fi existat atât 
de mulți oaspeţi, ea ar putea fi capabilă de crimă în acest moment. 

- Din experiența mea, Lady Anstruther, criminalii nu prea au obi- 
ceiul să se reformeze, spuse blând Morley. 

Argent scoase un sunet ironic, pe care Morley îl ignoră cu 
hotărâre. 

-Dar eu... 

-Nu greşesc când mă gândesc că aveți o listă cu acești angajaţi, 
nu? insistă Morley. 

- Desigur. Descurajată, Imogen nu îl putea privi pe Trenwyth. 
Îl voi ruga pe Cheever să o aducă. Cuvintele ei aveau gustul amar 
al înfrângerii. 

-Îmi permiteți să întreb ce căutați dumneavoastră la scena unei 
crime brutale? Morley se întoarse spre Trenwyth. Aveaţi cumva vreo 
legătură cu Lady Broadmore? 

Imogen ar fi vrut să nu fie atât de interesată de răspuns pe cât 
erau şi inspectorii, deşi ea nu voia să își examineze propriile motive 
pentru acel interes. 

- N-am cunoscut-o până aseară, pretinse el, foindu-se incomodat. 

-Cum aţi intrat în grădina mea? Imogen nu se putu abține să nu 
întrebe pe un ton poruncitor. Poarta este blocată cu un lant, iar în 
grădină se poate intra doar din casă. 

Ticălosul avu decența să adopte o expresie sfioasă şi a naibii să fie 
de nu era atrăgătoare. 

-În urmă cu douăzeci și cinci de ani, ulmul nostru a reușit să 
rupă gardul. Trenwyth gesticulă spre un copac uriaș, care defor- 
ma baza din piatră a gardului. O secțiune s-a spart și este destul de 
mare cât să încapă un om prin ea. O foloseam ca să îi vizitez pe Lord 

şi Lady Anstruther de când eram copil, și nici ei, nici părinţii mei nu 
păreau prea dornici să astupe spărtura. Acum este un spaţiu îngust, 
dar am reușit să intru din grădina mea. 

- Dar... de ce? întrebă Imogen. 

Trenwyth îi aruncă o privire bietei victime, apoi arătă spre 
casa lui. 

-Fereastra biroului meu dă spre grădina Anstruther. Când am 
trecut pe lângă fereastră și m-am uitat spre grădină, am observat 
trupul și am crezut... 

Lui Imogen i se tăie răsuflarea înainte ca el să termine propoziţia. 

-Ai crezut că ar putea fi Lady Anstruther, încheie Argent. 

Trenwyth nu spuse nimic. 

Morley merse lângă trupul vicontesei și ridică privirea spre fe- 
reastra indicată de Trenwyth. 

- Din acest punct și de la distanța asta, concluzia dumneavoas- 
tră nu este ieșită din comun. De fapt, asemănarea dintre decedată și 
Lady Anstruther este remarcabilă în cazul acesta. 

-D-da? Uluită, Imogen fu nevoită să se forțeze să privească 
expresia adormită, încremenită pe vecie, a bietei femei. Cum așa? 

-Amândouă sunteţi blonde și aveţi o constituție zveltă și deli- 
cată, observă Argent. Aţi purtat rochii asemănătoare din punct de 
vedere al cromaticii. 

-~ Nu e adevărat. Imogen dădu să se sprijine de ceva, disperată să 
pună capăt acestui șir ridicol de speculaţii. Dacă vă amintiţi, rochia 
mea era de culoarea caisei, iar a ei era, în mod sigur, corai. 

Imogen se confruntă cu privirile goale ale celor trei bărbați și 
blestemă în sinea ei toată suflarea masculină. În principal pentru că 
ei își susținuseră punctul de vedere. În paleta cromatică masculină, 
în mod vădit mai simplă decât cea feminină, ar fi mai greu de des- 
cifrat diferenţa dintre culori, doar dacă nu cumva erai artist. Bărba- 
ţii aceştia erau obișnuiți cu aprecierea unei singure culori primare. 
Pentru ei, cele două nuanțe erau aceeași culoare: roșu-sângeriu. 

În plus, razele lunii asiguraseră singura sursă de lumină din gră- 
dină noaptea trecută, întrucât Imogen nu aprinsese lămpile pe gaz 
pentru a descuraja pe oricine de la a se aventura în sanctuarul ei. 
Ceea ce nu îi dădu de ales lui Imogen, decât să accepte că soarta lui 
Lady Broadmore se poate să fi fost, de fapt, menită pentru ea. 

- Dumnezeule! 

Imogen se întoarse cu spatele la ei și reuși să facă doar câţiva pași 
nesiguri înainte de a leșina într-un covor de maci nevinovați. 

Capitolul 15 


Pentru Cole, să o poarte în brațe pe Lady Anstruther era ca şi cum 
ar fi ridicat o rolă de mătase, fără vlagă și greoaie, dar nu lipsită de 
plăceri tactile. 

Medicul legist sosi chiar după ce leșinase ea, iar Cole își aminti 
cum se oferise să o ducă înăuntru de-abia când ea era ghemuită ca 
un copil adormit în braţele lui. O duse în solariu şi o puse cu grijă pe 
o canapea. Susţinându-i spatele cu mâna dreaptă, dădu să şi-o scoată 
pe cealaltă de sub ea, dar un obstacol nepoftit îl împiedica. Studiin- 
du-l mai atent, se părea că unele dintre șuruburile mâinii lui metalice 
se încurcaseră în părul ei. 

La dracu'! Cole scrâşni din dinți, frustrat, dându-și seama că tre- 
buia să îşi coboare braţul mai jos sub ea, pentru a-și descâlci proteza 
din părul ei. 

Inima încă nu i se domolise în urma senzației de groază pe care o 
trăise când o văzuse pe Lady Broadmore. El chiar crezuse... ei bine, 
nu avea rost să se mai gândească. Acum că știa că Lady Anstruther 
trăia, el trebuia să scape de ea. Pentru binele amândurora. 

Îi aranjă o pernă sub cap și se lăsă în genunchi, permițând cana- 
pelei să îi susțină femeii întreaga greutate în timp ce el își strecură 
brațul sub umărul ei, până când mâna buclucașă îi deveni accesibilă. 
Aplecându-se asupra ei, începu să îi elibereze cu blândeţe șuvițele 
răzlețe din proteza lui, fără să le rupă. 

Deși părul ei era gros și bogat, la atingere era la fel de moale ca 
puful de gâscă. Acest lucru ar fi trebuit să îl ajute să descâlcească pro- 
teza din păr, dacă proximitatea ei nu i-ar fi afectat dexteritatea. 

Cole privi rapid în jur, recunoscând intimitatea scandaloasă a 
poziţiilor lor. Deși doar trunchiurile li se atingeau, oricine i-ar fi vă- 
zut ar fi putut crede că el o îmbrățișa pasional. 

Și cine putea să îl învinuiască, își spuse în sine lui în timp ce 
o privea. 

În prezenţa ei, trupul lui devenise inundat de o fierbinţeală care 
își croise drum până la mădularul lui, încălzindu-l de dorință. Amin- 
tirea nopții trecute era prea vie, gustul gurii ei încă nu se stinsese. 
Foamea aceea primordială încă urla în el. Respirația i se tăie când 
privirea lui căzu pe buzele ei palide, perfecte. 

Înainte ca ea să leșine, buzele ei avuseseră o nuanţă rozalie 
„prinsă. 

Dumnezeu să îl ajute — Cole era un pervers fără pereche pentru 
că tânjea după o femeie inconștientă, murdară de pământ și maci 
zdrobiți. Și chiar când o femeie moartă zăcea de partea cealaltă 
« peretelui. 

Reluă cu o energie reînnoită eforturile de a-i desprinde șuvițele 
de păr din proteză, având grijă să fie blând în graba lui. 

Mirosul ei îi invadă plămânii. Lavandă și liliac. Dulce și amărui. 
Combinația îl intoxică, amestecându-se și cu mireasma pielii ei. 

Respirația ei superficială, dar totuși fermă, mângâia obrazul lui 
Cole, iar el se luptă cu un șuvoi de dorinţe tulburătoare și umilitoare, 
despre care știa că erau mai mult decât primitive. 

Fiind un bărbat viril, nu ar fi trebuit să își dorească ceva mai mult 
decât să o siluiască. Să îi simtă sânii delicați pe pieptul lui și să viseze 
la toate infamiile pe care o gură atât de senzuală le putea abate asu- 
pra persoanei lui. 

Și o făcu, și le închipui. 

Dar, totodată, era și conștient, într-un mod straniu, că dacă își 
întorcea puțin gâtul, obrazul lui aspru avea să atingă obrazul ei uimi- 
tor de catifelat. Gâtul ei, aflat chiar sub capul lui, avea dimensiunea 
perfectă și era un culcuș minunat pe care el şi-ar fi putut odihni băr- 
bia. Părul ei era un văl de mătase moale, de culoarea luminii soarelui 
dincolo de giulgiul de fum de cărbune dintr-o zi londoneză calmă. 
Deși era prins în proteza lui, părul i se prelingea printre degete la fel 
de fluid ca apa. 

Lady Anstruther începu să își recapete culoarea, trandafiri înflo- 
rind în obrajii ei. 

Dumnezeule, era minunată. Cole nu se oprise nici măcar o clipă 
înainte să o studieze, mai ales nu atât de aproape. Nu văzuse nicio- 
dată o piele atât de impecabilă. Nici măcar la femeile care mai degra- 
bă ar muri decât să lase vreun licăr de lumină solară să le străpungă 
umbrelele de soare. 

Lady Anstruther era învăluită de soare, șlefuită cu acea nuanță 
deloc elegantă de miere și presărată cu pistrui răzleţi. Oricum, de ce 
era atât de admirată pielea ca de portelan? Cine ar fi privit o aseme- 
nea frumuseţe sărutată de soare, cu asemenea nuanțe vii, și și-ar fi 
dorit ca ea să fie una dintre femeile acelea lipsite de culoare, omni- 
prezente în Anglia. 

Un imbecil, decise Cole. 

„Şi tu ai făcut asta“, îi aminti o voce interioară. 

Ginny fusese albă ca zăpada și i se potrivise. El ardea de dorul de- 
licateţei ei palide şi de contrastul oferit de buclele ei negre şi rebele. 

Dar femeia aceasta de lângă el era de o nuanţă diferită. Silueta, 
mirosul ei, până și manierele ei erau destul de unice, iar soarele o 
venera pentru această îndrăzneală. 

Cât de straniu că și el ar vrea să urmeze exemplul soarelui. Că ar 
vrea să o dezbrace de haine, doar pentru a vedea cât din trupul ei era 
brăzdat de soare și cât rămânea palid. 

Cole se gândi cum ar fi să îi sărute toate locurile pe care i le mân- 
gâiase soarele. Și apoi pe cele rămase neatinse. 

Lady Anstruther nu rămase calmă pentru mult timp în bratele 
lui. Pleoapele începură să îi pâlpâie şi să tremure, degetele ei încleş- 
tându-se pe vesta lui pentru un moment care lui Cole îi opri inima 
în piept, înainte ca irisurile multicolore ale ochilor ei să se dezvăluie, 
privindu-l confuze. 

Cole încremeni, asemenea unui hoț prins în flagrant. 

Apoi ea șopti ultimul lucru la care s-ar fi așteptat el. 

- Bună. 

-Ai leșinat, spuse el fără să gândească prea mult, apoi se înfioră. 

-Nu fiți naiv, îl mustră ea blând, părând să îi fie destul de greu să 
vorbească. Eu nu leșin. 

-Ai leşinat astăzi, îi explică și el blând. Acum te rog să stai li- 
niștită, proteza mea ţi s-a încurcat în păr. Aproape am reușit să 
mă eliberez. 

-Prins în părul meu... 

Se încruntă ușor şi rămase tăcută pentru un moment prelungit. 

-Te-am adus aici după ce ai leșinat, repetă el. 

Ea își duse mâna la frunte. 

-Am leșinat? 

-Asta am spus. 

Oare se rănise la cap? 

-Am leșinat... pentru că... cineva vrea să-mi facă rău, șopti ea. 
Poate chiar... să mă ucidă. 

-Nu se va întâmpla asta. 

Cuvintele lui Cole ieșiră mai vehemente decât se aștepta el. Dar 
în timp ce ea îl privi confuză, Trenwyth își dădu seama că el vorbise 
serios. Femeia asta nu era oportunista machiavelică pe care o cre- 
zuse Cole la început. Şi chiar de-ar fi, nimeni nu merita ceea ce i se 
întâmplase lui Lady Broadmore. 

Lady Anstruther tresări când el o trase din greșeală de o șuviţă 
de păr. 

- lartă-mă, bâigui el, simțindu-se jenat și stângaci deopotrivă. 

-Desigur că vă iert, răspunse ea, iar Cole avu absurda senzație 
că femeia îl iertase nu doar pentru durerea pricinuită acum scalpu- 
lui ei. 

Întorcând capul pentru a vedea ce face el, Lady Anstruther își 
puse degetele peste ale lui. 

- Lăsaţi-mă pe mine, îl certă ea blând și își descâlci părul în trei 
mișcări abile. 

Spre uimirea lui, ea se ridică odată cu el, urmându-i mișcările, 
rămânând aproape unul de altul. Mâna îi rămase pe proteza lui, iar 
prinsoarea ei blândă îl ținea pe Cole mai captiv decât îl ținuseră vre- 
odată orice lanţuri sau cătușe. 

Lady Anstruther culese în tăcere câteva fire de păr de pe proteză, 
care se rupseseră și rămăseseră prinse în complexa lucrare din fier, 
apoi le lăsă să cadă pe covor. 

Cole rămase încremenit în timp ce simțurile i se ascuţiră brusc, 
trupul i se încordă în timp ce totul în jur se auzea mai tare, mai 
clar, de parcă el tocmai s-ar fi trezit dintr-un vis năucitor sau ar fi 
ieșit de sub apă. Ticăitul ceasului ornat de deasupra șemineului 
îi creștea ritmul inimii lui agitate. Nuanţele pale de crem și verde 
din solariu deveniră, cumva, mai vii. Razele soarelui care pătrundeau 
prin ferestrele deschise poposeau asupra femeii cu o strălucire cum 
el nu mai văzuse vreodată. 

lar când Lady Anstruther vorbi, glasul îi fu asemenea unui con- 
cert melancolic ce îl străpunse pe Cole așa cum doar muzica putea să 
o facă. Vibraţiile îi atinseră sufletul. 

-Mă doare că, uneori, noi oamenii suntem atât de inumani unii 
cu ceilalți. 

Degetele ei se plimbau pe mâna lui metalică. Alunecând apoi pe 
sub manșetele mânecilor, nu se opriră până nu ajunseră pe pielea lui. 

-Ce grozăvii putem abate asupra cuiva care seamănă, mai mult 
sau mai puțin, cu noi înșine. Minciunile pe care le scornim ca să jus- 
tificăm asemenea fapte. Ochii ei înlăcrimaţi îi întâlniră pe ai lui, atât 
de plini de emoție, încât lui aproape că i se tăie respiraţie, un răspuns 
arzător blocându-i-se în gât. Mă doare inima, șopti ea, clipind, iar o 
lacrimă îi curse de pe bărbie. 

Un tunet molcom bubui în depărtare, parcă avertizându-i că li- 
niştea dintre ei nu avea să dureze. 

Inima lui Cole bătea în tandem cu furtuna care se apropia. Oare 
lacrimile ei erau pentru Lady Broadmore? Sau pentru încheietura 
mutilată pe care o ţinea în mână? 

-Nu te temi de mine? spuse Cole. De asta? 

Privirea îi cobori pe locul unde ea îl atingea, senzaţia fiind mai 
intimă decât dacă mâna ei ar fi ajuns în pantalonii lui. 

Ea dădu din cap, degetele plimbându-i-se printre firele subțiri de 
păr de pe braţul lui, continuând să urce. 

-Era o vreme când mă temeam de întreaga lume, spuse ea. Dar 
nu de dumneavoastră. 

- Poate ar trebui, o avertiză el. 

Dacă femeia ar ști la ce se gândea Cole în acel moment. Dacă și-ar 
da seama cât de aproape era el să îi smulgă halatul de pe ea... În ciuda 
dezastrului din curte sau a ușii deschise, sau a cât de greșită era toată 
treaba aceasta. 

Cole voia să o sărute din nou. Voia să o simtă sub corpul lui, exact 
cum fusese mai devreme, cu respiraţia ei dulce pe pielea-i umedă, în 
timp ce o pătrundea. 

Cum naiba se ajunsese aici? 

- Bine, recunoscu ea. Poate că mă tem puțin de dumneavoastră. 
Genele îi ascundeau ochii expresivi de el. În special după noaptea 
trecută. Dar eu și... 

Ochii îi căzură pe mâna metalică de pe genunchii ei, iar Lady 
Anstruther nu păru în stare să își termine gândul. 

- Nu-mi plânge de milă. 

Un avertisment rece se strecură în glasul lui. 

-Nici nu se pune problema, spuse ea fără să ezite. Știu cât de 
puternic și de capabil sunteți. De când cu... calvarul prin care aţi 
trecut, aţi urcat munți și ați traversat oceane. Sunteţi mai formida- 
bil și mai de temut decât ați fost vreodată. Lady Anstruther scoase 
un sunet amuzat. Nu vă compătimesc, Excelenţă; doar pe oamenii 
care sunt nevoiţi să petreacă mult timp în compania dumneavoas- 
tră necioplită. 

Cole merita asta. Se încruntă, apoi observă licărul jucăuș din ochii 
ei și zâmbetul vag. Femeia îl tachina. 

-Mă bucur că poți să zâmbești astăzi, spuse el și chiar vorbi 
serios. 

Instantaneu, zâmbetul i se stinse când Lady Anstruther privi 
pe fereastră, amintindu-și de oroarea care era investigată în pro- 
pria grădină. 

-Pur și simplu, nu pot să înțeleg cum un bărbat poate fi atât de 
nemilos cu o femeie, cum poate lua ceva mai neajutorat decât el și să 
o distrugă cu asemenea violență. 

- Asta pentru că nu înţelegi cum este să fii bărbat. 

-Aşa se pare, spuse ea cu amărăciune. Adică, da, noi, femeile, 
suntem în general mai mărunte și mai delicate decât voi, dar de ce 
asta trebuie să ne facă mai puţin umane în ochii voştri? Sau mai pu- 
țin capabile? 

-Nu vă face. 

Oare ea se referea la el, personal? Sau la toată suflarea masculină? 
Cole nu era sigur că era pregătit să îi apere pe bărbați în fața ei. 

-Ba da, insistă ea. Dacă eu aș fi bărbat, ați mai obiecta atât de 
înverşunat față de demersurile mele caritabile? 

- Da. Dar deja am stabilit că eu sunt un ticălos fără leac. Asta nu 
are nici o legătură cu sexul, spuse el. 

Lady Anstruther îşi încleştă pumnul mic, expresia feţei devenin- 
du-i aprigă. 

-Habar nu aveți de câtă forță este nevoie ca să fii femeie. Din 
experiența mea, bărbații reprezintă sexul slab. Fie sunt prea indis- 
ciplinați ca să își controleze instinctele primitive, fie, dimpotrivă, 
sunt prea fragili pentru a îndura disconfortul sincerităţii sau al in- 
tegrităţii. Cu toate astea, femeile îndură și supraviețuiesc prin orice 
mijloace au la dispoziție. Și totuși, încă suntem fie posesiuni, fie ju- 
cării. În ochii legi, suntem la fel de utile precum o vacă sau un petic 
fertil de pământ. Nu este nimic greșit la a ne maltrata sau obiectiva. 
La a ne umili sau a ne cere lucruri împotriva voinţei noastre. Acesta 
este dreptul vostru ca bărbați și datoria noastră ca femei. Mai e de 
mirare că lumea este un haos total? 

Un foc aprig se aprinse în ochii ei, iar Cole citi foarte multă teamă 
în spatele acelei furii. Medită pentru o clipă, întreaga lui ființă con- 
centrându-se asupra căldurii mâinii ei în timp ce se agăța de braţul 
lui, nepărând să își dea seama că o face. Era o mică activistă - atât 
de energică. 

-Ştii ce cred eu? spuse el în cele din urmă. Bărbații sunt îngroziți 
că, dacă ar fi să lase puterea pe mâinile femeilor, ar fi umiliți din ca- 
uza faptului că aţi face o treabă mai bună în orice domeniu. Dacă te 
gândeşti puţin, unele dintre cele mai pașnice și prospere vremuri din 
istoria imperiului nostru au fost când o femeie puternică a ocupat 
tronul. Elizabeth, de exemplu, și Victoria, desigur. Nu mulți bărbaţi 
au fost în stare să ne conducă atât de înțelept. 

Zâmbetul ezitant pe care i-l oferi Lady Anstruther topi puțin din 
zidul de gheață din pieptul lui Cole. 

- Continuați să mă surprindeți, Excelență. 

- Propun ca, având în vedere circumstanțele, putem să re- 
nunțăm la formalități, bâigui el. În privat îmi poți spune Collin, 
dacă dorești. 

- Collin? Ea strâmbă din nas. Așa îţi spun prietenii? 

-De fapt, nu. 

Ea gesticulă, indemnându-l să continue, de parcă ar fi ştiut deja 
răspunsul. Dar cum era posibil să îl știe? 

- Cole, zise el. Prietenii îmi spun Cole. 

- Cole. Ochii ei se încrețiră la colțuri, însemnând că el o mulțumi- 
se. Nu suntem tocmai prieteni, nu? 

Un zâmbet crispat apăru pe buzele lui. 

-Aş prefera să nu mai fim dușmani. 

- Și mie mi-ar plăcea acest lucru, răspunse ea, chipul radiindu-i de 
o satisfacție sinceră. lar tu îmi poți spune Imogen. 

Cole voia să îi rostească numele. Voia să testeze acea intimitate pe 
buzele lui, atât de minunat era cuvântul. Dar modul în care ea îl pri- 
vea acum, cu licărul acela în ochii ei căprui, mascând ceva misterios 
şi bântuit, aprinse o durere gingașă în pieptul lui, pe care Cole nu o 
mai simţise de când... 

- Eşti cumplit de amabilă, o acuză el. Eşti atât de bună? Nu porţi 
niciodată pică? Nu urăști pe nimeni? 

-Nu știu dacă sunt capabilă de ură. Aruncă o privire afară, parcă 
testându-și teoria. Cred cu tărie că ura este o boală. Și nu vindeci o 
boală răspândind-o, nu? Cred, știu, că și amabilitatea poate fi conta- 
gioasă. lar aceasta merită răspândită. De aceea încerc acest demers. 
Ca să arăt amabilitate celor care nu cunosc sensul cuvântului. 

-Chiar şi acum? se minună el. După tot ce s-a întâmplat noap- 
tea trecută? 

- Mai ales după ce s-a întâmplat noaptea trecută, spuse ea cu se- 
riozitate. Deşi cred că va trebui să angajez mai multă pază... Poate 
cunoaşte domnul Argent pe cineva. 

-Nu ştiu dacă ești grozav de curajoasă sau doar fantastic de 
scrântită. 

-Aş spune să rămânem la prima variantă, pentru că astfel pu- 
tem să rămânem politicoși. Un ușor avertisment se simți în glasul 
ei destins. Pentru un moment, am crezut că ţi-ai amintit cum să 
fii politicos. 


156 


-Mi-am amintit? pufni el. Este o presupunere îndrăzneață 
din partea ta cum că aș fi dat vreodată dovadă de politeţe, în pri- 
mul rând. 

- Nu este, ripostă ea, solemnitatea înlocuind umorul. Știu că ești 
capabil de amabilitate. 

Cole nu avu timp să mediteze la numeroasele semnificaţii din pri- 
virea ei, pentru că ea schimbă cu pricepere subiectul. 

- Ce-ţi face încheietura? îl întrebă Imogen în timp ce îi întoarse 
brațul şi inspectă curelele protezei, așa cum făcuse în grădină. Încă 
te mai supără, ca aseară? 

-O să fie bine. 

Încă îl mai supăra, dar nu atât de mult precum îngrijorarea tan- 
dră care îi brăzda ei fruntea sau precum blândețea scrutătoare a 
atingerii sale. 

Amuzamentul se ivi în obrajii ei - Cole observă bucuros că își 
recăpătau treptat culoarea. 

-Ce reacție masculină! șopti ea sfioasă. Pentru a-şi evidenția 
tachinarea, fără îndoială. Cred că pot face rost de un unguent din 
tătăneasă și lavandă, care îți va domoli iritația. O voi trimite pe ca- 
merista mea, Lillian, să ţi-o aducă, când voi putea. 

Aruncă o privire nesigură pe fereastră, apoi îi întâlni privirea lui 
Cole cu o autoritate și capabilitate ferme, de parcă ar fi fost un maior 
general sau o infirmieră cu multă experiență. 

- Trebuie să o aplici de cel puțin două ori pe zi și din belșug noap- 
tea. Și ar fi bine dacă ai evita să mai porți proteza aceasta nepotri- 
vită, decât dacă este absolut necesar, până nu va fi ajustată cât să nu 
îţi agraveze durerile. 

O senzaţie plăcută se strecură înăuntrul lui Cole. Ceva mai mult 
decât conştientizarea handicapului său, frustrare sau chiar dorință. 

Cole nu îndrăznea să o numească admirație. Nu îndrăznea să 
o numească... 

-Cred că ai fost o infirmieră extraordinară, scăpă el porumbelul. 
Înţeleg acum de ce Anstruther nu a vrut să renunțe la îngrijirea pe 
care o primea din partea ta. 

Complimentul lui păru să o surprindă și pe ea la fel de tare pe cât 
îl surprinse pe el însuși. Ochii ei mari, care căpătară o nuanţă intri- 
gantă de salvie de la decorul din solar, îl priveau fără să clipească. 

Cole fu cel care își feri privirea în cele din urmă, căutând un 
spațiu sigur. 


157 


-Trebuie să recunosc, în societatea noastră nu au existat foarte 
multe femei cu experienţă în muncă, spuse el pe un ton conversaţio- 
nal. Cum a fost să fii infirmieră? 

Imogen își retrase mâna din manșeta lui, parcă de-abia acum dân- 
du-şi seama că petrecuse o perioadă neadecvată de timp cu mâna pe 
pielea lui. După o clipă de tăcere meditativă, ea răspunse blând: 

- Murdar. Dificil. Trist... Exasperant și foarte satisfăcător. 

- Simţi lipsa slujbei? întrebă el înainte de a se gândi la un motiv 
pentru care ei nu i-ar fi dor de spital. 

- Uneori. Deși cred că sunt mai potrivită pentru ceea ce fac acum, 
spuse ea cu grijă. Cred că menirea mea a fost întotdeauna să îi ajut pe 
cei nevoiași. Vreau să fac tot ce îmi stă în putință ca să alin durerea. 

Cole încuviinţă din cap în timp ce privea în tăcere cum degete- 
le ei elegante și îndemânatice îi încheiau manșeta. Fu nevoit să re- 
cunoască - în ciuda protestelor lui, exista nobleţe în cauza ei. Era 
evident că intenţiile femeii erau onorabile, Cole știa acest lucru 
acum. După ce termină cu manşeta, Imogen îşi puse degetele peste 
mâna cu care el se sprijinea de canapea, lângă genunchiul ei. 

-Cum a fost să fii un sp... soldat? se corectă ea înainte să îl nu- 
mească spion. 

El îi cercetă privirea, așteptând ca familiarele emoţii sălbatice și 
haotice să se învolbureze înăuntrul lui la gândul carierei militare. 

„Nu o făcură. De fapt, un zâmbet vag, straniu, îi schimonosi 
buzele. 

- Murdar. Dificil. Trist... Exasperant și foarte satisfăcător. 

Ea zâmbi fără ca buzele să se i depărteze, o expresie pe cât de 
tristă, pe atât de sinceră. 

-Se pare că amândoi am purtat lupte. Eu împotriva timpului 
şi a bolii, tu împotriva dușmanilor imperiului. 

-E un miracol că amândoi mai avem putere să luptăm, fu el 
de acord. 

-Eu se pare că o am doar în prezenţa ta. Imogen gesticulă exaspe- 
rată și amuzată deopotrivă. Mă bucur că am încheiat un armistițiu 
pentru moment. 

-Îmi închipui că amândoi am văzut destul sânge cât să ne ajungă 
o viață, bâigui Cole. 

El nu intenţionase ca afirmaţia lui să le reamintească de crima 
din grădina ei, dar așa se întâmplă. Amândoi priviră spre fereastră, 
iar o vulnerabilitate atât de sumbră puse stăpânire pe trăsăturile lui 

Imogen, încât Cole se luptă cu o dorinţă bruscă și tulburătoare de a 
o îimbrățișa. 

— Excelenţă. Morley îl chemă din pragul ușii. Un moment, vă rog. 

- Scuză-mă. 

Cole fu tulburat de cât de puțin își dorea să plece din solariu. 
Cât de straniu și de singur se simți la gândul de a nu mai fi lângă 
Imogen. 

— Merg să văd ce face Isobel. 

Lady Anstruther se ridică și se retrase, iar Cole o urmă plecând, 
plin de regret. 

Îl urmă cu hotărâre pe inspectorul-șef înapoi în grădină. 

Morley aruncă o privire înapoi spre fereastra solariului. 

- Contesa nu pare să vă placă prea mult. 

Cole scoase un sunet crispat. 

-Sentimentul este reciproc. Sau era. Se pare că ne-am... reconci- 
liat diferenţele pentru moment. 

-Må bucur să aud acest lucru, spuse Morley, încuviințând din 
cap. Vedeţi dumneavoastră, știu că ați fost în Corpul Operaţiunilor 
Speciale al Maiestății Sale. Înţeleg că supravegherea și... asasinarea 
erau specialităţile dumneavoastră. 

Chiar și din capătul opus al aleii, Argent ciuli urechile la auzul 
cuvântului asasinare. Ei doi ştiuseră că acesta era un lucru pe care 
îl avuseseră în comun cu atâţia ani în urmă; de aceea acum țineau 
sesiuni de lupte împreună. Era dificil, într-o lume ca a lor, să găseşti 
un om cu o asemenea competență pentru ucis. 

-Se pare că este cel mai prost păstrat secret din Londra, se plânse 
Cole. Eu sunt spionul pe care toată lumea îl recunoaște. 

-În acest caz, este posibil ca acest lucru să fie un avantaj. 

Morley îl studie în felul acela tacit care te făcea să te simți mai 
degrabă o ţintă decât un tovarăș. 

- Spuneți-mi că glumiți. 

-Este posibil ca Lady Anstruther să aibă un dușman periculos. 
Unul care se poate să fie descurajat dacă ar afla că ea se află sub pro- 
tecția dumneavoastră. 

Aşteptarea din cuvintele lui Morley era inconfundabilă. 

Cole se încruntă în timp ce se gândea la propunere. Jumătate din 
elita londoneză fusese martoră la cât de urât o tratase el și la cât de 
umilită se simțise ea cu o noapte înainte. Nimeni nu ar crede-o vreo- 
dată că este protejată de Cole. 

-Ce aţi făcut sau ați spus de vă poate suporta orice, fără să vă 
acuze măcar de asta? 

Morley gesticulă spre femeia strangulată. 

Trenwyth își aminti senzaţia delicată a gâtului lui Imogen sub 
mâna lui cu o noapte înainte. Zvâcnetul pulsului ei, corpul său zvelt 
și delicat lângă al lui. Gustul ei incomparabil. 

Probabil că fusese îngrozită. 

Cole privi tăcut cum Lady Broadmore fu învelită și mutată pe o 
targă, cuprins brusc de o bucurie epuizantă că nu era Imogen sau 
sora ei. 

-Am fost un ticălos, recunoscu el față de Morley și de el însuși. 
Ridicând privirea spre ochii scrutători și tulburători ai inspectoru- 
lui-șef, Cole îl întrebă: Aveţi o idee clară despre cine ar fi putut face 
acest lucru? Vreun suspect, pentru început? 

Morley oftă și ridică o hârtie pe care o avea în mână. 

- Lista aceasta ne ajută cu siguranță, dar nu. Va trebui să sap mai 
adânc în viața personală a lui Lady Broadmore, dar cred că are legă- 
tură cu Lady Anstruther. Totuși... 

Inspectorul se opri, privirea devenindu-i absentă. 

- Da? insistă Cole tăios. 

- Există câteva asemănări foarte stranii cu un alt caz nerezolvat 
de crimă, din urmă cu aproape doi ani. O prostituată a fost găsită 
strangulată, ceea ce, din păcate, este o crimă omniprezentă în acest 
oraș. Dar paralelele cu cazul vicontesei Broadmore sunt frapante. 
Faptul că ochii ei erau închiși este un aspect unic, deși nu fără prece- 
dent; de parcă ucigașul voia să pretindă că ea mai degrabă dormea, 
nu că era moartă. 

Argent ridică bănuitor din sprâncenele roșcate. 

- Ăsta nu este un indiciu prea grăitor. 

-Asta și faptul că... lenjeria ei intimă este complet sfâșiată, con- 
tinuă stânjenit Morley cu un gest din mână. După cum sunt convins 
că ştiţi, lenjeria doamnelor este croită cu o deschizătură între picioa- 
re. Asta face întreaga... zonă disponibilă, nu-i așa? Atunci, de ce să 
scapi doar de acest articol și nu și de restul hainelor? 

Cu o expresie încruntată și derutată, Morley merse lângă targă și 
ridică cearșaful alb. 

-De asemenea, lipsa deplină a violenței anterioare sau ulterioare 
merită observată. Victima nu are nici măcar o vânătaie în altă parte 
a corpului în afară de gât. În general, violul este o acțiune violentă, 

mai mult violentă decât sexuală, dacă mă întrebaţi pe mine. Dar 
în cazul acesta și în cel pe care l-am menționat, dominația nu pare 
să fie motivaţia. Este aproape ca și cum autorul ar fi un iubit. 

Acoperind din nou trupul lui Lady Broadmore, Morley se ridică și 
se întoarse spre cei doi. 

- Deși... ce legătură are uciderea unei vicontese din Belgravia cu 
aceea a unei prostituate de pe St. James Street mă depășește. 

Ceva tresări înăuntrul lui Cole, care porni spre Morley, apucân- 
du-l de braț. 

- Prostituată? Acum doi ani? Cine a fost victima? 

Morley se încordă; mușchii ce se umflau în mâna lui erau mai 
mari decât se așteptase Cole. Îl privi pe Trenwyth de parcă i-ar fi 
crescut deodată coarne, dar răspunse la întrebare după ce se gândi 
un moment. 

-Nu pot să spun că îmi amintesc numele ei acum. Florence sau 
Fiona, sau ceva de genul... deși acela era numele ei de botez, de pe 
certificatul de naștere. Prostituatele au obiceiul de a-și lua pseudoni- 
me sau de a se porecli între ele. 

- Ginny? insistă disperat Cole. Se poate ca numele ei să fi fost 
Ginny? 

Ochii lui Morley deveniră ageri, iar Cole se întrebă dacă întreaga 
lui lume avea să fie făcută țăndări de răspunsul bărbatului. 

- Numele acesta îmi sună cunoscut. De fapt, cred că a fost men- 
ţionat în seara aceea. Va trebui să revăd dosarul cazului, dar este 
într-un alt cartier, la arhiva de la Whitehall Palace, numărul patru, 
Scotland Yard. 

-Vreau dosarul acela, mârâi Cole. 

Morley scutură brațul în încercarea de a se elibera, dar strânsoa- 
rea mâinii lui Cole era de fier. Argent veni în spatele lui Morley, ume- 
rii fiindu-i aplecaţi — parcă bărbatul era pregătit să intervină. 

-Ai grijă, Trenwyth, îl avertiză el. 

-Îl voi vedea, scrâșni Cole din dinți. Încercați doar să îl ţineţi 
ascuns de mine. 

- De ce ai vrea să îl vezi? întrebă Argent, studiindu-l de parcă ar fi 
fost o specie umană nou-descoperită, cu interes și puțină ezitare. 

Dându-și seama că nu ajungea nicăieri, Cole îl eliberă pe inspecto- 
rul-şef și se întoarse spre fântână, bucuros să vadă că victima fusese 
luată de acolo. 

-Am vizitat Bare Kitten acum ceva timp... Ridică braţul stâng. 
Era acolo o... femeie, Ginny, cu care am petrecut o noapte. l-am 
luat... ceva de-al ei atunci și voiam să... 

Dumnezeule, era tare greu! 

-Ce i-aţi luat? întrebă Morley. 

„Virginitatea.“ Nu era ca și cum i-o putea înapoia, dar putea 
să își mai răscumpere cumva greșelile. Ar putea chiar să facă o 
femeie decentă din ea. O prostituată ducesă, nu ar întrece asta 
orice imaginaţie? 

- Este treaba mea, răspunse el. Dar dacă ea este... moartă... Dum- 
nezeule. 

Oare în tot acest timp el umblase după fantoma ei? Tragedia lui 
devenise și a ei, de asemenea? Acel gând îl izbi pe Cole ca un baros, 
amenințând să îl spargă pe dinăuntru. Genunchii i se înmuiară, iar 
suferința și teama îl învăluiră, umplându-i gura cu un gust amărui 
de fiere. 

-Uite cum facem, Trenwyth. Voi cere dosarul acela de la arhi- 
vă, iar când îl voi avea, vă voi invita în biroul meu ca să îi studiaţi 
conținutul. 

Cole se forță să se întoarcă spre Morley şi să îi răspundă, deși tot 
ce voia să facă era să spargă ceva. 

- Aş aprecia foarte mult. 

- Vi se cuvine acest drept, pentru sacrificiul depus pe teren, dacă 
nu pentru altceva. Privirea lui Morley cobori pe mâna lui. 

-Cât credeţi că va dura? insistă Cole. 

- Vă voi contacta eu poimâine. 

-Pe curând, spuse el, încuviințând din cap spre ambii bărbați, 
apoi îndreptându-se spre copac. Ştia că ar trebui să îşi ia rămas-bun 
și de la Lady Anstruther, dar, cumva, părea greșit să o facă, din prici- 
na reacției agresive a trupului lui în apropierea ei. 

Cole nu promisese să îi fie în vreun fel fidel lui Ginny, ştia acest 
lucru. Dar dacă ar fi făcut-o, orice se întâmpla cu el în prezența lui 
Imogen nu ar fi mai puțin un păcat. 

„Te rog, Doamne“, se rugă Cole în sinea lui, pentru prima dată de 
când credinţa îl părăsise odată cu sângele vărsat în iadul acela din 
Constantinopol. „Să nu fie moartă. Nu așa.“ Dacă Ginny ar fi fost 
victima unei crime asemănătoare celei la care fusese martor astăzi, 
Cole știa că acel lucru i-ar aduce sfârșitul. 

Pentru că ultima lui fărâmă de speranță ar muri la fel de violent. 
Și atunci chiar nu ar mai rămâne nimic. 

Capitolul 16 


Pentru Imogen, zilele acelea somnul era la fel de rar precum ste- 
lele după norii de furtună. Ea ştia că somnul era acolo unde fusese 
întotdeauna, dar mintea ei epuizată rămase neliniștită. O sursă de 
preziceri și neliniști. 

Altădată, ea s-ar fi plimbat prin grădină în căutarea liniștii și 
a aerului curat. Acum, grădina devenise altceva - scena unei crime. 
O crimă care era posibil să o fi vizat pe ea. 

Imogen considera că ar fi imprudent să se plimbe prin grădină 
dacă nu erau prezenți cei doi polițiști pe proprietatea ei ~ unul în 
casă și unul patrulând împrejurimile. Inspectorul-șef Morley îi pro- 
misese tot ce avea Scotland Yard mai bun de oferit, lăsând-o cu un 
irlandez voinic și vesel, pe nume Sean O'Mara, și un domn nord-afri- 
can destul de chipeș, Roman Rathbone, ai cărui ochi negri licăreau 
răutăcios, sugerând că bărbatul își petrecuse mai mulți ani din via- 
ță purtându-se necuviincios decât aplicând legea. Precaută, Imogen 
simţise o scânteie de atracție din partea ambilor bărbaţi cu privire 
la Isobel. 

Imogen trebuia să fie cu ochii în patru, întrucât sora era, evident, 
prea tânără și prea delicată pentru atenţiile oricăruia dintre cei doi. 

Luna plină văratică atârna jos și greoaie pe cerul senin al nopții, 
iar [Imogen își strânse mai bine halatul pentru a alunga răcoarea care 
gonea căldura zilei. În nopți precum aceasta, nu era nevoie de felina- 
re sau torţe, întrucât luna oferea suficientă lumină, odată ce ochii ţi 
se ajustau cu scânteierea alb-argintie. 

Deși trupul lui Lady Broadmore fusese dus la morgă și nu fusese 
vărsat sânge deloc, baza satirului încă părea pătată. Pătată de ceva 
mai crud decât sângele, mai sinistru chiar și decât moartea. 

Imogen ocoli fântâna, pornind pe o alee care șerpuia printre flori 
sălbatice, în timp ce medita la numeroasele posibile surse de ame- 
nințare pentru viața și familia ei. 

Nu Trenwyth, se gândi ea ușurată. El devenise multe lucruri 
necunoscute și periculoase în timpul în care fuseseră despărțiți, dar 
nu un violator. Nu un ucigaș al celor nevinovaţi și neajutorați. 

- Cine, atunci? întreabă ea luna într-o șoaptă blândă. Și de 
ce? Presupunând că moartea lui Lady Broadmore chiar avusese 

legătură cu ea, întrebarea era despre motivaţie, nu? Oare crima fu- 
sese menită să o protejeze? Sau, în vreun fel morbid, vicontesa o 
întruchipa pe ea? 

Imogen se gândi la iubitul ei motan din copilărie, Icar. El o ado- 
rase, iar ca să îi demonstreze și ei acel lucru, Icar îi lăsa adesea pă- 
sări sau șoareci morţi la piciorul patului. Stătea lângă ei, ochii de 
chihlimbar licărindu-i de mândrie și satisfacție, așteptând admiraţia 
ei promptă. 

Oare acesta era mesajul pe care intenționase să i-l transmită uci- 
gașul? Lady Broadmore păruse hotărâtă să şi-o transforme pe Imo- 
gen într-un dușman. Oare vreunul dintre angajaţii ei sau - îndrăznea 
ea să creadă? — un oaspete îi lăsase un dar sinistru, sub forma cada- 
vrului adversarei sale? 

Cealaltă posibilitate, mai înfricoșătoare, era că ucigașul o confun- 
dase, într-adevăr, pe Lady Broadmore cu Imogen în întuneric. Odată 
ce pusese mâinile pe ea și își descoperise greșeala, tot își dusese la 
capăt crima mișelească asupra femeii nepotrivite. 

Acesta părea să fie cazul. Imogen își mușcă buza în timp ce medi- 
ta cu multă atenţie la următoarea întrebare. 

Cine o voia moartă? 

Barton reprezenta întotdeauna o posibilitate. Deși pe atunci 
Imogen fusese convinsă că îl înjunghiase în inimă, poate că se înșe- 
lase. Bărbatul nu fusese niciodată găsit. Dacă el pândise în umbră în 
tot acest timp, așteptând să termine ceea ce începuse pe aceea alee 
îngrozitoare din spatele bordelului Bare Kitten? Dacă își lăsase fu- 
ria să supureze vreme de aproape doi ani, până la obsesie, avea sens 
că el voia să se întoarcă după ea, cu intenţia de a-și duce la sfârșit 
violul și răzbunarea fatală. 

Imogen chiar ar fi trebuit să le spună inspectorilor despre el. 
Aveau o listă cu foști infractori și exista șansa ca făptașul să fie unul 
dintre ei. Cu toate acestea, într-un mod nedrept, ea omisese această 
piesă semnificativă din puzzle. 

Pentru că Trenwyth fusese acolo. Pentru că Imogen încă nu era 
sigură că avea să scape de acuzaţia de crimă împotriva lui Barton. 

Și pentru că, dacă ar fi dezvăluit, chiar și poliției, că ea fuse- 
se cândva o „pisicuţă“ pe strada St. James, toate lucrurile pentru 
care muncise din greu ar fi distruse. Demersurile ei caritabile ar 
cădea în dizgrație. Biata Isobel ar fi o paria. Imogen ar putea pierde 
sprijinul și prietenia lui Millie, Farah și Mena. Da, deși făcuse un 
armistițiu fragil cu Cole chiar în această după-amiază, el încă putea 

să își pună în aplicare amenințarea de a discredita căsătoria ei cu 
Lord Anstruther. 

Trenwyth ar fi atât de furios pe ea dacă ar afla că îl mințise. 
Imogen era convinsă de acest lucru acum. 

Dumnezeule, transformase totul într-un dezastru. Fusese nai- 
vă să creadă că putea să fugă de problemele ei. Că banii și un titlul 
aveau să îi șteargă greșelile din trecut. Că Imogen nu avea să facă 
greșeli noi şi grave. 

Cine altcineva avusese acces în grădina ei în noaptea aceea? Doar 
întreaga Londră, se gândi ea îndurerată. Chiar și câteva personaje din 
trecutul ei. Jeremy Carson, barmanul prietenos care cita anapoda 
în orice circumstanță, dr. Longhurst, un bărbat destul de misterios, 
afectat de geniu. Geniu care era însoțit și de o anumită cantitate de 
stângăcie în societate. Avea un aer ușor rece și indiferent, ca atunci 
când o informase de moartea bietei Molly. 

Oare era posibil ca el... 

Sunetul inconfundabil de piele izbindu-se de piele într-un con- 
tact violent o trezi din visare, iar Imogen își dădu brusc seama că 
se apropiase de gardul din piatră și fier care despărțea grădina ei de 
Trenwyth Hall. 

Respirația i se acceleră odată cu bătăile inimii, în timp ce Imogen 
se apropie destul de mult cât să își pună mâna pe iedera care se că- 
tāra pe spalierul din fier, blocându-i vederea. Mârâituri și bombăneli 
asigurau un fundal muzical letal pentru loviturile violente, care par- 
că îi reverberau până în oase. 

Ce se petrecea? Oare inspectorul O'Mara urmărise un agresor 
până pe proprietatea Trenwyth? Oare ducele însuși găsise pe cineva 
în grădina sa? 

Imogen încercă să dea iedera deasă la o parte, dar nu reușea din 
cauza lipsei ei de forță. Apoi își aminti ceea ce spusese Cole când 
apăruse în grădină în dimineața aceea. Copacul străvechi, la nici zece 
pași distanță, ascundea o trecere între proprietățile lor. 

Imogen nu știa cât este ceasul; era destul de târziu cât roua 
să înceapă să se adune pe mușchiul de sub picioarele ei, în timp 
ce ea se grăbea să se ascundă sub ramurile masive ale ulmului. Ajun- 
gând la trunchiul copacului, Imogen observă imediat zona unde 
piatra şi mortarul se prăbușiseră, lăsând spațiu suficient în zid ca 
să poată trece cineva. Deşi era un mister al legilor omului și ale 
naturii cum reușise să se strecoare pe acolo un bărbat de statura 
lui Trenwyth. 

Imogen simţi striaţiile scoarței de copac agățându-i şalul în 
timp ce ea se strecură prin fisură și apoi ținu aproape de zidul din 
piatră. Se aplecă și trase cu ochiul de sub crengile joase, răsuflarea 
tăindu-i-se în timp ce mintea ei se lupta să proceseze magnitudinea a 
ceea ce văzu. Brutalitatea pură și masculină a imaginii dinaintea ei. 

Cole se lupta, dar nu cu un criminal. Sau poate că ea se înșela în 
privința aceasta. De fapt, deveni convinsă că se înșela, pentru că doi 
bărbaţi care se mișcau și loveau astfel erau croiți fizic pentru altceva 
decât pentru execuție sistematică. 

Lumina lunii se reflecta în trunchiul lui dezgolit și auriu și îi șle- 
fuia părul arămiu cu raze argintii. Cole părea să licăre asemenea unui 
miraj, iluzia fiind intensificată de viteza inumană cu care se mișca 
împotriva oponentului său - Christopher Argent, dintre toți oame- 
nii posibili. 

Terenul din jurul casei Trenwyth era mai degrabă pășune de- 
cât grădină, iar cei doi bărbaţi se luptau îmbrăcați în nimic altce- 
va în afară de pantaloni largi. Până și picioarele le erau goale, ca ale 
lui Imogen. 

Evitând o lovitură brutală, Cole își feri trupul suplu și se rostogoli 
mai departe de Argent, ridicându-se la o distanță destul de mare de 
el. Își dădeau târcoale unul altuia de parcă ar fi fost niște prădători 
care se luptau pentru teritoriu, ochii licărindu-le sălbatic, cu dinții 
dezgoliți și mușchii încordaţi. Fiecare căuta o slăbiciune pe care să o 
poată exploata la celălalt, dar nu găsea nici una. 

Judecând după sudoarea care le umezise părul pe tâmple și crease 
un luciu intrigant pe trupurile lor scandalos de dezgolite, se luptau 
de ceva vreme. Fiecare ținea în mâna dreaptă ceea ce păreau a fi cu- 
tite boante din metal. 

Un firicel de sânge se prelingea din sprânceana lui Trenwyth, 
coborând pe tâmplă, dar el de-abia părea să îi observe existența. 

Imogen știa că nu ar trebui să privească, dar nu se putu abți- 
ne să nu asiste la un asemenea moment emolient. Violenţa era pe 
cale să explodeze între ei, iar o parte primitivă și rușinată din ea voia 
să vadă explozia. 

Pentru valoarea artistică, nu pentru altceva. 

Acești bărbaţi, încleștaţi într-o înfruntare atemporală, nu erau 
croiţi pentru această eră elegantă și rafinată. Ei erau creaturi de lup- 
tă și măcel, muşchii le erau croiți din straturi de forță, a căror putere 
părea să fi provenit din muncă grea. 

Și ambii bărbaţi aveau cicatrici — atât de groaznice, încât Imogen 
fu nevoită să clipească de câteva ori pentru a alunga câteva lacrimi 
de tristețe pentru ei. 

Argent stătea chiar cu spatele spre ea, dar spinarea uriașului era 
o hartă a torturii. O pânză de piele cicatrizată îi acoperea un umăr 
întreg, asemenea unei platoșe sinistre. Numeroase răni încreți- 
te sugerau câteva lupte purtate cu un cuțit. Sau poate cu un glont 
sau două. 

Soțul stoic al lui Millie LeCour era, cu siguranţă, mai mult decât 
părea. 

Imogen nu se putu abţine să nu îi compare pe cei doi bărbați. 
Umerii mai laţi ai lui Argent susțineau un corp cum rar vedeai pe 
insula aceasta. Cu siguranță se trăgea din vikingi, pielea fiindu-i ro- 
zalie de efort și ușor pistruiată. Și mișca cu o ușurință și o agilitate 
rar întâlnită la bărbaţii de statura lui. De parcă totul îl jur se dădea la 
o parte din calea lui și se pregătea pentru forța sa brutală. 

Trenwyth, pe de altă parte, era mai înalt decât avea dreptul să fie 
orice bărbat. Mușchii lui brăzdați de vene erau forțați să se întindă 
peste oasele groase. Abdomenul lui părea să fie mai ferm decât al 
adversarului său, iar privirea lui Imogen urmări lacomă linia lui până 
când cobori sub betelia pantalonilor. 

Trenwyth îi dădea târcoale lui Argent, flexându-și genunchii, săl- 
băticia prădalnică de pe chipul lui fiind contrazisă de un licăr calculat 
din ochii săi ca de lup. lată fiara pe care Imogen o recunoscu din acea 
zi îndepărtată la Bare Kitten. Atât de curajos și de independent, atât 
de sigur de domnia lui indiscutabilă. 

Și totuși, trebuia să își perfecționeze abilitățile, nu-i așa? Ca să 
rămână în frunte, un lider şi un nobil trebuie să își menţină mintea 
şi trupul agere. 

Privindu-i, Imogen își închipui că așa ar arăta o luptă între un lup 
și un urs. Fiecare croit să ucidă, dar în maniere complet diferite. 

În timp ce își dădeau târcoale, razele lunii luminau diferite părți 
din corpul lui Cole. O tăietură superficială pe gâtul lui. O rană de 
glont perfect rotundă în umăr. Un labirint de cicatrici pe trunchiul 
lui, atât în față, cât și pe spate. 

Imogen își amintea câteva dintre cicatrici de dinainte de întem- 
nițarea lui — narațiunea vizuală a vieţii unui soldat. Dar majoritatea 
lor, cele mai groaznice, îi fuseseră provocate în timp ce suferise în- 
tr-o închisoare străină, supus la niște atrocități de neînchipuit. 

„Cât de extraordinar“, își spuse Imogen în sinea ei. Că el își folosea 
proteza pe post de armă. Că își transforma impedimentul în punct 
forte. Imogen își aminti de lama ascunsă în proteză, la încheietura 
mâinii, și se întrebă dacă el avusese vreodată ocazia să o folosească. 
Rămase ghemuită sub copacul bătrân, picioarele tremurându-i. Era 
ca și cum privea un dans cu pași brutali și greoi, dar care necesitau 
foarte multă măiestrie în mișcare. În acest vals, un pas greșit avea 
consecințe veşnice. 

Fără să scoată vreun sunet sau vreun avertisment, Argent se nă- 
pusti înainte, țintind jos cu lama cuțitului, într-un atac atât de rapid 
și de mortal, încât Imogen se întrebă dacă el putea să înfigă arma 
boantă direct în inima unui om doar prin forța lui brută. 

Nu trebuia să își facă griji - Cole așteptă până în ultima clipă 
să pareze, folosind greutatea lui Argent împotriva lui și evitând 
atacul, retrăgându-se în lateral. Argent păru să anticipeze mișcarea 
și efectuă un fel de scamatorie cu mâinile, cuțitul apărându-i acum 
în mâna stângă și îimpingându-l din nou spre Trenwyth, deși era ușor 
dezechilibrat. 

Gestul îl făcu pe duce să se retragă puțin în spate cu brațul stâng 
la piept, pentru a devia traiectoria cuţitului ațintit spre gâtul lui. 
Efectuă un atac simultan în timp ce pară, dar lovitura îşi rată ținta. 

- Eşti neatent, îl acuză Argent. 

- Da? Trenwyth mușcă momeala. 

Schimbul de replici îi dădu lui Argent timpul de care avea nevoie 
pentru a-și recăpăta echilibrul, dar nu îl savură pe îndelete, ci lovi 
asemenea unei vipere încolăcite, cu arma ațintită direct sub sternul 
lui Trenwyth. 

Aflat acum pe picior de egalitate cu oponentul său, Cole prinse 
braţul întins al lui Argent, trecându-le pe ambele ale sale în fața cor- 
pului său. Manevră arma astfel încât să înlăture pericolul și apoi îi 
lovi puternic maxilarul lui Argent cu cotul. 

Imogen duse mâinile la gură, de-abia abținându-și ţipătul 
de uimire. 

Argent pară la timp și atacul imediat următor cu cuțitul, apoi 
scuipă sânge în iarbă. Cei doi se mai luptară pentru o clipă, mișcări- 
le fiindu-le mascate de umbrele masive pe care amândoi le creau cu 
trupurile lor magnifice. 


168 


După o luptă epuizantă, amândoi încremeniră, parcă încleștaţi 
într-un impas ce părea dureros. 

-Eşti neatent și ești mort, spuse victorios Argent, pâfâind puţin 
mai tare ca înainte. 

- Da? repetă Trenwyth. 

Lama boantă a cuțitului licări lângă gâtul lui Cole în timp ce 
Argent pretinse că îi taie gâtul. 

-Se pare că sunt, recunoscu ducele, apoi făcu un gest care atrase 
atenţia asupra locului unde își ţinea propriul cuțit. 

Scandalos de sus, spre interiorul coapsei lui Argent, unde artera 
femurală ar sângera puternic și l-ar goli de sânge în mai puțin de 
două minute. 

-La fel și tu, spuse Cole. 

Se poate să fi fost prima dată când Imogen simți un zâmbet în 
glasul lui Trenwyth. Cel puțin prima dată în aproape trei ani. 

Lupta lor se încheie remiză, iar cei doi bărbaţi se despărțiră cu 
o strângere de mână, apoi își folosiră dosurile palmelor pentru a-și 
șterge sângele de pe feţe într-un sincron straniu. 

-Ai vrea să-mi spui ce te supără? insistă blând Argent. 

-Ce te face să crezi că sunt supărat? Trenwyth se aplecă pentru a 
aduna celelalte obiecte pe care le folosiseră în luptă - bastoanele din 
bambus, săbiile și cuțitele. Le puse într-un cufăr solid aflat la piciorul 
scărilor dinspre grădină. 

Imogen știa că ar trebui să plece, dar fu nevoită să își aminteas- 
că, pur și simplu, chiar și să clipească. Frumusețea lui atrăgătoare 
şi viguroasă o încremeni și o hipnotiză, Imogen fiind sedusă de mas 
culinitatea lui. 

Argent îl ajută să strângă armele, deși se opri pentru o clipă 
pentru a-l studia pe Trenwyth când acesta nu era atent. 

- Dacă am învățat un lucru în viața mea, Excelenţă, acesta este că 
dacă priveşti oamenii suficient de mult, ei ţi se dezvăluie. 

- Excelenţă. Ce denumire ridicolă! mormăi trist Cole. Noi doi 
n-am cunoscut prea multă bunăvoință în viață, aşa cum ar trebui 
să fie cazul unei altețe, Argent. Și avem chiar mai puțină. Mă întreb 
dacă așa ceva chiar există. 

- Există, spuse Argent pe tonul lui indiferent. Eu mi-am descope- 
rit-o cu soția mea. Mama mea a avut-o. Cred că din cauza bărbaţilor 
ca noi au nevoie de graţie. 

Îl înghionti pe Trenwyth în coaste cu cotul, parcă pentru a marca 
rara ocazie în care folosea umorul. 

Punând armele în cufăr, Cole își privi mâinile. Una era pătată de 
sângele lui, iar în cea metalică se reflecta luna rece. 

-Sânge și oțel. Acestea sunt singurele elemente pe care le mai re- 
cunosc. Găsesc bunăvoință într-o singură amintire. Amintirea unei 
femei care mi-a oferit-o cândva. Și mă tem că aceasta este tragedia 
mea. Mă întreb dacă amintirile mi-au încețoșat percepția realității. 

Argent se gândi o clipă la cuvintele lui. 

- Este omenesc să prețuim cel mai mult ceea ce am pierdut. 

-Ştiu asta. Cole făcu un gest nerăbdător, mai mult la adresa lui 
însuși decât a partenerului său. Este o tactică pe care am folosit-o 
împotriva altora de nenumărate ori. Și... ar trebui să fiu mai presus 
de impulsul ăsta primitiv, nu? 

Argent ridică din umeri. 

-Până și oamenii remarcabili sunt supuși banalității umane. 

- Am impresia că eu sunt captivul ei, spuse plin de amărăciu- 
ne Cole. 

Argent își trecu mâna prin părul roșcat, parcă vrând să ceară per- 
misiunea întunericului pentru a spune următoarele cuvinte: 

-Mai mult decât oricine, eu înţeleg că o închisoare te poate ține 
captiv mult timp după ce ai fost eliberat. Că un om ţinut în capti- 
vitate devine un animal. Iar acel animal merge cu tine în libertate, 
până când libertatea începea să devină restrictivă. Este... nu este un 
lucru ușor. 

Când Cole îl privi pe Argent, expresia precaută de pe chipul lui 
provocă o durere atât de puternică în pieptul lui Imogen, încât ea și-l 
acoperi cu mâinile. 

-Este exact așa cum spui. Mintea mea a devenit un fel de închi- 
soare. Zidurile sunt cărămizi încărcate de ţipete. Gratiile mă ţin cap- 
tiv cu chinuri trecute. Corpul meu se agită ca să scape de toate astea. 
De mine. De trecut. lar scârba pe care o simt mă seacă de putere, 
până când un fel de amorţeală preia controlul... iar eu nu mai exist. 
Vreau să mă rup în bucăţi. Sau pe alții. Sau lumea întreagă. Mă simt 
violent și apatic deopotrivă și... 

Tăcu, încleștându-și pumnul. 

-Şi cauţi acea persoană care crezi că te poate împiedica să te nă- 
rui, încheie Argent pentru el. 

- Da. 

Acel singur cuvânt disperat distruse orice fărâmă de linişte pe 
care-o mai avea Imogen. Lacrimile lăsau dâre de foc pe obrajii ei, iar 
inima îi bătea atât de puternic, încât era un miracol că cei doi bărbaţi 
nu o auzeau. 

Imogen se ascunse mai bine în umbrele copacului, în timp ce Ar- 
gent se întoarse și privi dincolo de casa ei, spre a lui însuși, încordat. 
Fără îndoială că Millie dormea, așteptând ca soțul ei să se întoarcă. 

-Nu te opri până nu o găsești, spuse Argent cu mai multă înver- 
șunare decât îl crezuse ea capabil. 

-Şi dacă nu e de găsit? 

-Eu aș arde imperiul din temelii dacă cineva mi-ar lua-o pe 
Millie. Aș cutreiera lumea în lung și-n lat, până când soarta m-ar 
răpune și iadul ar încerca să pună ghearele pe mine, așa cum sigur 
se va întâmpla. 

-Şi eu simt același lucru. Dar eu am cunoscut-o doar pentru o 
noapte... Pare ridicol, nu? Ar trebui să-mi fac un control la cap. 

-Uneori e nevoie doar de o noapte ca să umpli un loc pe care îl 
credeai gol. 

Argent îl împunse cu degetul în piept pe Cole, deasupra inimii. 

Ducele încuviință din cap, întorcându-se cu spatele, iar Imogen 
nu îi mai putea vedea chipul. 

-Voiam să-l rog pe Dorian Blackwell să mă ajute, dar cred că mi 
l-am făcut dușman. 

Argent scoase un sunet ironic. 

- Dorian nu uită niciodată un lucru, dar propria fărâmă de bună- 
voinţă l-a învățat să ierte. Voi vorbi eu cu el pentru tine. 

Simțindu-se de parcă fusese deja foarte norocoasă pentru că ră- 
măsese ascunsă, Imogen se strecură înapoi în grădina ei pe picioare 
tremurânde, abținându-şi suspinele care amenințau să o dea de gol. 
Nu ştia ce o îngrozea mai tare. Faptul că Trenwyth avea să o găsească 
și să dezvăluie viața clandestină pe care fusese forțată să o ducă... 

Sau cât de mult își dorea o parte din ea să fie găsită. 

Dar era imposibil acum, nu? Cole nu i-ar ierta niciodată secre- 
tele sau, mai rău, nu ar crede-o. Imogen avea întipărite în memorie 
toate detaliile nopţii petrecute cu el, desigur - ar putea dovedi că ea 
era Ginny. 

Dumnezeule, de ce lua în calcul nebunia asta? Riscul merita 
recompensa? 

Inima îi sângera pentru Cole, pentru toată suferinţa pe care o în- 
durase în acești ultimi ani. Dar fiecare întâlnire pe care o avuseseră 
ca duce și contesă fusese încărcată de dușmănie și tensionată. Lui nu 
îi plăcea absolut nimic la ea. 

Cândva, în urmă cu mult timp, ei nu fuseseră altceva decât 
un soldat care pleca la război și femeia pe care el o plătise pentru 

confort. Dacă el ar schimba-o pe ea cu amintirea lui Ginny, ce emoție 
i-ar atinge inima? Nostalgia lui ar fi suficient de puternică încât să îi 
înăbușe furia sau sila față de ceea ce devenise ea? 

Şi dacă da, la ce s-ar aștepta el de la ea odată ce ar şti? La sex? 
lubire? Căsătorie? Ea nu mai era Ginny. lubirea ei nu putea fi cumpă- 
rată cu douăzeci de lire. 

Nu mai era nici Imogen Pritchard cea disperată. Nu mai fusese 
acea Imogen de ceva vreme. Ea era capabilă să îi arate multă bună- 
voință, iertare și blândeţe și... poate iubire. Dar ce îi putea oferi el în 
afară de titlul de ducesă? Care, dacă era sinceră, nu însemna absolut 
nimic pentru ea. 

Presupunând că el ar cere-o în căsătorie. Că nu ar distruge-o în- 
tr-o criză de furie. 

Cole spusese destul de clar că nu putea accepta ceea ce alesese ea 
să facă cu viaţa ei, iar Imogen nu era dispusă să renunţe la scopul 
său. Nici măcar pentru el. 

Așadar, care era următoarea ei mutare? Putea să se roage ca Dori- 
an Blackwell să nu fie atât de viclean și cu atât de multe relaţii pe cât 
păreau ei să creadă. Dar ceva îi spuse că era doar o chestiune de timp. 
Cândva, Imogen ar fi fugit din Londra, iar o parte egoistă din ea își 
dorea să o poată face. Dar nu îi putea abandona pe femeile și copiii 
care erau deja în grija şi în slujba ei. 

Trebuia să rămână şi să lupte. Să lupte pentru siguranța și supra- 
viețuirea lor. 

Şi, mai presus de toate, să lupte impotriva acelei părți din ea 
însăși care tânjea ca el să o găsească. 


Capitolul 17 


Excelență, 


După o cercetare minuțioasă a dosarului cazului despre care 
am discutat, am ajuns la concluzia că asasinarea unei anumite 
Flora Latimer și cea a vicontesei Broadmore au suficiente simi- 
larităţi cât să merite investigată în continuare o posibilă legătu- 
ră între ele. Am decis să lărgesc aria de investigație și am trimis 
cereri la sediile Scotland Yard din celelalte cartiere, pentru a cere 

informații despre orice atrocități asemănătoare. Conform unui 
martor, atacatorul a fost, cel mai probabil, un bărbat pe nume 
Barton, care a dispărut ulterior. Cât despre asocierea dumneavoas- 
tră cu această „Ginny“, încă nu am reușit să îi confirm existența, 
darămite să o conectez cumva cu victima. Dar vă pot spune că s-a 
notat că Flora Latimer a folosit un fel de vopsea chimică pentru 
a-și face părul auriu. Totuși, dosarul spune clar că părul ei natural 
era negru, iar ea avea ochii verzi. 

Am aflat, totuși, că o anume Devina Rosa a lucrat la Bare Kit- 
ten pe atunci, iar acum este una dintre scandaloasele curtezane 
numite spărgătoarele de case din Hyde Park. Poate ea și-o amin- 
tește pe această Ginny a dumneavoastră. Sper să vă fie de folos 
aceste informaţii, deși mă tem că nu vă pot confirma nici temerile, 
nici speranțele. 

Cu sincere regrete, 


Sir Carlton Morley 


Înjurând, Cole mototoli hârtia și o aruncă în foc. În timpul petre- 
cut în închisoare, învățase că speranța putea fi o cruzime. Niciodată 
acest lucru nu fusese mai adevărat decât acum. Nu știa dacă să se bu- 
cure sau să fie trist, iar acest lucru în sine era un fel de iad. Mergând 
la fereastra din biroul său, dădu draperiile la o parte și privi în jos, 
doar pentru a descoperi că o anumită contesă nu era într-o anumită 
grădină. Soarele era sus pe cer și era o zi caldă, fără pic de vânt. De ce 
naiba ea nu era în grădină, pictând? 

Se încruntă în timp ce sună din clopoțel și ceru să i se aducă pal- 
tonul și pălăria, apoi porunci să îi fie gata calul, pornind în galop 
spre Hyde Park, pentru a o căuta pe creatura aceea numită Devina și 
răspunsurile pe care i le putea oferi ea. 

Se pare că răspunsurile aveau să fie la fel de evazive ca orice altce- 
va căuta el. Satisfacţie, liniște... 

Somn. 

Fericirea nici măcar nu îndrăznea să o caute. 

După ce cheltui timp, şarm și bani, Cole află că Devina plecase, 
după ce îşi găsise un protector bogat, căruia nu îi cunoștea nimeni 
numele, și era instalată confortabil undeva unde el nu putea ajunge. 
După ce află aceste lucruri, Cole își mânase calul spre Rotten Row, 
pista lungă din partea estică a Hyde Park, și galopară până gâfâiau 

amândoi, epuizați. Totuși, asta nu îi potolise furia neputincioasă 
care îi biciuia incontrolabil pieptul. 

Avea să o găsească pe această Devina chiar de-ar trebui să întoar- 
că Londra cu susul în jos. 

Soarele zgârcit nu îi ajută prea mult starea de spirit, deși efortul îi 
domoli pornirile violente. Oarecum. 

Ignorând saluturile lingușitoare ale celor mai puţin nobili, strigă- 
tele mamelor disperate cu fiice eligibile și pe ceilalți membri ai aris- 
tocraţiei care se înghesuiau în Hyde Park în timpul sezonului din 
nici un alt motiv decât acela de a vedea și de a fi văzuţi, Cole mână 
calul la trap spre intrarea în parcul din Mayfair. Poate avea să mear- 
gă la Ministerul de Interne și să afle tot ce putea despre Devina. Era 
o imigrantă spaniolă, asta știa, și trebuia să existe un vreun raport 
despre ea... 

Cu coada ochiului zări o rochie de o nuanţă stridentă de vio- 
let, întrerupându-i gândurile și făcându-l să întoarcă privirea. O 
singură femeie pe care o cunoștea purta cu nonșalanță asemenea 
culori vibrante. Și iat-o pe contesa Anstruther stând pe o bancă 
lungă din piatră. Avea pensula în mână, dar în loc să aplice cu ea 
vopsea pe pânza din faţa ei, femeia privea lung un punct misterios 
din depărtare. 

Panglici din satin violet fluturau din pălăria ei în aceeași briză ră- 
tăcitoare care îi desprindea șuviţe roșcat-aurii din coafura complexă. 
În rest, corpul ei era încremenit, precum statuia lui Ahile, pe care ea 
o privea mai mult cu o neliniște îmbufnată în privire decât cu apre- 
ciere artistică. 

Cole se gândi pentru o clipă ce să facă, apoi decise că ar trebuie să 
plece, în mod sigur. 

Se dădu jos din șa, punându-și ferm picioarele în iarba moale. 

Ar trebui să o evite pe contesa Anstruther și prezența ei capti- 
vantă, se mustră în sinea lui, iar în același timp îi dădu hățurile unui 
grăjdar, impreună cu câteva monede. 

Pe măsură ce pașii lui mari îl aduseră mai aproape de ea, Cole ob- 
servă un rid pe fruntea ei și cearcăne sub ochi, care nu fuseseră acolo 
înainte. Nu ar fi prudent să o întrerupă, mai ales într-un spaţiu atât 
de public. Cheever, țapul ăla bătrân, stătea tolănit pe un şezlong în 
spatele ei, cu un ziar în mâini — nu era ca și cum contesa rămăsese 
nesupravegheată. 

Cole observă că ea părea obosită. Obosită și puțin morocănoasă. 
Ei bine, el în nici un caz nu era vreun vestitor al veseliei și nici măcar 
nu ar trebui să se gândească să se apropie... 

Ea ridică privirea spre el în clipa în care umbra lui poposi pe pânza 
ei. Ochii se încreţiră la colțuri în felul acela care îi spunea lui Cole că 
era încântată, deși el nu-și putea închipui de ce ar fi astfel. 

- Cole. 

Inima lui tresări la auzul numelui său pe buzele ei, iar el reuși să 
încuviințeze scurt din cap. 

-Ce surpriză plăcută! 

Strângându-și faldurile rochiei sub ea, îi făcu și lui loc pe bancă. 

- Da? 

Cole își dorea foarte mult ca licărul din ochii ei să fie sincer, ceea 
ce îl deruta. Pentru că atunci când ea îl privea, cearcănele pe care 
el tocmai le observase fură înlocuită de o lumină blândă. Lui Cole i se 
păru extraordinară. Derutantă, dar extraordinară. 

-Cât de uimitor arăţi, spuse ea și nu îi dădu timp apoi, măcar un 
moment, să proceseze valul brusc de plăcere provocat de cuvintele 
ei, întrucât femeia se întoarse spre Cheever. Ai vrea, te rog, să mergi 
să aduci limonadă pentru noi trei de la standul de la intrare? Exce- 
lenţei Sale pare să îi fie foarte cald. 

Cheever împături ziarul, apoi îl puse pe şezlong și făcu o 
plecăciune. 

- Desigur, milady, Excelenţă. 

Apoi se retrase, îndepărtându-se cu pașii sprinteni ai unui bărbat 
mai tânăr. 

-Ia loc, îl invită ea. Umbra aici este minunată. 

-Chiar ar trebui să plec, se scuză el, dar apoi, cumva, se trezi că se 
aşază pe banca din piatră, încălzită de soare. 

Ce îl atrăgea atât de mult spre ea? Era ca şi cum Cole era o corabie 
pe o mare învolburată, iar ea era o sirenă ce îl atrăgea spre soarta lui. 
În prezenţa ei, corpul lui era constant în contradicție cu mintea sa și 
refuza să i se supună, în orice privinţă. 

- Deși suntem puţin mai mult decât străini, mereu mă tratezi de 
parcă m-ai cunoaşte, remarcă el. 

-Şi totuşi, se pare că nu ştiu nimic despre tine, ripostă ea. 

Se poate să fi fost razele soarelui, modul în care ea îl distrăgea din 
dezamăgirea lui constantă, licărul misterios din ochii ei sau o combi- 
nație stranie între toate aceste variabile care trezeau în Cole acel ne- 
astâmpăr desfrânat pe care el îl crezuse pierdut pentru totdeauna. 

-Sunt o carte deschisă, declară el cu o seriozitate falsă. 

-Eşti orice în afară de asta, râse ea. 

El se prefăcu furios. 

- Întreabă-mă orice doreşti şi pregăteşte-te să suferi consecințele 
sincerității mele absolute. 

Contesa se prefăcu gânditoare. 

-Că tot vorbim de cărți, cine este autorul tău preferat? 

- Shakespeare, evident. 

Ea îi aruncă o privire bănuitoare. 

-Ce piesă? 

Fu rândul lui să se gândească puţin, iar apoi răspunse cu un zâm- 
bet sfidător: 

-Cea în care părinţii mor şi cineva înnebuneşte. 

- Adică aproape toate, spuse ea, ochii licărindu-i veseli. Cam atât 
cu sinceritatea. Încep să am dubii că îl cunoști pe Shakespeare. 

Cole își smulse din memorie unul dintre numeroasele sonete pe 
care le devorase când era copil. 

- „lubirea nu-i iubire de-și schimbă focul după celălalt, fugară 
ca fugarul în neștire; O, nu! lubirea-i far nezguduit, ce străjuiește-n 
pâclă și-n furtună, o stea ce-ndrumă năvi necontenit și care nu 
se-ntâmplă să apună...“ 

Cole se opri, semnificaţia cuvintelor străpungându-l cu solemnitate. 

- „Iubirea nu-i paiaţa vremii“, continuă și încheie ea emoțio- 
nată, pensula tremurându-i în mână. „Ea neschimbată șade pân' 
la urmă.“ 

Ochii li se întâlniră, iar mintea lui Cole se agită precum copitele 
armăsarului său în urmă cu doar câteva minute. Ce făcea el? Îşi susți- 
nea dorința obsesivă pentru Ginny, mergând chiar până pe marginea 
prăpastiei propriei pieiri? Ce ar spune bardul despre comportamen- 
tul lui? se întrebă. Oare l-ar fi blamat pe Cole pentru că tânjise după 
Ginny în tot acest timp? Sau pentru că uita să o facă atunci când era 
în prezenţa lui Lady Anstruther? 

- Sunt uimită și îmi retrag cuvintele, recunoscu ea, nepărând con- 
știentă de gândurile lui. Și eu îl iubesc pe Shakespeare. Deși îmi plac 
mai mult cuvintele lui când sunt jucate pe scenă. Să fiu sinceră, Iso- 
bel este cititoarea în familia noastră, în timp ce eu tind să apreciez 
mai mult artele vizuale. Contesa gesticulă spre pictura ei. 

-Nu văd nici un rău în asta, bâigui el, incapabil să își ia ochii de 
pe ea - o violetă înflorind la umbra copacului lor. Sunt multe 
de apreciat. 

O nuanţă frumoasă de rozaliu încălzi obrajii contesei, iar ea își 
plecă sfioasă genele. 

-Ai călărit astăzi. Contesa îi scutură câteva fire de păr de cal de 
pe haină, iar Cole aproape că putea auzi icnetele scandalizate ale ma- 
troanelor de viță nobilă care treceau în trăsurile lor scumpe. Îi plăcea 
faptul că ei părea să îi pese chiar mai puţin decât lui. Acesta este cel 
mai mare regret al meu, continuă contesa. Că nu am avut niciodată 
ocazia să învăţ arta ecvestră. 

Primul lui instinct fu să se ofere să o învețe, dar apoi își dădu sea- 
ma ce ar păţi el dacă ar vedea-o călare pe cal. Ea era o femeie suplă, 
iar apropierea de şoldurile ei și de fundul lui săltând în șa ar putea 
să-i aducă sfârșitul lui Cole. 

Îndepărtându-se ușor de ea, Trenwyth gesticulă spre statuia nud 
a lui Ahile, singurul ornament al eroului, în afară de o sabie și un 
scut, fiind o frunză de smochin plasată într-un loc intim. 

-Ţi-ai abandonat grădina astăzi, în căutarea unei inspiraţii mai... 
stimulatoare pentru arta ta? 

Contesa zâmbi, iar o gropiță neastâmpărată îi apăru în obraz. 

- Mereu mi-a plăcut statuia aceasta, recunoscu ea. Într-o aseme- 
nea zi, îmi place cum se joacă razele soarelui pe bronzul întunecat al 
musculaturii lui. 

Cu gura uscată, Cole înghiţi în sec în timp ce îi urmări privirea 
trasând silueta lui Ahile cu admiraţie evidentă. 

- Din pasiunea ta pentru mitologia greacă? 

Contesa dădu din cap că nu, surprinzându-l din nou cu îndrăz- 
neala ei. 

- Nu, de fapt, el... îmi aminteşte de cineva. 

-De ducele de Wellington, presupun? Statuia asta a fost ridicată 
în cinstea lui, deși, evident, nu după imaginea lui. 

- Nu. Contesa privi din nou la statuia impozantă, iar Cole avu 
absurda senzaţie că ea îi evita în mod intenţionat privirea. De 
altcineva. 

Cole se încruntă la statuie, de data asta cu o aversiune reînnoită. 
Îi amintea de cineva... De cineva cu care, aparent, fusese surprinsă 
în flagrant delict. 

De-ar fi un bărbat mai slab, Cole ar fi gelos. Dar nu era, câtuși 
de puțin. 

Deși fu nevoit să recunoască - era ca un balsam pentru mândria 
lui faptul că fizicul său putea să rivalizeze cu al lui Ahile, mai ales 
în postura în care îl înfățișa statuia, pe care contesa o admira atât 

de tare. Cole nu se putu abţine să nu se întrebe ce ar surprinde ochiul 
ei artistic dacă l-ar privi și pe el dezgolit. l-ar vedea forța și mușchii 
sau doar handicapul? 

-Cel mai mult îmi place postura lui, zise ea, studiind statuia de 
parcă ar mai fi făcut-o de o mie de ori înainte. Este ca şi cum sculpto- 
rul a surprins zvâcnetul de dinaintea unui triumf măreț. Mânuiește 
scutul într-un mod care îți spune că sigur tocmai a respins lovitura 
dușmanului său. Sabia lui se pregătește pentru o manevră pe care a 
exersat-o şi stăpânit-o. Aproape că îţi poți închipui momentul victo- 
riei în toată splendoarea lui feroce, chiar dacă lipsesc alte variabile. 

În cele din urmă, contesa se întoarse spre Cole, ochii licărindu-i 
de o bucurie fanatică, pe care el o invidia adesea la cei intelectuali. 

-Este amprenta unui mare artist, nu crezi? Să surprinzi chiar și 
ce nu este ilustrat pe pânză sau... în lut, sau în piatră, după caz. Este 
un talent la care aspir și eu. 

Pentru o clipă, Cole uită unde erau sau despre ce vorbeau. Tot ce 
putea să facă era să se holbeze la ea, parcă văzând-o pentru prima 
dată. O putea privi în ochi întreaga zi și tot nu ar reuși să descifreze 
toate nuanțele lor. Inelul din centrul irișilor ei era, în mod sigur, ma- 
roniu, apoi se stingea treptat, până ajunge la verdele de pe margine. 
De la distanţă, soarele îi picta ochii verzi, razele lunii îi transforma 
într-o nuanţă de gri cu tentă argintie, iar lacrimile îi învolburau pre- 
cum Tamisa pe timp de furtună. 

Cole habar nu avea prin ce magie se întâmpla acest lucru, dar, 
Dumnezeule, lui îi plăcea la nebunie spectacolul ochilor ei. 

Brusc, își dădu seama că femeia aceasta avea graţie din plin. 

-Şi eu care credeam că pictezi doar peisajul din grădina ta, 
bâigui el, jenat că vocea lui părea să fi coborât câteva octave deloc 
necesare. 

Fruntea ei se încreţi din nou, așa cum se întâmpla, aparent, când 
era supărată. 

- Dacă e să fiu sinceră, nu am mai putut să mă bucur de grădina 
mea de când cu... 

- Lady Broadmore? ghici el. 

Ea încuviință din cap, evitându-i din nou privirea. 

- De asemenea, mărturisesc că am senzația clară că sunt urmări- 
tă când sunt în grădină. 

Cole simți rușinat cum i se înroșește gâtul. El își petrecuse mai 
mult timp decât era normal la fereastră, cu intenţia de a o urmări, 
dar doar din motiv că Morley îl rugase să facă acest lucru, desigur. 

- Deşi presupun că îmi face bine să mai plec din siguranța și ano- 
nimatul grădinii mele. Nu doar că astfel mă provoc pe mine însămi 
din punct de vedere artistic, dar caut potențialul necunoscut al unei 
zilei. Contesa invocă un zâmbet luminos pentru Cole, iar inima lui 
tresări din nou. De exemplu, așa am ocazia de a mă întâlni cu câte o 
cunoștință care s-a înzdrăvenit recent sau de a observa o galerie de 
artă pe care nu am mai vizitat-o. 

Sau de a fi o ţintă ușoară pentru un violator criminal cu inițiativă. 

Cole se incruntă, apoi deschise gura pentru a o certa pentru ne- 
săbuința ei, dar, cumva, nu se putu convinge să îi distrugă zâmbetul 
acela fermecător. 

În schimb, spuse: 

-Ca soldat, eu nu am nevoie și nici nu prea îmi pasă de artă. Sunt 
curios, dacă aș intra într-o galerie, ce picturi sunt cele care merită cel 
mai mult timpul şi admirația mea? 

Contesa se gândi la răspuns mai puțin decât se așteptase el. 

-Picturile cu ramele cele mai prăfuite. 

- Poftim? 

Zâmbetul ei se stinse, în ciuda eforturilor lui, iar Cole îi simţi 
imediat lipsa. 

- Adesea, când o galerie organizează o expoziţie, acelea sunt ta- 
blourile promovate ca fiind ale unui autor măreț, cele care atrag cele 
mai numeroase mulțimi. Apoi, pereţii sunt adesea împânziți cu ope- 
re mai puțin cunoscute. 

Lady Anstruther trase de un fir de aţă desprins din rochia ei din 
dantelă violet, privirea devenindu-i mai distantă, apoi continuă: 

-Vizitatorii trec adesea pe lângă celelalte tablouri cu ideea fixă 
că singura operă valoroasă și demnă de atenţie este cea râvnită de 
alţii. Dar acele tablouri, cele cu rame prăfuite... cineva trebuie să le 
aprecieze, nu? Cineva ar trebui să le acorde și lor un gând, pentru 
vizionarul care le-a creat. Altfel, sunt duse înapoi în umbră. Încuiate 
undeva într-o pivniţă. Uitate. Ochii i se umplură de lacrimi. Uneori 
nu pot suporta gândul acesta. 

Contesa suspină și își scoase mănușile pentru a-și opri lacrimile 
cu degetele, înainte să i se prelingă pe obraji. 

- lartă-mă, Excelenţă, probabil că încă sunt agitată și neliniștită. 
Nu ai venit aici ca să mă vezi plângând ca o școlăriță naivă. Se pare 
că nu mă pot abține. Nu îmi stă deloc în fire. Niciodată nu am... 

Înainte să își dea seama ce face, Cole îi luă mâna dezgolită într-a 
lui şi o duse la buze. Ochii lui nu plecară de pe chipul ei în timp ce îi 
săruta degetele umede, simțind gustul sărat al tristeții ei. 

Contesa începu să respire mai rapid, iar privirea ei țâșni în 
jur, în parcul aglomerat, parcă tocmai dându-și seama ce specta- 
col ofereau. 

-Te rog să nu fii amabil cu mine, îl imploră ea într-o șoaptă răgu- 
șită. O să mă destram în fața tuturor. O să ne umilim amândoi. 

Fără tragere de inimă, Cole îi eliberă mâna, dorindu-și mai mult 
decât orice să fi fost singuri, ca el să o poată strânge în brațe. Să îi 
poată proteja cu trupul lui toate acele sentimente tandre ale ei și să 
îi cuprindă inima rănită în temnița pustie care era propriul lui piept. 

Sfinte Dumnezeule! Era groaznic. Cole trebuia să plece, dar cum 
să o lase în starea asta? El dăduse buzna în ziua ei însorită, vrând să 
ia şi el parte la veselia ei, dar reușind, cumva, să o întristeze. 

Dumnezeule, era o brută groaznică. 

Cole încercă să se gândească la ceva, la orice, ca să îi aducă zâm- 
betul înapoi, dar își dădu seama nu doar că nu știa prea multe despre 
ea, ci și că știa foarte puţine despre femei în general. De obicei, tot ce 
trebuia el să facă era să se uite la o femeie, să își încline ușor capul, iar 
ea venea la el, hlizindu-se și flirtând, uneori chiar mai mult de atât. 
Imogen era un gen diferit de femeie, dar tot femeie. Așadar... poate 
un compliment avea să funcționeze. 

-Rochia ta este... foarte stridentă. 

Lady Anstruther își privi rochia, buzele strtâmbându-i-se într-un 
mod trist. 

-Într-o manieră atrăgătoare, voiam să spun, se grăbi el să adau- 
ge. Așa te-am recunoscut în mulțime. De ce porți mereu culori atât 
de intense, chiar și la amiază, când toate celelalte doamne poartă alb 
sau pasteluri? 

Ea își aranjă faldurile rochiei din mătase și mângâie un strat de 
dantelă în timp ce aruncă o privire spre femeile coafate și pretențioa- 
se, care își răsuceau umbrele de soare și se prefăceau că nu îi privesc 
cu un interes feroce. 

- Nu e că nu-mi plac pastelurile, spuse ea, apoi se opri și miji ochii, 
căutând parcă o îndrumare de departe. Cred că oamenii ca tine şi ca 
mine au o... perspectivă unică asupra a cât de tristă și uneori... palidă 
poate să fie lumea, nu ești de acord? 

Cole își plecă privirea, având senzația că își ratase cu mult obiec- 
tivul de a o înveseli. 

- După ce a murit Edward și am ținut doliu, am trecut printr-o 
perioadă în care vedeam totul printr-un văl cenușiu. Nu aveam în- 
credere în nimeni, uram pe toată lumea, eram apatică și irascibilă și 
mă aşteptam la ce era mai rău din orice situație. Au fost câteva luni 
destul de groaznice. 

-Nu mi-am dat seama că pierderea lui a fost o tragedie atât de 
mare pentru tine, recunoscu Trenwyth, amintindu-și cât de rece se 
purtase cu ea la înmormântare și pedepsindu-se acum pentru asta. 

-Nu a fost doar asta, mărturisi ea. Înainte să mă mărit cu el, am 
dus o viață plină de... mă rog, greutăţi și dezamăgiri. N-am avut par- 
te de prea multă bunătate sau frumusețe sau... Se opri și îi aruncă lui 
Cole o privire pătrunzătoare. Sau de plăcere. 

Până și simplul cuvânt pe buzele ei trimise un fior de dorință prin 
Cole. Ar fi vrut să îi poată arăta ce era plăcerea. Să i-o ofere. Să o pri- 
mească, la rândul lui. Dumnezeule, ce i-ar putea face el. Doar dacă... 

Dacă inima lui nu ar aparține altcuiva. 

- Oricum, în clipa în care am ieșit din perioada de doliu pentru 
Edward, mi-am ars toate rochiile negre și mi-am comandat un tru- 
sou nou, în cele mai stridente culori posibile. Le port oricând, după 
bunul-plac, pentru a-mi aminti mie însămi că, în ciuda posomorâ- 
tului cer londonez, există întotdeauna culoare în jur. Un zâmbet de 
oferit. Sau bunătate. O zi însorită pe care să o aștepți cu nerăbdare. 
Sau măcar... o rochie colorată pe care să o porți. Vezi tu, Cole, dacă 
nu pot găsi acea culoare în jur, dacă nu există un punct luminos, 
atunci trebuie să devin unul. 

-Şi ai devenit, bâigui el, tulburat de tandreţea care se învolbura 
înăuntrul lui. Asemenea unei picturi în ulei într-o galerie de picturi 
în acuarelă. 

-Exact așa. 

Un zâmbet încântat apăru pe buzele ei, alungându-i tristețea și 
trezind ceva atât de dureros de tandru înăuntrul lui Cole, încât el fu 
nevoit să își ferească privirea. 

-Nu sunt doar rochiile, să știi, continuă ea cu sinceritate și se- 
riozitate. Este un stil de viaţă pe care l-am descoperit. Demersurile 
caritabile, familia mea. Și arta, desigur. Toate acestea îmi oferă un fel 
de fericire, cred. 

În acel moment, Cole o invidie pentru că ea putea crea ceva atât 
de evaziv. Ceva ce el se convinsese că nu putea avea dacă nu găsea 
ceea ce dispăruse. 

Sau pe cine dispăruse. 

Brusc, Cole își dădu seama cât de stupid era să îți agăți speranțele 
pentru izbăvire de o amintire. Dar... dacă el nu făcea asta, dacă nu o 
avea pe Ginny, atunci cu ce mai rămânea? Cu o casă mare și pustie și 
o viaţă și mai pustie. 

- Mă întreb ce sfat ai da cuiva împotmolit în acel loc cenușiu. Dacă 
și-a pierdut abilitatea de a simți și altceva în afară de dușmănie? De a 
se aştepta la altceva în afară de trădare? De a vedea nimic altceva în 
afară de umbre și întuneric? 

Chiar în timp ce rostea cuvintele, Cole ştiu că era o mărturisire pe 
care nu o mai dezvăluise nimănui. De ce avea încredere în ea astfel? 
De ce își așternea gândurile bântuite la picioarele ei, pentru ca ea să 
le zdrobească, când erau doar niște străini? Când erau civilizati sufi- 
cient cât să nu fie dușmani. În urmă cu câteva nopți, el îi jura că avea 
să o distrugă. Acum îi căuta sfatul? 

Poate chiar ar trebui să meargă la un control la cap. 

-Cred că poţi să ieși din locul acela cenușiu prin victorii mici, dar 
consistente, spuse ea gânditoare, oferindu-i un zâmbet trist. Dar 
trebuie să cauţi lumina, pentru că ea nu te va găsi întotdeauna. Tre- 
buie să încetezi să te mai minunezi de miracole banale. Trebuie să 
găseşti minunile în lucrurile lumești. Pentru mine, este ca și cum 
aş incerca să găsesc o melodie într-o cacofonie neplăcută și apoi să 
învăţ să o cânt. 

O emoție fragilă și chinuitoare îl străbătu pe Cole, iar el fu nevoit 
să se adune pentru a-i întâlni din nou privirea blândă. Ea nu avea de 
unde să știe, nu? Vârtejul de neliniște și furie cu care el se lupta doar 
ca să se dea jos din pat. Disperarea care părea mai greoaie decât orice 
altă încărcătură cu care el își testase vreodată forța umerilor. Durerea 
alarmantă și imaginară din mâna pe care nu o avea. Nesfârșitele zile 
singuratice. Cole era un bărbat care avea totul. Bani, putere, influen- 
ță, şarm și o forță fizică de neînchipuit, în ciuda dizabilității lui. 

Cu toate astea, era un om pustiit. Singur într-o încăpere plină cu 
oameni. Un soldat fără război. Un spion fără o ţintă. 

Cu excepția acestui moment. Acum. Pe banca aceasta, cu femeia 
aceasta. Bestia dinăuntrul lui era încă liniștită și, poate pentru prima 
dată de când Cole se întorsese de la Constantinopol, era... el însuși. 

În cele din urmă, simţi razele soarelui răzbătând prin zidul 
cenușiu. 

Privirea ei scrutătoare deveni grăitoare când ochii părură să i se 
încleşteze cu ai lui, căutând prin amintirile lui vagi și prin durerea 
lui înăbușită, până în adâncul sufletului său. Lady Anstruther țesu 

o vrajă care îl atrăgea pe Cole spre ea asemenea unui șarpe hipnoti- 
zat de îmblânzitorul său. 

- Fericirea este o melodie străină pentru mine acum, recunoscu 
el. O melodie pe care nu îmi pot aminti cum să o cânt. 

- Dacă tu cauţi nestatornicie, dușmani și nefericire oriunde mergi, 
cu siguranţă le vei găsi, nu? spuse ea. Dar dacă ai căuta mai îndea- 
proape? Mai adânc? Nu e posibil să găsești ceva nou? 

Contesa închise ochii, iar când îi deschise, un sentiment arzător îl 
fascină și îl aruncă pe Cole într-o transă. 

- Sau... Glasul ei tremură, ezitant. Poate ai recunoaște ceva ce ai 
crezut pierdut? 

El o privi lung pentru un moment în care i se tăie răsuflarea, 
ceva învolburându-se înăuntrul memoriei lui vagi. Ceva dulce, de un 
roșu aprins. 

-Limonada dumneavoastră, milady, Excelență. Momentul se 
stinse, ușa memoriei lui închizându-se violent, poate definitiv, când 
Chcever îi întinse limonada rece lui Cole. Am reușit chiar să găsesc 
un vânzător de înghețată. Sper că nu vă deranjează că mi-am permis 
libertatea acestei plăceri. 

- Deloc, Cheever. Imogen nici că ar fi putut părea mai încântată 
când luă paharul de la el, deja licărind de stropi de umezeală, și îl 
ridică pentru un toast. În cinstea victoriilor mici și a zilelor senine. 

Amuzat, Cole ciocni ușor marginea paharului său de al ei. 

- Pentru recuperarea a ceea ce am pierdut. 

Oare se înșela el sau contesa devenise palidă la auzul cuvintelor 
lui? Cole o studie peste marginea paharului său, în timp ce savoa- 
rea dulce-acrișoară a băuturii reci îi atinse limba. Ce știa ea despre 
pierdere? se întrebă el. Fiecare pas al lui era bântuit de pierderi. 
Cole îi pierduse pe toți cei pe care îi numea familie. Pierduse părți 
din el însuși pe care nu avea să le mai recupereze vreodată. Nu doar 
mâna, ci și inima. Da, părți din sufletul lui nemuritor. Pierdute din 
cauza lucrurilor pe care el le făcuse în numele reginei şi al țării sale, 
din cauza torturii la care fusese supus de dușmani nemiloși și de tră- 
darea celor în care avusese cea mai mare încredere. 

Poate acesta era motivul pentru care Cole putu să recunoască, în 
sinea lui, că o voia. Că o admira și că, Dumnezeu să-l ierte, începea 
chiar să o placă. 

Dar indiferent câtă bunătate îi arăta ea, Cole nu se putea con- 
vinge să aibă încredere în contesă. Deși zâmbetul ei era sincer, ochii 

ei ascundeau un mister. Un secret care ar putea rivaliza cu cel al 
Mona Lisei, bănuia el. 

Cole ar fi vrut să îi ştie secretul. Oare avea vreo legătură cu Ahile? 
se întrebă el, privind din nou încruntat spre statuie. Nu cu mitul, ci 
cu bărbatul care o făcea pe ea să îi picteze portretul? 

Cel care îi bântuia gândurile şi amintirile. 

Oare el o trădase? Sau ea îl pierduse într-un fel? Moartea i-l răpise 
sau altă soartă crudă? 

El era motivul pentru care ea nu mai era virgină? 

Razele soarelui parcă se fragmentară când paharul din mâna 
lui Imogen se sparse, stropindu-i pe amândoi cu lichidul rece și 
lipicios, iar o clipă mai târziu ceva greoi se izbi de pieptul lui cu 
o bufnitură. 

Cole prinse obiectul înainte să îi cadă în poală și văzu că era o 
piatră cât jumătate din palma lui. Cineva o aruncase, dar spre care 
dintre ei? 

- La dracu’, blestemă el. Eşti bine? 

Ea rămase încremenită, holbându-se la resturile tăioase ale pa- 
harului care îi rămăsese în palmă pentru câteva momente de uluire 
totală, apoi își privi rochia udă, care acum sclipea din pricina ciobu- 
rilor de sticlă. 

- Eu... cred că da. 

Cheever, care sărise de pe șezlong, arătă în josul cărării care ducea 
spre poarta vestică. 

- Acolo, strigă el. Ticălosul scapă! 

Un bărbat cu un melon mohorât din fetru și un palton bej 
din stofă cadrilată fugea, croindu-și drum printre trăsuri și tre- 
cătorii uluiți. 

Cole era deja în picioare, dorindu-și ca ele să poată goni la fel de 
repede precum furia lui. 

- Du-o acasă în siguranţă, îi porunci el lui Cheever peste umăr, 
deja pornind în urmărire. 

Cole nu cunoscuse mulți bărbați cu picioare lungi ca ale sale, aco- 
perind o distanță zdravănă în timp ce alerga după atacator. Îi îm- 
pinse din drumul lui pe curioșii inutili, blestemându-i pentru că nu 
ofereau nici un ajutor. Ce era în neregulă cu aristocrația? Nici unul 
nu ridica un deget ca să ajute la protejarea unuia dintre ai lor? 

Cole sări peste un rând de garduri vii, apoi sări chiar prin portiera 
deschisă a unei trăsuri care îi apăru în cale și ieși pe partea cealaltă. 
Ştia că avea nevoie de cal dacă voia să aibă vreo șansă să-l prindă 

pe ticălos, dar asta nu îl opri de la a porni în urmărirea lui. Bles- 
temat să fie, probabil că avea un braț strașnic de aruncase o piatră 
de la o asemenea distanță. Atacatorul dispăru în mulțimea de pe 
Oxford Street înainte ca Trenwyth să îl ajungă din urmă, scăpând în 
aglomeraţia de oameni. 

Cole rămase lângă poarta de la intrare, privind în stânga și în 
dreapta, dar Oxford Street și cartierul Mayfair erau croite pentru a 
deruta și înfuria un urmăritor cu numeroase alei, străzi lăturalnice, 
birje și clădiri în care urmăritul să își piardă urma. 

Înjurăturile vulgare care îi scăpară lui Cole provocară o criză de 
indignare câtorva femei, pe care el le ignoră complet. Alergând prin 
mulțimea de oameni nerăbdători să plece din parc după o asemenea 
întâmplare, Cole se întoarse la bancă, dar nu mai era nimeni acolo. 
Până și instrumentele de pictură fusese strânse, iar Cole îl lăudă în 
sinea lui pe Cheever pentru că îi ascultase ordinul și o luase pe stăpâ- 
na sa din spațiul public. 

Imogen avea să fie în siguranță pentru moment, cu birjarul trăsu- 
rii ei, cu un lacheu și cu majordomul, toți în alertă. 

Un smoc violet îi atrase atenţia, iar Cole se aplecă și ridică o mă- 
nușă delicată din mătase de sub bancă. Punând-o în buzunarul stâng 
de la piept, se grăbi să își recupereze calul de unde era adăpat. După 
ce îl luă, încălecă și porni în direcția opusă a exodului în masă. 

Acest atac era o confirmare - cineva era pe urmele lui Imogen. 
Dar cine? Și de ce? din păcate, o femeie cu o cauză ca a ei putea atrage 
un număr mare de dușmani, de la soți violenţi la infractori de stradă 
mult mai lipsiți de scrupule, cărora le erau refuzate femeile pentru 
care ea oferea adăpost. 

Poate despre acest lucru o avertizase el, despre violența primi- 
tivă cauzată de demersurile ei de a cere bani celor din clasele su- 
perioare. Întorcându-se în șa, Cole îi aruncă o ultimă privire lui 
Ahile, eroul gol pușcă din bronz parcă râzând de el și protejând 
secretele contesei. 

Poate... se întrebă Cole. Poate Lady Anstruther avea alți dușmani. 
Unii care o urmăriseră dintr-o viață chinuită a clasei muncitoare. În 
acel moment, Cole fu uimit să își dea seama cât de puțin știa el sau 
oricine altcineva despre ea. 

Oprind calul, scoase mănușa ei din buzunar, unde stătuse aproa- 
pe de inima lui. Se minună de dimensiunea ei mică și subţire — avea 
doar patru degete lățime în locul unde ar fi trebuit să vină încheie- 
tura femeii. Cedând în fața unui impuls sălbatic, Cole duse mănușa 

la nas, lăsând mătasea să îi mângâie buzele. Căută mirosul contesei, 
a liliac şi a lavandă, și își umplu pieptul cu el când îl găsi. 

Imogen. Femeia îl fascina. Fie ea un sfinx, o sirenă sau o îmblân- 
zitoare de șerpi, Cole decise că era timpul să afle mai multe despre 
vecina lui captivantă. 

Pentru binele ei, dacă nu pentru altceva. 


Capitolul 18 


-Chiar cred că o să mă omoare de data asta. Bocetele disperate 
ale lui Heather de-abia se auzeau de zarva de la ușa conacului 
Anstruther. N-am putut să rămân cu el. N-am putut să fac lucrurile 
pe care el voia să le fac, n-am mai vrut. 

Imogen ținea mâna pe după umerii femeii durdulii, întrebându-se 
dacă sângele care curgea din nasul femeii sau lacrimile ei îi udau cor- 
setul. Trecuse doar o zi de la incidentul din Hyde Park, iar nervii ei 
nu păreau destul de înzdrăveniţi pentru o altă criză periculoasă. 

- Câţi bărbați sunt afară? întrebă Cheever, îimpingându-se în ușă. 

-Nu știu! se plânse Heather. Am numărat vreo trei sau patru 
când alergam, dar O'Toole și-a mai chemat oameni ca să îl ajute. Și 
se întuneca. 

Imogen o trase mai aproape de ea pe fosta ei adversară de la Bare 
Kitten, minunându-se de întorsăturile stranii și înfricoșătoare pe 
care le lua viaţa uneori. 

-Ştiu c-am fost o scârbă cu tine, Ginny, și nu merit protecţia ta, 
da' te rog să m-ajuţi. N-am unde să merg în altă parte. 

Femeia se agăța disperată de ea, iar Imogen o iertă imediat. 

-Vā veți adresa contesei cu „milady“ în această casă, doamnă, o 
mustră Cheever, pufnind. 

- Îmi pare rău, milady. 

Heather încuviinţă din cap, suficient pedepsită, iar faptul că focul 
acela celtic care obișnuia să ardă în ochii ei se stinsese o îngrijoră 
pe Imogen. 

-Nu e nevoie de asta, Cheever, sunt sigură că... 

Încă o bătaie puternică în uşă fu urmată de o bubuitură zdravănă, 
care făcu ușa să se zdruncine, de parcă cineva se izbise de ea. 

-Şi-mi pare rău că ţi-am adus năpasta la ușă. Heather trase aer 
în piept, de-abia atunci părând să observe sângele care îi curgea din 
nasul umflat, prelingându-i-se pe gură și bărbie. Se șterse cu mâna 
acoperită de o mănușă murdară, dar reuși doar să și-l întindă și mai 
mult pe față. Da’ când am auzit că primești târfe ca mine, m-am gân- 
dit c-o să ierți ce-a fost între noi. 

Încă o bubuitură zdruncină ușa din balamale. 

- Dă-mi ce e al meu! strigă o voce cu accent irlandez de după ușă. 
Buleandra aia vicleană tre’ să suporte consecințele pe care le merită 
o târfă hoaţă! 

- Pleacă, domnule! strigă Imogen. Altfel mă văd obligată să 
chem poliția. 

Hohotele de râs diabolice ale celor câțiva bărbați veniră în întâm- 
pinarea amenințării ei. 

-Tre să treci de noi ca să ajungi la ei, scumpo. Și nu văd să se 
termine bine pentru tine. 

-Nu-i nici un curcan pe o rază de kilometri întregi, pufni 
un altul. 

Imogen se înfioră când îi auzi sfidându-i cacealmaua. Și dintre 
toate zilele, să se întâmple chiar astăzi. O revoltă izbucnise prin- 
tre docheri în Southwark și ameninţa să se extindă dincolo de pod, 
în Westminster. Morley și Argent îi chemaseră pe Rathbone și pe 
O'Mara la datorie. Deja fuseseră raportate morţi violente, izbucni- 
seră incendii, iar toate forțele Scotland Yard fuseseră detașate să îm- 
piedice haosul, înainte ca trotuarele să se înroșească de sângele a sute 
de oameni. 

Nu o lăsaseră neprotejată doar pe Imogen, ci și restul orașului. 
Dacă exista vreodată vreun moment oportun pentru comiterea unei 
crime, acela era astăzi. 

-Îl cheamă Johnny O'Toole, spuse Heather. Terorizează zona 
Piccadilly și ne bate pe noi, fetele, când nu-i dăm ce crede că i se 
cuvine. Ne aduce bărbați violențţi și păstrează el banii pe care îi cere 
în plus pentru grozăviile pe care ni le fac ei. Nenorocitul spune că ne 
protejează, zise ea, apoi scuipă. 

-A aflat c-am urcat-o într-un tren pe fata asta nouă, Tess, și am 
trimis-o înapoi în Brighton. Avea doișpe ani. Nu își dorea viața asta. 
Nu după ce i-a făcut el. 

-De aceea ţi-a spart nasul? întrebă Imogen. 

- Aye. Şi voia să facă mai mult dacă nu l-aș fi pocnit cu pantoful 
și n-aș fi fugit. 

Ridică faldurile rochiei şi îi arătă lui Imogen piciorul desculț și 
murdar, cu ciorapi rupți, iar Cheever, rușinat, nu-și putu abține un 
icnet la vederea gleznei ei. 

Imogen o lăsă pe Heather în grija lui Gwen, care i se alăturase re- 
cent în demersurile caritabile, întrucât să săturase să lucreze pentru 
odiosul dr. Fowler la St. Margaret. Nu era prima dată când munca lui 
Imogen necesita experiența unei infirmiere, iar cu două clădiri deja 
achiziționate, ea începuse să angajeze mai mult personal. 

- Du-o la etaj, într-una dintre băile din spate, spuse ea blând, apoi 
se întoarse spre ușă, adunându-și tot curajul și determinarea de care 
era în stare. 

-Nu te duce afară! Heather se aruncă în faţa ei, lipindu-se de 
ușa solidă. 

- Deschide sau spargem ușa! 

Avertismentul sosi chiar înainte de o altă bubuitură care puse la 
încercare rezistența cadrului ușii. 

- Aduc puşca de vânătoare, îi ameninţă și Cheever. 

-Crezi că noi n-avem pistol? ripostă O'Toole. Sper că ţinteşti 
bine, moșule. 

- N-au doar un pistol, spuse Heather. Au cuțite, bâte și rozete. Nu 
aveţi valeţi sau alți servitori? Heather privi în jur. Pe cineva care să 
ne ajute? 

Imogen răsuflă greoi, îngrijorată. 

- De obicei... da, dar e duminică. Majoritatea personalului lucrea- 
ză doar jumătate de zi și, din moment ce era liniște și pace, le-am dat 
toată ziua liberă. 

Asta se întâmplase înainte ca Rathbone și O'Mara să fie chemați 
la docuri. Imogen regreta amarnic acea decizie acum. 

- Majoritatea au plecat la biserică împreună cu mama și sora mea, 
cred. Și apoi s-au dus să-și viziteze prietenii și familiile. 

Sincronizare perfectă, se mustră în sinea ei, ca de obicei. 

„La naiba. Ce-o să fac acum?“ Cum avea să îi ţină pe toți în 
siguranţă? 

O dădu pe Heather de lângă ușă chiar în timp ce un foc de armă 
răsună afară, apoi încă unul, străpungând lemnul și ratându-le, ca 
prin minune. 

-Toată lumea la etaj, le porunci ea în timp ce toată lumea țipa, 
împingând-o din nou pe Heather spre Gwen. Acum. 

Fereastra de lângă intrare se sparse, cioburile împrăștiindu-se 
precum scânteile. Imogen ţipă și își acoperi capul în timp ce câteva 
cioburi căzură peste ea. 

În timp ce femeile se retraseră în susul scării, Imogen alergă spre 
stânga, spre solariu și ușile ce dădeau spre grădina din spate. Nu pu- 
tea să dea fuga la poliție, dar acum știa că, întâmplător, avea drept 
vecin unul dintre cei mai periculoși bărbați din întreg imperiul. Își 
dădu seama că acest incident avea să îi întărească argumentele duce- 
lui împotriva ei, dar nu avea de ales decât să caute protecţia lui. 

- Cheever, du-te cu ele la etaj! strigă Imogen în timp ce bătrânul o 
urmă, pantofii lui eleganţi alunecând pe podeaua din marmură. 

-Dacă dumneavoastră credeţi c-o să vă las singură cu tâlharii 
ăștia, milady, ați înnebunit. 

Nu exista cuvânt pe lume care să descrie ușurarea lui Imogen. 
Până când ea auzi ţipetele. 

O a doua rafală de gloanţe o făcu pe Imogen să se lipească de pe- 
retele coridorului. Ascultă îngrozită și încremenită sunetele asurzi- 
toare de dincolo de fereastra spartă. Fără îndoială că cei de afară o 
spărseseră pentru a putea intra în casa ei. 

Imogen se lipi mai tare de perete, cioburile sfărâmându-se sub 
tălpile pantofilor ei. 

Un țipăt bărbătesc, întrerupt din senin, fu urmat de apariția 
șocantă a unui trup zburând pe fereastra de lângă intrare. Poa- 
te că Imogen se înșela, dar părea că gâtul omului atârna complet 
fără vlagă dintre umeri. De parcă nu îi mai putea fi susținut de coloa- 
na vertebrală. 

Sunetul unui alt foc de armă o făcu să se ghemuiască și să își 
acopere instinctiv capul. Apoi se auzi sunetul inconfundabil al unei 
arme străpungând carnea. ar și iar. 

Altcineva era afară, pe lângă tâlharii aceia. 

Imogen știu imediat cine, înainte ca el să îi urle numele și să des- 
chidă ușa cu două lovituri puternice. 

Cole încremeni când ochii lui de fiară sălbatică o văzură, scanân- 
du-i fiecare milimetru din corp, pentru a vedea dacă era rănită. El 
stătea în cadrul ușii de parcă era un portal spre purgatoriu sau un 
arhanghel răzbunător venit să abată o pedeapsă nu mai puţin biblică 
asupra păcătoșilor. 

Mişcările pieptului său puternic se vedeau prin cămașa albă, acum 
pătată de sânge. Lama protezei lui se ivea printre degetele imobile 

din metal, iar sângele picura din ea într-o băltoacă vâscoasă și staco- 
jie pe podeaua din marmură. 

Cu mâna dreaptă ținea un pistol întins în față. 

-A intrat vreunul în casă? Cole urlă mai degrabă întrebarea când 
trecu pe lângă Imogen, verificând fiecare umbră, fiecare ungher. 
Te-au atins? Ești rănită? 

- Nu. 

Imogen gâfâia în timp ce porni spre ușă, iar picioarele parcă îi 
erau din lemn. Terasa ei spațioasă, din piatră, arăta ca un câmp de lup- 
tă, sângele prelingându-se din patru cadavre și amestecându-se în- 
tr-o cascadă ce se revărsa pe treptele din față. Două dintre ele aveau 
gâturile tăiate. Altul sângera de la numeroasele răni de cuțit. O gaură 
perfect rotundă se zărea în fruntea unui bărbat atârnând ca o sperie- 
toare de ciori pe balustradă. 

Imogen nici nu avu curaj să se uite la cadavrul care zăcea aruncat 
în gardul viu. Cu brațele tremurându-i după un asemenea incident, 
reuși să închidă încet ambele uși, ca să nu mai vadă scena însânge- 
rată, şi își adună toată tăria de care fu în stare ca să se întoarcă spre 
bărbatul letal din spatele ei. 

Privirile li se încleștară, ochii lui arzând cu flăcări de chihlimbar, 
iar ai ei, fără îndoială, învolburându-se ca o furtună. Imogen ştia la 
ce se gândea el, iar ea nu avea nici cea mai mică apărare împotriva lui. 
Cole avea maxilarul încordat, marginile buzelor devenindu-i albe. 

Tot ce putea ea să facă în timp ce își dădeau târcoale ca niște 
dueliști era să își dorească un singur lucru - ca el să nu arate atât 
de magnific. Încadrat de opulența elegantă a casei ei, trăsăturile 
lui aristocratice se înăspriră, devenind sălbatice - nu tocmai pe 
deplin umane. 

Cole era murdar de sângele dușmanilor ei. Tocmai ucisese pentru 
a o proteja pe ea. Cinci bărbaţi. 

Acest lucru schimba... totul. 

Imogen nu ştia ce să facă, după cine să trimită. Totul era de-a 
dreptul uluitor. 

Un picurat vag, ritmic, se auzea ca un metronom în liniștea ten- 
sionată, iar Imogen își cobori privirea și văzu încă o băltoacă de sân- 
ge formându-se sub el, pe podea, de data aceasta sângele provenind 
de la o pată din ce în mai mare pe mâneca braţului său sănătos. 

- Eşti rănit, strigă ea, mergând lângă el. 

Acum putea fi de ajutor. Poate că Imogen nu ştia ce să facă cu cei 
morți, dar putea să vindece o rană. 

- Cheever trebuie să îl ducă la lavoar. 

Cheever încuviință din cap, mult mai palid ca de obicei. Parcă în- 
cerca să îşi adune mai multă hotărâre chiar acolo, în faţa ochilor ei, și 
își trase de partea din față a vestei, parcă luând o decizie. 

-O să mă ocup de... dezordinea de afară, milady, în timp ce vă 
îngrijiţi de duce. 

- Mulţumesc mult, Cheever. Imogen oftă. Nu-ţi pot mulțumi 
îndeajuns. 

Bărbatul dădu scurt din cap. 

-Îl voi chema pe Welton, majordomul domnului Argent. Știu din 
sursă sigură că nu este străin de acest gen de... dezordine specială. 

Tulburat, Cheever porni spre intrarea vestică, evitând ușa din față. 

Imogen trecu grăbită pe lângă duce, fără să îl privească, temân- 
du-se că el avea să o înșface și să îi facă ceva necuviincios, acum că o 
salvase. Ajunsese la jumătatea coridorului dinspre scările din spate 
când îşi dădu seama că el nu se mișcase absolut deloc. 

- Urmează-mă, îi spuse ea. 

Pentru un minut, el nu părea că avea de gând să o facă. Apoi, 
sunetul metalic al pistolului său reintrând în stare de inactivitate fu 
urmat de pașii lui greoi apropiindu-se. 

Imogen se întoarse cu spatele, poruncindu-i inimii ei agitate să 
încetinească în timp ce ea îl conducea pe duce pe lângă salonul albas- 
tru în care se întâlnise cu Jeremy, pe lângă birou, bibliotecă și... 

Merse grăbită spre o ușă lăsată întredeschisă, o închise și o în- 
cuie. Doar ea avea cheia de la această cameră și o uitase deschisă 
în dimineața asta, în starea ei distrată. 

Simţindu-se vinovată, îi aruncă o privire lui Cole, care părea mai 
ocupat cu încercarea de a nu-i murdări covoarele de sânge decât să îi 
observe ei mișcările. 

-Pe aici, spuse ea, gesticulând spre scări. Gwen îngrijește o feme- 
ie rănită în lavoarul de la etaj. Am medicamente și într-o cameră de 
lângă bucătărie. 

Mai bine ca el să nu o vadă pe Heather, ca nu cumva să o recu- 
noască de la Bare Kitten. 

Tăcerea lui era apăsătoare în timp ce Cole o urma, iar Imogen 
simţea furnicături pe ceafă și pe spinare datorită prezenței lui în 
spatele ei. Trecură de bucătărie, de camera majordomului, de came- 
ra menajerelor, de spălătorie și de cămară, până ajunseră la o ca- 
meră mică, cu două lavoare mari. Încăperea era întunecată și avea 

o singură fereastră soioasă deasupra lavoarelor, astfel că Imogen 
aprinse o lampă cu fitil. 

Cole rămase în pragul ușii în timp ce ea forfotea în cameră. 
Imogen avea impresia că el consuma tot aerul, tot spațiul, nemai- 
lăsându-i și ei. 

Luă de pe un raft tinctură de smirnă, un ac și aţă, pansamente și 
apă, fiind conștientă într-un mod dureros de neindemânarea ei neo- 
bişnuită și de faptul că îi tremurau mâinile și picioarele. Forțându-se 
să tragă aer în piept, Imogen porunci propriilor mâini să nu mai tre- 
mure. Nu s-ar cuveni să coasă o rană cu degete nesigure. 

Trase o bancă neșlefuită în fața ei și îi făcu lui Cole semn să 
se așeze. 

-Ai nevoie de ajutor să îți scoţi cămașa? întrebă ea brusc. 

El dădu din cap, începând să își descheie nasturii cu o mână. 

Imogen fu nevoită să se întoarcă cu spatele în timp ce Cole își 
expuse pieptul musculos, prefăcându-se ocupată cu aranjarea us- 
tensilelor. El era atât de puternic, croit parcă de strămoși brutali, 
o copilărie şi o tinerețe lipsită de foamete, și de antrenamentul pen- 
tru a deveni soldat și spion. 

Îi era greu să îl privească acum, să vadă atât de multă frumusețe 
masculină intensificată și mai mult de grația prădalnică pe care el o 
exercita cu o perfecţiune înfiorătoare. 

Cole ucisese pentru ea. 

De ce își simţea sânii încordaţi și greoi din cauza asta? De ce un 
fior de fierbințeală răsărea sub toată teama și repulsia ei? 

Imogen mai degrabă îl simţi decât îl auzi pe Cole apropiindu-se 
şi se încordă, până când scârțâitul băncii o avertiză că el se așezase 
pe ea. 

Afară se lăsă noaptea, iar Imogen se întoarse spre el. Vântul bi- 
ciuia orașul, făcând ca scheletul conacului grandios să scârțâie și să 
geamă. În depărtare se auzi un orologiu bătând, marcând momen- 
tele îndelungate în care ea stătu cu mâinile deasupra corpului lui, 
brusc nesigură de ce să facă. 

Nu era că uitase cum acel spate lat și puternic arăta precum bron- 
zul patinat în lumina palidă a lămpii. Doar că subestimase efectul pe 
care acea priveliște îl avea asupra ei. Cole își întoarse spatele la ea și 
apoi aşteptă drept, ca un stâlp, îngrijirile ei. 

Cole nu era un bărbat care avea încredere să întoarcă spatele spre 
mulți oameni; această dovadă de încredere o impresionă suficient 
cât să o scoată din transa fascinată. 

Rana era pe umăr, mai sus decât își dăduse ea seama la început, 
și era adâncă. 

- Trebuie să o curăţ, îl avertiză ea, pregătindu-se să aplice pânza 
pe pielea lui jupuită. S-ar putea să doară puțin. 

- Mereu doare, mormăi el sec. 

Da. Cole purta dovezile mai multor răni cusute și vindecate decât 
o ceată întreagă de copii neastâmpărați. 

El nici măcar nu tresări când ea apăsă cârpa umedă pe rana des- 
chisă. Deși, când ea îi strânse ușor umărul cu cealaltă mână pentru 
a-l ține nemișcat, mușchiul de sub degetul ei zvâcni și se încordă. 

În camera deranjat de tăcută, respirațiile lor repezi alcătuiau o 
simfonie stranie. Furia radia din el în valuri palpabile, iar Imogen 
ştia că ea era motivul. 

- Ştiu că ceea ce tocmai s-a întâmplat justifică lucrurile asupra că- 
rora m-ai avertizat în tot timpul acesta, acceptă ea. Dar nu o spune, 
îl rugă ea. Te rog, nu încă. 

Cole nu spuse nimic, rămânând nefiresc de nemișcat în timp ce ea 
încerca în mod blând și eficient să îi oprească sângerarea şi să îi coasă 
rana. Ducelui avea să i se împlinească dorința, își spuse Imogen în 
sinea ei și oftă învinsă. Trebuia să își golească locuința de ocupanții 
ei disperaţi. Nu mai era un loc sigur pentru cei care căutau adăpost 
acolo. În cea mai mare grabă, avea să îi mute unul câte unul în cele- 
lalte case pe care le achiziționase, chiar de-ar fi să fie prea aglome- 
rate. Gwen și Heather, câteva menajere și câteva mame care căutau 
adăpost împreună cu copiii lor din aripa estică aveau să fie relocați. 
Acest lucru avea să creeze o oarecare instabilitate, dar trebuia să facă 
ceva până când vărsarea de sânge avea să înceteze în casa ei. 

Tăcerea se întinse până în punctul în care Imogen își simţi nervii 
pe punctul de a ceda. Îi dădu lui Cole o cârpă uscată, cu care să își 
șteargă sângele de pe cuțit. 

Într-un final, el întrebă: 

-Nu eşti... îngrozită de ce am făcut? 

Imogen ar trebui să fie, și ea știa acest lucru, dar... 

-Oamenii aceia erau răi. Nu aveau nimic împotriva prostituării 
copiilor și a bate o femeie până să o lase inconștientă. Meritau ceea 
ce le-ai făcut, și mult mai rău. 

Umărul lui tresări în timp ce Cole chicoti amuzat. 

-Şi eu care credeam că eşti doar o inimă rănită cu o limbă ascuţi- 
tă. Nu mi-am dat seama cât de aprigă ești, milady. 

-Nu ştii multe lucruri despre mine, îl provocă ea blând. 

Chiar și luna are o parte pe care noi nu o vedem niciodată. 

-Partea întunecată. Cuvintele lui fură şoptite și delicate pre- 
cum catifeaua. 

- Într-adevăr. 

-Nu credeam că ești familiară cu întunericul. 

Deși Imogen nu îi vedea chipul, îi auzi zâmbetul din voce, dar nu 
era unul amuzat. 

- Încep să îmi dau seama că m-am înșelat. 

- Cunosc prea bine întunericul, recunoscu ea în timp ce tampo- 
na sângele care începea să se oprească din curs. Știu că este un loc 
singuratic în adâncul nostru. Unul în care doar noi, singuri, putem 
să mergem și să ne confruntăm cu acele gânduri, temeri și amintiri 
pe care nu le putem împărtăși cu nimeni. Până și noi îl vizităm rar, 
pentru că este un loc din care este dificil să te întorci... 

Cole se foi pe bancă, încleștându-și pumnul. Mai puțin de du- 
rerea din umărul lui, își dădu ea seama, și mai mult de impactul 
cuvintelor ei. 

-Eu am trăit în locul acela în timp ce ei... Se opri, iar bărbia i se 
încordă. Uneori mă tem că nici nu am ieșit vreodată din el. Că aceas- 
tă realitate este o himeră și că mă voi trezi înapoi în închisoare. 

Înghițindu-şi nodul din gât, Imogen văzu că sângerarea se oprise 
suficient cât ea să poată coase rana. Întorcându-se cu spatele la el, 
băgă tăcută aţa în ac, apoi se apucă de treabă. El rămase nemișcat 
în timp ce ea îi străpungea pielea și trăgea aţa prin ea, unind mar- 
ginile rănii. Avea nevoie de cel puţin șapte copci, poate mai multe. 
În timp ce Imogen îl cosea, îi studia adesea profilul. Cole avea băr- 
bia încordată, iar venele îi tresăreau pe tâmple. Părul de pe ceafă îi 
era umed, deși ea nu știa dacă de la vreo baie recentă, transpiraţie 
sau durere. 

-Ce ţi s-a întâmplat în Constantinopol? 

Imogen rosti în şoaptă întrebarea care o bântuise vreme de aproa- 
pe trei ani. În clipa în care o rosti, vru să și-o retragă. Deja îi provoca 
durere fizică, chiar trebuia să îi zgândărească și rănile psihice? 

Ceva îi spunea că trebuia să știe. Că el avea nevoie să spună cuiva. 
Că orice tortură îl transformase pe amantul ei blând în acest bărbat 
dur și nemilos merita să fie împărtășită. 

Glasul lui fu înșelător de calm în timp ce răspunse: 

- Dacă ți-aș spune, n-ai mai dormi niciodată liniștită. 

-Nu dorm liniștită nici acum, mărturisi Imogen. 

Cole pufni, iar ea nu își dădu seama, fără să îi vadă chipul, dacă 
era un sunet amuzat sau trist. 

- Eşti o creatură nocturnă, atunci? 

- Presupun că ai putea s-o spui astfel. Imogen ezită, apoi decise 
că, poate, o mărturisire despre ea însăși avea să îl ajute și pe el să se 
confeseze. Când apune soarele, mintea mea pare să se trezească la 
viaţă. Uneori e bine, pentru că am inspirație artistică și pot să pic- 
tez până la răsărit. Dar alteori, concep scenarii și neliniști care sunt 
pure prostii. Am devenit meditativă în ultima vreme, în timp ce dau 
iama prin bucătărie sau prin bufetul cu băuturi. Surorile Brontë ar fi 
foarte mândre, spuse ea, apoi făcu o pauză. În privința meditației și 
a băuturii, nu a mâncatului în exces. 

- Mă întreb la ce meditează o femeie ca tine? întrebă el curios. 

-La multe lucruri. La sănătatea mamei mele, la viitorul surorii 
mele și la al femeilor pe care încerc să le protejez. La crima recentă 
din grădina mea... „La secretele pe care le am“, își spuse în sinea ei. 

-Nu la trecut? spuse el indiferent. Nu la un bărbat? 

„Doar la tine“, ar fi vrut Imogen să spună. 

- Uneori, văd lumină în casa Trenwyth la orice oră, ocoli ea su- 
biectul, nevrând să discute despre trecut, darămite să mărturisească 
ceva ce nu era pregătită să dezvăluie. Și știu că suntem treji amândoi 
şi îmi beau ginul și mă întreb dacă şi tu bei în același timp cu mine. 

- Gin? Fu primul cuvânt pe care Cole îi rosti cu intonaţie — cu dez- 
gust, mai precis. Îţi permiți cele mai bune vinuri de Xerex şi Porto și 
cele mai bune coniacuri, iar tu bei gin? 

Întoarse capul şi îi aruncă o privire bănuitoare. 

Ea ridică din umeri, având grijă să nu tragă prea tare de acul și aţa 
din mână. 

-Ştiu că nu este considerat prea elegant pentru clasa noastră, 
dar mie îmi place. 

-Nu-mi pot închipui de ce, bombăni el, întorcându-și din nou 
privirea în faţă. 

-O să sune stupid, dar cred că îmi place datorită ienupărului. Ştii 
mirosul acela minunat de brad proaspăt tăiat de Crăciun? lenupărul 
îmi amintește de asta, puțin, așa că ginul mă face să mă simt de parcă 
aş gusta Crăciunul. 

Cole mormăi, deși lui Imogen îi fu din nou greu să își dea seama 
dacă era amuzat, batjocoritor sau îndurerat în timp ce ea îi trecu din 
nou acul prin piele. 

-Eu beau scotch, în general, spuse el după o vreme. Preferatul 
meu este Ravencroft, deși am avut un valet care m-a dat și pe whisky 
scoțian, de asemenea. 

- O'Mara? 

-Da. 

-E un tip obraznic. 

-Habar nu ai, spuse el compătimitor. Ține-l departe de menaje- 
rele tale. 

- Deocamdată încerc să îl țin departe de sora mea. 

-Să te ajute Dumnezeu. 

Ironia din glasul lui fu brăzdată de amuzament, iar inima lui Imo- 
gen se relaxă ușor. 

- Păi, îndrăzni ea, acum că tensiunea se mai stinsese. Acum că am 
stabilit că suntem amândoi creaturi nocturne, dacă ai nevoie vreoda- 
tă de un conspirator cu care să meditezi sau să bei, îmi ofer compania 
mea excelentă în ambele întrebuințări. Dacă nu mă înșel, poți să vezi 
dacă este lumină în bucătăria mea din biroul tău. 

Indecenţa invitaţiei ei grăbite o îngrijora acum pe Imogen la fel 
de tare precum pericolul pe care îl prezenta apropierea lui de secre- 
tele ei. 

- Nu ti-ar plăcea compania mea când sunt într-o asemenea stare. 

Întunericul pusese din nou stăpânire pe el, iar Imogen se întristă. 

- Revizitezi acel loc în coşmarurile tale? întrebă ea, simțindu-se 
atât îngrijorată, cât și cutezătoare. De aceea nu dormi? 

- Da, răspunse el sumbru. 

- Poţi să îmi spui, Cole, șopti ea, temându-se că avea să o refuze. 

-Nu există cuvinte care să descrie timpul meu în acel loc, spu- 
se Cole după un moment de gândire. Închisoarea Newgate părea un 
palat pe lângă el. Murdar e un cuvânt prea curat. Disperare este 
un cuvânt prea vesel. Cruzime este un cuvânt prea blând. Poate dacă 
îți imaginezi zile nesfârșite într-o cameră fierbinte ca un cuptor, fi- 
ind martor la lucruri neînchipuit de groaznice, încât închizi ochii și 
speri să scapi într-un coșmar... asta ar putea începe să descrie timpul 
meu acolo. 

Imogen nu ştia ce să spună, nu avea încredere că propriul glas 
ar reuși să treacă de emoțiile care i se învolburau în gât, astfel că 
rămase tăcută și începu să coasă o altă copcă. Tăcerea lui păru să îl 
încurajeze, iar Cole continuă cu tonul acela șters și inexpresiv, 
de parcă s-ar fi adresat cuiva aflat foarte departe de el sau ar fi dictat 
o scrisoare. 

- Înainte de asta, am crezut că știu ce înseamnă suferinţa și dure- 
rea. Eram soldat și spion, la urma urmei. Îmi pierdusem toată fami- 
lia. Dar am ajuns să înțeleg că, înainte de acel an, habar nu avusesem 
vreodată că un om poate fi distrus în atât de multe feluri. Răpitorii 
mei voiau să implor pentru cele mai mici fărâme de demnitate, dar 
am refuzat, aşa că mi-au fost negate până și acele fărâme. 

„De ce?“ se întrebă Imogen, dar își dădu seama că rostise în- 
trebarea cu vocea tare de-abia când Cole îi răspunse pe un ton 
aspru, tăios: 

- Eu sunt ducele de Trenwyth. Nu implor pentru nimic. Îngenun- 
chez doar în faţa reginei. 

— Le-ai spus asta? se minună ea. 

- Desigur că le-am spus. 

-Şi nu te-au ucis? 

Cole ridică din umeri nepăsător, ceea ce îi reaminti că ea îi cosea 
umărul, astfel că rămase nemișcat apoi. 

-Sunt convins că statutul meu nobiliar m-a ținut în viaţă. Ei în- 
cercau să îi convingă pe Maiestatea Sa și pe prim-ministrul Disraeli 
să accepte un tratat secret, și cred că au reușit. 

Imogen nu acordase prea multă atenţie politicii până să îl cunoas- 
că și, ulterior, să se mărite cu Lord Anstruther. Faptul că lui îi plăcea 
foarte mult ca ea să îi citească ziarul nu doar că o amuzase, dar o 
ținea și informată. Englezii și otomanii nu fuseseră cine ştie ce prie- 
teni, chiar dacă fuseseră aliați împotriva rușilor în Războiul Crimeii. 
Cu toate acestea, acea legătură începea să se destrame și ambele im- 
perii începuseră să își înșele încrederea. Revolta Bulgară, din aprilie, 
reprezentase proverbialul cui bătut în coșciug, forțând Coroana și 
parlamentul să retragă otomanilor tot sprijinul militar și financiar. 
Marina Britanică nu ridicase un deget în timp ce rușii și-au abătut 
răzbunarea costisitoare asupra Imperiului Otoman. Se păruse că du- 
cele de Trenwyth fusese exact pârghia de la care avuseseră nevoie 
otomanii pentru a forța mâna lui Disraeli. El și insula Cipru, garan- 
tată Angliei de Congresul de la Berlin, în secret, în 1878. 

-Probabil că te-a înfuriat foarte mult acest lucru, presupuse ea 
cu voce tare. 

Cole scoase un alt sunet lipsit de orice urmă de amuzament. 

- Nu-ţi poți imagina furia. Îşi încleștă pumnul, făcând ca muşchii 
din braț şi umăr să i se încordeze în timp ce ea lucra. Este singurul 
meu tovarăș zilele astea. 

Imogen legă un nod și apoi trecu la ultima copcă. 

-De aceea prețuieşti atât de mult tăcerea și singurătatea ta? 
îndrăzni ea. Pentru că le împarți cu furia ta? 

Cole își plecă bărbia în piept, deși ea nu își putea da seama dacă 
era un răspuns afirmativ sau nu. 

- Bărbații ca mine își petrec timpul stăpânind înăuntrul lor tot ce 
e mai rău din om și natură. Toate poftele, lăcomia, furia și durerea; 
dacă le-aș scoate la iveală, dacă le-aș face pe plac, aș fi slab. Aș deveni 
animalul în care au încercat ei să mă transforme. După ce îmi dedic 
zilele unei asemenea lupte, nu prea îmi mai rămâne mult din mine 
și pentru altceva. 

Cu inima îndurerată, Imogen se împotrivi dorinţei de a se apleca 
spre el, de a-l consola lipindu-și fruntea de a lui. În schimb, se luptă 
să își păstreze mâna fermă în timp ce termină de cusut copcile şi 
apoi luă o cârpă din lavoarul cu apă caldă pentru a spăla sângele de 
pe braţul și spatele lui. 

- Poate ar trebui să gândești că durerea ta nu este o slăbiciune, 
spuse ea. 

Imogen plimbă cârpa umedă peste mușchii lui, care se încordau în 
tandem. În această luptă a ta este o formă unică de putere. Cufundă 
din nou cârpa în apă, care deveni rozalie când ea o stoarse. Uneori, 
umerii cei mai puternici poartă cele mai grele poveri, șopti Imogen, 
ștergându-i blând ceafa. Corpul lui masiv se înfioră drept răspuns, 
iar o tensiune diferită păru să îi încordeze mușchii din umeri. 

-Nu ești un animal, Cole, ești un erou. 

Spatele lui se umflă în timp ce el trase cu greu aer în piept. 

- Tu. Nu. Ştii. Nu-ţi poți imagina. 

-Nu ştiu, fu ea de acord. Nu pretind că îți înțeleg suferinta. Pur 
și simplu, nu pot. Imogen își căută cuvintele și le găsi imediat. Poate 
că există unii care pot. Alți soldați răniţi, ca tine. Oameni care se 
simt distruși, cărora le-au fost smulse bucăți din minte și din corp 
de dușmanii lor. 

-Nu ei mi-au luat mâna. 

- Poftim? Sigur nu îl auzise bine. Poate că sângele care îi urcase în 
urechi o împiedica să îl înțeleagă corect. 

-Nu ei mi-au luat mâna, repetă el printre dinţii încleştați. 

Uluită, Imogen rămase cu mâna nemișcată pe spatele lui. 

- Atunci... cine... ? 

-Eu însumi. 

Imogen nu-și putea aminti un alt moment în viața ei când fusese 
mai stupefiată decât acum. 

- Ce... tu... de ce? 

Imogen ar fi vrut să îi vadă chipul, să îi citească expresia feței, dar 
corpul ei refuza să se supună vreunei comenzi. 

- Noaptea ne legau cu lanţuri de perete, ca să nu fie nevoiți să 
folosească gardieni. Cătușele acelea nu erau cu balamale din fier, 
ci o găselniță asiatică din oțel, care, pe atunci, mi se părea ceva 
magic. Când Ravencroft a pătruns în închisoare ca să mă scoată de 
acolo, am încercat să desfacem cătușele, dar ne-a văzut cineva și a 
dat alarma. 

Cole ridică braţul stâng, privind oţelul rece de parcă ar fi inspec- 
tat o amintire. 

- Era singura noastră șansă. Să scăpăm sau să murim amândoi în 
acea închisoare... sau mai rău. Mi-am coborât brațul de pe perete, am 
luat pumnalul scoțianului, iar el m-a ajutat să îmi tai mâna. 

- Dumnezeule! icni ea. 

Cole întoarse brusc privirea spre ea. 

-'Ți-am spus să nu mă compătimești, mârâi el peste umăr. 

Imogen îţi retrase rapid mâna de pe umărul lui, de parcă s-ar fi 
ferit de un câine de vânătoare. 

-Nu poţi să poruncești asemenea lucruri, îi reproșă ea cu vocea 
tremurândă. Cum aș putea să mă abțin să nu simt compasiune pen- 
tru cineva care a trecut printr-o asemenea suferință? 

Se aplecă să ridice cârpa albă, pătată pentru totdeauna de sângele 
lui, și o scutură spre el, asemenea unei bone care își ceartă odrasla. 

-Mila nu este o ruşine, este compasiune. lar compasiunea este 
ceva ce toată lumea merită. 

Cole se ridică, în toată înălțimea lui intimidantă, și făcu un pas 
spre ușă fără să își ia măcar rămas-bun. 

- Nu cineva ca mine. 

-Mai ales tu, insistă ea. 

El se întoarse brusc spre ea apoi, asemenea unui lup furios. Un 
animal prea sălbatic pentru a fi ţinut captiv. Dumnezeule, cum înăl- 
țau oamenii ziduri suficient de rezistente să întemniţeze un aseme- 
nea bărbat? 

Nu reușiseră. El scăpase. 

- Ştii câţi oameni am ucis? spuse el cu dispreț. Câţi au suferit din 
cauza mea? 

Imogen scutură din cap, punându-și mâna peste inima agitată, 
pentru a o linişti. El își întinse mâinile în faţa ei. 

-Când mâinile tale sunt pătate cu atât de mult sânge, devine o 
parte din tine. Trece prin venele tale. Prin oasele și prin măduva ta. 
Nu se opreşte până nu îți pătează sufletul. 

-Nu cred asta, spuse încăpățânată Imogen. Nu despre tine! 

-Ce ştii tu despre asta? Ai omorât vreodată un om? 

Ea ezită, incapabilă să dea un răspuns sincer. Pentru că nu știa, 
acesta era adevărul. Era posibil să fi ucis, da. Încă mai putea fi chema- 
tă să dea socoteală pentru asta. 

-Aşa credeam și eu, spuse el. Miji ochii și afișă un rânjet nemi- 
los, făcând un gest disprețuitor spre ea. Nu-ţi irosi compasiunea pe 
mine, femeie. Nu merit bunăvoința ta, cred. 

Cole se întoarse și dădu să plece. 

- Nu. Ceva în glasul ei îl încremeni în loc. Poate sfidarea sau 
poate respectul. Imogen nu avea să știe vreodată și chiar nu conta. 
Îndreptându-și umerii și ridicând bărbia semeață, făcu un pas spre 
el. Bărbaţii aceia pe care i-ai ucis pe terasa mea nu meritau bunăvo- 
ință. Dar tu, da. 

O furie înflăcărată dădu ochilor lui o nuanţă nefirească. 

- Cum îndrăznești să presupui că.. 

- Pot să presupun și să spun orice vreau. Este casa mea, iar aţa din 
braţul tău este tot a mea, așa că mă vei asculta. 

Logica ei nu era prea bună, dar era eficientă, se gândi Imogen, 
întrucât el închise gura. Nările încă i se umflau, în semn de aver- 
tisment, în timp ce Cole își încrucişă braţele impresionante peste 
pieptul la fel de impunător. 

Imogen fu nevoită să recunoască - statura și postura lui o intimi- 
dau puţin, dar... cum spunea vorba aceea, „dacă tot ai început...“ 

Își drese glasul, alungându-și teama, și continuă: 

-Nu poţi să presupui că îţi cunoşti soarta sau sufletul. Nu tu 
decizi acest lucru. Tot ce ştiu este că și cele mai negre dintre inimi 
pot găsi bunăvoință. Este imposibil ca tu să fi luptat cu asemenea 
ferocitate, să fi făcut ceea ce ai făcut pentru a supraviețui dacă nu ai 
crezut asta în adâncul inimii. 

Încurajată de tăcerea lui, Imogen făcu un pas spre el, imblânzin- 
du-și puţin glasul. 

- Viaţa, cu toate pericolele și chinurile ei, încă aparține celor vii. 
Avem responsabilitatea de a o trăi. Nu ar trebui să o irosești cedând 
în fata disperării. 

-Nici tu nu ar trebui să oriști fiind nesăbuită și luându-ţi nasul la 
purtare, ripostă el, privind-o cu superioritate. 

Imogen tresări. Nu voia să fie intimidată sau supusă, dar eveni- 
mentele de peste zi o buimăciseră atât de tare, încât reuși doar să își 
ţină umerii drepţi și mândri. 

-Orice ai face sau ai spune, eu nu pot să le întorc spatele celor 
care au nevoie de ajutorul meu. Pur și simplu, nu îmi stă în fire. 
Spune-mi că sunt proastă, dacă vrei, dar sunt ceea ce sunt. Şi nu că aș 
fi incapabilă să mă schimb, ci că nu vreau să o fac. Știu că există mai 
multă suferință pe lume decât pot eu alina, dar scopul vieţii mele să 
salvez pe cine pot. 

El o privi lung cu ochii aprinși, apoi spuse: 

-Atâta vreme cât nu încerci să mă salvezi pe mine... 

Imogen își încrucișă brațele la piept. 

-Nu eşti nici mai presus, nici mai prejos de considerația mea. Voi 
face cum voi dori, îl provocă ea. 

Atmosfera deveni tensionată, până când începu să vibreze de vio- 
lenţă și așteptare. Silueta lui masivă bloca singura cale de scăpare, iar 
lui Imogen îi trecu prin cap că poate vorbise prea în pripă, întrucât 
Cole începu să vină spre ea, închizând distanța dintre ei. 

-Ar trebui să îmi spui să plec, mârâi el din adâncul pieptului. Po- 
runcește-mi să plec, femeie. Nu sunt un om bun. Și sunt tentat să îți 
dovedesc asta făcând un lucru cumplit. 

Lui Imogen i-ar fi plăcut să spună că a rămas pe loc, neînfricată, 
dar se trezi brusc lângă lavoar, fără să își poată aminti cum ajun- 
sese acolo. 

-Să fii un om bun nu înseamnă să faci întotdeauna lucrul corect. 
Glasul ei deveni atât de șoptit, încât Imogen nu și-l recunoscu. Există 
două jumătăţi ale firii noastre, nu? Lumină și întuneric, bine și rău, 
înger și demon. 

Cole dădu banca la o parte cu piciorul şi veni mai aproape de ea, 
intenţiile răutăcioase citindu-i-se pe trăsăturile sălbăticite de lumina 
lămpii și de dorință. 

-Tu care ești? 

- Nu sunt vreun înger, Cole, de asta poți fi sigur. 

- Atunci, se pare că suntem amândoi blestemațţi. Dintr-o mișcare 
plină de graţie, Cole ajunse lângă ea, buzele lui cotropindu-le pe ale 
ei înainte ca trupul lui să se izbească de ea. 

Cole îi ocupă tot spaţiul, copleșind-o. Pieptul lui îi zdrobea sânii, 
genunchiul lui îi depărtă cu forța coapsele. Își împinse şoldurile în 
ea, iar Imogen îi simţi erecţia crescândă. 

Să îl sărute pe Cole era ca și cum ar săruta noaptea. Întunericul 
lui acaparator mistuia totul în jur, în timp ce buzele lui o mistuiau pe 
ea. Limba lui îi cuceri gura, împletindu-se cu a ei în mângâieri umede 
și îndelungi. 

Dar mâna lui... mâna lui era de un infinit de ori mai blândă în 
timp ce îi cuprinse ceafa, încă nelăsând loc de îndoială că ea era pri- 
zoniera lui. Degetele lui i se împletiră în păr, mai degrabă rugătoare 
decât asupritoare. 

O fierbinţeală toropitoare se prelingea precum un minereu lichid 
din gura lui în corpul ei. Se împrăștia pe pielea ei și îi gonea prin sân- 
ge în același timp cu o dorinţă apatică, eliberându-se între picioarele 
lui Imogen sub forma unei călduri umede. 

Imogen se agăţă de el în timp ce Cole, la propriu, o sărută până o 
făcu să își piardă minţile. 

Fiecare mușchi al lui era încordat în timp ce îi explora gura cu 
limba într-un ritm armonios. Cole scoase un sunet atât de străin 
pentru Imogen, încât ea nu putu decât să îl considere un fel de apre- 
ciere violentă. 

Din gâtul ei scăpă un sunet răgușit, drept răspuns, care pe Cole 
păru să îl încânte și să îl liniștească. 

Dintr-odată, comportamentul lui se schimbă de la furie la vene- 
raţie. Mâna de pe ceafa ei începu să tremure în timp ce el îi mângâia 
părul. Limba lui se retrase, dar Cole continuă să o sărute blând. Fie- 
care răsuflare pe care o împărtășeau era o binecuvântare, iar el șopti 
ceva ce ea nu înţelese. 

Sărutul lui avea ceva ce nu avusese în camera aceea de la Bare 
Kitten, în urmă cu toți acești ani. Ceva periculos. Ceva mai posesiv 
și mai neinhibat. 

El nu mai era doar mușchi fermi și grație binevoitoare. Acum Cole 
era tot numai dorinţă aspră și profundă. O mușcă de buză cu lăco- 
mie, ceea ce trimise o senzaţie șocată direct între picioarele ei. 

Imogen se îneca în el, sau poate se jertfea, nu era sigură. Valuri de 
dorință fierbinte o năpădeau și nu mai putea gândi limpede. 

Mâna lui trasă conturul spatelui ei, ajungându-i pe talie, iar Cole 
deveni frustrat apoi de straturile numeroase ale fustei ei, pe care le 
înșfăcă de parcă ar fi vrut să le sfâșie în bucăți. 

Imogen decisese să îl lase să o facă, când un țipăt străpunse ae- 
rul umed pe care ei îl provocaseră în încăperea îngustă și ascunsă 
a casei. 

Încremeniră amândoi, desprinzându-se din sărut, încordân- 
du-se precum vulpile ale căror vizuini fuseseră găsite de câinii 
de vânătoare. 

Sfinte Dumnezeule! Cineva se întorsese acasă înainte ca Welton şi 
bietul Cheever să reuşească să strângă carnagiul. 

Țipătul ascuţit răsună din nou, foarte aproape. Atât de aproape, 
încât era imposibil să se fi auzit de la etaj, din fața casei. Cole țâșni 
spre ușă, poruncindu-i lui Imogen să rămână pe loc. 

Ignorându-l, ea porni după el cu genunchii slăbiți de dorință și 
apoi întăriți de adrenalină. Își dădu seama că avusese dreptate. Țipă- 
tul nu venise din faţa casei, ci de la intrarea servitorilor, mai jos pe 
același coridor. Acolo, în faţa ușii, bucătăreasa, doi lachei și o mena- 
jeră erau înghesuiți în jurul a ceva ce găsiseră la intrare. 

-Ce s-a întâmplat? întrebă poruncitor Trenwyth. 

Servitorii îl priviră cu gurile căscate pentru un minut. Singurul 
sunet care se auzea erau suspinele plângărețe ale menajerei. Dacă era 
șocul pricinuit de orice provocase țipătul sau de vederea unui duce pe 
jumătate dezgolit pe coridorul servitorilor, era la latitudinea oricui. 

-La naiba, să vorbească cineva, porunci el, mergând mai aproape. 

Bucătăreasa, o femeie subțirică, în ciuda meniurilor bogate și ele- 
gante pe care le pregătea, o observă pe Imogen și ridică o mână. 

-Nu, milady, nu vă apropiați! o avertiză ea. Nu vreți să vedeți asta. 

Trenwyth își croi drum printre ei, ignorându-și cu nonşalanţă 
rana. Imogen veni după el, observând modul în care buzele i se țugu- 
iară și pielea i se încordă. 

-Ce e? întrebă ea neliniştită. Ce este? 

- Imogen, nu... începu el, întinzând brațul pentru a o opri. 

Dar era prea târziu. Ea zări ceea ce era probabil cel mai groaznic 
lucru pe care îl văzuse în ziua aceea. 

Acolo, pe coridor, legat la gât cu o eșarfă oribil de familiară - cea 
pe care ea o pătase de sânge când îl înjunghiase pe domnul Barton - 
era trupul unei pisicuţe strangulate. 


Capitolul 19 


Sir Carlton Morley stătea la capătul unor rânduri ordonate de ca- 
davre, la morgă, asemenea unui profesor într-o clasă foarte macabră, 

Ținea mâinile puțin cam prea strânse la spate, iar ochii îi erau 
mijiți în timp ce era cufundat într-o meditație profundă, aproape 
dureroasă. 

Astăzi, Londra era un oraș al lacrimilor. 

Douăzeci de oameni fuseseră uciși în timpul grevelor, printre care 
și un agent de-al său. Zeci de răniți umpleau spitalele din zonă și îi 
copleșeau pe doctori. Și apoi... mai era și haosul inevitabil care înso- 
țea un incident de asemenea anvergură, care acapara orașul. Hoţii 
profitau de absenţa forțelor de poliţie în alte părți ale orașului. Fuse- 
seră atacate femei. Birouri și magazine fuseseră jefuite. 

Cinci dintre aceste cadavre - unele întinse pe paleţi din lemn, în- 
trucât morga rămăsese fără mese — erau victimele furiei nemăsurate 
a ducelui de Trenwyth. 

Şi cine îl putea învinui? 

Proprietatea contesei Anstruther fusese invadată, iar Tren- 
wyth considerase de cuviință să ia justiţia în propriile mâini. Nu mai 
fusese altcineva acolo. Era timpul ca Morley să accepte realitatea: 
Scotland Yard era asaltată din toate părțile și subfinanțată. 

Trebuia făcut ceva mai mult. Ceva drastic și eficient. Poate era 
momentul să înceteze să se mai încreadă în rotițele atât de lente ale 
sistemului judiciar. 

Morley strâmba din nas din pricina mirosurilor amestecate 
de conservanți chimici, gaz de lampă și moarte. Deasupra acestei 
camere, cei dragi care așteptau să își identifice morții, polițiști care 
îşi dădeau silința să menţină liniștea și alte suflete care aveau nevoie 
să li se facă dreptate așteptau ca Morley să îşi facă apariția. 

El nu se ascunsese aici, în purgatoriul acesta de beton, în care 
morții petreceau doar o mică perioadă de timp - venise aici ca să 
poată gândi în liniște. Venise aici ca să îşi facă un plan de bătaie. 
Adesea, cei pieriți erau o companie mai buni decât cei vii. În mod 
sigur, erau mai tăcuți. 

Morley își verifică ceasul și îi privi pe cei morți cu o expresie pe 
care mulţi ar fi identificat-o drept calmă și liniștită. 

Cât de puţin știau aceștia. 

Ca soldat, Morley provocase un număr comparabil de cadavre cu 
propria pușcă. Fiecare doborât de un singur foc de armă. Plămânii, 
creierul sau inima erau organe vitale, care, odată lovite, deveneau 
complet inutile. Atât la propriu, cât și la figurat. 

Inima îi fusese frântă de prea multe ori ca să mai țină socoteala, 
și existau momente când Morley se temea că încetase să mai bată. 

Dar plămânii și corpul îi erau puternice. Mintea îi era ageră. lar toate 
acestea puteau fi folosite în tandem pentru a alcătui cea mai eficientă 
armă. O armă care putea fi mânuită în vremuri ca acestea, împotriva 
oamenilor care incitau la violenţă. Împotriva celor care oprimau oa- 
menii. Și împotriva oricui voia să profite de cei nevinovaţi. 

Ceva trebuia făcut... 

Morley avea nevoie de o strategie. De fapt, avea nevoie de o 
armată. 

Nu trebuia să se întoarcă pentru a-i vedea pe bărbaţii pe care îi 
aștepta intrând pe ușă unul câte unul. Îi identifică pe fiecare după 
mers, după miros și după energia indescriptibilă pe care el însuși 
se antrenase să o recunoască. Când era mic, învățase să citească oa- 
menii, să vadă lucruri pe care nu le mai vedea nimeni, să observe o 
schimbare în firea, expresia sau intenția omului. Ca adult, Morley 
folosise acea abilitate pentru a fi conștient de cei din imediata lui 
vecinătate, în timp ce observa restul lumii la distanță, peste țeava 
unei puști cu lunetă. 

Trenwyth intră primul, după cum era obișnuit prin prisma rangu- 
lui său. Pașii lui mari nu se comparau cu ai nici unui bărbat pe care îl 
întâlnise Morley vreodată, deși ducele avea pasul ușor al unui spion. 
Trenwyth era o combinaţie letală de paradoxuri - răbdător și volatil; 
plin de principii și de vicii; un nobil, dar deloc un gentleman. 

Pentru Morley, ducele era un lup. Strămoșul sălbatic al celui mai 
bun tovarăș al omului. O creatură care părea adesea foarte aborda- 
bilă, chiar de încredere, dar care nu se dădea în lături de la a-ţi rupe 
gâtul doar de plăcere. 

Drept dovadă stăteau cele cinci cadavre care fuseseră aduse de la 
reședința Anstruther. 

După Trenwyth urmă Dorian Blackwell, pantofii lui costisitori 
producând un sunet sacadat și arogant pe podea. Blackwell era un 
bărbat care nu se ascundea de nimeni. Puterea lui era evidentă, iar 
numele, legendar. La nevoie, se putea contopi cu umbrele, dar sti- 
lul lui fusese întotdeauna elaborat. Era un bărbat care înțelegea atât 
beneficiile fizice, cât și pe cele psihologice ale războiului și terorii, și 
care le folosise în avantajul său întreaga viață. 

Pentru Morley, el era o panteră. Cu părul și ochii negri, condu- 
când din culcușul lui înalt, de unde cobora doar când prada era destul 
de coaptă cât să îi fie pe plac. 

Christopher Argent nu scoase nici un sunet în timp ce își urmă 
fostul angajator pe terenul celui actual. Asemenea lui Trenwyth, 

și el pășea cu economia de mișcare de care era nevoie ca să evite să 
fie auzit, deși Morley îi simțea întotdeauna prezența asemenea unui 
vid negru şi sinistru. Să îi întoarcă spatele lui Argent era ca atunci 
când moartea avea să vină după el - sau așa își închipuia Morley că 
va fi. Sărutul unei brize reci pe tot corpul lui, pentru a-i atrage aten- 
ţia înainte de căderea coasei. 

Pentru Morley, Argent era o viperă. Părul lui roșcat era un aver- 
tisment cum că o singură lovitură ar însemna moarte. Privirea lui 
rece, reptiliană, mușchii lui înșelător de relaxaţi și viteza șocantă a 
mișcărilor lui de luptă îl încadrau drept un asasin foarte eficient. 

Liam Mackenzie, ultimul din grupul lor clandestin, închise ușa în 
urma sa, pașii greoi fiindu-i inăbușiți de ghetele croite din cea mai 
moale piele de cerb. Războinici ca el nu mai existau în epoca aceasta 
a eleganței și industriei. El poseda puțină spre deloc din graţia şi per- 
spicacitatea superlativă a tovarășilor lui. Mackenzie spunea ce gân- 
dea, își exprima sentimentele și mânca inima oricui îndrăznea să i se 
opună, dar de-abia după ce le-o scotea din piept cu mâinile lui goale, 
ciudat de mari. Era descendent din picţi, care deveniseră rebelii iaco- 
biţi, și primise întăriri și prin sângele invadatorilor vikingi. 

Pentru Morley, Mackenzie era un urs, genul vânat până la dispa- 
riție pe această insulă în urmă cu atâtea zeci de ani. O bestie blândă 
cu familia lui, dar un prădător alfa, feroce și de neoprit cu un şir de 
victime lung cât zidul lui Hadrian. 

Aceşti bărbaţi erau cu toţii prădători brutal de eficienţi. Majorita- 
tea fiind, din fire, creaturi de noapte. Și, recent, Morley se alăturase 
rândurilor lor. Sau, mai degrabă, era pe punctul de a-i ruga pe ei să 
intre în rândul lui. 

Morley se întrebă unde era locul lui în acest panteon al prădăto- 
rilor. Era o pasăre de pradă, poate. O pasăre de pradă cu ochi ageri, 
care își veghea orașul din înaltul acoperișurilor și își folosea simţurile 
ascuţite şi înnăscute pentru a-și ataca prada cu o eficiență energică. 
El nu era nici masiv ca Ravencroft, nici abil ca Argent, nici temut și 
cu conexiuni, precum Blackwell, nici nu avea atât de multă putere 
fizică și socială precum Trenwyth. 

Totuși, avea câte puţin din toate aceste trăsături. Și poseda ceva 
despre care era convins că unii dintre acești bărbați nu aveau. 

O conştiinţă. Sau, mai corect, un scop. Cândva fusese unul din- 
tre nenumărații criminali anonimi din oraș, dar acum fusese numit 
protectorul ei. 

Gardianul el. 

Iar Morley se temea că sarcina era prea mare pentru un bărbat... 
după cum dovedea încăperea ticsită cu cei morți. 

Dorian Blackwell fu primul care vorbi, accentul lui cult fiind de- 
prins, mai degrabă decât înnăscut, și brăzdat de ironie. 

- Permite-mi să fiu primul care spune, Morley - jur că nici un 
strop din sângele acesta nu a fost vărsat de mine. Am petrecut 
ziua la Covent Garden împreună cu soția mea și copiii și pot aduce 
mulți martori. 

Un junghi îl străpunse pe Morley când bărbatul o menționă pe 
Farah Blackwell. Femeia blândă, amabilă și capabilă care lucrase 
cândva ca funcționară la Scotland Yard. În felul ei liniștit şi blând, 
îi furase inima lui Morley în urmă cu cinci ani. Și, la fel de blând, 
ea i-o frânsese. 

Anii mai înăbușiseră durerea pierderii ei, dar nu o stinseseră de- 
finitiv. De fiecare dată când îl vedea pe fostul său inamic împreună 
cu frumuseţea aceea blondă la braț, rana se redeschidea. Ziua lor la 
Covent Garden ar fi putut să fie a lui. Acei copii ar fi putut fi ai lui, 
având bucle blonde, nu negre. 

Trenwyth păși în față, dând la o parte unul dintre cearșafurile 
care ofereau cât de puțină demnitate puteau cadavrelor. 

-Eu nu pot spune același lucru, zise el sec. Revendic vreo cinci 
dintre ele şi toți meritau ceea ce au primit, chiar mai mult. 

-Nu trebuie să te temi de repercusiuni legale, Trenwyth, nu de 
aceea te-am chemat aici. 

Spre surprinderea lui, Trenwyth scoase un sunet amuzat. 

-Provin dintr-un duce regal, inspector-șef Morley, aș putea mă- 
celări pe oricine doresc în mijlocul străzii, în Westminster, şi le-aș 
putea lăsa cadavrele acolo, fără să mă tem de repercusiuni legale. 

Morley avu impresia că aude pe cineva bombănind, „Ticălos noro- 
cos“, dar nu își dădu seama cine. Probabil Argent. 

-Nu asta ai făcut în dimineața asta? Ravencroft interveni 
binevoitor. 

Trenwyth îi aruncă scoțianului un rânjet sinistru și satisfăcut. 

- Exact. 

Blackwell se întoarse spre Morley, studiindu-l cu ochiul neacope- 
rit de un petic. 

-Nu că n-ar fi întotdeauna o plăcere să te văd, inspectore, dar îmi 
permiți să întreb de ce ai convocat acest conclav de degeneraţi? 

-Şi într-o morgă, adăugă Trenwyth. Presupun că încerci să de- 
monstrezi ceva? 

-Ce încerc să fac este să evit speculaţii publice, spuse sec 
Morley. 

-Atunci nu ar fi trebuit să ne aduni pe toți la un loc, râse sfidător 
Blackwell. Fiecare dintre noi este ușor de identificat. Fie suntem fai- 
moși, fie infami. 

- Întocmai, spuse scurt Morley, deloc impresionat. Nu v-am adu- 
nat aici datorită notorietății voastre. Fiecare dintre voi are niște 
calități unice. Asta, plus un motiv convingător de a le folosi pe toate 
în slujba cuiva care este posibil să aibă nevoie de ele. 

-Zi pe șleau, căpitane, îi porunci scoțianul Mackenzie, adre- 
sându-i-se cu fostul lui titlu militar, nu cu actualul. Nu-nțeleg 
unde baţi. 

-Se pare că Lady Anstruther este în pericol. Morley observă cum 
ochii încruntațţi ai lui Trenwyth se transformă într-un foc arzător 
la auzul cuvintelor lui. Pentru că fiecare dintre voi împărtășește cu 
Lady Anstruther cele mai intime conexiuni... 

-Adică femeile noastre, clarifică Ravencroft. Soţiile noastre. 

- Întocmai, continuă Morley. Vă solicit ajutorul pentru a prinde 
vinovatul care prezintă o amenințare la adresa ei. 

- Mă bag, spuse imediat Argent, ochii lui albaștri și reci licărind. 
Nu-mi place violența care a avut loc azi lângă casa mea. Lady Anstru- 
ther este o prietenă preferată de-ale soției mele și a fost foarte ama- 
bilă cu fiul meu vitreg. El pictează cu ea în grădină uneori. Amândoi 
s-ar întrista dacă ea ar păți ceva. 

Blackwell părea plictisit, de parcă și-ar fi dat deja seama de direc- 
ţia în care se îndrepta întreaga conversație. 

-Sunt convins că știți deja că, joia viitoare,Lady Anstruther o 
va ajuta pe Farah să găzduiască unul dintre balurile ei caritabile, de 
data aceasta pentru a-și susține proiectul comun, un cămin pentru 
copiii străzii în Lambeth. 

Morley încuviință din cap. Da, el știa deja. 

- Într-adevăr, exact acela este evenimentul la care sper să îl prind 
pe acest ticălos în fapt. Să-l trag din ascunzătoare. Cu voi patru aco- 
lo, în alertă, există o șansă mai bună să... 

Trenwyth făcu un pas în față, ochii licărindu-i asemenea unei 
lame tăioase. 

- Blestemat să fiu dacă îți permit să o folosești pe Lady Anstru- 
ther drept momeală pentru un sadic violent. 

-Ea este în pericol oriunde ar fi, îi explică Morley. După cum 
dovedește „cadoul“ morbid pe care i l-a lăsat în grădină, ticălosul 

îi demonstrează că nici măcar casa ei nu este complet sigură. O struc- 
tură atât de masivă este imposibil de fortificat fără un mic batalion, 
iar noi, pur și simplu, nu avem resurse. 

Trăsăturile lui Trenwyth se învolburară. 

- Dacă are nevoie de cineva care să îi protejeze casa, cred că am 
demonstrat cu vârf şi îndesat că sunt capabil să... 

- Contesa a cerut să nu fii tu, interveni Morley. 

Ducele tresări, iar Morley observă cum o umbră de vinovăţie și 
înțelegere traversă expresia lui Trenwyth, înainte ca el să adopte o 
fațadă de nepătruns. 

-Îl am pe O'Mara în casă, în mâinile căruia amândoi ne-am încre- 
dința vieţile. Rathbone patrulează împrejurimile și nimic nu trece 
de el. 

-Chiar și așa, spuse Trenwyth. Eu o voi însoți la bal. 

Morley își dădu seama că sentimentele ducelui pentru contesă 
progresaseră de la o simplă preocupare din partea unui vecini pen- 
tru o văduvă bună la suflet. Trenwyth se purta așa cum s-ar aștepta 
Morley de la oricare dintre ceilalți bărbaţi prezenţi să se poarte în 
privința soțiilor lor. Interesant. 

- Ai discutat acest aranjament cu Lady Anstruther? întrebă el 
ezitant. 

-Nu este nimic de discutat, afirmă Trenwyth. Dacă ea va partici- 
pa la bal, eu o însoțesc, altfel poate să stea încuiată în casă. 

Ceilalți bărbați schimbară priviri cunoscătoare pe la spatele lui 
Trenwyth, însoţite de zâmbetele compătimitoare ale celor care fuse- 
seră deja în postura lui, care experimentaseră același frustrant simț 
al posesiei și pierduseră lupta împotriva lui. 

Era posibil ca Trenwyth să fie îndrăgostit de Lady Anstruther? 
Fusese acolo mai devreme, în seara aceea, descoperise pisicuța stran- 
gulată împreună cu ea și servitorii ei. Cadavrele a cinci bărbaţi adu- 
ceau un tribut instinctelor lui arzătoare de a o proteja. 

Dacă Trenwyth ar ști că ea devenea o piesă importantă într-un 
puzzle care implica un criminal în serie? Ar mai avea aceleași senti- 
mente față de ea. 

Morley dezbătuse îndelung dacă să îi includă pe cei de faţă în 
teoria lui. În ultimii trei ani, femei zvelte, cu părul blond, în jur 
de douăzeci de ani, fuseseră strangulate și molestate într-o manieră 
înspăimântător de asemănătoare şi în număr alarmant. Problema 
era că nimeni nu făcuse legătura între crime până când Trenwyth 

să îi ceară lui Morley să verifice dispariţiei prietenei lui, Ginny. Cri- 
mele se petrecuseră în părți foarte diferite ale orașului și fuseseră 
implicate femei între care nu existase nici o legătură prealabilă. 

Ultima victimă, Lady Broadmore, de exemplu, nu ar fi fost văzută 
nici moartă în compania Florei Latimer, prima victimă, prostituata 
găsită strangulată la Bare Kitten. Apoi fusese Rose Tarlly, o servitoa- 
re care își câștiga existența pe strada Old Fenchurch. Ann Keaton, o 
bonă care lucra într-un cartier mai monden, la două străzi de Minis- 
terul de Finanţe. Și, în cele din urmă, Molly Crane, infirmieră la St. 
Margaret's Royal Hospital. 

Morley nu reușise să își dea seama cum le alegea criminalul pe 
aceste femei, în afară de înfățișările lor uimitor de asemănătoare. 
Până în urmă cu câteva ore, când își amintise că Lady Anstruther i-o 
prezentase pe sora ei drept domnişoara Isobel Pritchard. 

Numele îi atinsese o coardă sensibilă în memorie, pe care nu o 
identificase până nu revizuise dosarele cazurilor. Lord Edward Mil- 
lburn, contele Anstruther, provocase un întreg scandal în urmă cu 
doi ani, când se căsătorise cu o domnișoară pe nume Imogen Prit- 
chard, care îi fusese infirmieră la St. Margaret's Royal Hospital. 

Astfel fusese trasată prima legătură. Imogen, Lady Anstruther, 
lucrase cu una dintre victime la spital, iar o alta fusese găsită chiar 
în grădina ei. 

Morley își spusese că ar putea fi o coincidență. Nu una foarte 
probabilă, dar era totuși o posibilitate. Asta până în urmă cu câ- 
teva ore, când o pisicuţă fusese lăsată drept un simbol sinistru în 
casa ei. 

O pisicuţă.., găsită strangulată în spatele casei ei. Și una dintre 
faimoasele „pisicuţe“ de pe St. James's Street fusese găsită strangu- 
lată pe aleea din spatele bordelului Bare Kitten. 

Morley fusese un prost să ignore acel detaliu drept coincidenţă. 
El era multe lucruri, dar nu și prost. 

Tot ce avea de făcut era să își dea seama ce legătură avea contesa 
Anstruther, sau infirmiera Pritchard, cu una sau cu toate victimele... 
Singura lui opțiune era să o folosească drept momeală în văzul tutu- 
ror şi să aștepte ca făptașul să atace. Între timp, Morley avea să îşi 
dea toată silința ca să găsească legăturile implicate. 

„Începe cu începutul“, își spusese el. Era timpul să mai facă o vi- 
zită la Bare Kitten. 

Capitolul 20 


Imogen se așteptase ca Trenwyth să o privească atât de dușmănos 
în timp ce trăsura elegantă a ducelui îi purta pe străzile pavate din 
Westminster. În zilele de după întâlnirea lor cu O'Toole - și după 
întâlnirea intimă din cămăruţa din spatele casei — Cole încercase din 
răsputeri să petreacă ceva timp singur cu ea. 

Deși, până acum, Imogen reușise cu dibăcie să îl evite. Apoi, pen- 
tru câteva zile, el fusese absent. Tăcut. Deşi, de fiecare dată când ea 
privea spre est, el era acolo. O fantomă la o fereastră, privind-o cu 
ochii aceia arzători. 

Inspectorul-șef Morley o informase în urmă cu două zile că 
Trenwyth acceptase misiunea de a o însoţi la balul caritabil. 

Nu lipsa dorinţei ei de a fi singură cu Cole îi inspirase acțiunile 
disperate și nepoliticoase, ci prezența dorinței, acea emoție trădă- 
toare, pătrunzătoare și primitivă, care o făcuse să îi invite pe Lord 
și Lady Ravencroft să îi însoţească în trăsură, pe parcursul scurtei 
distanţe dintre casa ei și reşedinţa lui Farah și Dorian Blackwell. 

Imogen simțise imediat nemulțumirea lui Cole când ea coborâse 
treptele braț la braţ cu Mena. De asemenea, îi simţise și dorința. Ro- 
chia de un albastru sclipitor a lui Lady Ravencroft punea în evidență 
strălucirea rochiei din mătase stacojie a lui Imogen, care nu se simți- 
se niciodată în viaţa ei mai frumoasă decât acum. 

Când el ridicase privirea spre ea, rămase cu gura căscată și ochii 
lui sălbatici îi cutreierară corpul, fără să rateze vreun loc. Imogen 
simţise că se înroșea la fel de tare precum colierul din rubine care îi 
cobora între sâni. Privirea lui zăbovi acolo, strângând buzele cu pu- 
tere, parcă pentru a-și înfrâna senzația involuntară de foame. 

Imogen nu mai văzuse acea expresie pe chipul lui de trei ani înde- 
lungaţi - veneraţia unui iubit; aprecierea mândră și arogantă a unui 
bărbat care gustase un strop de vin dulce și era pregătit să devoreze 
fiecare picătură. 

Pentru a-și calma inima care o luase la galop, Imogen încercă să 
și-l închipuie pe barbarul cu pieptul dezgolit din pivnita ei drept du- 
cele suav și mândru care stătea înaintea ei, arătând splendid. 

Cum eșuase, decisese să îl informeze că le invitase și pe cunoștin- 
tele lui, Lord şi Lady Ravencroft, să îi însoțească, întrucât era con- 
vinsă că trăsura lui ducală era suficient de încăpătoare pentru toți. 

El nu reușise destul de repede să își ascundă încruntarea de ea, 
dar le spuse lui Mackenzie și soţiei sale că era, bineînțeles, încântat. 
Judecând după tensiunea stânjenitoare din trăsură, Cole era la fel de 
încântat să îi vadă precum era un vampir să vadă răsăritul. 

El plănuise să fie singur cu ea, iar Imogen plănuise să nu mai 
permită niciodată acest lucru, întrucât, de fiecare dată când erau 
singuri, se părea că sfârșeau sărutându-se. 

lar acele săruturi deveneau din ce în ce mai periculoase. 

Imogen reuși să îi evite privirea încruntată, dându-și silința 
să rămână angajată în conversație cu Mena, cu privire la perspec- 
tivele de căsătorie din acest sezon pentru Isobel și fiica vitregă a 
Menei, Rhianna. 

Ravencroft și Trenwyth stăteau stânjenitor de aproape unul de 
altul, umerii lor lați atingându-se fără voie, chiar și în trăsura spa- 
țioasă. Deși Imogen evita să îl privească direct pe duce, uneori îl mai 
surprinse pe marchizul Ravencroft aruncându-i priviri curioase și 
amuzate lui Trenwyth de sub sprâncenele negre și stufoase. El nu era 
un bărbat prea vesel, din câte își dăduse Imogen seama, dar un zâm- 
bet vag apăru pe buzele lui - de parcă ar fi ghicit întreaga situație. 

Când trăsura ajunse la conacul Northwalk în Mayfair, Ravencroft 
sări din trăsură și îl împinse ușor pe lacheu într-o parte, ajutându-și 
soţia să coboare, lucru care îl obligă pe Trenwyth să procedeze la fel. 
Dintr-o mișcare sprintenă, Cole cobori din trăsură și se întoarse spre 
Imogen, întinzându-i ambele mâini. 

Imogen le privi lung. Din moment ce el purta mănuși albe, era 
aproape imposibil să facă diferența - asta dacă nu ar fi fost imobili- 
tatea nefirească a mâinii stângi. Sau poate doar părea astfel pentru 
că degetele mâinii drepte zvâcneau de nerăbdare. 

Întinzându-se spre el, Imogen se trezi luată pe sus și coborâtă 
brusc pe pământ, talia fiindu-i susținută de o mână caldă și puter- 
nică și de una rece, din oțel. Pe cât de rapid ajunsese în brațele lui, 
tot astfel fu și eliberată, înainte să aibă cineva ocazia de a observa 
încălcarea manierelor. 

Simţindu-se zăpăcită și fiindu-i puţin greu să respire, Imogen ri- 
dică privire spre Cole, care gesticulă spre cărarea care ducea la in- 
trare. Ea se strâmbă la el și nu spuse nimic în timp ce îşi croia drum 
spre conac cu picioare tremurânde. Așa aveau să fie lucrurile între ei, 

se văită în sinea ei. Fiecare interacțiune a lor avea să fie brăzdată 
de intensitate și de dorință neîmplinită. 

Imogen îl invidia. Era nedrept că el își amintea atât de puțin de 
ceea ce se petrecuse între ei în noaptea în care el o plătise pentru 
plăcere și i-o oferise și ei, în schimb. 

Ea își amintea totul, iar, uneori, acea amintire o chinuia și o arun- 
ca în braţele unei nebunii dulci și dureroase. În acea noapte, Cole 
trezise înăuntrul ei o nevoie febrilă și desfrânată, pe care încercase 
din răsputeri să o ignore de atunci. Să nu cedeze niciodată în fața ei. 
Să nu și-o amintească. 

Dar de fiecare dată când el o atingea, când o săruta și o zăpă- 
cea, dorința aceea febrilă se trezea la viață. Uneori, când era singură 
noaptea, Imogen se foia frustrată într-o agonie fierbinte, aruncând 
de pe ea pătura umedă. Tânjind după o greutatea mai substanțială și 
mai caldă asupra ei. Amintindu-și cum trupurile lor asudate se con- 
topiseră într-unul singur. Întrebându-se dacă și acum ar fi la fel ca 
atunci să facă dragoste cu Cole. 

Întrebându-se dacă voia să fie la fel. 

Ajunseseră la reședința Blackwell puţin mai devreme, așa cum so- 
licitase Imogen, pentru ca ea și Farah Blackwell să se poată consulta 
cu privire la pregătirile de ultimă clipă pentru eveniment. De obicei, 
bărbaţii le lăsau singure în asemenea circumstanțe, dar în timp ce 
Mena, Farah, Millie și Imogen se plimbau prin casă, inspectând pre- 
gătirile și toate detaliile necesare, observară un anturaj care nu se 
descurca prea bine la a trece neobservat. 

- Cred că procesiunea noastră a atras o avangardă, remarcă Mena 
ascunzându-și chipul în spatele paharului cu șampanie, în timp ce 
ochii ei verzi dansau veseli. 

Folosind drept scuză o draperie care nu era bine aranjată, Fa- 
rah profită și aruncă o privire spre soții lor și chicoti în timp ce 
aranjă materialul. 

-Cred că ai dreptate, draga mea. Doar nu credeţi că ei își închipu- 
je că sunt subtili, nu? 

Când bărbaţii observară că fuseseră văzuți, deveniră brusc fasci- 
nați de un tablou costisitor de-ale lui John Constable, asupra cărora 
Dorian le atrase atenţia. 

- Fără îndoială că soțul tău are gusturi excelente în materie de 
artă, îndrăzni să spună Imogen, punând paharul gol de șampanie pe 
tava unui servitor și acceptă cu veselie unul plin. 

-Soțul meu n-ar ști să distingă Renașterea de Rococo, pufni Fa- 
rah și râse. 

-Nici al meu, fu de acord și Millie, mijind ochii de culoarea ceru- 
lui nopții. 

-Eu am cumpărat tabloul acela, iar Dorian nu l-a observat până 
acum. Farah miji și ea ochii. Acum știu că pun ceva la cale. Întrebarea 
este ce? 

- Mă tem că acest comportament straniu al lor este din vina mea. 
Imogen oftă tristă. 

- Poftim? Millie ridică din sprâncene curioasă în timp ce sorbi din 
șampanie. Diamantele licăreau de pe inelele pe care ea şi le pusese 
peste mănușile de culoarea lavandei, care îi completau rochia violet. 
Te rog să ne spui. Ador o intrigă bună. 

Imogen luă câteva guri de șampanie pentru a-și aduna curajul, 
apoi începu să le explice cu o voce șovăielnică: 

- Inspectorul-șef Morley crede că este posibil ca un criminal în 
serie să fie pe urmele mele. 

- Da? exclamă Farah. De aceea mi-a acceptat pentru prima dată 
una dintre invitaţiile sociale? Păi, asta explică totul, nu-i așa? 

Imogen o privi pe contesă cu gura căscată, încercând să înțeleagă 
reacţia ei calmă la o asemenea veste. 

-Este o evaluare bună din partea lui Sir Morley cum că, după ceea 
ce s-a întâmplat cu biata Lady Broadmore, făptașul ar putea fi în- 
clinat să lovească din nou, la un eveniment asemănător, spuse cu 
înţelepciune Mena. 

- Da, fu Millie de acord, încuviințând viguros din cap. Și desi- 
gur că i-a înștiințat pe Christopher și pe tovarășii lui din... motive 
evidente. 

-Mă simt ca o proastă, recunoscu Imogen, dar motivele nu sunt 
atât de evidente pentru mine. 

Femeile schimbară priviri între ele. Farah încuviință cu un zâm- 
bet blând și toate o înconjurară pe Imogen, conspirativ, prefăcân- 
du-se că își reiau inspecția casei. 

Farah își trecu brațul peste al lui Imogen, mănușa argintie a 
contesei completând mătasea rubinie a rochiei ei. 

-Cu siguranță ai auzit că Dorian al meu este... oarecum faimos. 

-Te referi la Inimă Neagră din Ben More? îi scâpă lui Imogen, 
iar ea decise că două pahare de șampanie ar trebui să fie suficiente, 
având în vedere că era atât de devreme. 

- Exact, spuse Farah cu un zâmbet crispat. Eu, Millie și Mena 
avem o prietenie specială, întrucât bărbaţii pe care îi iubim sunt 
fraţi, fie de sânge, fie de vărsase de sânge. 

- De sânge în cazul meu, interveni Mena. 

-Şi de vărsare de sânge în cazul meu, încheie Millie, aruncând o 
privire mândră de adorație în direcţia vikingului ei cu păr roșcat. 

Imogen încă nu își veni complet în simțiri, dar își dădu seama 
că bănuiala ei cu privire la asemănarea familială între moșierul 
Mackenzie şi Dorian Blackwell fu confirmată. 

- Fiecare dintre soții noștri, în felul lui propriu, are demonii săi, 
continuă solemn Farah. 

-Acei demoni i-au împins uneori pe soții noștri să facă... lucruri 
îndoielnice în trecut, mărturisi Mena. Dar acele abilități pe care 
le-au dobândit de-a lungul timpului sunt foarte... eficiente când sunt 
folosite în scopul protejării celor dragi. 

Imogen era de părere că descrierea drept „îndoielnice“ a lucruri- 
lor făcute de ei era cea mai modestă afirmaţie a secolului. Își amin- 
ti abilitatea letală și forța pe care Argent le exercitase împotriva lui 
Trenwyth când se luptaseră. Despre Demonul Scoţian îi citise și dra- 
gului de Edward din ziare și își amintea că bărbatul se infiltrase în- 
tr-o închisoare otomană de unul singur. De asemenea, era convinsă 
că nici Dorian Blackwell nu își căpătase porecla, influența, averea și 
peticul acela sinistru pe ochi în minunatul salon al soției sale. 

Millie își puse mâna pe braţul lui Imogen. 

-Toate avem poveștile noastre despre riscuri şi primejdii, îi măr- 
turisi ea cu ochii licărindu-i. Fie datorită, din cauza sau în ciuda băr- 
baţilor noștri, dar mereu ne-au protejat. lar Morley știe că Trenwyth 
te va proteja şi pe tine. 

- Trenwyth devine rapid membru al frăției lor de vărsase de sân- 
ge, observă Farah. Ceea ce, desigur, înseamnă că ești de-a noastră. 

- O soră în toate privințele, cu excepţia numelui, fu de acord 
Mena. 

-Tu nu ești ca celelalte doamne inutile pe care aristocrația ni le 
dă în fiecare sezon, spuse entuziasmată Millie. Tu ne ajuţi să îndepli- 
nim binele pe care vrem să îl facem. Ai o minte ageră, o inimă blândă 
și un corp dur, rezistent. De toate aceste lucruri ai nevoie dacă ai 
gând să te înhăitezi cu bărbaţi ca ei. 

Imogen își drese glasul pentru a-și alunga emoţiile și recunoștin- 
ţa și spuse: 

- Eşti foarte amabilă, spuse ea. Dar nici eu, nici Trenwyth nu sun- 
tem interesaţi să ne „înhăităm“ unul cu altul. El se află aici doar ca 
escortă a mea, pentru că l-a rugat Morley. 

Millie pufni într-un mod nu foarte elegant. 

- Mi-aş paria întreaga avere că nu acesta este motivul pentru care 
Trenwyth te-a însoțit în seara asta. 

- lertați-mi îndrăzneala, interveni Mena și zâmbi blând. Dar 
este foarte limpede că Trenwyth te-ar lua pe orice suprafaţă i-ai 
permite tu. 

- Mena! Farah râse. Ai început să te molipsești de apucăturile 
desfrânate ale scoțienilor. 

Zâmbetul tainic și satisfăcut al marchizei era cel mai minunat 
lucru pe care îl văzuse Imogen în ultima vreme. 

- Prea multe stau în calea unei relaţii între mine și Trenwyth, 
șopti Imogen în timp ce îi aruncă o privire fugară bărbatului care 
stătea mai țanțoș și mai înalt decât tovarășii săi, lumina lămpii dând 
părului său o nuanță familiară. Întristând-o și umplând-o de do- 
rință. Sunt prea multe umbre în trecut, prea multă durere și prea 
multe secrete. 

-Fereşte-te de secrete, o avertiză Mena. Pot să distrugă totul. 

Imogen încuviință din cap și se trezi cu un alt pahar de șampa- 
nie în mână, în timp ce femeile deciseră să își îndrepte atenţia spre 
oaspeţii care soseau. Era perfect conștientă că secretele puteau să 
distrugă totul între ea şi Cole. 

Deja o făcuseră. 


Culoarea rochiei lui Imogen îl obligă pe Cole să recunoască: 
Stacojiul avea să îi amintească mereu de sex. Îi trecu prin cap și că, 
pentru un bărbat care se străduia din răsputeri să evite întocmai acea 
activitate, rochiile pe care le alegea ea erau al naibii de iritante. Lady 
Anstruther era întruchiparea păcatului, împachetat ca un cadou. În 
toată acea noapte chinuitoare, un vers din Biblie, dintre toate lucru- 
rile posibile, îi răsuna în minte, ducându-l mai aproape de nebunie. 

„Roagă-te să nu cazi în ispită. Spiritul, într-adevăr, este plin de 
râvnă...“ 

- Dar trupul e slab, încheie Cole, cu ochii ațintiți pe lordul elegant 
care o învârtea pe Imogen pe ringul de dans, într-un vals perfect. 

-Ce aţi spus, Excelenţă? 

Colonelul Percival Rollins, numit Lord Winderton, trăgea de col- 
tul mustății sale, ondulată astfel încât omul, destul de dolofan, părea 
să zâmbească încontinuu. 

- Nimic, răspunse Cole. Vă rog, continuaţi. 

-Spuneam că Rook i-a dus o cravașă unui lord prusac în urmă cu 
nici o săptămână, vocifera destul de tare bărbatul. Dacă nu are pic de 
respect pentru nobilime atunci, ascultă la mine, urmează aristocra- 
ţia britanică. 

Cole scoase un sunet îngrozit, dar în acelaşi timp închise dialogul 
bătrânului într-un sertar îndepărtat al minţii lui. Alesese locul acesta 
de lângă șemineu pentru că de aici putea supraveghea întreaga sală 
de bal, fiecare intrare, şi putea să vadă și în sala de jocuri. Dezavan- 
tajul era că trebuia să socializeze cu bărbaţii care bârfeau precum o 
adunătură de matroane despre ultimele bufonerii ale lui Rook. 

Asta şi faptul că o privea pe Imogen dansând cu toată lumea în 
timp ce picioarele îi erau nesigure din pricina paharului de șampanie 
care părea să nu îi lipsească deloc în acea noapte, de parcă i s-ar fi 
lipit de degete. Cole nu era singurul care observase. Bărbaţii care o 
ţineau în braţele lor pe parcursul valsurilor își permiteau libertăți 
cu ea pe care nimeni nu ar îndrăzni să și le permită cu o contesă 
în deplin control al minții sale. Trupurile li se apropiau prea mult, 
mâinile le alunecau prea jos pe talia ei, pe forma delicată a șoldurilor 
sale. O fermecau și o linguşeau, o lăudau și o apreciau, iar ea părea 
să îi trateze pe fiecare cu mai mult interes decât pe ultimul. Se agăța 
de ei, folosindu-i pentru a-și menţine echilibrul în timp ce se în- 
vârtea, și dansa, şi râdea. 

În tot acest timp, îl evita pe el, de parcă ar fi avut lepră. 

Fu suficient să îi facă mâna lui Trenwyth să zvâcnească. Nu trecu- 
se atât de mult timp de când rupsese oase cu nimic altceva în afară 
de forța lui brută. Cât de mult tânjea să facă acest lucru acum, aici. 
Fiecare deget care se plimba pe talia ei, fiecare braț care o trăgea mai 
aproape. N-ar fi mare lucru să îi rupă pe toţi, doar câteva mișcări 
îndemânatice, de fapt. 

O, da, era o fantezie plăcută. Una violentă, garantat, dar lui îi pro- 
voca o plăcere stranie. 

Încă două dansuri. Două dansuri și apoi avea să fie a lui. Deși Cole 
era escorta ei, convenţia dicta ca el să danseze cu ea o dată. Doar cei 
care îşi făceau curte valsau de două ori la acelaşi eveniment social, 
în timp ce un al treilea dans împreună era echivalent cu declararea 
intențiilor matrimoniale. 


Şi cum putea el să aibă vreo intenţie la adresa ei, când petrecuse 
săptămâna anterioară căutând o altă femeie? 

Aflase că Devina fusese dusă de amantul ei la Paris. Cole trimi- 
sese pe cineva pe urmele ei, dar putea dura şi săptămâni întregi până 
să primească un răspuns. Blackwell raportase că Ezio del Toro mu- 
rise din cauze naturale cu vreo două luni în urmă, iar o investigație 
ulterioară nu scosese la iveală pe nimeni de vârsta lui Ginny sau po- 
trivindu-se cu descrierea ei în vila sau în slujba lui. De fapt, amanta 
lui fusese o rusoaică robustă, care îl jefuise la final. 

Cole ar fi vrut să spună că discuţia lui cu Argent încurajase un nou 
val de căutări după Ginny, doar pentru a fi frustrat la fiecare pas. 

Totuși, dacă era sincer... fu nevoit să admită că motivul fusese 
sărutul pe care îl împărtășise cu Lady Anstruther în acea cameră 
întunecată din capătul casei ei. 

Existase putere în acel sărut. Ceva care trezise bestia din el și o 
alinase deopotrivă. Pentru Cole, fusese ca și cum fiecare dintre ei 
transpuseseră părţi din ei înşişi în celălalt, prin contactul mistui- 
tor ar buzelor lor. Ea reacționase la pasiunea lui cu o înfierbânta- 
re la care Cole nu se așteptase, cu o sălbăticie de care nu o crezuse 
capabilă. Disperarea lui animalică fusese îmblânzită de o tandreţe 
stranie. De o senzaţie de căldură și familiaritate pe care nu crezuse 
că avea să o mai simtă vreodată. Tânjise după Lady Anstruther din 
prima clipă în care o văzuse, Cole putea să recunoască acest lucru 
acum. Totuși, sentimentele lui pentru ea deveniseră brusc foarte 
complicate. Acum mergeau dincolo de partea fizică sau temporală. 
El... o respecta. Îi făcea plăcere să stea cu ea, chiar și atunci când nu 
se puneau de acord în vreo privinţă. 

Adică mai tot timpul. 

Lady Anstruther îi stimula trupul și mintea. Când nu îl provoca, 
îl liniștea. Aroganta și amărăciunea lui erau confruntate cu răbdare 
și putere, dacă nu compasiune. 

Imogen petrecea la fel de mult timp ținându-i piept pe cât petre- 
cea încurajându-l. Cu siguranță, acest lucru era... admirabil. 

Admiraţie - iată un cuvânt potrivit. Erau multe lucruri de admirat 
la ea. Într-adevăr, unele dintre lucrurile care la început i se păruseră 
iritante lui Cole acum păreau să îi atragă laudele. Curajul și îndrăz- 
neala. Optimismul ei de nestrămutat. Nepăsarea aparentă față de 
diplomaţie și convenţii sociale. Toate trăsăturile pe care familia Tal- 
mage le-ar fi respins dacă încă ar fi mai trăit cu el în Trenwyth Hall. 

Tatăl lui ar fi compătimit-o pentru idealismul ei ignorant și ori- 
ginea umilă. Mama lui ar fi acuzat-o că zâmbește prea deschis și că 
spune prea des ce gândește. Sora lui i-ar fi dezaprobat stilul flagrant 
și tupeul de a se mărita cu cineva mai presus de statutul ei social. 

Şi Cole o judecase pentru toate aceste lucruri, nu? Pentru fiecare 
dintre ele. Pentru că fusese crescut cu aceste principii și pentru că 
avusese nevoie de motive ca să nu o placă. 

Dar Robert... dragul de Robert. Fratele lui mai mare, cel mai mare 
susținător al lui și cel mai fidel prieten. Adevăratul și merituosul 
moștenitor al titlului Trenwyth... 

El ar fi adorat-o. 

Introvertit și circumspect, Robert fusese atras de toate lucrurile 
neînfricate şi frumoase. El avusese inima unui artist - abstractă și 
blândă. Sufletul unui filosof - cinstit și contemplativ. 

Dumnezeule, ar fi fost perfecţi unul pentru celălalt. 

O durere stranie urcă în gâtul lui Cole în timp ce el urmărea punc- 
tul stacojiu și săltăreț care devenise Imogen, printr-un văl dubios 
care îi încețoșa privirea. Dacă viața nu i l-ar fi luat pe Robert, dacă 
durerea nu l-ar fi dus în bratele lui Ginny, dacă Trenwyth nu ar fi fost 
distrus într-o închisoare străină... oare el și fratele său ar fi concurat 
pentru atenția minunatei văduve Anstruther? Posibil. Probabil. 

Cine ar fi câștigat? 

- Trenwyth, pari puțin abătut. Colonelul îi întrerupse reveria. 
Eşti bine? 

-Sunt bine, domnule colonel, bâigui el în timp ce, în mintea lui, 
o piesă de puzzle tocmai căzu la locul ei. Scuzaţi-mă. 

Îl ocoli pe bărbat și plecă, hotărât să facă un singur lucru. 

În aceste zile pe care le petrecuseră separat, Cole o investigase și 
pe Lady Anstruther, de asemenea. Ea se născuse Imogen Pritchard, 
avusese o copilărie fericită într-o clădire de pe Sloane Street, în Lon- 
dra, făcând parte din clasa de mijloc. Apoi, tatăl ei, copleșit de dato- 
rii, își mutase familia în Wapping, unde situaţia lor a continuat să se 
îngreuneze. Cole nu reușise să își dea seama cum izbutise Imogen să 
termine școala de infirmiere, dar lucrase pentru spitalul St. Marga- 
ret doar pentru câțiva ani înainte să îl cunoască pe Lord Anstruther. 
După câte se părea, până să devină contesă, viața ei nu fusese atât 
de grozavă. 

Totuși, ea vorbise despre întuneric, despre tragedie și dezamăgi- 
re. Nu asemenea cuiva care pierduse o sumă oarecare de bani, ci ca o 
persoană căreia îi fuseseră răpite multe alte lucruri. 

Dar ce? Și de către cine? 

Femeia era un mister. Un mister înfășurat în mătase stacojie. 
Unul pe care Cole intenționa să îl descopere. 

Până acum, Imogen fusese pentru el doar o pacoste fascinantă. 
O tentație tulburătoare. O distragere nedorită. 

Dar circumstanțele nu se ameliorau în această privință. Deloc. Cu o 
noapte înainte, Cole visase că era împreună cu ea în acea cameră 
roșiatică de la Bare Kitten. Și în locul palidei, neajutoratei și bru- 
netei Ginny, care înflorise treptat la atingerea lui, fusese Imogen. 
O leoaică blond-roșcată. O creatură zveltă, puternică și sălbatică. Un 
vânător în toată splendoarea ei, cu pistrui sărutați de soare și buze 
desfrânate. 

În visul lui, ea îl dominase. ÎL mistuise cu sărutările ei, îl pârjolise 
cu atingerea ei. Când se trezise, gata să explodeze, avusese nevoie 
de-o singură atingere a propriei mâini ca să atingă orgasmul plăcut 
și dureros în același timp. 

În acel moment îl simțise ca pe o trădare. Poate din cauza inevi- 
tabilității neașteptate pe care o validase visul. Cole o mai căută pe 
Ginny o dată. 

O ultimă dată. 

Poate că Ginny fusese numele de „pisicuță“ al bietei Flora Lati- 
mer. Poate că murise într-un mod violent, iar el nu fusese acolo ca 
să o salveze. Sufletul lui Cole sângerase la gândul acela. Mai exista 
și șansa ca ea să fi trecut mai departe, cumva. Să își fi creat o nouă 
identitate și o nouă viață pentru ea însăși. Și dacă acesta era cazul, 
însemna că Ginny nu voia ca el să o găsească. 

Dumnezeu îi era martor că o căutase pretutindeni. În Americi, în 
Europa, aici în Londra. 

Orice se alesese de ea, Cole nu reușise să îi fie de vreun ajutor. Dar 
aici era o femeie în pericol, o femeie la ananghie. Una care îl punea pe 
jar. Uneori îl înfuria, alteori îl înfierbânta. 

Dar întotdeauna îl umplea de dorință. 

La naiba cu convențiile sociale - următorul dans era al lui, indife- 
rent ce scria pe carnetul ei de bal, iar Cole intenţiona să și-l revendice. 
Pentru că dacă mai privea un singur plod parfumat și împopotonat 
punându-și mâinile pe ea, avea să se lase cu gâturi spintecate chiar 
în toiul sălii de bal al reședinței Northwalk. 

Nu așteptă ca dansul actual să se încheie, nici nu se scuză înainte 
să intervină. Un filfizon cu părul negru o învârtea pe un vals de-ale 
lui Chopin într-o clipă, iar în următoarea, din două sau trei mişcări 

abile, Cole îi luase locul, lăsându-l pe celălalt bărbat să se împleti- 
cească spre șemineu. 

O făcu fără măcar să îi verse șampania lui Imogen, observă 
Cole mândru în timp ce o conducea fără efort în vals. Ea nu tresări 
când degetele ei le strânseră pe cele de fier ale lui. Imogen era ca 
o mătase caldă lângă el, iar corpul ei se potrivea în brațele lui cu o 
ușurință magică. 

De parcă locul ei era acolo. 

Cole înghiți cu greu şi o trase mai aproape decât îndrăznise orice 
alt bărbat în noaptea aceea. 

Ochii ei erau ca două sfere mari, căprui, candelabrele licărind în 
privirea ei încețoșată de șampanie. 

- Excelenţă, bolborosi ea într-un mod straniu de adorabil, dar in- 
tenționând să îl mustre. Nu cred că era necesar să faci asta. Lordul 
West... Westcher... Westireton... 

Imogen se încruntă. 

- Westershireton, o ajută el. 

- Mă rog, în orice caz, nu încerca să mă ucidă, este doar timid. 

Glasul ei ajunse la cuplul din dreapta lor, care îi privi de parcă nu 
le venea să creadă ce auziseră. 

Trenwyth mască gafa ei cu un râset forțat. 

- Doamne, dar ești tare chipeș când zâmbești, șopti ea. 

Apoi sughiţă. 

-Câte pahare cu șampanie ai băut? o întrebă el printre dinții 
încleștați. 

Imogen ridică privirea, de parcă amintirea acelor pahare plutea 
undeva deasupra capului ei, ceea ce o făcu să calce greşit. El o prinse 
cu ușurință și mască greșeală. 

- Doar unul, bolborosi ea cu un aer vinovat. 

- Unul? 

- Doar pe acesta. Imogen își țuguie buzele până ajunse să semene 
cu un copil care aştepta să fie sever mustrat. Deși am pierdut nu- 
mărul dăţilor în care a fost reumplut. Te rog să nu-mi ţii o predică... 
Ce faci? 

Cole o strânse în braţe într-un mod în care lui Imogen îi era im- 
posibil să nu îl urmeze în timp ce el o conducea prin mulțime în pași 
înşelător de uşori. 

-Te duc în altă parte până nu își dă toată lumea seama cât ești de 
beată și se duce naibii toată seara. 

- Sunt beată? întrebă ea. 

- Fără îndoială. 

-Nu am mai fost niciodată beată înainte, spuse ea, aruncând o 
privire gânditoare paharului. Șampania pare la fel de tare precum 
ginul, după gust. Deși probabil că ar fi trebuit să mă opresc atunci 
când am simţit bulele până în vârful degetelor de la picioare. 

- Încearcă să nu spui prostii până nu te scot de aici, bombăni el, 
abținându-și amuzamentul în timp ce încercă să îi ia paharul din 
mână, după care îl puse pe tava unui servitor în trecere. 

Deși salonul era arhiplin şi restul invitaţilor erau și ei din ce în ce 
mai amețiţi de băutură, Cole știa că el și [mogen reprezentau deja un 
mic spectacol și erau în pericol de a deveni o expoziţie în toată splen- 
doarea. Privirea lui scrutătoare îl găsi pe Blackwell lângă un stâlp de 
la intrare, bucurându-se de o briză ușoară și un pahar de ceva scump. 
Ticălosul viclean înțelese imediat întrebarea din ochii lui Cole, după 
ce îi aruncă o privire ducesei care de-abia se ţinea pe picioare. Do- 
rian gesticulă cu capul lui brunet spre o ușă de pe peretele sudic și 
apoi atrase atenţia tuturor pentru încă un toast în cinstea dragii 
lui soţii. 

Cu mulțimea astfel distrasă, Cole pe jumătate o conduse şi pe ju- 
mătate o târî pe Imogen prin ușa indicată și de-a lungul unui coridor 
întunecat și straniu de pustiu. Susținând-o cu brațul stâng, Cole în- 
cercă să îi ignore sânii care i se striveau de corpul lui sau cum capul ei 
se legăna pe umărul lui, într-un mod destul de adorabil. 

-Noi nu ne mai învârtim, îl informă ea cu un oftat. Dar totul în 
jur se învârte. 

Cole încercă vreo două uși care se dovediră a fi încuiate, dar urmă- 
toarea cedă sub mâna lui. Trăgând-o pe Imogen în cameră, închise 
ușa, o încuie și rămaseră într-o beznă totală. 

-0O, nu. 

Întunericul păru să o trezească pe Imogen din amețeală, iar ea 
începu să se foiască în braţele lui. 

-Stai liniștită, îi porunci el blând. 

- Nu, icni ea, răsucindu-se în strânsoarea lui, așa cum Cole văzuse 
mulți copii neastâmpărați făcând în brațele unei bone severe. Nu. E 
greșit ce facem. Nu pot să fiu singură cu tine. Pur și simplu, nu pot. 

-De ce nu? Ştii că nu te voi răni. 

-Nu înţelegi. Imogen deveni și mai înflăcărată și începu să 
dea din mâini. Nu eu sunt în pericol, ci tu. Nu putem rămâne aici, 
nu singuri. 

Un junghi de îngrijorare îl străpunse la auzul cuvintelor ei, iar 
Cole o liniștit treptat, țintuindu-i mâinile pe lângă corp. 

- De ce? întrebă el poruncitor. De ce te temi, femeie, spune-mi. Ai 
văzut pe cineva? Ai fost amenințată? 

Imogen nu avea de ce să se teamă. Nimeni altcineva nu avea să o 
atingă astă-seară. Amândoi se puteau baza pe acest lucru. 

-Mä tem... mă tem că te voi săruta din nou, se plânse ea. Se pare 
că tot fac asta atunci când suntem singuri, în întuneric. Și tu te vei 
înfuria. Vei spune sau vei face ceva neadecvat. Sau se va întâmpla 
ceva rău imediat după aceea. 

Cole își simţi toți mușchii din abdomen încordându-i-se în timp 
ce el scoase un sunet aspru, necunoscut și repetitiv. 

- Of, te rog să nu râzi, îl imploră ea. Sună prea... delicios. De-abia 
îți pot rezista când eşti o brută țâfnoasă, cum aș putea avea vreo 
șansă dacă râzi? 

Cole nu își recunoscuse râsetul. Trecuse prea mult timp de când îl 
experimentase ultima oară. 

Delicios. Fără îndoială, Imogen merita acel sunet. Întreg momen- 
tul căpătă o aură foarte senzuală. Camera încuiată încălzită de aerul 
amețitor al nopții de vară. Brațele ei dezgolite și încântătoare sub 
mâna lui. Mireasma ei plutind în jurul lui, proaspătă și florală. Brusc, 
el deveni Adam în Grădina Edenului, confruntându-se cu tentaţia, 
cu un fruct prea copt și prea ademenitor ca să îl refuze. Cole nu ar 
trebui să o guste. Nu așa, când șampania îi luase mintea, iar trupul 
ei era la îndemâna lui. 

Pe măsură ce ochii lui se adaptau cu întunericul, Cole își dădu 
seama că erau într-un soi de birou, cu mobilier masiv, în mod sigur 
masculin. Draperiile fuseseră lăsate deschise, noaptea senină arun- 
cându-și lumina albăstrie în încăpere, odată cu câteva retușuri argin- 
tii ale razelor de lună. 

-Nu mă voi înfuria, o linişti el, domolindu-și strânsoarea. Și nu 
voi permite să se întâmple nimic rău. 

Imogen încremeni în brațele lui. 

- Dar cum rămâne cu sărutatul? întrebă ea ezitantă. 

Ascunzându-și zâmbetul în întuneric, Cole își aplecă ușor capul 
spre al ei, nasul lui cufundându-se în părul ei, desfătându-se cu mi- 
reasma lui și cu pielea delicată de dedesubt. 

-Nu pot să promit nimic în privința sărutatului. 

Capitolul Zi 


Noaptea îi fusese dușman lui Cole până în acest moment. Un 
moment și un loc în care umbrele și teroarea amintirilor stăteau 
la pândă. El nu știa ce era mai rău. Coșmarurile pe care le avea 
când dormea... 

Sau când era treaz. 

În trecut, Cole ura cum întunericul părea să îi ascută orice in- 
stinct și toate celelalte simţuri, intensificând sunetele și mirosurile 
și sporindu-i sensibilitatea pielii. 

Dar acum... când sunetul era respiraţia dulce și agitată a lui Imo- 
gen când se întoarse spre el... Când mirosul era de șampanie și fructe 
din răsuflarea ei fierbinte pe gâtul și bărbia lui... când senzațiile de 
pe pielea lui erau date de mâna ei catifelată plimbându-se prin bucle- 
le scurte de pe ceafa lui, trezindu-i tot corpul la viaţă... Ei bine, Cole 
nu ar spune că îl deranja foarte mult întunericul. 

Doar că voia să îi vadă chipul. Să citească dorința în ochii ei. 

Cole își puse ambele mâini pe mijlocul ei, auzind micile sunete 
scoase de balamalele protezei lui. 

- Nu ai promis să nu spui sau să nu faci ceva inadecvat, spuse ea. 

-Cred că ştim amândoi că sunt pe cale să fac ceva foarte inadec- 
vat, într-adevăr. 

Excitat, înfierbântat, Cole o trase mai aproape de el. Trupul ei se 
contopi perfect cu al lui. Cole își cobori capul astfel încât buzele lui să 
se plimbe pe umărul ei gol, căutându-i pielea delicată a gâtului. 

El știa că, de îndată ce buzele li s-ar întâlni, orice urmă de onoare 
şi control ar dispărea precum stelele în spatele norilor joși de deasu- 
pra Londrei. Cole voia să prelungească acest moment, în care Imogen 
era docilă și dornică în braţele lui. O sinceritate aproape inocentă se 
înfiripă între ei. Da, Cole voia ca acest moment să păstreze pentru 
totdeauna sentimentul, să îl împacheteze în panglici făurite din raze 
de lună și să îl ascundă în locul acela despre care vorbiseră înainte. 
Locul acela secret dinăuntru, pe care doar el putea să îl viziteze. 

Doar că, acum, Cole se gândi că ar putea să o păstreze și pe ea acolo. 

Un sunet rătăcitor îi scăpă lui Imogen când buzele lui găsiră sco- 
bitura gâtului ei. Degetele contesei se împletiră în părul lui, iar ea se 
împinse mai mult în el. 

- Eu... m-am răzgândit, îl informă ea șovăielnică. Poţi să mă 
săruţi acum. 

Buzele ei găsiră tâmpla lui, căutând cu stângăcie să coboare spre 
gura lui Cole, pe care el i-o refuza. 

-Cât de capricioasă ești, Lady Anstruther, îi șopti el la ureche, 
tachinând-o. 

-Te asigur că nu sunt, spuse ea. Doar că, dacă nu am buzele ocu- 
pate, este posibil să spun ceva ce nu ar trebui. 

Dumnezeule, cât își dorea Cole să îi ţină buzele ocupate. În mo- 
duri care ar șoca-o. În moduri care poate că ar supăra-o și ar speria-o. 
O, Doamne, măcar de-ar... 

Înfrânându-și bestia sălbatică ce ameninţa să distrugă tandreţea 
momentului, Cole, în schimb, se concentră asupra mănușii de satin 
care îi încălzea palma lui Imogen și îi mângâia acum bărbia. 

- Poţi să îmi spui orice, zise el țâfnos, întorcându-și capul și alin- 
tându-se în palma ei, asemenea unui lup cerșind afecțiune. 

Folosindu-și dinţii, înhăţă vârful unui deget al mănușii și trase. 
Procedă la fel cu celelalte patru degete, până când mănușa alunecă 
de pe mâna ei. 

Cole o îndesă în buzunarul său, gândindu-se că începea să strângă 
o adevărată colecţie din mănușile ei. 

-Ştii ce îmi place la tine? o întrebă el, trasându-i conturul taliei în 
timp ce mâna lui urca încet pe spate și fiind de-a dreptul încântat de 
mușchii care tremurau sub atingerea lui. Inabilitatea ta de a ascunde 
ceea ce simţi. Emoţiile radiază din tine, chiar și în întuneric. Sunt 
destul de molipsitoare, să știi. 

Îi prinse lobul urechii între buze și îl mușcă ușor cu dinții apoi. 

Icnetul ei se topi într-un geamăt. 

-Tu nu ştii ce ascund eu, spuse ea, gâfâind. Nu ai voie să afli 
vreodată. 

- De ce? 

Cole își trecu limba prin spatele urechii ei, simțind gustul delicat 
și ușor sărat. 

- Pentru că, spuse ea aproape imperceptibil. 

Apoi mâinile îi ajunseră pe pieptul lui și se împinse în el până 
când se lăsă pe spate, ca o adevărată contorsionistă. 

Glasul îi deveni mai puternic, disperarea ridicându-se mai presus 
de dorinţa ei. 

-Pentru că, uneori, când cineva păstrează atât de multe secrete 
pentru atât de mult timp, devine dependent de ele. Viaţa cuiva ar 
putea să se dezvăluie ca urmare a unei simple mărturisiri. 

- Spune-mi, zise el mieros, încercând să o convingă și strângând-o 
mai tare în braţe. Spune-mi de ce anume te temi. Spune-mi secretele 
tale, iar eu o să am grijă de tot. 

- Trebuie? întrebă ea pe un ton plângăreț, topindu-se din nou în 
brațele lui, buzele ei plimbându-se ușor peste locul unde bărbia lui 
se întâlnea cu gâtul. Chiar trebuie ca trecutul să conteze atât de mult 
acum că tu te-ai întors, iar eu sunt cine sunt în loc de cine eram? 

Cuvintele ei nu aveau nici o noimă, dar nu conta. Gura ei lăsa o 
dâră umedă pe bărbia lui și trasa un itinerariu periculos pe obrazul 
lui, spre buze. Cole avu senzaţia clară că Imogen se folosea de gura ei 
ispititoare pentru a-i distrage atenţia. Şi funcţiona, la naiba. 

Bestia dinăuntrul lui toarse şi mârâi în același timp, când Cole în- 
toarse capul şi puse stăpânire pe gura ei pornită în misiune. Limbile 
lor se contopiră într-un dans de mătase umedă și dorinţă pură. 

Imogen putea să-și păstreze secretele alea afurisite, decise Cole, 
atâta vreme cât ea rămânea astfel, delicată și dornică în brațele lui, 
copleșindu-i simțurile agere până când întreaga lume dispărea și ră- 
mâneau doar ei doi. Și camera dispăru; până și luna păru să se stingă 
ușor pe fundalul dorinţei aprinse care scăpăra prin el asemenea unui 
fulger. Universul tresări, se contractă și se dilată din nou, lăsându-i 
suspendați pe un cer etern, luminat doar de minusculele explozii ale 
stelelor nefamiliare. 

Imogen își puse ambele mâini pe obrajii lui, o palmă dezgolită și 
caldă, cealaltă încă acoperită de mănușă. Cole o gustă, o devoră, dar, 
cu toate acestea, atingerea ei blândă îl ținea captiv. Mâinile îi alune- 
cară pe gâtul lui, lăsând fiori în urma lor, până poposiră pe pieptul lui 
voluminos și dădură la o parte reverele hainei. 

O înjurătură tacită îi scăpă lui Cole în timp ce plămânii lui tru- 
deau sub palmele ei. Fiori fierbinţi de dorință goneau pe spatele 
lui, trimițându-i spasme până în vârful degetelor și arzându-i toate 
terminațiile nervoase, până când Cole se simțea de parcă avea să se 
dezlănțuie infernul dacă nu scăpa în curând de haine. 

Imogen se retrase din sărut, iar el aproape că nu o lăsă. Când 
ea își lipi obrazul de al lui, Cole simţi o urmă de umezeală alunecând 
pe pielea lui, o lacrimă strivită de apropierea lor. 

— M-aş îndrăgosti de tine dacă m-ai lăsa. 

Șoapta ei agonizantă zgudui pământul de sub picioarele lui Cole. 
Nu mai erau suspendaţi pe cerul închipuit al nopții, ci se zdrobiseră 
de pământul dur și neclintit, învârtindu-se la nesfârșit pe o orbită, 
spre o eventuală uitare. 

Imogen era aici, în braţele lui, nu încuiată într-o amintire pe care 
el nu o putea evoca în întregime sau cocoțată pe un piedestal con- 
struit din fărâmele trecutului. Era aici. Oferindu-i inima ei blândă 
și sinceră. 

Cole rămase cu gura căscată, un răspuns rămânându-i blocat pe 
buze asemenea unui plonjor pe marginea unei stânci. 

Dar pe măsură ce mâna ei cobori, testând forma umflată a mădu- 
larului pe prohabul lui, se părea că nici unul dintre ei nu avea să știe 
vreodată ce fusese el pe cale să spună. 

Cu acea ultimă mângâiere, Imogen îi distruse lui Cole și ultima 
fărâmă de autocontrol și îi sparse umanitatea în bucăți de raze de 
lună pe covorul elegant de sub picioarele lor. Bestia lui ieși la supra- 
față, un sunet jos scăpând din pieptul lui înainte de a o săruta sălba- 
tic şi de a o ridica în brațe. 

Cole merse cu spatele până când găsi o piesă de mobilier care să 
o susțină pe Imogen. Un birou. Excelent. O așeză pe el, timp în care 
limba lui se plimbă prin gura ei mătăsoasă și fierbinte, până când 
picioarele lui Imogen se depărtară pentru a-i face loc lângă ea. 

Imogen se agăță de el de parcă încă se temea să nu cadă, rochia 
adunându-se sub ea în timp ce îl cuprinse cu coapsele ei surprinzător 
de puternic, îmbrățișându-l cu brațele și picioarele. 

Brusc, nu era suficient. Cole avea nevoie să îi simtă pielea pe pie- 
lea lui. Piele caldă și dorință umedă. Cole avea nevoie de mișcare rit- 
mică şi să îi privească muşchii supli încordându-se în timp ce Imogen 
se deschidea pentru el. 

Cumva, Cole scăpă de propriile mănuși înainte să își înfigă mâi- 
nile în faldurile rochiei ei și să i le ridice deasupra genunchilor. Își 
folosi brațul stâng pentru a o sprijini pe Imogen de trupul lui și să o 
țină nemișcată pentru ceea ce era pe cale să facă. Mâna dreaptă urcă 
pe coapsa ei până când întâlni pielea ca de satin de deasupra jartiere- 
lor ciorapilor din mătase. 

Imogen icni și se foi, frământându-i mușchii de pe spate în timp 
ce Cole îi mângâia pielea fină dintre coapse. Piele care devenea mai 
fierbinte cu cât el urca mai mult, până când ajunse la despicătura 
din pantalonașii ei, unde o fierbințeală desfrânată parcă îl invita 
să intre. 

Simţindu-se păcătos şi bine-venit deopotrivă, Cole îşi strecură 
degetele prin deschizătura pantalonașilor și găsi puful moale care îi 
proteja fierbințeala intimă. Atât provocat, cât și umil, Cole cuprinse 
cu mâna proeminența umedă. 

Lui Imogen i se tăie răsuflarea, icnind brusc, șampania și sexul 
inundând simțurile lui Cole în timp ce ea își împinse şoldurile înain- 
te, arcuindu-și spatele minunat, exact așa cum dorea Cole. 

El îi șopti lucruri pline de disperare în timp ce o săruta, dure și 
vulgare printre buzele ei moi. 

Dar mâna lui... mâna îi rămase blândă în timp ce îi dădu la o parte 
petalele care îi acopereau sexul și își învălui degetul în dorința pe 
care o găsi acolo. 

Răsuflările lor combinate erau ca o invocație disperată, guturală. 
Cole se aplecă mai mult asupra ei, întinzându-se lacom spre gâtul 
expus când Imogen își lăsase capul pe spate la atingerea degetelor lui 
pe miezul ei intim. Ducele se desfătă cu pielea ei delicată. Se jucă și o 
tachină până când şoldurile ei începură să se unduiască sub mișcările 
tulburătoare ale degetelor lui, parcă poruncindu-i lui Cole cu mici 
gemete rugătoare să continue. 

Zâmbind pe gâtul ei delicat, Cole mângâie micul mugur tremu- 
rând al sexului ei cu un deget umed. O dată. De două ori. Savurând 
reacţia ei, modul în care Imogen își încleștă pumnii mici pe hainele 
lui, trăgând de ele de parcă ar fi vrut să i le smulgă de pe corp. 

Imogen îi rosti numele pe nerăsufiate, foindu-se pentru a 
ajunge mai aproape de el, implorându-l cu corpul ei să o elibereze 
de acea tortură. Înduplecându-se, Cole își folosi cel mai lung deget 
și găsi acel loc moale și strâmt din corpul ei care tânjea după el, în 
același timp ţinându-și degetul mare peste mugurul plin de senzații 
și dorință. 

Un suspin scăpă din gâtul lui Imogen în timp ce degetul lui se 
cufundă înăuntru, printre palpitații mărunte. Cole era uimit de fap- 
tul că un loc atât de mic, de strâmt, se putea întinde pentru a primi 
sexul unui bărbat. 

Își mișcă degetul înăuntrul ei, inspectând mătasea unică pe care 
o găseai doar înăuntrul unei femei. Îndoi uşor degetul în timp ce, 
simultan, îi mângâia clitorisul. Imogen tresări și se înfioră când Cole 
găsi un ritm blând, lent, respiraţia ei devenind sacadată, brăzdată pe 
alocuri de suspine tremurânde. Corpul i strânse în jurul degetului 
său, închizându-se cu spasme mătăsoase, care se intensificau în sin- 
cron cu sunetele ei de plăcere. 

- Cole? scânci ea în timp ce șoldurile i se agitau pe birou, împin- 
gându-se brusc spre el, de parcă i-ar fi călărit mâna cu mișcări blân- 
de, legănate. 

-Sunt aici, o linişti el, sărutând-o din nou. Sunt aici, draga mea. 

- Nu-mi. Da. Drumul, îl imploră ea în timp ce se legăna pe mâna 
lui. 

- Niciodată, îi jură el în timp ce Imogen îl trăgea spre ea, miezul ei 
închizându-se pe degetul lui în pulsaţii puternice, minunate. 

Cole o sărută şi îi savură gemetele în timp ce ea îi inunda degetele 
cu fiori de plăcere umedă, ceea ce îl infierbânta și îl uluia deopotrivă. 
Plăcerea ei devenea din ce în ce mai intensă, iar Cole se întrebă dacă 
avea să se sfârșească vreodată. Până când fu convins că el nu voia 
să se încheie. Această femeie, această comoară extraordinară... Cole 
voia să îi ofere ore întregi de plăcere pentru fiecare moment de dure- 
re îndurat de ea vreodată. 

Ar putea dura o viață întreagă, își dădu el seama. 

Cole chiar se gândea să îi ofere o viață întreagă? 

Când frenezia ei se domoli, Imogen se desprinse din sărut, tră- 
gându-și sufletul în timp ce presăra sărutări recunoscătoare pe 
chipul lui, delicate ca ale unui fluture. 

Cole își retrase mâna dintre coapsele sale, închizând ochii când 
buzele ei trecură peste pleoapele lui. Toţi mușchii i se încordară, până 
când el se temu că avea să plesnească ceva înăuntrul lui. Avea nevoie 
de ea. Avea nevoie să fie în ea. Ştia că acel coridor moale și strâmt al 
ei era suficient de umed cât să îl primească. Știa că putea aluneca în 
fierbinţeala ei și că Imogen l-ar trage mai aproape de ea. 

Dar Cole nu se clinti. Nu îndrăzni. 

Imogen era ameţită de alcool... iar el era un gentleman. 

La naiba. 

Cole își ascunse gura în părul de după urechea ei, poruncindu-i 
propriei sale erecţii să se stingă. Poruncind bestiei lui să se calmeze. 
Amintindu-și că ar fi greșit să profite de ea acum. Ar fi... 

- Mi-a fost dor de tine, îi mărturisi glasul ei dulce în timp ce Imo- 
gen îl sărută pe tâmplă. Tare dor. Știu că poate nu aveam dreptul, dar 
mi-a fost dor. M-am gândit la tine tot timpul. Eu... mi-am făcut griji 
pentru tine. 

În acel moment, inima lui se topi complet. Trecuseră doar câteva 
zile de când nu se mai văzuseră. 

Și el îi simțise lipsa. 


229 


Incapabil să invoce cuvintele pentru a-i răspunde, Cole o strânse 
în brațe. Inima ei bătea lângă a lui, în tandem. Se legănau ușor, ea cu 
o afecțiune apatică, iar el cu o dorință crescândă, ritmică. 

Picioarele ei îl traseră mai aproape, lipindu-și șoldurile de el. 

- Cole, șopti ea. Vreau ca tu să... 

O bătaie puternică în ușă îi făcu să se îndepărteze, dar nu înainte 
ca Trenwyth să îi tragă fusta înapoi peste picioare. 

- Intră, spuse ea cu răsuflarea tăiată, de parcă ar fi răspuns în mod 
automat, fără să vrea. 

Cole se luptă cu impulsul de a-i acoperi gura cu mâna când cineva 
încercă să deschidă ușa încuiată. 

-Lady Anstruther? strigă o voce feminină. Imogen, eşti acolo? 
Eşti bine? 

- O, e Millie. Coborând de pe birou cu picioare nesigure, Imogen 
dădu să meargă spre ușă, clătinându-se. Vin! strigă ea. 

Cole o prinse de mijloc. 

-Sub nici o formă nu poți să ieși astfel acolo, îi spuse el la ureche, 
printre dinţii încleștați. Părul și hainele îți sunt dezordonate, iar re- 
putaţia îți va fi distrusă. Scapă de ea. 

Imogen se sprijini de el înainte să strige: 

-El spune să scap de tine, altfel o să fiu distrusă! 

-Nu asta am... 

Ușa începu să fie zguduită puternic. 

-Cine a spus asta? se auzi o altă voce feminină. Cole avu impresia 
că recunoscu glasul ca fiind al lui Lady Northwalk. Imogen, cine e 
acolo cu tine? Ești rănită? 

- De-abia dacă simt ceva, răspunse Imogen cu nonșalanță, de par- 
că informaţia aceea nu uimea pe nimeni în afară de ea. Nici măcar nu 
m-a durut când m-a mușcat. 

-La dracu” Cole slobozi înjurătura în timp ce chiar îi acoperi gura 
cu mâna de data aceasta. Nu vă faceți griji, Lady Northwalk, doar a 
băut puțin prea mult... 

-Te-a muşcat! Cine te-a mușcat? Trenwyth e acolo, pe el îl aud? 
Încuietoarea era pusă la grea încercare, acum că ambele femeie tră- 
geau cu disperare de ușă. Deschide ușa în secunda asta! 

- Doar... lăsați-ne un moment, strigă Cole. Trebuia să-și adune 
gândurile și să-și convingă mădularul erect să se domolească. Obrăz- 
nicătura care se agita în braţele lui nu îl ajuta absolut deloc. Stai 
locului, la naiba! îi porunci el la ureche. 

Un avertisment masculin se auzi cu o secundă înainte ca ușa să se 
dea brusc de perete, sub greutatea unui uriaș cu părul roșcat. 

Pentru o fracțiune de secundă, Cole se gândi dacă nu ar fi mai rău 
să rămână cu mâna pe gura lui Imogen. În cele din urmă, decise să 
și-o retragă, deși rămase cu cealaltă pe mijlocul ei. 

- Domnule Argent, îl întâmpină veselă Imogen, de parcă ar fi pri- 
mit un oaspete în salonul ei. Ce faceți aici? 

Soţia mititică și brunetă a lui Argent intră grăbită după el, arun- 
când pumnale de culoarea sticlei vulcanice din privire, urmată de o 
Lady Northwalk îngrijorată. 

-Se pare că îți protejăm virtutea, izbucni actrița. 

-Prea târziu, spuse Imogen, oftând melancolică. El mi-a 
luat-o deja. 

Argent se întoarse spre Cole, ochii arzându-i de furie. 

-N-am ajuns atât de departe. Trenwyth ridică mâna, deși o fier- 
bințeală vinovată îi urca pe sub gulerul cămășii. Doar ne-am sărutat. 

Suna ca o minciună, chiar și în propriile urechi. 

-Cu siguranță, am făcut mai mult de atât într-o seară, mărturisi 
Imogen cu un chicot mâhnit. 

Ar fi trebuit să îi țină mâna pe gură, se gândi el fără pic de 
regret. 

-Să îți fie rușine, Excelență. Lady Northwalk îi ocoli pe soții Ar- 
gent, care erau furioși, și se apropie. Se presupunea că trebuie să o 
protejezi. 

-Asta făceam, spuse Cole, care o ţinu mai strâns pe Imogen când 
angelica Farah se întinse spre ea. Asta fac. Uitaţi-vă la ea; nu este în 
Stare să iasă... 

Argent veni mai aproape. 

-Nu este în stare nici să fie coruptă de un mucalit mercenar 
şi egoist. Acum dă-o la mine și pregătește-te să iei bătaia pe care 
o meriţi. 

- Nu vă deranjați. Am starea perfectă pentru a fi coruptă, protestă 
Imogen, din ce în ce mai incoerentă. De fapt, mă simt foarte vioaie. 

Un hohot de râs absurd izbucni din gâtul lui Cole, pe care el îl 
regretă imediat. Blestemată să fie — era la fel de adorabilă pe cât era 
de irezistibilă. 

-Lasă șampania să își facă efectul câteva ore, o avertiză Millie, 
compasiunea citindu-se pe chipul ei încruntat. O să simți exact 
opusul. 

Cole trebuia să recunoască - merita o bătaie. Nu că i-ar permi- 
te lui Argent să i-o administreze. Ticălosul acela ipocrit se găsise să 
vorbească despre distincția dintre protecție și constrângere. Chiar 
el îi povestise lui Cole cum aproape o răpise pe femeia care avea să îi 
devină soție. 

-Domnule inspector-șef, dumneata când ai apărut? Imogen se 
aplecă înainte spre bărbatul blond, care stătea în pragul ușii smulse 
din țâțâni, părând uimit și suspicios. 

- Exact la timp, cred, răspunse el cu obișnuita manieră cumpăta- 
tă. Ce se petrece aici? 

-Nu vă faceți griji, n-a murit nimeni, îl informă Imogen. 

- Încă, adăugă Argent, arătând cu degetul spre Trenwyth pentru 
a-l avertiza în tăcere că discuția aceea nu se încheia acolo — asta era 
al naibii de sigur. 

Privirile celor doi se întâlniră încruntate, focul care îi gonea prin 
vene lui Cole transformându-i excitarea în agresivitate. 

-O duc acasă pe Lady Anstruther, îi informă el. 

-Ca să termini ce ai început? spuse dispreţuitor Millie. Nu 
prea cred. 

-Ca să o duc în pat, le explică el printre dinții încleștați, apoi 
rectifică, văzând privirea panicată a lui Farah Blackwell. Să se 
culce, singură. 

Morley păşi înainte, având grijă să evite orice contact cu Farah, 
până şi să îi atingă întâmplător faldurile rochiei. 

-De fapt, Excelenţă, aș vrea să vă vorbesc. 

- Nu poate să aștepte? 

Cole nu se strădui prea mult să își ascundă nerăbdarea din glas. 

- Este despre... Inspectorul-șef aruncă o privire furișă femeii din 
bratele lui. Cu privire la chestiunea despre care am discutat anterior, 
cea despre St. James's Street. 

Imogen se legănă ușor înainte când brațele lui Cole deveniră 
aproape vlăguite, în timp ce el studia trăsăturile misterioase ale 
inspectorului. 

Oare Morley o găsise pe Ginny? 

Cole se luptă cu mii de emoții care începută să se agite precum 
marea pe timp de furtună. Să îndrăznească să spere? Voia să știe, 
măcar? Trebuia să se agaţe de o femeie — o amintire - la fel de strâns 
precum se agăța de domniţa din brațele lui și pentru care ajunsese să 
nutrească sentimente la fel de puternice? Pe care o dorea cu o înflă- 
cărare la fel de mare? 

Nu știa mai nimic despre nici una dintre ele. 

Ezitant, Cole o eliberă pe Imogen în brațele lui Farah Blackwell, 
iar Millie se grăbi să o susțină pe partea cealaltă. 

-Voi veni să te verific mâine-dimineaţă, șopti el în părul lui Imo- 
gen şi o sărută pe frunte. 

Aveau multe de discutat. 

Cole avea să îi ofere ceva contesei, indiferent ce avea să îi spună 
Morley. 

Imogen avea acum expresia molcomă a celor în stare de ebrietate, 
clipind alene, deși un zâmbet visător apăru pe buzele ei ușor umflate 
de la sărutul lor. 

-Noapte bună, Excelenţă, bâigui ea, deși limba sa împleticită îi 
transformă titlul nobiliar mai degrabă în „Excelenșă“. 

Aruncându-i lui Cole o ultimă privire de avertizare peste umăr, 
Argent le urmă pe femei pe coridor, asemenea unei santinele mătă- 
hăloase. Cole știa că ea avea să fie mai în siguranță în compania lor, 
dar totuși nu era pregătit să o scape din vedere. 

Aruncându-i o privire lui Morley, Cole observă că agerii ochi albaș- 
tri ai inspectorului se înduioșară în timp ce o urmăreau pe Imogen 
împleticindu-se, atinși de o emoție blândă, care îl făcu pe Trenwyth 
să se zbârlească, cuprins de o indignare posesivă. 

-Sunt adevărate acuzațiile pe care ți le aduc ei, Trenwyth? 

Inspectorul își luă ochii de pe Imogen și îl străpunse cu o privire 
tăioasă, de parcă ar fi țintuit o molie cu un ac într-un insectar. 

- Nu, răspunse Cole, negând pentru a mia oară. Ne-am sărutat 
și - ne-am lăsat puţin duși de val, dar am făcut asta de câteva ori și 
treji, dacă e să fiu sincer. Nu că asta te-ar privi pe dumneata. Cole 
îşi trecu o mână tremurândă prin păr, începând să se simtă așa 
cum îl acuzau ei că este — un ticălos. De ce naiba ești atât de protector 
cu ea, oricum? întrebă el sceptic. Ce înseamnă ea pentru tine? 

Ceva în expresia lui Morley tresări vag, atrăgându-i atenţia 
lui Cole. 

-Îmi amintește de cineva... de o persoană pe care am iubit-o foar- 
te multe. Care a fost maltratată de bărbați ca tine. 

-Cum adică, bărbaţi ca mine? 

- Nobili. Soldați. Prădători. Care se năpustesc asupra femeilor 
inocente și frumoase, aflate în situații disperate. 

- Eu nu sunt un prădător, Morley, răspunse blând Cole. 

-Ba da. 

-Nu genul acela. Nu când vine vorba de ea. 

Morley miji ochii, examinându-l așa cum un cercetător de fluturi 
ar studia un specimen cu lupa lui. 

-Despre Lady Anstruther am venit să vorbim. 

Cole clipi, dorindu-și să fi avut un pahar cu băutură la îndemână. 

-Parcă ai spus că voiai să vorbim despre pisicuțele de pe St. 
James's Street. 

Ajutându-se de lumina care pătrundea în cameră de pe coridor, 
Morley deschise un sertar al biroului, apoi încă unul, până găsi chi- 
brituri cu care să aprindă o lampă cu gaz. După ce o făcu, se sprijini 
de birou şi își încrucișă brațele la piept, adoptând o postură relaxată, 
dar pregătită de discuţie. 

-Mi-a luat ceva timp să descopăr legătura dintre crimele despre 
care noi doi am discutat anterior, dar sunt aproape convins că am 
găsit-o... sau, mai degrabă, că am găsit-o pe ea. 

Cole adoptă o postură asemănătoare, devenind gânditor și 
încruntat. 

-Spui că aceste crime au legătură cu Lady Anstruther? 

- Mă tem că da, răspunse Morley, încuviințând din cap. 

Inima lui Cole, deja agitată de atâta excitare și furie, îi bubuia 
acum violent în piept la auzul acestei noi informații. 

-Cum este posibil? 

-De îndată ce mi-am dat seama că două dintre victime o cu- 
noșteau pe contesă, celelalte asocieri au fost uşor de urmărit. Lady 
Broadmore, desigur, a fost găsită în grădina ei, după cum știi. Apoi 
Molly Crane, infirmiera cu care a fost colegă la spitalul St. Margaret, 
înainte ca ea să devină contesă. Urmând această pistă, am investigat 
trecutul lui Lady Anstruther, pe când era Imogen Pritchard. 

Morley făcu o pauză, aruncându-i o privire lui Cole, parcă pentru 
a se verifica dacă ducele voia cu adevărat să primească informaţia pe 
care el era pe punctul de a i-o împărtăși. 

— Și? insistă Cole nerăbdător. 

-Am mai descoperit câteva victime care se potrivesc profilului. 
Cu alte cuvinte, seamănă cu Lady Anstruther în privința aspectului, 
a vârstei, a înălțimii și a culorii tenului. Investigând cronologic în 
trecut, am descoperit o anume domnişoară Jane Raleigh, necăsăto- 
rită, fată bătrână, cum s-ar spune, care locuia la o stradă de tine și de 
reședința Anstruther în urmă cu vreo șase luni. Părinţii ei au crezut 
că a fugit de acasă cu un iubit, dar am senzația că a fost ucisă. Fata a 
plecat fără nici un ban, fără nimic din bunurile ei, și am găsit urme 
ale unei lupte în grădina ei. Cam în acelaşi timp când tu te recuperai 


234 


în spital, domnişoara Pritchard și familia ei au fost găzduite pen- 
tru o lună în centrul Londrei, aproape de tribunal, vreme în care 
Lord Anstruther a obținut permisul de căsătorie. În acea lună, o tâ- 
nără dădacă blondă, pe nume Ann Keaton, a fost găsită strangula- 
tă şi agresată la doar trei case de apartamentul lor. Înainte de asta, 
Imogen Pritchard muncise să își întrețină familia într-o locuinţă 
destul de insalubră, lângă Wapping High Street. O servitoare din 
clădirea în care locuia ea, Rose Tarlly, a suferit aceeași soartă ca Lady 
Broadmore, domnișoara Crane, domnișoara Keaton și domnișoara 
Raleigh. Sigur vezi tiparul. 

- Da, îl văd. Cole încuviinţă din cap, oftând îngrijorat. Ceea ce nu 
văd este legătura cu Bare Kitten, sau cu Ginny. 

- Ajungeam și acolo, bâigui Morley, foindu-se agitat. Nu pot spu- 
ne că legătura este puternică sau clară, dar deja ţi-am spus despre 
prima victimă, o anume domnișoară Flora Latimer, care a fost ucisă 
exact ca celelalte. 

- Da, ai menţionat-o în scrisoarea ta. 

-Din informaţiile pe care am reușit să le strâng de la foștii ve- 
cini ai familiei Pritchard, domnul Pritchard, capul familiei, a fost un 
client fidel al bordelului Bare Kitten. De fapt, a acumulat o datorie 
semnificativă faţă de fostul proprietar, Ezio del Toro. 

La auzul acestei informaţii, Cole se îndepărtă de birou, brațele 
căzându-i pe lângă corp. 

- Individul acesta, Pritchard, tatăl lui Lady Anstruther, a avut 
vreo legătură cu Ginny? Unde este acum? 

- Și el este mort, afirmă Morley. Și în acest punct asocierile devin 
destul de opace. Pritchard a murit cu mult timp înainte de domni- 
șoara Latimer și celelalte, și, din câte îmi dau seama, restul familiei 
nu a mai avut de-a face cu Bare Kitten după moartea lui. 

- De unde ai aflat această informație? 

-De la actualul proprietar al localului menţionat, un anume 
domn Jeremy Carson. El mi-a trasat cronologia evenimentelor și to- 
tul se confirmă. Tatăl lui Lady Anstruther a murit înainte ca Ginny 
să înceapă să lucreze acolo. Așadar, după cum am spus, legătura pare 
să fie neclară, chiar de-ar exista una. 

Agitat, Cole se plimbă prin încăpere, ceva râcâind acel loc dinăun- 
trul lui, la ușa aceea încuiată din capul său. O amintire. O legătură. 
Ceva important. Ceva recent... 

- Stai. Cole încremeni în loc şi se răsuci brusc spre Morley. Care ai 
spus că este numele proprietarului Bare Kitten? 

-Domnul Carson, răspunse Morley. 

- Nu. Cole gesticulă agitat, mergând lângă inspector. Nu, nu, nu, 
spuse el grăbit, cuvintele fiindu-i în sincron cu ritmul violent al ini- 
mii, care bătea să îi spargă pieptul. Numele lui de botez, ai spus că 
este Jeremy? 

- Da, răspunse Morley, privindu-l ezitant. Dar chiar și tu ai spus 
că ai vorbit deja cu el. 

- Da, confirmă Cole. Dar nu mi-a spus niciodată care era numele 
lui mic. 

-Mă tem că nu înțeleg, spuse Morley, trăgând de gulerul 
înalt al propriei haine. Ce treabă are numele mic al bărbatului cu 
cazul nostru? 

-Totul este legat de numele lui. 

Cole nu mai avea stare, nu mai putea să stea în casa aceasta, în ca- 
mera aceasta. Trebuia să acționeze. Trebuia să urmeze pista acestui 
mister până la capăt și avea o idee clară unde ar putea fi acel capăt. 

- Când am fost în grădina lui Lady Anstruther mai devreme, în 
noaptea în care a fost ucisă Lady Broadmore, ea m-a confundat cu 
altcineva în întuneric. Mi-a spus pe numele lui, pe numele lui mic. 

- Da? Morley ridică din sprâncenele blonde. Și acel nume era... 

Cole avu senzaţia clară că agerul detectiv știa deja, dar voia o con- 
firmare verbală, astfel că el i-o oferi cu toată seriozitatea impusă de 
o teamă crescândă dinăuntrul lui. 

- Mi-a spus Jeremy. 


Capitolul 22 


Dacă Trenwyth învățase un lucru din timpul în care lucrase ca 
spion, acesta era: un secret voia întotdeauna să fie descoperit. 

Nu știa cât timp stătuse în grădina lui Imogen, cu ochii spre cer. 
Suficient cât Argent şi Millie să o ajute să se bage în pat și să stea 
de veghe pentru o vreme. Îi ascultă consultându-se cu O'Mara și 
Rathbone înainte să se întoarcă acasă la ei. 

Cole îi evită pe cei doi ofițeri, așteptând ca gândurile lui să se 
contopească într-un plan și apoi să se risipească în univers, la fel de 
haotic precum împânzirea stelelor pe cer. 

În timp ce briza răcoroasă de vară îi ciufulea părul, Cole trăgea 
adânc aer în piept pentru a se liniști și se gândea cât de straniu era 
că oamenii încercaseră întotdeauna să găsească un sens în cerul nop- 
ţii. Să conecteze poziția corpurilor celeste și să le transforme în ce 
voiau ei — în ce aveau nevoie să găsească atunci când priveau stelele. 
Un erou căzut. O creatură conturată. În multe cazuri, un zeu sau 
o zeiţă. 

Cole cunoştea constelațiile. Putea numi și identifica multe dintre 
ele din diverse părți ale lumii. Dar adevărul era că el nu văzuse nicio- 
dată ceea ce văzuseră astronomii și filosofii. Nu reuşise niciodată să 
identifice cu adevărat vânătorul, Orion, în grupul lui de stele anemi- 
ce, nu vedea nici astrele Castor sau Pollux în constelația Gemenilor. 
Aceştia fuseseră oameni, legende, în cel mai bun caz. Poate doar mi- 
turi create de poeţi străvechi. Nu linii trasate de teologi preistorici, 
imortalizate în eternul necunoscut. Dacă acei oameni mitici trăiseră 
vreodată, atunci, cu siguranță, muriseră și o apucaseră pe calea tu- 
turor creaturilor. 

Încă de când era tânăr, Cole își dăduse seama că nu era capabil de 
plăsmuiri romantice. Nu putea trasa liniile de care avea nevoie pen- 
tru a găsi miraculosul și divinul în fiecare zi. El înțelegea adevăruri 
pe care mulți le respingeau. Că perspectiva, cel mai adesea, desemna 
justețe. Că majoritatea proiecţiilor societății sunt imaginare, invizi- 
bile, mai ales pentru cei în poziţia lui Orion. Dincolo de cer, deasupra 
lunii. Dacă vânătorul era real, dacă ar fi imortalizat acolo, pe cerul 
nopții, așa cum dicta mitologia, poate că privea în jos și nu înțelegea 
de ce oamenii se luptau și se ucideau între ei. 

Pentru că graniţele dintre țări erau simple linii pe o hartă, nu pe 
pământ. lar valuta nu reprezenta decât o valoare consimţită pentru 
minerale drăguțe. O economie reprezenta o reţea complexă de inte- 
rese, de producere şi consum, și părea să fie întotdeauna menită unui 
colaps, în final. 

Pentru că fiecare societate, fiecare civilizație părea să respingă un 
adevăr simplu și evident. Acela că omul, cu tot progresul lui, încă nu 
era mai mult decât o bestie mânată de instincte primitive şi pofte 
puternice, universale. Oricât ar încerca el să pună poftele trupești 
primitive pe seama diverșilor demoni din adâncul pământului de-a 
lungul timpului, Cole era de părere că voinţa imorală a omului îi 
aparținea în totalitate. 

Cu toate acestea, în timp ce Cole își alimentase perspectiva des- 
tul de nihilistă, susținând-o cu experienţe de viață destul de negre, 

începuse să își dea seama că omisese un lucru foarte important în 
aprecierea omenirii... 

Femeia. 

O creatură complet diferită, fabricată din nenumărate parado- 
xuri. Puternică și persecutată, deopotrivă. Făurită din părți egale de 
teamă și corectitudine. Istețime și înțelepciune. 

Din putere și secrete. 

Cu siguranță că aveau instinctele și abaterile lor, dar, în general, 
existau mai presus de egocentrismul crud și bestial al omologilor lor 
sexuali. Erau construite din blândeţe, altruism, etică și înțelegere — 
calităţi care le lipseau, de obicei, bărbaților. Mai ales bărbaţilor ca el. 

Cole anticipa că Imogen avea mai multe secrete decât majorita- 
tea femeilor. Secrete menite să fie dezvăluite, care ar fi semnificative 
pentru ei amândoi. 

Cole mai aruncă o privire grădinii, un loc pe care acum îl vedea ca 
fiind sinonim cu Imogen. Locul din care ea îi captase mai întâi aten- 
ţia, apoi buzele și, în cele din urmă, inima. 

Îi luase mult timp să înveţe din nou să se cațăre, după rănile avu- 
te, dar expediţia lui în Americi fusese neprețuită. Lăsându-și haina 
pe banca pe care stătuseră împreună în urmă cu doar câteva zile, 
Cole se agăță de spalier cu mâna cea bună și începu să se caţăre. 

Cârligul prins în palma protezei sale, agăţat de hamul de pe trun- 
chiul lui, nu făcea altceva decât să îl ancoreze mai bine în timp ce 
avansa cu celelalte trei membre. Dar reuși să se cațăre aproape cu 
aceeaşi îndemânare de odinioară. Când ajunse la balconul de la etajul 
al doilea, își trase întreaga greutate cu o singură mână. Scrâșni din 
dinți în timp ce copcile de pe umărul lui se întinseră și amenințau să 
se rupă. Cu o înjurătură și un val de forță, își agăță cârligul în balus- 
trada din lemn și își echilibră greutatea. După ce găsi o priză pentru 
picior, se cățără pe balustradă și apoi ateriză cu ușurință în balconul 
întunecat. 

Încuietorile de la primul etaj erau numeroase și trainice. Cu toate 
acestea, ușile și ferestrele de la etajul al doilea erau adesea protejate 
cu nimic altceva în afară de un zăvor cu cârlig. 

Cole își scoase cuțitul subțire din proteză și, cu grijă, potrivi lama 
între uşile balconului, mișcând-o în sus până când ridică de tot cârli- 
gul, deschizând ușile cu un clic satisfăcător. 

Apoi retrase lama cuţitului în proteză și intră în casă asemenea 
unei umbre, neobservat. 

Cole mai făcuse acest lucru înainte, de nenumărate ori, dar ni- 
ciodată nu își simţise pulsul atât de violent. Niciodată nu îi fusese 
mintea atât de învolburată de gânduri. 

Sau inima atât de vie. 

Cum puteau Ginny și Imogen să fie conectate de un tânăr proprie- 
tar neexperimentat? Cu siguranţă, există mai mulți Jeremy în lume, 
dar coincidenţa era prea puternică pentru a fi ignorată. O prostitua- 
tă și o femeie care își dedica viața să le salveze... de aici până la a pre- 
supune că poate cele două se cunoscuseră nu era un pas prea mare. 

Sau avuseseră cunoștințe comune, cel puțin. 

Dacă tatăl lui Imogen fusese un client vechi al Bare Kitten, dacă 
datora localului o sumă mare de bani, însemna că restul familiei lui 
ar fi putut avea de-a face cu fostul — sau actualul — proprietar și că ei 
i-ar fi ruşine să recunoască acest lucru în societate. 

Mai ales în fața unui duce recunoscut pentru atitudinea lui 
ostilă. 

Dacă se afla că Lady Anstruther era asociată cu un proxenet, 
ar ieși un scandal monstru. Mai grav decât atât, ar însemna sfâr- 
şitul ei. 

Balconul dădea în dormitorul principal, unde Cole se aștepta să 
doarmă ea. Dar pe măsură ce Trenwyth se furișă pe covoarele din 
pluș, lângă marginea patului, fu uimit să găsească dormind în el, cu 
gura căscată, o femeie durdulie, cu părul cenușiu. 

Mama ei, își dădu el seama, simțind o durere în piept. Imogen 
renunțase la cea mai mare și mai confortabilă cameră și, probabil, se 
mutase în apartamentului contesei, ca atunci când Lordul Anstru- 
ther încă trăia. 

Părea un gest tipic ei, își spuse Cole cu un zâmbet vag, ezitant - să 
se sacrifice pentru cei dragi. 

Croindu-și drum spre coridor, Cole ezită, aruncând o privire 
spre ceea ce știa el că era apartamentul contesei, la doar câțiva 
paşi distanţă. 

Avea să o găsească acolo pe Imogen, dormind ajutată de multe 
pahare de șampanie. Delicată, blândă și caldă. Dumnezeule, cât de 
mult îl mâncau degetele să deschidă ușa camerei ei și să lase întune- 
ricul să decidă ce să se întâmple în continuare. 

Dar în patul ei nu avea să îi găsească și secretele. Acestea erau 
într-o altă cameră, Cole era convins de acest lucru. 

În ziua în care el se luptase cu huliganii aceia pe terasa ei, Imogen 
îl condusese printr-un coridor lung, spre scările din spate. Găsise 

o ușă întredeschisă, pe care ea o închisese grăbită, aruncându-i lui 
Cole o privire vinovată. 

Trenwyth știuse atunci că în acea încăpere era ceva ce el nu avea 
voie să vadă. La momentul respectiv, el pretinsese în mod politicos 
că nu observase. 

La momentul respectiv, Cole nu știuse că trecutul ei era atât de 
conectat cu al lui. 

Se întoarse spre scări, coborând la parter. Apoi, fără să scoată 
vreun sunet, traversă holul de la intrare și porni spre ușa aceea fami- 
liară. Nu îl surprinse că o găsi încuiată, dar Cole deschise încuietoare 
fără efort, apoi împinse ușor și silențios ușa spre interior. 

Fiind în mijlocul casei, camera nu avea ferestre, iar coridorul era 
luminat doar de razele lunii și de licărul slab al unei lămpi lăsate 
aprinse pentru cei care mișunau noaptea prin bucătărie. 

Cole avu impresia că încăperea avea unghiuri stranii și diverse, 
asemenea unui oraș văzut de sus. Luă felinarul din capătul holului și 
se întoarse, ținându-l ridicat. 

Tablouri? 

Cole înaintă în camera spațioasă și întunecată, atras de admira- 
ție și teamă, totodată. Acesta era sanctuarul ei, locul în care Imogen 
păstra reprezentările vizuale ale gândurilor şi amintirilor ei. 

Șevaletul şi ustensilele ei erau sprijinite de peretele opus, în- 
tr-un haos organizat. Schița reprezentându-l pe Ahile era proptită 
lângă ele și începea să prindă formă cu aplicarea câtorva straturi 
de culoare. 

Cearșafuri prăfuite înveleau câteva dintre tablourile mai înalte, 
deși multe erau lăsate expuse. Diverse peisaje îl transportară pe Cole 
în regiuni rurale, apoi pe o stradă lăturalnică din East End. Altele 
erau reprezentări ale unor locuri pe care ea le văzuse doar în alte ta- 
blouri. Maroc, Marrakech, Indiile și, dacă el nu se înșela, Alpii. Toate 
pictate cu o mână nostalgică și mistuită de dor. Era ca și cum Imogen 
își accepta ignoranța și își crea, cu pensulele ei, propria idee asupra 
unei destinații. Toate acele peisaje îți dădeau o senzaţie de incom- 
plet, de parcă tablourile ar fi așteptat ca ea să călătorească acolo, să 
completeze golurile din tărâmul imaginaţiei cu realitatea pentru a 
putea fi considerate terminate. 

Imogen era mai talentată decât îşi dăduse el seama, își spuse în 
sinea lui. Dacă o ducea el în toate locurile acestea? Destinaţii pe care 
Cole le străbătuse deja, dar, în loc să aibă ca scop spionajul, ar putea 
să o facă doar de plăcere acum. 

Poate, în timp ce el ar privi-o transpunând pe pânză orice frumu- 
seți găseau ochii ei blânzi, Cole ar găsi și el acel lucru pe care îl căuta 
dintotdeauna. 

Pace. Scop. Sens. 

Iubire? 

Deși ştia că nu locuia nimeni la acest etaj, Cole mergea cu gri- 
jă, având senzația că se afla pe pământ sfânt. O linişte răbdătoare 
învăluia încăperea, o tăcere sacră care îl chema și îl respingea în ace- 
laşi timp. 

Punând felinarul pe unul dintre numeroasele cufere împrăștiate 
prin cameră, Cole se întinse cu mâna tremurândă spre unul dintre 
tablourile învelite. 

Secretele erau întotdeauna învelite şi, odată scoase la iveală, nu 
se mai puteau întoarce vreodată în întuneric. 

Cole ezită, degetele lui atingând pictura în ulei de sub pânza sub- 
tire din bumbac. 

„Spune-mi de ce anume te temi. Spune-mi secretele tale, iar eu o 
să am grijă de tot.“ Așa îi promisese el in urmă cu doar câteva ore. 

„Trebuie?“ îi răspunsese Imogen. „Chiar trebuie ca trecutul să 
conteze atât de mult acum că tu te-ai întors, iar eu sunt cine sunt 
în loc de cine eram?“ 

Cine fusese ea? se întrebă el în timp ce pumnul i se încleștă pe 
cearșaf și îl ridică brusc. 

Cole nu se împletici înapoi, pentru că un bărbat cu reflexele lui nu 
era predispus la asemenea slăbiciuni. Deși fu nevoit să recunoască - 
faptul că fusese confruntat în mod brutal cu propria imagine îl găsi 
cu câțiva pași înapoi față de locul în care el dezvelise tabloul. 

Roșu. li acapară din nou întreg câmpul vizual, pictând totul în 
culoarea sângelui. Nu, nu totul. Culoarea era cuprinsă în pânza dina- 
intea lui. Cutezătoare. Impenitentă. 

Inconfundabilă. 

Un fior de emoție puternică se învolbură în jurul oaselor lui, 
întunericul contractându-se până când Cole putea jura că tensi- 
unea din pumnul și din umerii lui încordaţi producea un sunet 
iritant, strident. 

O cameră roșiatică. Un singur felinar. Un bărbat gol. 

El. 

Nu cum era el acum. Nu la fel de masiv, de plin de cicatrici, de 
bătrân sau de distrus. Ci cum era el atunci. Acolo. În acel moment, 
Cole stătuse în acea cameră roșie, în urmă cu toți acei ani, fiind întreg 

şi cu inima frântă, deopotrivă. Și înfometat. Tânjind după afecți- 
unea și blândeţea primite în ultimul loc în care se așteptase să le 
găsească. 

O singură femeie îl văzuse așa cum era el înfățișat în acel tablou 
blestemat. Pleoape pe jumătate închise, ameţite de excitare. Trăsă- 
turi ferme, care de-abia îi ascundeau suferința. Mușchi alungiţi, în- 
cordaţi de o dorinţă carnală de-abia controlată. 

Ginny. 

Gin-ny. Cole îi pronunţă cu grijă numele în gând, în timp ce se 
luptă să se agaţe de o imagine amețită de alcool dintr-un trecut în- 
gropat sub atât de mult sânge și violență. Ginny... Imogen... 

El crezuse că era doar o poreclă dată la beţie. Ceva legat de ginul 
ieftin vândut de șarlatanii dispreţuitori precum Ezio del Toro. 

Amintirea pe care o pierduse îl izbi acum din plin, cu o viteză 
zguduitoare, urcându-i în cap. Îi dădu viață, îl distruse şi apoi con- 
strui ceva nou din bucăţile zdrobite, în timp ce Cole se holba la ima- 
ginea trecutului. 

Ginny. Ginny a lui... fusese nimeni alta decât Imogen Pritchard. 


Capitolul 23 


După cum se dovedi, Imogen reacționa la alcoolul în exces ca 
tatăl ei. Adică era repezită şi nechibzuită. De asemenea, moștenise și 
imunitatea lui de invidiat la mahmureala groaznică de care sufereau 
majoritatea oamenilor după o seară de îmbuibare cu alcool. Aceasta 
era o binecuvântare. Și, posibil, un blestem, presupuse ea. Fără con- 
secințele acelea groaznice, beţia părea mai puţin periculoasă și, drept 
urmare, exista șansa de a deveni mai frecventă. În cele din urmă, bă- 
utura îl dusese pe tatăl ei la pierzanie. Imogen trebuia să aibă foarte 
mare grijă în această privință. 

Mormăitul stomacul ei gol o dădu jos din pat înainte de răsăritul 
soarelui. Imogen decise să își potolească foamea - şi senzaţia persis- 
tentă de supărare — în bucătărie, cu câteva resturi reci de pui, bucăți 
de mere și lapte cald și spumos. 

Nu își luă halatul, întrucât noaptea de vară era răcoroasă și par- 
fumată, iar cămașa de noapte albă pe care o alesese Millie pentru ea 
era din dantelă, bumbac și mătase. Îi era destul de cald, prea cald, 

poate, în timp ce hoinărea desculță pe holurile cu covoare elegante 
ale conacului Anstruther. Poate că și șampania avea o mică legătură 
cu asta. 

Imogen trebuia să le ceară scuze lui Christopher și lui Millie, își 
spuse în sinea ei, înfiorându-se. Fuseseră atât de minunațţi. Atât de 
prevăzători și de blânzi când o aduseseră acasă, iar Argent le lăsase 
singure în timp ce Millie o ajutase să se dezbrace și să se pregătească 
de culcare. Îi erau prieteni foarte dragi. 

De asemenea, trebuia să se asigure că Argent nu avea să își mani- 
feste furia faţă de Cole. Trenwyth nu profitase de ea, deși o sedusese. 
Exact așa cum o sedusese în urmă cu acei trei ani lungi, iar corpul 
ei perfid tânjise în tot acest timp după plăcerile oferite de degetele 
lui abile. 

Căsca în continuu, ceea ce îi încetinea progresul în josul scări- 
lor masive, astfel că Imogen decise să recupereze timpul pierdut 
grăbind pasul, mergând pe vârful picioarelor. Mânată de amintirea 
unei ciocolate pe care ea o cumpărase într-un trecut nu foarte înde- 
părtat, Imogen traversă grăbită foaierul și salonul luminat doar de 
câteva lucarne. 

O lumină aurie o chema spre coridorul lung care ducea spre scă- 
rile din spate, iar Imogen porni într-acolo, trecând pe lângă birou, 
bibliotecă şi... 

La naiba. 

Felinarul lăsat de obicei să ardă slab pe coridor nu mai era agăţat 
la locul lui. Lumina pe care o urmărise ea venea dinăuntrul camerei. 

Camera ei. Locul întunecat și fără ferestre pe care Imogen îl folo- 
sea drept depozit pentru tablourile ei. 

Un fior de teamă îi străbătu aspru spinarea. Un străin era în casa 
ei. Cineva care spărsese încuietoarea acelei camere, a cărei cheie ea 
era unica posesoare. Nici măcar menajera nu putea intra acolo ca să 
şteargă praful, după cum menţionase supărat de atâtea ori Cheever. 

Așadar, cine era acolo? Domnul O'Mara? Sau Rathbone, cel cu 
aspectul acela periculos? Părea puţin probabil. 

Criminalul, poate? Barton? Un ucigaș viclean care lăsase atât 
de multe cadavre în urmă, atât de multe femei strangulate? 

Ce treabă ar avea cu tablourile ei? 

Acum nu era momentul ca Imogen să afle răspunsul. Întorcân- 
du-se pe călcâie, își ridică poalele cămășii de noapte și dădu să 
fugă pe vârful picioarelor. Avea să meargă la gardienii în grija că- 
rora o lăsase Morley. Ei sigur știau ce să facă în continuare. Apoi 

avea să o verifice pe Isobel, doar pentru a se asigura că sora ei era 
în siguranță. 

Trei trepte. Atât reușise Imogen să coboare, când o umbră masivă 
și înfricoşătoare blocă licărul felinarului și cufundă holul în beznă. 

- Nu-ţi va fi de nici un ajutor să fugi. 

Cuvintele rostite cu calm o încremeniră pe Imogen pe treptele 
de marmură. Nu era nevoie să se întoarcă - îi cunoștea deja chipul. 
Memorase fiecare milimetru din corpul lui ca pe o poezie preferată. 
Metrul în care era scrisă era înălțimea lui imposibilă. Proza era selec- 
tată din frumuseţea lirică a unghiurilor arogante și a liniilor brutale. 
Structura era la fel de puternică precum oasele strașnice și muș- 
chii care îl croiseră în ceva mai epic decât ar fi putut concepe până 
și Dante. 

Imogen făcu mișcări mici și lente pentru a se întoarce spre el, 
în timp ce se gândea, în mod absurd, la faptul că Dante folosise 
exact aceleași cuvinte în Infernul pentru a-l descrie pe ducele din 
pragul ușii. 

Sălbatic, brutal și neînduplecat. Furia care radia dinspre el făcea 
pulsul și sângele să îi tremure în vene lui Imogen. 

El știa. Găsise tabloul. 

- Cole, eu... 

El se mișcă asemenea unei umbre, înșfăcând-o în ghearele lui îna- 
inte ca Imogen să-și poată culege un gând din mintea panicată și să 
îi dea cumva glas. Strânsoarea lui era răutăcioasă în timp ce Cole o 
trăgea în cameră și o împinse în fața tabloului. 

-Ce dracu’ e asta? gesticulă Cole spre propria imagine. Spune-mi 
cine eşti! 

Cu o detaşare amorțită, Imogen își studie propriul tablou și se 
gândi mai degrabă la cine nu era ea. De exemplu, nu fusese niciodată 
poetă. Dar încercase să surprindă în tablourile ei emoția pe care el 
o stârnise în ea. Efectul elegiac al dispariţiei lui. Euforia pe care o 
simțise la întoarcerea lui. Dorinţa înverșunată care punea stăpânire 
pe trupul ei de fiecare dată când se lăsa pradă nostalgiei. Multitudi- 
nea de pericole pe care însăși expunerea acestei dovezi o reprezenta 
pentru viața ei. 

Hamul protezei lui o înghionti în umăr când Cole se apropie mai 
mult, împingându-și pieptul în spatele ei, ţinând-o dreaptă în fața 
unui tablou aproape la fel de înalt ca ea. Imogen de-abia simți hamul. 
În schimb, trupul ei reacționă la trupul lui. La furia lui înflăcărată, 

care nu făcea altceva decât să topească pumnalele de gheață ale du- 
rerii lui. 

Cole o zgâlțâi, ca pe o jucărie mecanică ce nu mai funcţiona. 

- Explică-te. 

-Nu cred că este necesar, nu? spuse Imogen tabloului din fața ei. 

Acelui Cole care o privea așa cum o făcuse în trecut, cu o invitație 
senzuală și o acceptare blândă în ochi. Nu bărbatului țâfnos și furios 
care devenise. 

Cole știa cine fusese ea. Cine nu mai era. 

- Spune. Numele. Spune-l! 

Imogen își dădu seama că el era cu atât mai periculos cu cât vocea 
îi era mai joasă. lar ea tot refuză. 

- Nu o vei găsi pe ea aici, Cole. Doar pe mine. 

El nu era doar un bărbat care o ţinea captivă în mrejele lui - era 
ceva uman şi inuman, deopotrivă. Asemănător Minotaurului, o 
creatură cu trup de om, dar cu al cărui cap era condus de o bestie. 
Una periculoasă. 

Cu mișcări frenetice, Cole îi ridică faldurile cămășii de noapte, 
iar Imogen îi permise — știa ce avea să găsească și de ce el încremeni 
brusc. Acolo, pe fundul ei, era semnul din naștere. Cel pe care Cole 
îl sărutase și în privinţa căruia o tachinase în urmă cu mai bine de 
trei ani. 

- Ginny. 

Deşi fusese doar o şoaptă, cuvântul nu era nici o invocaţie, nici 
o binecuvântare. Ci un regret. Un cântec de jale. 

- Eu nu sunt ea, spuse Imogen cu o tărie pe care nu fusese consti- 
entă că o deţine. Nu mai sunt. 

Ginny fusese o victimă. O tânără naivă și vulnerabilă. Neex- 
perimentată, ignorantă și condusă de intrigile bărbaților egoiști 
şi neglijenţi. 

Ea nu mai era acea femeie. 

Imogen privi tabloul pe care îl terminase în primele luni după ce 
se căsătorise. Când știa că ducele de Trenwyth, frânt, se recupera 
în spital. Când fusese nevoită să își amintească numeroasele motive 
pentru care nu putea merge la el. Sora ei, soțul ei muribund, memo- 
ria lui defectă, evenimentele caritabile și reputaţia ei. Faptul că Imo- 
gen nu fusese altceva pentru el decât o prostituată de care el avusese 
nevoie într-o noapte disperată, plină de suferință. 

Că totul părea lipsit de sens acum. 

Răsuflarea lui deveni mai intensă în spatele ei, iar micul cârlig al 
protezei lui se împunse în șoldul ei stâng, amintindu-i lui Imogen că 
amândoi deveniseră oameni diferiți din acea noapte în camera roșie, 
pe care ea o pictase. 

Imogen auzi un zgomot de material sfâșiat, apoi simţi aerul nop- 
ţii sărutându-i spatele, în timp ce cămașa ei deveni o victimă a furiei 
lui crescânde. Atmosfera se schimbă, biciul furiei lui lovind-o acum 
mai blând, parcă devenind de catifea. Imogen îl minţise. O aștepta o 
pedeapsă pentru infracțiunile ei, de acest lucru era convinsă. 

Ea ştia că O'Mara și Rathbone încă patrulau în ture pe proprie- 
tatea ei. Deschise gura să tipe, dar ieși doar un suspin. Se agită în 
strânsoarea lui rigidă și se întrebă de ce el nu făcea nimic, ci doar 
stătea acolo. Ținând-o ostatică. 

Degetele mâinii lui drepte tremurară ușor, iar strânsoarea i se 
mai domoli. 

Dumnezeule, Cole era atât de puternic, încât mici fiori de teamă 
o străpungeau pe Imogen, urmați de valuri de căldură. Mușchii piep- 
tului lui se împinseră în spatele ei, iar cataramele hamului protezei 
se infipseseră în pielea ei, atât de aproape erau unul de altul. Mușchii 
duri ai coapselor lui sub pânza moale a pantalonilor erau voluminoși 
pe fundul ei expus. 

Ridicând brațul într-o mișcare panicată, Imogen intenționă să îl 
lovească sau să îl zgârie pe față. Orice ar fi eliberat-o din strânsoarea 
lui tăcută și înfricoșătoare, dar ea descoperi că era aproape imposibil 
să atace pe cineva din poziţia ei. 

Mâna ei găsi părul moale de după urechea lui, își înfipse degetele 
în el și trase cu disperare. 

Cole mârâi. 

Apoi căzură, dar Imogen nu îi dădu drumul. Nici el nu e o eliberă 
din strânsoare. De fapt, Imogen își dădu seama că Trenwyth contro- 
la mișcările lor pe podea. 

Genunchii ei se frecau de covor, deși căzătura fusese destul de 
lentă cât să nu îi provoace durere la impact. 

Cole se sprijini în genunchi în spatele ei, braţul lui stâng strecu- 
rându-se peste mijlocul ei pentru a o trage spre el, aducându-i fundul 
dezgolit peste coapsele ei. Un mădular rigid și fierbinte apăsa pe fun- 
dul ei, ţinut în frâu doar de pantalonii lui subțiri. Strânsoarea lui pe 
mijlocul ei era ca de fier; respirația îi era fierbinte pe ceafă. 

Apoi o mușcă. 

Imogen deschise gura să țipe, dar el deja începu să lingă și să dez- 
mierde umărul pe care și-l marcase, iar țipătul ei de durere ieși mai 
degrabă ca un oftat răgușit de supunere. 

Fu tot ce avea nevoie să audă Cole. 

Sfâșie și mai mult materialul, iar cămașa ei de noapte delicată 
dispăru. Imogen întoarse capul pentru a protesta, dar înainte să 
poată rosti vreun cuvânt, el îi tăie răsuflarea zdrobindu-i buzele cu 
un sărut. 

Degetele ei se încleştară instantaneu în părul lui, dar de data asta 
nu pentru a-l îndepărta, ci pentru a-l trage mai aproape. 

Sărutul deveni incendiar într-o clipită. Limba lui își croi drum 
în gura ei, iar Imogen fu uimită că un sărut putea să exprime atât 
de multe - dorință neîmpărtășită și o viață întreagă de dezolare. 
Manierele lui culte și creșterea nobilă nu reușiseră să domolească 
acel păcat primitiv și brut care era sufletul acestui bărbat. Cole nu o 
gusta, o devora. Până când Imogen se întrebă dacă și ea uitase cine 
fusese pentru el. Sau cine devenise. 

Prea curând, Cole întrerupse sărutul și o aplecă peste cufăr, fo- 
losindu-și greutatea trunchiului pentru a o ţine captivă. Își strecură 
mâna între ei și, după câteva mișcări rapide, degetele lui îi înșfăcară 
din nou șoldurile. 

Fierbinţeala care radia din erecţia lui o avertiză pe Imogen cu o 
secundă înainte ca mădularul lui să atingă petalele ce îi ascundeau 
sexul. Dorinţa se prelinse dinăuntrul ei într-un val umed, iar Imo- 
gen scânci în timp ce mușchii ei intimi se încordară într-o dulce ag- 
teptare. Corpul ei era pregătit să accepte dominaţia lui, deşi poate 
că ea nu era. 

- Stai! 

Glasul ei fu prea subțire. Prea jos. Prea răgușit, nici nu părea să 
fie al ei. 

-Nu mă opri, îi porunci el, deși în porunca lui se simți 
disperarea. 

Astfel că ea nu îl opri. lar el nu se opri. 

Se împinse înăuntrul ei cu o forță brută și o fierbințeală mistui- 
toare. Era ca și cum o penetra cu un fulger, lovind-o cu șoldurile lui 
și injectându-i un curent electrizant, care îi încleșta mușchii, provo- 
cându-i spasme de plăcere arzătoare. 

Imogen își lăsă capul pe spate, un suspin sau un țipăt bolboro- 
sindu-i în gât, dar mâna lui îi acoperi gura în timp ce mădularul lui o 
pătrundea. O umplea. 

Cole nu se opri până nu pătrunse adânc. Mai adânc decât prima 
dată. Printr-un miracol al disciplinei și voinței, rămase perfect ne- 
mișcat, oasele șoldurilor lui parcă săpând în carnea delicată a fun- 
dului ei. 

- Cumva, nu ştiu cum, am uitat cum arăţi, îi șopti el la ureche 
în cele din urmă, gâfâind, căldura umedă a respirației lui provocând 
mici fiori în adâncul ființei lui Imogen. Fiori pe care ea știa că el îi 
poate simţi, pentru că mușchii lui se cutremurară drept răspuns. Dar 
nu am uitat niciodată cât de strâmtă ai fost, îi spuse Cole printre din- 
ţii încleştați. Nu am uitat niciodată cum m-am simțit înăuntrul tău. 

Lacrimi mari se prelinseră din colțurile ochilor ei, găsindu-şi 
drum pe lângă mâna lui, care îi acoperea gura. 

Imogen nu plângea pentru că el o rănea. Nu pentru că o lua în 
felul acesta, ca un animal. Ca pe o târfă ordinară. 

Ci pentru că el îşi amintise. Pentru că ea fusese pustie în toate 
nopțile din viaţa ei, cu excepţia uneia, iar acum el o umplea din nou. 
Poate că mai târziu va avea timp să îi pară rău pentru acest lucru. 
Poate mai târziu își va găsi mândria sau scopul și își va aminti toate 
motivele pentru care acest lucru era greșit. 

Dar, pentru moment, tot ce putea simţi Imogen era pulsul inimii 
lui prin carnea fierbinte şi voluminoasă dinăuntrul ei. Nu se putea 
gândi decât la faptul că își dorea ca el să se miște. 

Imogen se împinse în trupul lui. Își simți mușchii propriu- 
lui sex încleștându-se pe mădularul lui și întărâtându-l, în timp 
ce îl implora să îi ofere plăcere cu întreg corpul, fără să folosească 
vreun cuvânt. 

Sunetul care ieși din gâtul lui Cole fu victorios și puțin nemilos. 
Dar el se supuse rugăminţii ei tacite. 

Se retrase, apoi se împinse din nou înainte. lar. Și iar. 

Trupul ei se deschidea pentru el de fiecare dată când Cole se îm- 
pingea în ea și se încleșta de fiecare dată când el se retrăgea. 

Imogen ridică privirea în timp ce trupul ei se lovea ritmic, fără 
milă, de cufărul din piele. Bărbatul din tablou o privea cu ochii ară- 
mii și lascivi, asemenea unui obsedat sexual. El era singurul amant 
pe care îl avusese ea vreodată, astfel că Imogen îl compară vag cu cel 
care i-o trăgea acum. 

Cât de diferiți erau cei doi. Cole pe care îl pictase ea fusese în- 
crezător și respectuos, puțin amețit de alcool, dar deloc egoist în a-i 
oferi plăcere. 

Bărbatul din spatele ei — dinăuntrul ei - era o creatură stranie. 
O bestie primitivă. Una condusă doar de instincte primare și emo- 
ţii — dorință; suferință; nevoie; furie. 

Dar, în afară de un nume, un titlu și un corp, ambii bărbați aveau 
o trăsătură comună. Dorinţa de a o supune pe ea. O dorinţă inexpli- 
cabilă de a fi înăuntrul ei, pentru care fiecare dintre ei recursese la 
măsuri disperate. 

Unul plătise o mică avere. Celălalt intrase pe furiș în casa ei. 

Ca să fie sinceră, Imogen își dorise să facă dragoste cu amândoi. 
Și cu ducele arogant, și cu lupul hămesit. 

Dincolo de tablou, dincolo de licărul felinarului și chiar dincolo de 
întuneric, Imogen auzea sunete răgușite, de încurajare. De bucurie. 
Şi fu uimită când își dădu seama că proveneau de la ea. 

Fu și mai surprinsă când Cole își strecură un deget în gura ei, apoi 
încă unul. Imogen căscă ochii mari când el își folosi mâna protetică 
pentru a-i frământa fundul, pentru a o deschide mai mult pentru el, 
pentru a pătrunde mai adânc. Răcoarea metalului pe pielea ei deli- 
cată și caldă o făcu să își încordeze mușchii, iar Imogen se desfătă cu 
sunetul aspru pe care îl scoase Cole. Aproape ca un lătrat, dacă un 
om putea produce asemenea sunete. 

Un val de foc și forță brută o străbătu cu o viteză atât de înspăi- 
mântătoare, încât Imogen se temu că ar putea să leșine. Atât de săl- 
batic, încât pântecul ei se încleștă. Spasm după spasm se învolbura 
în pulsaţii nesfârșite de plăcere, derulându-se cu o forță atât de ului- 
toare, încât ea se întrebă dacă așa te simțeai când mureai. 

Imogen muşcă degetele din gura ei, fără să străpungă pielea, iar 
sunetul pe care îl scoase el fu cel mai inuman sunet de plăcere pe 
care îl auzise în viaţa ei. Treptat, se transformă într-un geamăt, apoi 
într-un mormăit, în timp ce mădularul lui se umflă imposibil de mult 
înăuntrul ei înainte de a erupe, scăldându-i pântecul într-un climax 
violent, asemenea argintului viu. 

Imogen își dădu vag seama, printre propriile valuri de plăcere, că 
el nu mormăia, de fapt, în sincron cu spasmele orgasmului lui, ci îi 
rostea numele. 

Numele ei. Nu al lui Ginny. 

Imogen. 

Spasmele ei de plăcere se stinseră înaintea alor lui, iar Imogen se 
întinse vlăguită pe cufăr, parcă având mușchii din ceară topită. Era 
lipicioasă de la sudoare și... alte lucruri. Îi era cald, se simțea apatică 
și strașnic satisfăcută. 

Rămaseră tăcuţi pentru un moment îndelungat, iar răsuflările li 
se domoliră într-un sincron perfect. Imogen simțea tensiunea pără- 
sind mușchii amândurora, iar ea se relaxă în intimitatea scandaloasă 
a momentului. 

Poate de aceea nu îi veni să creadă că el rămase înăuntrul ei în 
timp ce se aplecă înainte și spuse cu o vocea joasă, cum nu îl mai 
auzise niciodată: 

-M-ai minţit. 


Capitolul 24 


Un lucru era să fie goală, dezbrăcată, și un cu totul altul să fie 
expusă. Descoperită. Dezvelită. 

Când Cole se retrase de lângă el - din ea - lăsându-și acuzaţia tă- 
ioasă în urechea ei, Imogen se gândi că probabil nimeni nu se simţise 
vreodată atât de expusă pe cât se simţea ea în acel moment. Secre- 
tul ei nu fusese doar descoperit, ci dezvelit, la propriu, într-un nor 
de praf. 

Ridicându-se în genunchi, Imogen privi în spatele ei și îl văzu pe 
Cole întorcându-se cu spatele la ea și încheindu-și nasturii panta- 
lonilor. Ei nu îi plăcea deloc ideea de a fi în genunchi în timp ce el 
stătea impunător în picioare, tronând asupra ei ca un turn de furie 
și acuzații. 

Așadar, aveau să poarte discuția aceasta acum, se văită ea în sinea 
ei, oftând greoi, încercând să își recupereze gândurile din locul unde 
le împrăştiaseră pasiunea și plăcerea, asemenea umbrelor împrăști- 
indu-se înainte de răsărit. Cămașa ei albă de noapte era sfâșiată, dar 
Imogen o luă de pe podea cu mâini la fel de grele precum tăcerea 
dintre ei. 

Reuşind să se ridice în picioare, se întoarse spre el. Dumnezeule, 
dar era obosită acum și bănuia că încă era şi puţin amețită, deși nu 
ştia dacă de la şampanie sau de pasiune. 

-Îmi închipui că ai o mulțime de scuze pregătite. 

Cole își încrucișă brațele pe pieptul lat, asemenea unei mame aș- 
teptând o explicație de la copilul ei neascultător. 

Imogen își strânse cămașa de noapte pe sâni, lăsând dantela să îi 
cadă până la genunchi. Observă cum ochii lui aruncau flăcări arămii 

pe umerii ei goi, pe părul ei ciufulit și pe ce părți din ea mai rămăse- 
seră neacoperite, după care se fixară pe un punct în spatele ei. 

Cum putea o persoană să fie atât de frumoasă și totuși atât de 
ursuză? Era ca şi cum Cole fusese sărutat de un zeu antic, binecuvân- 
tat cu o forţă și o splendoare ieșite din comun, iar apoi blestemat cu 
pierderi și viclenie. 

- Nu ai nimic de spus în apărarea ta? întrebă el poruncitor. Sigur 
ştiai că o să aflu în cele din urmă. 

-Adevărul este că speram să nu afli. Imogen știu dinainte să 
observe tresărirea din bărbia lui că rostise cuvintele greșite. Adică 
am vrut să-ți spun, dar nu a existat niciodată... 

-Ai avut doi ani la dispoziţie. Ridică furios două degete în aer, 
indicând numărul și făcând un gest obscen, în același timp. Doi ani 
nenorociți.., 

Își strânse degetele înapoi în pumn, apoi își mișcă gâtul încordat 
și brăzdat de vene umflate, de parcă nevoia de a distruge ceva îi de- 
păși abilitatea de a-și termina propoziția, iar acum căuta o victimă 
cu privirea prin încăpere. 

Imogen se retrase în spatele cufărului, care îi ajungea doar până la 
coapse, astfel că ridică o mână împăciuitoare în aer. 

-Ştiu că eşti furios. 

- Nu știi nimic despre ce simt eu. 

Imogen ezită, amintindu-și că și ea îi spusese lui ceva asemănă- 
tor cândva. 

- Nu înţelegi ce s-a întâmplat în timp ce tu erai... 

-Am întors pământul cu fundu'n sus căutându-te, iar tu locuiai 
lângă mine în tot timpul ăsta nenorocit! Cu o mișcare puternică a 
mâinii lui, cufărul care îi despărțea zbură și se izbi de perete. 

-Nu face asta, o să trezeşti toată casa, îl imploră ea. 

-Doamne fereşte să se întâmple asta, nu? Cole rânji disprețui- 
tor, trăsăturile lui chipeșe schimonosindu-se într-o mască urâtă și 
furioasă. Nu putem permite ca bietul Cheever să afle că prețioasa 
lui contesă a fost odată o târfă de doi bani. 

Toată durerea și vina lui Imogen se evaporară în fierbințeala in- 
dignării ei. 

- Cheever știe deja, îi mărturisi ea, deși fu nevoită să își reprime 
tresărirea când Cole deveni și mai palid. Ştie că am fost cumpărată 
o dată. Într-o noapte. Că ai transformat o virgină într-o prostitu- 
ată. Că ai plătit douăzeci de lire. Poate că m-am vândut ţie, Exce- 
lență, dar nu am fost niciodată ieftină. 

-M-ai costat mai mult decât știi tu, rosti el printre dinţii 
încleştați. 

-La fel și tu! 

Cole clipi, iar aceasta fu singurul indiciu care trădă faptul că 
Imogen îl uluise. Ce nu știa ea era dacă vorbele sau vehemența cu 
care le rostise erau motivul șovăirii lui. Oricum ar fi fost, Imogen 
nu terminase. 

-Tu ai căutat-o pe Ginny, ai tânjit după ea pentru că te-a făcut 
să simţi ceva ce nu simţiseși niciodată. Pentru că ea ţi-a îndeplinit 
nevoile și a devenit cineva pe care ţi-o doreai. Pentru că, poate pen- 
tru un moment, ea te-a făcut fericit. Dar te-ai oprit vreo clipă să te 
gândești la fericirea ei? La nevoile ei? La dorinţele ei? 

-Nu mai vorbi despre ea de parcă ar fi moartă, urlă el. Sunteţi 
una și aceeaşi. 

- Tocmai asta este, Cole, noi două nu semănăm deloc una cu 
cealaltă. 

Imogen merse mai aproape de felinar, convingându-se în sinea ei 
că gestul nu era o retragere, ci o iluminare. Permise lămpii să îi trans- 
forme părul într-un văl auriu curgându-i pe umeri și să îi lumineze 
formele atât de diferite acum față de cum fuseseră. 

-Tu îţi amintești o femeie subnutrită, purtând o perucă neagră, 
machiaj și un nume fals. Ea era docilă și speriată. Neajutorată și dis- 
perată. Nu vezi, Cole? Eu nu sunt ea. Făcu un pas ezitant spre el, apoi 
îşi puse degetele pe bărbia lui aspră, încleștată, sperând că atingerea 
ei avea să îmblânzească adevărurile dure pe care le spunea. Nu ai de 
unde să ştii cât de rău îmi pare că ai suferit din cauza mea. Dar doar 
pentru că tu ai cumpărat-o pe Ginny pentru o noapte nu înseamnă 
că sunt proprietatea ta. Nu înseamnă că eu îți datorez ceva, cu atât 
mai puțin o explicaţie. 

Bărbia lui deveni de piatră sub degetele ei, apoi, brusc, Cole îi 
înșfăcă încheietura mâinii și i-o îndepărtă de fața lui, de parcă l-ar 
fi ars. 

-Pe naiba, nu-mi datorezi! Îmi datorai adevărul, egoisto... 

-Şi ce s-ar fi întâmplat dacă aș fi venit la tine? M-ai fi făcut aman- 
ta ta? Târfa ta oficială? Imogen își smulse mâna din strânsoarea lui 
și, în apărarea lui, Cole o eliberă. Tu, un duce mare și puternic, ai fi 
catadicsit să te cobori la nivelul meu sau să înnobilezi o târfă or- 
dinară? Să o închizi într-o cameră împopoţonată și să te foloseşti 
de ea după bunul-plac, până te-ai fi plictisit și ai fi aruncat-o ca pe un 
nimic? Cine ar îndrăzni să nege... 

- Te-aș fi făcut soția mea! 

Cuvintele părură să îl uimească până și pe el însuși. 

-Nu fi ridicol! 

Imogen izbucni într-un hohot de râs aspru. 

Expresia lui era cumva între derutată și devastatoare. 

- Gândeşte-te cum te-ai purtat cu mine de când m-ai cunoscut 
drept contesa Anstruther. De data aceasta, ea fu cea care veni spre 
el şi, deși Cole era aproape de două ori mai masiv decât ea, Imogen 
simți un fior victorios când el făcu un pas înapoi. Spune-mi, exact, 
când ar fi trebuit să îți dezvălui secretul meu? Când ai aruncat cu 
ceaşca după mine? Sau poate când m-ai umilit public, în fața investi- 
torilor mei? Sau când m-ai amenințat că mă distrugi în grădină, ju- 
rând să îmi pui bețe în roate în demersurile caritabile la fiecare pas? 
Tu, dintre toți oamenii, știi ce fel de armă ar putea deveni noaptea 
noastră petrecută împreună în mâinile dușmanilor mei. Tu ești afu- 
risitul duce de Trenwyth, blestemă ea. M-ai tratat de parcă aș fi fost 
mai prejos decât tine din ziua în care te-ai trezit, după ce ţi-am salvat 
viața. Ce ar putea să te facă să crezi că ți-aş da tocmai arma cu care să 
o poți distruge pe a mea, așa cum ai promis cu atâta ardoare să faci? 

Cole deschise gura, apoi o închise, apoi o deschise din nou, furia 
din expresia lui stingându-se ușor. 

- În plus, mă insulți cu presupunerea arogantă că aș fi luat, măcar, 
în calcul ideea de a-ți fi soție, continuă ea. Și eu am tânjit după bărba- 
tul care mi-a furat inima în urmă cu trei ani. L-am căutat înăuntrul 
tău de o mie de ori. Ți-am dat toate șansele posibile să fii acel bărbat 
şi, uneori, am avut impresia că l-am zărit în ochii tăi. În zâmbetul 
tău. Sau într-un gest blând... 

Glasul i se sparse, iar Imogen se luptă să nu se piardă cu firea 
când spuse: 

— Acelui bărbat i-aș fi spus cine sunt. Imogen nu știa ce o înfu- 
ria mai mult - bărbatul din fața ei sau lacrimile care îi curgeau pe 
obraji în ciuda efortului ei curajos de a și le abține. Dar acum știu că, 
exact ca Ginny, nici el nu mai există. 

Cole deschise gura, dar un sunet metalic amenințător le întrerup- 
se liniştea. 

-Dacă mişti, ești mort. Vocea grozav de joasă îl identifică pe 
intrusul momentului drept impunătorul și autoritarul inspec- 
tor de origine africană Rathbone, chiar înainte ca acesta să apară 
în prag, cu un pistol indreptat ferm spre duce. Fă un pas înapoi, îi 
porunci el. 

Fatal ca o ciumă, ager ca un leu și invizibil ca o umbră, acesta era 
Roman Rathbone. Era evident că se îmbrăcase în grabă - nu se în- 
cheiase la cămașă, pieptul lat fiindu-i expus. 

Faptul că el era îmbrăcat neglijent o linişti doar foarte puţin pe 
Imogen, care era îngrozită de starea în care se afla ea însăși, mai 
ales când își dădu seama cât de aproape fuseseră Rathbone să îi 
prindă făcând ceea ce făcuseră pe cufărul acela cu doar câteva mi- 
nute înainte. 

- Excelenţă? 

Trăsăturile lui Rathbone se schimonosiră de confuzie în timp 
ce cobori ușor pistolul spre podea, dar nu complet. Ochii lui, de un 
cenușiu izbitor, îi analizară rapid pe ducele îmbrăcat neglijent, pe 
contesa care plângea, portretul nud și cufărul strâmb. Fu suficient 
pentru el să își dea seama că trebuia să țină pistolul îndreptat spre 
celălalt bărbat periculos din încăpere. 

Imogen se întrebă dacă era posibil să moară de rușine. 

- Meriţi felicitări, inspectore. Cole zâmbi batjocoritor, deși avu 
prezenţa de spirit de a se întoarce ușor spre bărbatul înarmat. 
De-aș fi fost eu criminalul, i-aș fi ucis și pe ea, și pe toți ceilalți 
din casă înainte să te sinchisești dumneata să te mişti din patul 
tău confortabil. 

- Era rândul lui O'Mara să stea de pază, explică inspectorul, uimi- 
rea transformându-i-se în îngrijorare. 

- Atunci, el unde este? întrebă Cole printre dinţii încleștaţi. 

Irlandezul în cauză era încă în proces de a-și îndesa cămașa în 
pantaloni în timp ce apăru, patinând pe podea, în pragul ușii, fiind 
uşor roșu la față și având o expresie sfioasă. 

- Trenwyth? spuse el încântat că îl recunoscuse pe duce. Eram... 
înveleam o servitoare când mi s-a părut că aud o bubuitură - creierul 
lui păru să proceseze într-un final întreg tabloul, expresia schimbân- 
du-i-se treptat, într-un mod aproape comic. Ce naiba se petrece aici? 
V-a rănit, Lady Anstruther? 

Imogen nu își recunoscu amărăciunea din sunetul tăios care îi 
scăpă din gură. Desigur că era rănită și Cole era cauza, dar nu în felul 
în care bănuia O'Mara. Ea îl primise înăuntrul ei. Sperase că el pu- 
sese stăpânire pe trupul ei pentru a o revendica, nu pentru a o umili 
sau pedepsi. 

Imogen şi speranţa nu fuseseră prea des prietene. Nu când venea 
vorba de el, mai ales. 

-Dacă apeşi pe trăgaciul ăla, asigură-te că nu ratezi. Pentru că, 
dacă ratezi, ești terminat, îl avertiză Cole pe Rathbone, el nefiind 
bărbatul care să accepte să fie amenințat sub nici o formă, nici măcar 
de un om al legii. 

Adunându-și rămășițele forței și mândriei ei, Imogen făcu un pas 
în față. 

-Nu este nevoie de violență, domnilor inspectori. El nu a... nu 
este ceea ce pare. 

Rathbone își cobori arma, în cele din urmă, privirea plimbân- 
du-i-se curioasă de la unul la altul. 

- Vreţi să... vă lăsăm singuri? 

Imogen nu îndrăzni să îl privească pe Cole. Nu se putea con- 
vinge să se confrunte cu orice cenzură îngrozitoare avea să vadă în 
ochii lui. 

-Poate l-aţi putea conduce afară pe Excelenţa Sa, șopti ea, brusc 
epuizată. 

- Nu vă deranjaţi. Tonul poruncitor al lui Cole îngheță orice fărâ- 
mă de căldură mai simțea ea pentru el. Am plecat deja. 

Și din câțiva pași furioși, plecă, lăsând-o singură cu doi bărbați 
foarte stânjenitori. 

- lertați-mă, contesă, dar... vreţi să chem pe cineva pentru dum- 
neavoastră? Pe sora sau pe mama dumneavoastră? întrebă O'Mara. 

- Nu, mulțumesc, domnule inspector. Eu doar... vreau să merg la 
culcare. Totul va fi clarificat mâine-dimineață. 

Cei doi bărbaţi își feriră respectuos ochii în timp ce Imogen se 
înfășură în cămașa de noapte și merse încadrată de cei doi ţinând 
bărbia sus, așa cum o văzuse pe regină făcând în urmă nu cu mult 
timp. Lacrimile îi curgeau grăbite pe obraji în întunericul casei scării, 
în timp ce ea își târa picioarele, bântuită de o amintire pe care cândva 
o prețuise. Cuvintele adormite ale lui Cole, rostite într-o intimitate 
delicată, într-o altă viață. 

- Eşti o pasăre rară, Ginny. 

-Cum adică? 

~O persoană sinceră într-o lume plină de minciuni... Ginny este nu- 
mele tău adevărat? 

- Nu. 

- Va trebui să-mi spui care este. 


Ea i-l spusese, după ce el adormise, dar conta prea puțin acum. 
De fapt, nu conta deloc. Un fior rece, care nu avea nici o legătură 

cu faptul că era îmbrăcată sumar, o străbătu și, pentru prima 
dată de când el se întorsese, Imogen simți o senzație acută de pier- 
dere și singurătate. Casa ei somptuoasă era prea mare și prea pustie, 
iar inima și-o simțea prea mică și prea... goală. Sentimentele se lup- 
tau cu întrebări care urlau după răspunsuri pe care ea nu le putea 
găsi. O durea să respire. 

Poate că Trenwyth avusese dreptate şi totul era inevitabil. Dintre 
toate consecințele groaznice pe care Imogen își închipuise că ar pu- 
tea apărea ca rezultat al dezvăluirii minciunii ei, exista una pentru 
care ea nu se pregătise absolut deloc. 

Moartea speranţei. 

Din noaptea în care se cunoscuseră, făcuseră dragoste și se des- 
părţiseră, Imogen purtase cu ea această speranță stranie și plă- 
pândă cu privire la ducele de Trenwyth. Îi dăduse putere în timpul 
cât el lipsise și se strecurase în fiecare rugăciune a ei pentru siguran- 
ţa lui. Apoi, această speranță devenise fără margini când el apăruse 
la spitalul St. Margaret, fiind plasat în mod miraculos în grija ei. A ei, 
căreia îi păsa mai mult de el pe atunci decât ar fi bănuit cineva. 

Imogen își dădu seama că purtase un licăr al acelei speranțe cu ea 
în toate aceste ultime luni de la întoarcerea lui. ÎI îngrijise cu blân- 
dețe, alimentându-l cu fiecare suflare. Poate Cole avea să depășească 
această dușmănie față de ea. Poate, dacă Imogen avea destulă răb- 
dare, dacă era destul de amabilă, de veselă, de inteligentă și de fru- 
moasă... el avea să o uite pe Ginny. Să își uite aroganţa poruncitoare. 
Să își uite furia, durerea, pierderea şi singurătatea. 

Și să se îndrăgostească de ea... de Imogen. 

Pentru că ea fusese îndrăgostită de el în tot acest timp. Imogen 
înțelese acest lucru acum. Iubirea îi permisese să fie blândă când el 
fusese dur, să îi ierte cruzimea, să îi înțeleagă durerea. 

Dar fusese naivă să îngrijească acea speranța. Dacă un bărbat, 
mai ales unul de rangul lui, voia o femeie, o voia pentru ceea ce putea 
fi ea pentru el. Pentru ce îi putea oferi ea în timp ce el își urmărea țe- 
lurile și pasiunile. Un cămin. Un moștenitor. Consolare, sex și hrană. 
Acestea erau unicele îndatoriri ale unei femei. 

Dar dacă o femeie avea un țel și pasiuni? Dacă ea aspira să ajungă 
mai departe de locul dictat de societate — din spatele unui lord ~ şi 
să meargă pe propriul drum? Istoria era plină de eroi care avuse- 
seră un destin, care își învinseseră dușmanii prin mijloacele drepte 
sau necurate. 

Bărbatul pe care îl iubea fusese hotărât să fie dușmanul ei — aceas- 
ta era tragedia lui Imogen. El tânjise după Ginny, dar o respinsese în 
mod constant pe Imogen. 

În aroganţa lui, Cole fusese convins că, dacă îi oferea un loc lân- 
gă el, ca ducesă, acesta avea să fie apogeul tuturor dorințelor ei. 
Că dacă își retrăgea oferta de a se căsători cu ea avea să fie cea mai 
grea pedeapsă. 

Nu era. Inima lui Imogen era frântă, dar ea îi spusese din suflet 
fiecare cuvânt de mai devreme. 

Imogen avea un țel. Avea pasiune. Avea de gând să își petreacă 
viața luptând împotriva corupției și a răutății care chinuiau femeile 
și copiii din orașul ei. Care, cândva, îi luaseră și ei totul. Dar ea nu 
avea să lupte în curţile de justiție ale parlamentului, precum Dorian 
şi Farah. Nu cu legea, precum Morley. 

Imogen avea să ofere singurele lucruri pe care le avea - bani, blân- 
dețe şi îngrijire medicală. Avea să construiască oricâte adăposturi 
putea și să le ofere celor care pierduseră ceva. Ceva ce pierduse și ea. 

Speranța. 

Dacă Imogen credea într-un lucru, acela era că oricine merita o a 
doua șansă. 

lar ea sperase la una pentru Cole... dar nu fusese să fie. Amândoi 
deveniseră persoane foarte diferite. El permisese nedreptăţii pe care 
o suferise să îl transforme într-un om aspru și furios. Ea fusese tra- 
tată cu compasiune mărinimoasă, astfel că o lăsase să prindă rădă- 
cini în adâncul ei. Imogen își protejase noua viaţă cu secrete, 

Și, făcând astfel, distrusese orice șansă pe care o avusese cu 
bărbatul pe care îl dorise. 

Se părea că soarta o punea să aleagă între cele două pasiuni 
ale ei. 

Imogen alesese, întrucât, în cele din urmă, voia un bărbat care să 
îi permită să le aibă pe amândouă. Iubirea lui și sprijinul său pentru 
calea aleasă de ea. 

Devastarea pe care o simțea amenința să îi înmoaie genunchii, 
dar Imogen reuşi să intre clătinându-se pe ușa deschisă a dormito- 
rului ei și se sprijini epuizată de ea după ce o închise. 

Trăgând câteva guri disperate de aer în piept, își lăsă cămașa de 
noapte să cadă pe podea și merse încet, goală, la lavoar, în care turnă 
apă din urcior. Amorțită, Imogen udă o bucată de pânză, luă săpunul 
şi se spălă. Mai întâi chipul brăzdat de lacrimi, apoi își răcori gâtul și 
pieptul, înfierbântate de umilința prin care trecuse. Apoi își curăță 

zona intimă, gândindu-se la posibilele consecințe a ceea ce își spăla 
de pe coapse. A ceea ce el lăsase înăuntrul ei. 

Nu avea energia să își facă griji pentru acest lucru acum, deși do- 
rul îi alină junghiul de teamă care îi străpungea stomacul. Lăsând 
cârpa deoparte, Imogen se întoarse spre patul ei gol, încă dezordo- 
nat în urma somnului ei agitat. Camera ei era atât de confortabilă, 
mai ales în semiîntunericul domolit de lumina lunii. O nuanţă încân- 
tătoare de verde pal, întotdeauna presărat cu flori proaspete în vaze 
exotice, cocoțate pe mobilierul alb și elegant. Ea nu visase niciodată 
să aibă un loc măcar pe jumătate atât de minunat sau de grandios. 
Și acum... 

În acel moment, începu să plângă în hohote, izbucnind dinăun- 
trul ei în suspine tulburătoare. 

Acum era posibil să doară, singură aici pentru totdeauna. Doar 
pentru că se indrăgostise de un bărbat încăpățânat, arogant, rigid, 
irezistibil, cu convingeri ferme și distrus. 

La naiba cu totul! 

Plângând și blestemându-și propria încăpățânare şi pe bărbați, în 
general, merse apăsat la șifonier și îl deschise, căutând o altă cămașă 
de noapte. După ce găsi una, închise șifonierul și începu să se lupte 
cu nasturii mărunți, cu întunericul și cu lacrimile care îi împiedicau 
gesturile. În cele din urmă, și-o ridică peste cap. 

- Nu. 

Vocea nu era a lui Cole. Nici a unuia dintre cei doi bărbaţi pe care 
ea tocmai îi lăsase la parter. 

Porunca fu blândă, deși intrusul îi înăbuși icnetul surprins cu 
o palmă puternică, acoperindu-i nasul și buzele cu un material. 

-Te prefer goală. 

Frica îi uscă gura lui Imogen în timp ce ea se zbătea și simți că 
este cuprinsă de moleșeală, recunoscând mirosul înţepător ce îi învă- 
luia gura și nasul drept cloroform. Un anestezic puternic. 

Imogen încremeni și își tinu răsuflarea, dar capul deja i se învâr- 
tea, starea de inconștiență amenințând-o și chemând-o, deopotrivă. 

Glasul acela - era dureros de familiar. Imogen îl crezuse prieten. 
Îi jurase că nu i-ar face niciodată rău. 

- Usucă-ţi lacrimile, iubirea mea, îi șopti el în timp ce o trase spre 
el, așa cum făcuse Cole cu câteva minute înainte. Sunt aici. Şi ești a 
mea, în sfârșit. 

Capitolul 25 


Cole sparse și distruse lucruri, sperând să elibereze presiunea 
provocată de prezenţa a două extreme - foc și gheaţă. Pielea îi ardea 
atât de violent, încât el voia să și-o smulgă de pe corp. Furia crease 
un infern care amenința să îl incinereze. 

Dar gheaţa... Un fior rece și îngrozitor îi înghețase măruntaiele ca 
pe geamul unei ferestre în ianuarie. Îşi simțea pieptul fragil și amor- 
țit, de parcă o simplă atingere l-ar putea sparge în cioburi tăioase. 

Lăsă o dâră de distrugere în urma lui, pe măsură ce cutreiera 
furios Trenwyth Hall. Rămășițele preţioaselor vaze ale mamei lui. 
Mormanul făcut așchii al unei mese antice cumpărate de Robert din 
Sumatra. Cioburile unei carcase din sticlă, care conținuse monedele 
rare pe care tatăl lui le colecționase o viață întreagă. 

Prostii. Toate erau prostii. Fleacuri ale oamenilor pe care el îi lăsa- 
se în urmă. Care îl lăsaseră pe el în urmă. Care nu puteau să ia nimic 
cu ei în lumea de apoi. Moștenirea unei familii pustiite, construită pe 
nimic altceva în afară de tradiţie și susținută de lucruri nesubstanți- 
ale - bani, așteptări. Un titlu. 

Un nume. 

„Ce este un nume?“ întrebase cândva nefericita Julieta a lui 
Shakespeare. Ce, într-adevăr? 

Cole intră în biroul lui și încuie ușa, conştient că unii dintre 
servitorii lui urcau pe vârfurile picioarele la etaj pentru a inves- 
tiga zarva. 

„Acela pe care-l numim un trandafir, cu oricare alt nume ar mi- 
rosi la fel de dulce?“ O femeie cunoscută sub un alt nume ar rămâne 
aceeași femeie? 

Se părea că nu. 

Amerindienii îl învățaseră că un nume deținea multă putere, o 
convingere împărtășită de mulți, inclusiv de Biserica Catolică. Dacă 
voiai să exorcizezi un demon, trebuia mai întâi să îi ştii numele. 

Sprijinindu-se de fereastră, privind spre grădina atât de străină şi 
dureros de familiară în același timp, Cole ştia că exorcisrnul nu era de 
ajuns să îl elibereze de ea. 

Nu de Ginny. De Imogen. 

Blestemată să fie! Încleştă pumnul și îl ridică în aer, dar îl puse 
ușor pe geamul rece. 

Cumva, Imogen se furişase în caverna aceea pustie din pieptul 
lui, pe care atât de mulți oameni o abandonaseră. Ea o umpluse cu 
multe culori vii. O revendicase cu zâmbete și cu altruismul acela 
enervant de încăpățânat. Devenise parte din el fără ca Trenwyth să 
își dea măcar seama. 

O femeie blândă, iubitoare, inteligentă și frumoasă. O mincinoa- 
să desăvârşită. 

Cole își frecă bărbia tulburat și nedumerit. În tot acest timp, ea 
fusese chiar sub fereastra lui. 

Sub fereastra de la care el o privise şi o considera mai prejos de el, 
nedemnă. Ea avusese dreptate în privinţa aceasta. Avusese dreptate 
în multe privințe. 

Închizând ochii, Cole își lipi fruntea de fereastră, lăsând geamul 
rece să îi domolească pielea fierbinte. În întunericul de sub pleoapele 
lui, reuși, în sfârșit, să invoce chipul lui Ginny. Chipul lui Imogen. 

Ea fusese sfrijită și palidă, oasele ascuţite ieșindu-i prin piele, 
având ochi mari și melancolici. Cole o crezuse o fantomă diafană, o 
frumuseţe delicată, cu părul negru. Oare pentru că nu îl interesa să 
recunoască sărăcia și disperarea atunci când se confrunta cu ele? 
Nu se gândise că machiajul ei nu era menit să atragă, ci să ascundă. 
Să îi ascundă pielea cu o nuanţă exotică și cu pistrui. 

În fiecare moment petrecut în acea închisoare din iad, Cole in- 
spectase și disecase diferite părți ale experientei lor împreună. Ale 
ființei ei. Sunetul blând și surprins scăpat din gâtul ei când el îi ofe- 
rise plăcere. Genele ei coborând pe obrajii palizi când timiditatea o 
copleșise. Strălucirea părului ei negru. Căldura corpului ei când Cole 
se cufundă înăuntrul său. Fiorii ei delicaţi de plăcere. Șoaptele și cu- 
vintele ei dulci. 

În acea disecție asupra ei, Cole o pierduse complet. Desigur că și 
alcoolul, amețeala și dezamăgirea ajutaseră la încețoșarea detaliilor. 
Dar dacă el ar fi privit-o cu adevărat pe Ginny, poate că ar fi văzut-o. 
În plus, dacă şi-ar fi luat un moment să o privească pe Imogen, pe 
Lady Anstruther, ca fiind și altceva în afară de teancul de etichete 
pe care el deja i le atribuise, poate că Trenwyth ar fi găsit ceea ce 
căuta de atâţia ani. 

Era atât de furios pe ea. Dar nu mai mult decât era furios pe 
el însuși. 


260 


Cole crezuse că orgoliul și infatuarea aveau să îl protejeze, că pu- 
tea privi lumea de sus, din turnul lui semeț, și evita ceea ce îi ame- 
nințau supraviețuirea și rațiunea. 

Dar uitase un lucru foarte important. Că în orice cameră se 
încuia, orice zid înălța în jurul lui, Cole nu avea să reușească nicioda- 
tă să scape de cel mai aprigi dușman al său. El însuși. 

Propriul lui trecut, coșmarurile, amintirile lui. Prejudiciile lui, 
creșterea, titlul lui. 

Deschizând ochii, privi în jos spre grădină - grădina ei — și îl 
cuprinse dorul. 

Imogen nu mai era aceeași femeie din trecut. Era curajoasă, 
puternică și nu se rușina de nimic. Era stăpâna propriului ei des- 
tin. Un destin care era posibil să nu îl includă pe Cole, pentru că el 
nu i se prezentase niciodată ca o persoană foarte plăcută. Doar ca 
un oponent. 

Cole crezuse, cu infatuare, că târfa de care se îndrăgostise el avea 
să îl accepte în orice condiţie i se oferea el. Că ea se va bucura să 
accepte bărbatul distrus, morocănos și barbar căruia el însuși îi per- 
misese să preia controlul asupra sa. 

Nu îi trecuse nici o clipă prin minte că ea și-ar putea dori mai 
mult. Sau că el nu avea dreptul la secretele ei. Că nu avea dreptul să 
aibă pretenţii asupra inimii ei. 

Gheaţa dinăuntrul lui începu să își treacă limba rece peste pielea 
lui, acum că furia și fierbințeala se domoliseră. Acum că acea căldură 
pe care Cole o găsise înăuntrul corpului ei și focul pasiunii lui Imo- 
gen fuseseră stinse de respingerea ei rece. 

Imogen îl alungase cu blândeţe și amabilitate din casa ei. Din 
viața ei. 

Întorcându-se spre scaun, dădu să își ia haina și se opri, amintin- 
du-și că o lăsase pe bancă înainte să urce pe spalier, în balcon. Privi 
pe fereastră la banca goală, apoi privirea îi urcă spre balcon, unde ușa 
spre dormitorul principal era întredeschisă. 

În toți anii petrecuţi ca spion, Cole învățase o regulă importantă 
pentru a intra neobservat într-o casă, regulă pe care el nu o încălcase 
niciodată - întotdeauna lași lucrurile așa cum le găsești. 

El închisese și încuiase ușa balconului în urma lui. 

Dacă, în neatenţia lui ipocrită, condusese un criminal chiar în 
casa lui Imogen? Dacă era prea târziu să mai facă ceva? 

Dacă ea devenea o victimă a mândriei lui? 

Trenwyth ieși grăbit din birou, aproape izbindu-se de majordo- 
mul său. 

- Trimite după inspectorul Morley, îi porunci el. Cineva a pătruns 
în reședința Anstruther. 

O senzaţie puternică de frică îl străbătu în timp ce Cole alerga 
prin grădina lui, către spărtura din zidul din spatele copacului. Pia- 
tra și scoarța copacului îi zgâriară pielea când el se forță să treacă în 
grabă prin spațiul pe care, în trecut, îl traversa cu grijă. Nici măcar 
nu simţi rănile — disperarea îl îimpingea să continue. 

Un fior de teamă îi străpunse inima cu o forță care aproape 
îi luă pământul de sub picioare când Cole își privi coșmarul deve- 
nind realitate. 

Apartamentul contesei din reședința Anstruther nu era la fel de 
mare precum acela al contelui și nu avea un balcon, din pricina unei 
terase rotunjite închise, înaltă, cu un divan la fereastră. Stăpâna ca- 
sei se putea bucura de o priveliște panoramică din interior, departe 
de capriciile vremii, situată într-un loc mai înalt decât orice altă ca- 
meră din casă, cu excepția podului. 

De la această fereastră încerca Jeremy Carson să coboare trupul 
fără vlagă al lui Imogen, prins cu nimic altceva în afară de un hamac 
improvizat din cearșafuri de pat legate unul de altul. Cole se ruga ca 
nodurile să fie rezistente. 

Încremenit de o teamă mai rece decât Marea Baltică, Cole o rupse 
la goană cu o viteză cum nu mai avusese niciodată, chinuit de gân- 
dul că, dacă Jeremy o scăpa acum, nici măcar el nu avea să ajungă 
la timp. 

-Nu e moartă. Dar dacă mai faci un pas, o să fie. 

Amenințarea îi încremeni picioarele în loc lui Cole, fiecare mușchi 
al lui încordându-se mai tare decât o arbaletă. Furia și disperarea lui 
erau la cote maxime, gonindu-i prin vene, fără să poată refula. Cole 
trebuia să gândească, trebuia să rămână calm. 

Viaţa lui Imogen depindea de asta. 

-O iubesc. Am iubit-o de mai demult decât tine, presupun, îi stri- 
gă cu nonşalanţă Jeremy de la etaj, iar Cole auzise destule minciuni 
în viaţa lui cât să recunoască adevărul. Dar mai bine o trimit în rai 
decât să te las să o murdărești din nou. Fii sigur! 

Încă un adevăr. 

Cole ridică ambele mâini în aer, metalul protezei lui licărind ușor 
în lumina lunii. El spera că astfel avea să pară mai puţin amenin- 
țător. Observă că, deși Jeremy ţinea cearșafurile cu ambele mâinii, 

cu piciorul sprijinit pe pervaz, bărbatul nu părea să se încordeze cu 
prea mult efort pentru a-i susține greutatea lui Imogen. 

- Cum oii în echilibru? îl întrebă el de jos, luptându-se să își con- 
troleze vocea în timp ce groaza ameninţa să îl lase fără ea. 

Chipul dezarmant de tânăr al lui Jeremy se schimonosi într-un 
rânjet disprețuitor. 

-Când muncești atât de mult la docuri, înveți una și alta despre 
pârghii, așa-i? Deşi mă îndoiesc că un filfizon ca tine a muncit o zi 
întreagă în viața lui. 

Cole ignoră șicana. 

-Ai rănit-o? 

Spre uimirea lui Cole, Jeremy izbucni într-un hohot aspru de râs. 

-Cât tupeu, venind din partea ta. Jeremy îi aruncă o privire scâr- 
bită. Era pură ca un înger înainte să te cunoască pe tine, înainte să o 
transformi într-o târfă. 

Cole era foarte conștient de acest lucru, iar rușinea îl înghionti 
sub toată acea furie și panică. Amândoi o iubeau, se putea folosit 
de acest lucru. 

-De ce nu mișcă, Carson? Eşti sigur că trăiește? 

Ticălosul scoase un sunet ironic. 

-Doar am adormit-o cu puţin cloroform pe care l-am obţinut cu 
mită de la infirmiera aia nesuferită, Molly, de la St. Margaret, înainte 
să îi fac felul. 

Era greu pentru Cole să proceseze informația cuprinsă în acea 
propoziţie în timp ce încerca să își înghită și bila amăruie pe care 
frica i-o împinsese în gât. 

Cloroformul era un anestezic puternic, atunci când era folosit 
corect, Şi el îl folosise ca spion. Dar în doze mari putea fi letal, când 
era amestecat cu alcool. 

- Le-ai ucis pe Lady Broadmore şi pe toate celelalte. Încă un fior 
de teamă îl străbătu odată cu acea revelație. 

Roman Rathbone intră pe ușa grădinii, rămânând ascuns sub bal- 
con. Îşi dezbrăcase cămaşa și își scosese cizmele; purta doar o pereche 
de pantaloni negri, umbrele din jur și pielea de culoarea roșcovei. 

Dacă Trenwyth putea să îl țină de vorbă pe Jeremy, Rathbone 
ar putea avea o şansă să se poziționeze sub Imogen fără să observe 
nebunul de la etaj. 

-Am făcut-o ca să-i salvez viața lui Ginny, spuse Jeremy. Ei o vo- 
iau, voiau să o ia, să o vadă suferind, dar eu nu i-am lăsat. Le-am 
dat niște înlocuitori și i-am ţinut sătui. Mai întâi pe Flora, târfa aia 

obraznică. Apoi pe spălătoreasa din clădirea ei. Apoi dădaca și infir- 
miera. Vezi tu, nu am vrut, dar ei m-au forțat. Le era sete de sânge. 

-Cine sunt ei? întrebă calm Cole. 

- Ei. Jeremy își lovi tâmpla cu palma în mod repetat. Ei, ei, ei, 
rosti în sincron cu loviturile. 

Cole făcu un pas involuntar înainte în timp ce trupul vulnerabil al 
lui Imogen se legăna nesigur, acum că nu mai era ţinut în echilibru 
cu ambele mâini. 

-Am zis să stai pe loc! 

Jeremy părea furios acum, rațiunea lui părând să șovăie. 

Rathbone înainta pe lângă perete, dar Cole era disperat că era 
posibil ca inspectorul să nu ajungă la timp. Chiar de-ar ajunge, nu 
puteau fi siguri că acea căzătură de două etaje nu le-ar provoca amân- 
durora daune ireparabile. 

- Jeremy, spuse Cole, oprindu-se în loc. Domnule Carson, amân- 
doi o iubim pe această femeie și vrem să o protejăm... 

- Tu nu o iubești! Jeremy îl mustră cu mâna liberă, iar cearșaful îi 
alunecă din strânsoare, scăpând-o pe Imogen câţiva centimetri, îna- 
inte să apuce din nou lenjeria cu ambele mâini. 

Ceva muri înăuntrul lui Cole în acel moment. 

-Tu nici măcar nu știi prin ce a trecut din cauza ta, nu? 

Sila din glasul lui Jeremy îl umili pe Cole. 

Ştia prin ce trecuse ea? 

~ Nu am vrut niciodată să o fac să sufere. 

- Ei spun că astea sunt vorbe goale. Jeremy închise ochii și scutu- 
ră din cap, parcă pentru a-l limpezi. Vorbe goale de la un om gol pe 
dinăuntru. Ştiai că a rămas fără slujba la spitalul St. Margaret după 
ce ţi-a salvat viața inutilă? A venit la mine când s-a întâmplat asta. 
Nu la tine. Mi-a spus trista poveste, cum că se temea că familia ei va 
muri de foame. În noaptea aceea, a fost atacată pe o alee și l-a înjun- 
ghiat pe atacator. Aproape l-a ucis. Dar am terminat eu treaba, așa că 
sângele nu a fost pe mâinile ei. Ca să poată merge în rai. Ca ei să nu 
o ia acolo de unde sunt ei. 

- Ei? întrebă din nou Cole. 

- Demoni. Demoni. Demoni, demoni... Jeremy șopti la început, 
apoi repetă mai tare cuvântul. Ei o vor. Îi vor puritatea, dar eu o pro- 
tejez de ei. De aceea o iau de aici, nu înţelegi? O duc undeva unde ei 
să nu o poată găsi. 

Dumnezeule mare, Jeremy era nebun de-a binelea. 

- Cine sunt demonii ăștia? întrebă Cole, făcându-i semn lui 
Rathbone să se grăbească. Unde sunt? Te ajut eu să te lupţi cu el. 

Lui Jeremy parcă îi căzu fața. Nu mai părea deloc tânăr acum. 

Un nor trecu prin fața lunii, aruncând totul în umbră. Cole își 
cobori brațele pe lângă corp în același timp, scoțându-și la iveală cu- 
țitul ascuns. ÎI eliberă din teaca prinsă de proteza lui, degetele miş- 
cându-i-se încet, de frică. Nu îl mai putea vedea pe Jeremy, întrucât 
fereastra devenise acum un vid întunecat. 

Ochii îi căzură pe cearșaful alb, în care Imogen se legăna fără vla- 
gă; i se vedeau părul roșu-auriu și un picior delicat. Cole nu fusese 
niciodată un om credincios, dar în timp ce își elibera cu grija și în tă- 
cere cuțitul, se ruga la fiecare zeitate de care auzise vreodată în călă- 
toriile lui. Se tocmea cu ele în gând, le implora și le făcea jurăminte. 

„Mi-ar plăcea să am iertarea ta, Doamne, dar aș trece de partea 
diavolului ca să o salvez.“ 

-Cu toţii avem demonii noștri, nu-i așa, Excelenţă? Glasul veni 
de sus, de la fereastră. Nu mai era Jeremy, era altcineva. Cineva care 
locuia înăuntrul lui, o plăsmuire a minţii lui bolnave. 

Cole știa că nu se mai putea tocmi cu această creatură. 

- Nu face nimic stupid, îi porunci el, lăsându-și furia să i se stre- 
coare în glas. Oricine ai fi, nu merită ceea ce îţi voi face dacă ei i se 
întâmplă ceva. 

-Eu sunt unul dintre ei, confirmă vocea de la fereastră, deza- 
măgitor de neînfricată. Nu știu ce mi se pare mai amuzant - faptul 
că Jeremy a crezut că poate să o ascundă de mine sau că tu crezi că 
o poţi salva de mine. Râsetul diabolic ce străpunse întunericul parcă 
răsuci un cuțit în stomacul lui Cole. 

Imogen alunecă mai mult spre pământ, înainte ca hamacul im- 
provizat să se oprească brusc, trupul ei legănându-se lângă perete- 
le casei. 

Un urlet sălbatic ieși din gâtul lui Cole, care țâșni spre ea. 

- Nu, n-ai voie, îl tachină glasul, eliberând din nou cearșaful și 
prinzându-l iar, cu o smucitură nemiloasă. 

De-abia controlând furtuna care se dezlănțuia înăuntrul său, Cole 
încremeni iar pe loc. 

-Ce vrei? întrebă el încordat, simțindu-se neputincios şi capabil 
de crimă în același timp. 

-Vreau să decid ce ar fi mai amuzant. Să te fac să o vezi murind 
astfel sau să o trag înapoi sus și să văd dacă poți să ajungi la etaj îna- 
inte să îi zdrobesc gâtul cu mâinile goale. 

Lui Cole i se tăie răsufiarea, ochii plimbându-i-se sălbatici de la 
nori la Rathbone, de la cuțitul lui la Imogen. 

-Tu o să mori în noaptea asta, îi jură el. Dar îți mai dau o șansă să 
mergi în mormânt cu membrele atașate de corp. Dă-i drumul. Acum. 
Altfel, consecinţele vor fi mai dureroase decât îți poţi închipui. 

-Să-i dau drumul, zici? 

Norii se mișcară, suficient cât să... 

- Tu alegi. Vocea lui Cole era aspră, violentă. Aproape la fel de 
demonică precum a bărbatului care o ținea ostatică pe Imogen. Eli- 
bereaz-o și mori repede. Fă orice altceva și mori în chinuri. 

-Prea bine... Glasul lui Jeremy deveni diabolic, aproape vesel. 
M-ai convins. O voi elibera. 

Și o făcu. 

Cole aruncă cu o precizie letală cuțitul, în timp ce trei lucruri se 
întâmplară cu o fluiditate perfectă, simultană. Rathbone o prinse pe 
Imogen, rostogolindu-se împreună cu ea pe pământ pentru a atenua 
impactul. O'Mara sparse ușa apartamentului contesei cu o lovitură 
puternică de picior. lar Jeremy căzu înainte pe fereastră, în timp ce 
cuțitul pe care nu îl văzuse își găsi ținta în pieptul lui, bărbatul pră- 
bușindu-se fără vlagă pe pământ. 

Strigându-i numele, Cole alergă spre Imogen, luând-o din brațele 
lui Rathbone și strângând-o la piept. 

O verifică în întuneric, plimbându-și mâinile peste corpul ei dez- 
golit, căutând lovituri sau fracturi, apoi strânse cearșaful în jurul ei. 

-Nu a căzut de la mare înălțime, îi confirmă Rathbone. Cobo- 
râse destul de jos în timp ce te tachina, așa că am putut să o prind 
în siguranță. 

Atunci de ce nu se mișca Imogen? 

-— Respiră? întrebă îngrijorat Rathbone. 

Cole îşi lipi urechea de obrazul ei și îl ținu acolo mult timp, înain- 
te de a face un efort să-și ridice ochii. 

- Cheamă un doctor. 


Capitolul 26 


Imogen era tentată să nu se mai trezească niciodată. În vise găsea 
fericirea care îi fusese refuzată atâta vreme. Care putea rămâne pier- 
dută pentru totdeauna. 

Cole ținând-o în braţele lui şi protejând-o. Împărtășindu-i căldu- 
ra lui în timp ce îi șoptea lucruri blânde, pline de dor, neinteligibile 
la ureche. 

Uneori, şi alte persoane îi vizitau visele, tentând-o să se întoar- 
că din starea de inconștiență. Mama ei, neliniștită și încurajatoare. 
Sora ei, timidă și tristă. Prietenii ei. Doctorul Longhurst, cu direc- 
tivele sale scurte și obraznice. Glasul lin și sinistru al lui Argent se 
împletea cu vocea voioasă a lui Millie. Accente scoțiene și cuvinte 
blânde de încurajare. 

Dar apoi, prezenţa lui sobră îi alunga pe toți ceilalți, iar umbra lui 
se așternea asupra ei cu o intimitate delicioasă. Ea știa că era Cole 
pentru că, deși Dumnezeu îl pictase în nuanţa și cu forța oțelului, el 
era o creatură a întunericului. 

lar ea nu. Imogen tânjea după lumina soarelui, voia culori 
aprinse. 

Dar nu voia să îl lase nici pe el în întuneric. Așa că mai stătea și 
ea puţin - cât de mult putea - aici, unde el îi șoptea lucruri la ure- 
che. Cuvinte frumoase, minunate, pe care ea visase întotdeauna să 
le audă de la Cole. 

-Te iubesc, Imogen. Pe tine, nu amintirea ta. Nu pe Ginny. 

Apoi, o greutate blândă îi apăsa pe gură, iar ea simţea o bucurie 
intensă, dar doar pentru o clipă. Pentru că acel junghi dureros reve- 
nea, iar Imogen își amintea că totul era un vis. 

- Trezeşte-te, o îndemna Cole blând, mâna lui plimbându-se deli- 
cat peste a ei. Trezeşte-te, Imogen, e momentul să o faci. 

- Trebuie? întrebă ea amețită. Trebuie să mă trezesc? Trebuie să 
te las în întuneric? 

-Nu este întuneric, spuse vocea din vis, puțin mai tăioasă acum. 
Este zi. Şi am nevoie de tine trează ca să te pot examina. Poţi să des- 
chizi ochii? Poţi să îmi strângi mâna? 

Ea făcu așa cum i se ceruse. Lui nu îi stătea în fire să fie atât de 
amabil cât să se ofere să... 

[mogen își recăpătă brusc cunoştinţa. Îi strânsese mâna. Mâna 
lui stângă. 

Deschise grăbită ochii şi întâlni privirea relaxată şi blândă a doc- 
torului Longhurst, care era aplecat asupra ei, încadrat de baldachinul 
familiar al propriului ei pat. 

La naiba! Imogen clipi pentru a-și alunga lacrimile de dezamă- 
gire, apoi privi lung firele de praf care dansau în lumina argintie 
a apusului. 

- Bine ai revenit, spuse el, la fel de blând ca întotdeauna. 

Imogen încercă să își ascundă suferința, dar își dădu seama din 
fruntea lui încruntată și îngrijorată că nu reușise. 

-Cum te simţi? o întrebă el prompt. 

Imogen își analiză corpul - mișcându-și mâinile și degetele de la 
picioare, încordându-și mușchii, testându-și încheieturile. 

-În afară de o senzaţie de greață și de gura foarte uscată, mă simt 
bine. Cred că am o vânătaie pe umăr. 

-Îmi permiţi? 

Doctorul ridică stetoscopul, iar ea încuviință din cap, supunân- 
du-se examinării lui. 

În cele din urmă, după ce el folosi toate instrumentele din trusa 
sa, în afară de cele ascuțite, îi turnă un pahar cu apă din urciorul pe 
care cineva i-l adusese cu amabilitate pe noptieră. 

Imogen se ridică în capul oaselor, sprijinindu-se de un munte de 
perne, și luă paharul. Lacrimile îi înțepau din nou pleoapele, iar Imo- 
gen își scărpină nasul pentru a-și calma o mâncărime iritantă. 

- Plămânii sunt în regulă. Refiexele sunt bune. Pielea prezintă 
semne de flux sanguin normal. Pulsul este stabil, puțin încet doar, 
o informă Longhurst, ferindu-și ochii, parcă simțindu-se jenat de 
emoţiile ei. Se crede că atunci când cloroformul este fatal, este din 
cauză că a afectat inima. Dar sunt sigur că a ta este puternică. 

- Da? şopti ea, încercând să respire, în ciuda durerii seci din piept. 
Eu nu sunt așa sigură. 

Nu își simțea inima puternică, doar frântă. De-a dreptul distrusă. 
Imogen se așteptase să fie devastată când totul se va fi spus și ter- 
minat - după ce Cole îi va fi aflat secretele —, dar nu se așteptase la 
această dezolare agonizantă. 

Cineva intră atât de furtunos în cameră, încât ușa dormitorului 
ei se izbi de perete. 

Imogen tresări, icni și își duse mâna la piept. Fără îndoială că ini- 
ma îi funcționa acum, întrucât bubuia de parcă ar fi fost o întreagă 
turmă de antilope. 

Și nu îi bătea violent doar pentru că se speriase, ci pentru că 
Trenwyth veni cu pași mari la piciorul patului ei, o emoție agresivă 
și de-abia controlată vibrând în aerul din jurul lui. Stătea impună- 
tor asupra ei, îmbrăcat doar într-o cămașă albă șifonată și pantaloni 
negri, scanând-o cu ochii sclipitori. Îi aminti din nou lui Imogen de 
un arhanghel, având trăsături impecabile, care puteau aparține doar 
acelor războinici divini, cum nu merita să aibă nici o ființă umană. 

El cu siguranță nu le merita, gândi ea cu încăpățânare. 

-El ce caută aici? întrebă ea cu răsuflarea tăiată, nedându-și sea- 
ma că i se adresase lui Longhurst în loc de Cole. 

Nu era pregătită pentru acest lucru... De-abia se trezise și i-ar fi 
plăcut să cadă într-o comă adâncă instantaneu. 

Bărbatul în cauză se încruntă. 

-N-a plecat de lângă tine de când ţi-a salvat viaţa, o informă doc- 
torul Longhurst, răsuflând îndelung. Slavă Domnului că ai supravie- 
tuit, bombăni el, aruncându-i o privire ducelui. Și pentru binele tău, 
și pentru al meu. 

-Cum se simte? întrebă poruncitor Cole, adresându-i-se tot doc- 
torului, deși ochii lui nu o părăsiseră nici o clipă, sorbind-o. 

Cole îi salvase viața? Jeremy fusese în camera ei când o atacase, 
ceea ce însemna... Cole se întorsese după ce plecase. 

- S-sunt bine, bâigui ea. 

Cole ridică mâna pentru a o reduce la tăcere, iar uluirea lui Imo- 
gen se transformă în furie. 

-Cum se simte? întrebă din nou Trenwyth, cu vocea unui om 
neobișnuit să se repete. A fost rănită în cădere? Există pagube 
permanente? 

- Cădere? Ce cădere? 

Nimeni nu auzi întrebarea lui Imogen. 

Doctorul Longhurst se încruntă. 

- Cloroformul amestecat cu alcoolul din sângele ei a produs inten- 
sificarea ambelor substanţe, rezultând într-o pierdere mai îndelun- 
gată a cunoștinței. Deși a fost scăpată de la fereastră, flexibilitatea ei 
este posibil să îi fi salvat viața... 

-Am fost scăpată de la fereastră? întrebă Imogen, mai tare de 
data asta. 

-Cum se simte? explodă Cole, făcând un pas amenințător spre 
doctor. 

Longhurst se îndreptă grăbit, bucurându-se, în mod evident, că 
patul ei îi despărțea. 

- Într-un cuvânt, este bine. 

- Bun. leşi de-aici! 

Imogen scoase câteva sunete stupefiate în timp ce doctorul îşi 
aduna instrumentele. În cele din urmă, își găsi vocea: 

-Am spus deja că mă simt bine. Vreau să-mi explice cineva ce 
s-a întâmplat. 

Longhurst încremeni, fruntea încrețindu-i-se de indecizie. 

- leşi. Afară. Cole își încleștă dinții. 

Bunul doctor o abandonă la mila privirii fumegânde a lui Cole şi 
a bărbiei lui încordate. 

Imogen închise ochii pentru a-și aduna puterile, dar descoperi 
că rezervele ei erau epuizate. 

- Ştiu că încă eşti furios, spuse ea, oftând. Dar pur și simplu nu 
am forța să ascult în timp ce tu... 

-Ba mă vei asculta, femeie, și mă vei asculta bine. Tonul lui nu 
lăsa loc de contraziceri, iar ochii îi licăreau într-un mod alarmant, 
rivalizând cu scânteile ciocanului lui Hefaistos în timp ce călea fulge- 
rele lui Zeus. Te vei mărita cu mine, Imogen, şi iată de ce. 

Cole începu să îşi enumere motivele pe degetele mâinii protetice. 

- În primul rând, pentru că vreau să o faci, iar întâmplarea face 
să fiu un duce foarte puternic, care are obiceiul de a obține ceea ce 
îşi dorește. În al doilea rând, pentru că îţi va fi mai ușor să îţi atingi 
scopurile flantropice ca ducesă, în loc de o simplă contesă. 

- S-simplă contesă? 

Cuvintele acelea mai fuseseră rostite vreodată? El tocmai... o ce- 
ruse de soţie? Cu siguranţă, era imposibil așa ceva. 

- Nu am terminat, spuse el tăios. 

Imogen scoase un sunet uimit, ceva între un geamăt și un chițăit. 
Era posibil să viseze încă? Să aibă o reacţie stranie la cloroform? Si- 
gur aceasta era explicația, întrucât el tocmai spusese că era de acord 
cu munca ei caritabilă, oferindu-și titlul drept sprijin. 

-În al treilea rând. Cole îi aruncă o privire înăbușitoare. După 
evenimentele de noaptea trecută — nu, lasă asta — datorită tendin- 
tei tale înftorătoare și exasperante din ultimii câțiva ani de a atrage 
diverși dușmani și nebuni obsedaţi ~ ca să nu mai spunem de afi- 
nitatea ta de a te trezi în situații periculoase —, are sens să locuim 
împreună ca să nu mai fiu nevoit să alerg până aici, ca să îţi tot salvez 
viața. Care este, aparent, noua mea vocaţie şi îmi mănâncă prea mult 
timp. Și, în concluzie, pentru că... 

-Pentru că mă iubești? întrebă Imogen cu răsuflarea tăiată, sim- 
tind acel lucru despre care crezuse că o abandonase. Speranța. 

Cole își plecă ochii, evitându-i privirea. 

-Desigur că te iubesc, spuse el piciorului patului ei, atingând cu 
degete distrase, agitate ceva imaginar în bucata de lemn. Te-am in- 
format pe tine și întregul tău personal în privința asta de un milion 
de ori noaptea trecută, când am crezut că... 

Cuvintele lui se stinseră în timp ce Imogen îl văzu înghițind greoi, 
de parcă ar fi înghițit cioburi de sticlă. 

- Cole, șopti ea blând. Uită-te la mine. 

-Nu pot. El continuă să privească piciorul patului, ducând o luptă 
tăcută și disperată cu cel mai aprig rival al său - el însuși. N-aș mai 
supraviețui la ceva asemănător încă o dată, recunoscu el într-un final 
cu o voce suspect de răgușită. Mai degrabă m-aș întoarce în temniță 
decât să te mai văd într-un astfel de pericol. A fost cea mai urâtă 
experienţă din viața mea. 

Imogen aruncă o privire protezei lui, fiind vizibilă în întregime, 
întrucât Cole își suflecase mâneca la un moment dat, în timp ce o 
veghease pe ea. Doar nu vorbea serios... 

Deși... Oare era posibil să nu il fi visat stând întins lângă ea? Oare 
Cole chiar fusese acolo, cu adevărat? 

- Vorbesc serios. 

Glasul lui nu lăsa loc îndoielii. 

Lui Imogen i se tăie răsuflarea, icnind și suspinând în același 
timp; ea ridică braţele, chemându-l. 

Brusc, Cole ajunse lângă ea. Pătura ei dispăruse, iar el o strângea 
la piept şi o săruta cu o blândeţe sălbatică. Agățându-se de el, Imo- 
gen se desfătă cu fierbințeala care se întețea înăuntrul ei în timp ce 
limbile lor se întâlniră. Imogen simți gustul iubirii pe buzele lui - 
iubire și teamă, și nevoie sinceră. 

Dorinţa o străbătu, încordându-i și relaxându-i mușchii deopotri- 
vă. Imogen se moleși în brațele lui, depărtându-și picioarele, corpul 
ei făcându-i loc trupului lui masiv. 

-Sfinte Dumnezeule, gemu el. O să te gust peste tot. 

Cole îi cuprinse obrajii în palme asemenea unui călugăr în rugă- 
ciune, o mână fiindu-i caldă, iar cealaltă, rece ca oţelul. Ca dihotomia 
care era acest bărbat. 

Buzele lui o sărutau cu mișcări abile. Limba lui trasa urme pă- 
cătoase în gura ei, explorând-o fără nici un regret. Geamătul lui 
fu acela al unui suflet blestemat găsindu-şi sanctuarul. Limba lui, ca 
o sabie din mătase, o penetra și se retrăgea într-un ritm care îi inun- 
dă cu pasiune coapsele lui Imogen. 

Brusc, ea se desprinse din sărut. 

- Unde este toată lumea? 

Fruntea lui Cole se încruntă de indignare și nedumerire, în timp 
ce el îi procesa cuvintele printre respiraţii sacadate și fiori de do- 
rință crescândă. 

-Ai întrerupt ceea ce era, posibil, cel mai bun sărut din istoria 
imperiului pentru a pune o asemenea întrebare, spuse el încordat. 

Imogen iubea din tot sufletul această bestie arogantă şi 
morocănoasă. 

-Sunt pe cale să fac dragoste cu tine, Excelenţă, și nu vreau să 
fim întrerupți. 

Focul din ochii lui se înteți. 

-Mama ta a obligat pe toată lumea să meargă la biserică pentru 
a se ruga pentru tine. Cole îi atinse nasul cu al ei într-un gest duios 
de afecțiune, ceea ce îi făcu inima lui Imogen să crească. În același 
timp, el își strecură o mână periculos de aproape de sânii ei. Minu- 
nată femeie, mama ta. 

- Binecuvântată să-i fie inima pioasă, fu de acord Imogen, apoi 
își arcui corpul spre al lui, implorându-l în tăcere să înceapă să 
o răvășească. 

Cole îi făcu sângele să clocotească în vene cu următorul sărut, 
apoi îngenunche și se aplecă ușor peste ea, în timp ce se luptă să își 
descheie nasturii cămășii, mâna lui nerăbdătoare nemaifiind atât de 
îndemânatică precum înainte. 

- Lasă-mă pe mine. Imogen îi dădu mâna la o parte, descheindu-i 
cămașa și trăgând-o în jos, pe umerii lui laţi și tulburători. Presupun 
că printre numeroasele mele îndatoriri ca soție vor fi și să te îmbrac 
şi dezbrac, spuse ea, lăsând cămașa să cadă pe podea, apoi adu- 
cându-și mâinile înapoi pe pieptul lui masiv și familiar. 

- Am valet, ripostă el arogant, apoi încremenind, încetând chiar 
și să mai respire, deşi inima îi bubuia sub palma ei. Ai spus soție? 

În glasul lui se simți o ezitare pe care ea nu o mai auzise niciodată 
la el. 

Imogen încuviinţă din cap, emoționată. 

- Şi eu te iubesc, reuşi ea să spună. 

În timp ce Cole rămase şi el fără cuvinte, ochii lui licăriră din pri- 
cina a ceva mai puternic decât excitarea, mai etern decât dorința. 
Mai altruist decât nevoia. 

Încet, blând, cobori cămașa de noapte a lui Imogen pe umerii ei, 
iar ea îl ajută să o dezbrace. 

Privirea lui fierbinte cutreieră pe corpul ei așa cum un topograf 
nerăbdător ar studia un teren neexplorat, de parcă nu se putea decide 
ce să exploreze mai întâi. Se hotări să înceapă cu gâtul ei, asaltând-o 
cu un val de sărutări în timp ce amândoi încercau să îl dezbrace pe 
Cole de restul hainelor. 

Fiori calzi îi străbătură pielea când buzele lui ajunseră pe sânii 
ei, luându-i sfârcurile în gură și mângâindu-le, transformându-le 

în culmi ferme, dar delicate. Imogen scoase un sunet blând, brăzdat 
de dorință, degetele ei înfigându-se în umerii lui puternici. Ea nu își 
dăduse seama că îl impingea în jos, pe corpul ei, până când Cole nu 
se supuse, marcându-și călătoria cu limba lui. 

O, Dumnezeule, poate că ea nu era pregătită pentru acest lucru 
încă. Să-i spună „te iubesc“ era una, dar să... să îl lase să facă ce... ei 
bine, era cu totul alta. 

-0... 

Lui Imogen i se tăie răsuflarea când Cole îi depărtă coapsele, fără 
să o pregătească pentru momentul când limba lui îi atinse sexul. 

Imogen icni și simți cum locul acela intim se umezește, știind că 
umezeala nu provenea doar din gura lui Cole, ci din corpul ei. 

Geamătul apreciativ al lui Cole trimise fiori de plăcere în extre- 
mităţile trupului lui Imogen. El își trecu din nou limba peste sexul 
ei, dar se opri o clipă înainte de a ajunge la perla tremurândă dintre 
petale. O încercui ușor cu limba, tachinând-o, chinuind-o prin amâ- 
narea momentului. 

- Cole, îl imploră ea, agățându-se cu disperare de părul lui. 
Te rog. 

Încă un geamăt mulțumit îi făcu mușchii feminini să se încleșteze 
din pricina promisiunii senzuale din acel sunet, iar Imogen se îm- 
pinse în gura lui. Cole se agăță de ea în acel moment, limba lui abilă 
dezmierdând-o, creând senzaţii de plăcere copleșitoare. 

Imogen își strigă eliberarea în neant, în timp ce era izbită de va- 
luri de extaz. Respirația îi deveni sacadată, iar cuvintele, nearticu- 
late. Avea senzaţia că fericirea se prelingea de pe limba lui în corpul 
ei, provocându-i spasme paralizante, până când degetele cu care îl 
ținuse lângă ea îl alungau, de teamă să nu moară de plăcere. 

Cole rânji cu încântare răutăcioasă și masculină în timp ce începu 
să urce mai sus, pe corpul ei. Își şterse buzele înainte să se repeadă 
asupra ei, mișcările fiindu-i ușor domolite de faptul că el încerca să 
își așeze cu grijă brațul stâng lângă Imogen. 

Ea întinse mâna spre proteza lui și nu rată ezitarea care puse stă- 
pânire pe postura lui Cole. 

-Nu ai nevoie de asta, îl alină ea. Nu cu mine. 

El nu o privi în timp ce Imogen îi desfăcu hamurile și puse prote- 
za deoparte, deși un icnet aproape insesizabil îi scăpă lui Cole când 
ea își plimbă degetele delicate peste ciotul rotunjit al încheieturii lui, 
pe care rămăseseră semne asemănătoare cu cele de pe coapsele ei, 
după ce își scotea jartierele la sfârșitul zilei. 

Apoi Cole o trăgea sub el, puterea fiindu-i absolută și zelul 
remarcabil. 

Vârful rotunjit al erecţiei lui o împunse, găsind locul umezit de 
dorinţă și orgasm. Privind-o în ochi cu o tandreţe pe care Imogen 
nu o mai văzuse înainte, își împinse șoldurile înainte, pătrunzând-o 
milimetru cu milimetru agonizanți, până o umplu pe deplin. 

Până îi umplu corpul. Și inima. 

Retrăgându-se, Cole alunecă din nou în ea apoi, ajutat de ume- 
zeala dorinței ei, cufundându-se mai adânc cu fiecare mișcare blân- 
dă. În cele din urmă, pătrunse complet și rămase înăuntrul ei, parcă 
odihnindu-se. Oțel călit într-o teacă din mătase și catifea. 

Felul în care o privea Cole îi frânse inima lui Imogen. Pe chipul 
lui era expresia uluită şi neîncrezătoare pe care ea își închipuia că o 
avuseseră apropiații lui Lazăr când el se trezise din morți. O tristeţe 
pură. O revelaţie a ceva de-a pururi pierdut. 

Puţină venerație, puțină neîncredere. Neinţelegerea vulnerabilă 
a fericirii. 

-Cum de n-am știut? gemu el, plecându-și capul dintre umerii 
puternici pentru a o copleşi cu sărutări blânde, respectuoase. Cum 
de nu te-am recunoscut după cât de mult te doream? 

Încet, Cole se retrase și apoi se mai împinse înăuntrul ei o dată, 
răsuflările lor fiind într-un sincron perfect. 

- După cât de mult îmi doream asta. Se retrase și intră înapoi de 
mai multe ori. Doar pe tine. Pe nimeni altcineva, niciodată... 

Îşi pierdu șirul gândurilor, odată cu abilitatea de a forma cuvinte 
în timp ce se concentra pe ferocitatea ritmului său crescând. 

Imogen se desfătă cu senzația corpului lui masiv și masculin 
deasupra ei - forța din bratele lui încordate; greutatea pieptului lui 
pe sânii ei; încordarea abdomenului său cu fiecare mișcare înăun- 
trul ei. Până și modul în care părul de pe picioarele lui musculoase îi 
gâdila coapsele. 

Cole o pătrunse din ce în ce mai adânc, iar ea își ridică şoldurile 
pentru a-i veni în întâmpinare, alergând după o senzaţie încordată 
pe spinarea ei, după promisiunea că, dacă reușea să găsească un- 
ghiul corect... 

Acolo. Într-o mișcare lungă și lină, mădularul lui o lărgi mai mult 
decât crezuse ea posibil, umplând-o, iar Imogen se pierdu într-un 
abis din care nu mai era cale de întoarcere. Îl auzi rostindu-i numele 
ca prin vis, iar Imogen încercă să îi răspundă prin plăcerea care o 
spulbera în mii de bucăți. 

De-abia când se contopiră amândoi într-o îmbrățișare plină de 
satisfacție, Imogen își reveni în fire. Copleșită de emoție, îl strânse 
în braţe, cu o mână mângâindu-i mușchii încordaţi ai spatelui, iar pe 
cealaltă plimbând-o prin părul lui mătăsos. 

Cole oftă atât de adânc, încât Imogen se întrebă dacă el eliberă 
acum toată tensiunea și emoţiile ținute înăuntrul lui vreme de trei 
ani lungi. 

Rămaseră îmbrăţișați, agățându-se unul de altul, nemaifiind des- 
părțiți de secrete sau ziduri. Își lăsară inimile să bată împreună, în 
timp ce câteva raze de soare rare răsăriră asupra orașului. 

În cele din urmă, Cole se foi, rupându-se din îmbrățișare, chipul 
fiindu-i o mască de tristeţe și ruşine când o privi. 

- Noaptea trecută... 

Imogen îi puse cu blândețe degetele pe buzele aspre. 

-Nu trebuie să vorbim despre trecut. 

El îi sărută mâna, apoi o acoperi cu a lui, împreunându-și degetele 
cu ale ei. 

- Eram rănit, recunoscu el. Îndurerat că nu mă căutai. Că am fost 
chiar în fața ta în tot timpul ăsta, singur și pierdut într-o beznă ab- 
solută, iar tu nu te-ai întins după mine... Nu te învinovăţesc, înțeleg, 
doar că... 

-Nu îţi pot spune de câte ori am vrut să îţi întind mâna, zise ea. 
Dar mi-a fost teamă. Nu știam cum să te găsesc, dacă mai erai tu. 
Dacă mă mai voiai. 

Cole îi dădu o șuviță de păr după ureche, veneraţia pentru ea do- 
molind regretul pe care Imogen îl citea în privirea lui. 

-Cum ar putea cineva să nu vrea căldura soarelui pe chipul său 
după atâta vreme petrecută în umbră? Cole deveni serios. Tu ești 
singura lumină pe care am cunoscut-o vreodată. Și trebuie să te 
avertizez, soarele nu mai poate să strălucească atât de puternic pen- 
tru mine, acum că am trăit în întuneric. Ai avut dreptate în foarte 
multe privințe, dar mai ales într-una. Ridică încheietura rotunjită, 
iar ea o acoperi cu mâna. Anul acela m-a schimbat. M-a sculptat atât 
de diferit față de cum eram înainte, încât de-abia îmi mai recunosc 
chipul în oglindă. M-am târât până am ajuns la o oarecare umani- 
tate, dar mă tem - știu - că nu mai pot fi bărbatul care eram când 
ne-am cunoscut. 

Imogen ridică privirea și îl mângâie afectuos cu nasul, topindu-se 
la auzul sunetului șuierător care scăpă din gâtul lui. 

-Atunci îl voi iubi pe bărbatul care ai devenit. lar dacă tu trăieşti 
în umbră, eu îţi voi găsi petice de lumină și le vom explora împreună 
când vei putea. 

Cole o strânse cu disperare în braţe, atât de puternic, încât aproa- 
pe că o duru. 

-Eu te voi iubi pentru lumina ta, dacă tu mă poți iubi în vremu- 
rile întunecate. lar acea iubire va fi precum cerul senin al nopții, cu 
lună plină. Nu ca soarele... dar destul de frumoasă și de luminoasă 
cât să ne găsim calea împreună. 

O lacrimă i se prelinse lui Imogen pe obraz și căzu între ei, deși 
aceasta era încărcată de fericire, nu de suferință. 

Ea îşi dădu seama, uşor speriată, că el încă nu o eliberase, că 
trupul îi rămăsese încordat de o emoție complet diferită de plăcere. 

-Ce s-a întâmplat? întrebă Imogen, plimbându-și mâna peste 
mușchii lui încordaţi, încercând să îl aline. 

- Când mă gândesc la lucrurile pe care ți le-am spus, la cum te-am 
forțat noaptea trecută... Cole își îngropă rușinat chipul în părul ei. 
Dumnezeule, am fost așa o bestie. 

- Eşti o bestie, îl tachină ea, rotindu-și șoldurile sub el și zâmbind 
când îi simți mădularul zvâcnind înăuntrul ei. Pentru mine, mereu 
ai fost un lup. Imogen îi suflă aer pe gât, privind cum pielea i se face 
de găină și mușchii spatelui i se încordează, erecţia devenind din nou 
completă. Cel din toate basmele acelea, care îi devorează pe cei ino- 
cenți dacă îndrăznesc să se aventureze în vizuina lui. 

Imogen se zvârcoli sub el, simțindu-se fericită și neastâmpărată, 
pregătită de joacă după atât de multă muncă și teamă. 

-Asta da, sunt un lup, iubirea mea, mârâi el, folosindu-și dinții 
pentru a o mușca ușor de ureche și de gât, apoi alinând mușcăturile 
cu câte un sărut. Fierbințeala goni din nou între picioarele ei. 

-Aş putea să mă înfrupt din tine o viață întreagă și tot să nu mă 
satur, mormăi Cole. 

- Atunci... Imogen încercă să vorbească printre gurile de aer saca- 
date, în timp ce el începu din nou să se miște. Trebuie să mă devorezi 
câte puţin, treptat. 

- Bucuros, spuse el. O să mă desfăt cu fiecare bucăţică delicioasă. 


Nu îi luă o viaţă întreagă. Doar câteva ore fermecate. 

